
1. DOBRA I ZLA 


Sva Dobra, od Zala natjerana, jer su bila slabija, 
stignu na nebo. I tu upitaju Zeusa!, kako treba da pristu- 
paju među ljude. On odgovori, da treba da dolaze među 
ljude jedno po jedno, a ne sva zajedno. Zbog toga Zla, 
držeći se na okupu, jer su u blizini, napadaju ljude, a 
Dobra sporije s neba silaze. 


Basna pokazuje; da nitko na dobro ne nailazi brzo, 
' a zlo svakoga danomice pogađa. ' 


2. PRODAVAČ KIPOVA 


Neki čovjek izradi drvena Hermesa?, donese ga na 
trg i stane nuditi na prodaju. Kako nije prilazio nijedan 
kupac, želeći ipak neke privući, počne vikati, da prodaje 
boga, koji čini dobro i osigurava dobitak. Kad mu neki od 
nazočnih pripomenu: »Što ga, dragoviću, ako je takav, 
prodaješ, a trebalo bi da sam od njega imaš koristi« — 
odgovori: »Jer je meni potrebna brza pomoć, a ovaj obično 
sporo pribavlja dobitak.« 


Za čovjeka, koji gramzi za nepoštenim dobitkom i 
prezire čestito. 


3. SELJAK I MAGARCI 


Neki seljak ostario na selu, a da nikada nije bio u 
gradu. Stoga se obrati na ukućane s molbom, da bi ga 


T 

htio pogledati. Oni upregnu magarce, ukrcaju ga na kola 
i puste da sam goni. Dok je bio na putu, pljusak i oluja 
zastru obzor, te nastane tama, a magarci zađu s puta i 
dovuku starca na neki strmi obronak. Kad se već imao 
strmoglaviti, reče: »O Zeuse, što sam ti kada skrivio, da 
tako, protiv očekivanja, pogibam, i to ni od plemenitih 
konja, ni dobrih mazgi, nego od najprostijih magaraca.« 


4. ORAO 


Na vrhu hridine sjedio orao, vrebajući da ulovi zeca. 
Neki ga lovac pogodi strijelom. Strelica prođe kroz njega, 
a zareziš na kraju strelice s perjem stajali mu pred očima. 
Kad je to vidio, reče: »Eto mi i druge boli da umirem od 
vlastita perja.« 


Basna pokazuje, da je strašno, kad nekoga osobni 
prijatelji strovale u pogibao. 


4. b STRIJELAC I ORAO 


Strijelac je nišanio na orla, zatim odapne strijelu i 
pogodi ga. Orao se okrene, opazi strijelu, okrilaćenu svo- 
jim perjem+, i reče: »Mnogi si upravo vlastitim ponaša- 
njem uzrokuju podmukle pletke.« 


5. ORAO I LISICA 
Orao i lisica sklope prijateljstvo te odluče i u blizini 
stanovati učvršćujući i tako prijateljski savez. Orao dakle 


uzleti na neko veoma visoko stablo i sagradi ondje gni- 
jezdo. Ona pak uđe u grmlje, koje je bilo odozdo, i okoti 

mlade. Jednom iziđe ona u lov, a orao, nalazeći se u ne- 


prilici za hranu, sleti u grmlje, ugrabi njezine mlade i po- 
jede ih u zajednici sa svojim orlićima. Kad se lisica po- 
vrati i vidi, što se dogodilo, nije se toliko žalostila zbog 
smrti mladih, koliko zbog nemogućnosti osvete — bila je 
naime nemoćna da, kao pozemljar, progoni pticu. Stoga 
se podalje postavi — ovo jedino slabima i nemoćnima, pre- 
ostaje — i stane proklinjati neprijatelja. Dogodilo se ipak, “ 
da je orao, nedugo iza toga, pretrpio kaznu za bezbožnost 
prema prijateljstvu. Kad su, naime, neki pastiri na polju 
žrtvovali jarca5, sleti orao i odnese sa žrtvenika još 
ognjenu utrobu. Tek što je donese u gnijezdo, navali že- 
stok vjetar, koji iz aa i tankih suvaraka raspali sja- 
jan plamen. Zbog toga mladi napola spaljeni (bili su, 
naime, orlići još golušavi) padnu na zemlju. Lisica pri- 
trči i sve ih naočigled orlu poždere. 


Basna pokazuje, da oni, koji krše savez, iako izbjeg- 
nu kazni zbog slabosti povrijeđenih, ipak ne ukla- 
njaju posve od sebe božansku osvetu. 


6. ORAO I ČOVJEK 


Neki čovjek uhvati orla, podreže mu brzo krila i 
ostavi u kući s kokošima. On se držao žalosno zbog svoga 
kukavnog položaja. Drugi neki čovjek iskupi ga i pusti 
da opet okrilati, te on raskrili krila, uhvati zeca i donese 
ga odmah na dar dobročinitelju. Lisica to opazi i stane 
vikati: »Ne darivaj ti toga, nego onog prvog, da te isti 
opet ne ulovi i ponovo ti ne operuša krila.« 


Basna pokazuje, da treba dolično uzdarje iskazivati 
dobročiniteljima, a zlima se uklanjati. 

7. ORAO I BALEGAR 


Orao progonio zeca. Upravo kad se zec nalazio u ne- 
prilici, tko će mu pomoći, opazi balegara, kojega mu je- 
dinog zgoda pruži, te njega zamoli za pomoć. Balegar ga 


osokoli te, opazivši orla, koji se približio, stane i njega > 


opominjati, da mu ne odvodi pribjegara#, On, međutim, 
. prezre balegarevu neuglednost te mu pred očima poždere 
zeca. Otada se balegar neprestano osvećivao orlu dobro 
pazeći na njegova gnijezda. Ako bi, naime, orao negdje 
snio jaja, podizao bi se balegar uvis i razbijao kotrljajući 
ih iz gnijezda. Konačno orao, gonjen odasvuda, pribjegne 
Zeusu (Zeusu je naime posvećena ptica) i zamoli ga, da 
mu dade sigurno mjesto, da izleže mlade. Zeus mu dopu- 
sti, da u njegovu krilu snese jaja. Kako je balegar i to 
opazio, učini lopticu od gnoja, uzleti i stignuvši do Zeuso- 
va krila spusti je tamo. Zeus, želeći stresti gnoj; kako 
ustane, neopazice izbaci i jaja. Kažu, da otada orlovi ne 
prave gnijezda u ono vrijeme, kad se balegari rađaju. 

Basna očituje, da ne valja nikoga prezirati imajući 

na umu, da nitko nije tako nemoćan, a da se ne bi 

mogao osramoćen osvetiti, 


8. ORAO, ČAVKA I PASTIR 


Orao sleti s neke visoke hridine i ugrabi janje: Čavka 
to opazi i iz zavisti se htjede povesti za njegovim primje- 
rom. Stoga se spusti uz silno zujanje i baci se na ovna. 
Budući da su joj se pandže zaplele u runo, u nemogućno- 
sti, da se uzdigne, stane mahati krilima. Pastir opaži, što 
se dogodilo, pritrči i uhvati je. Zatim joj podreže krila i, 
kad nastane večer, donese je svojoj djeci. Kad su djeca 

raspitkivala, kakva bi to mogla biti ptica, reče: »Kako ja 
sigurno znam — čavka, a kako bi sama htjela — orao.« 


Tako nadmetanje s jačima, pored toga što se ništa 
ne postigne, pribavlja k nevolji još i bruku. 


9. SLAVUJ I JASTREB 


Slavuj je, sjedeći na nekom visokom hrastu, po obi- 
čaju pjevao. Jastreb ga opazi, a jer je oskudijevao u hrani, 
doleti i pograbi ga. Stoga ga slavuj, hoteći se spasiti, stane 
moliti govoreći, kako nije dovoljan da ispuni jastrebov 
želudac, nego treba da on-hvata veće ptice, ako u hrani 
oskudijeva. Jastreb mu upadne u riječ i reče: »Zaista bih 
bio lud, kad bih već u pandžama gotovu hranu ostavio i 
išao u potjeru za onim, što se još uopće ne pojavljuje.« 


Basna očituje, da ima tako nepromišljenih ljudi, 
“koji, iz nade za većim, propuštaju ono, što im je u 
. . rukama, ' 


10. SLAVUJ I LASTAVICA 


Lastavica je svjetovala slavuja, da bude ljudima susjed 
i drug kao i ona. On nato reče: »Ne ću da se sjetim boli 
starih nevolja i zato nastavam od ljudi napuštena 
mjesta.« | : i 


Onaj, koji je povrijeđen nekom nesrećom, želi 
izbjeći i mjesto, gdje se nesreća dogodila. 


11. DUŽNIK ATENJANIN 
Kad je u Ateni neki uzaimač zatražio od dužnika dug, 
stane ga ovaj u početku moliti, da mu dade odgodu govo- 


reći, da je bez sredstava. Budući da ga nije namolio, po- 

vede na sajam svinju, što je jedino imao, i stane je nuditi 
na prodaju u nazočnosti uzaimača. Kad Pristupi kupac i 
počne pitati, da li je to krmača, koja ge prasi, odgovori 
on: »Ne samo da se ona prasi, nego i, protiv očekivanja, 
za Misterije" prasi ona ženke, a za Panatenejes mužjake.« 
Kako se kupac na tu izjavu začudio, reče i uzaimač: »Ne 
čudi se ništa, ova će ti naime za Dionisije? i kozliće iz- 
leći.« 


Priča pokazuje, da mnogi u svoju korist ne oklije- 
vaju niti u nemogućim stvarima krivo svjedočiti. 


12. KOZAR I KOZE 


Pastir odvede svoje koze na pašu. Tamo opazi, da su 
se pomiješale s divljima i, kad nadođe večer, utjera sve 
u svoju spilju. Kako ih sutradan nije mogao odvesti na 
običajnu pašu, jer je nastala žestoka zima, pusti ih da 
borave u spilji. Svojim je kozama bacao malo hrane, samo 
da ne gladuju, a divljima je zgrtao na hrpe, samo da ih 
posve za sebe pridobije. Prestala je zima, a on izvede sve 
na pašu. Divlje koze dočepaju se brda i pobjegnu. Kad ih 
je počeo radi nezahvalnosti prekoravati, što ga ostavlja- 
ju, iako su naišle na: osobitiju brigu, okrenu ge i kažu: 
»Stoga se baš i još više čuvamo. Ako si naime nas, koje 
smo ti jučer pridošle, cijenio više od starih, očito je, da 
ćeš, ako ti se i druge izatoga približe, njih više cijeniti 
od nas.« 


Basna očituje, da ne treba pribavljati!? sebi prijatelj- 
stva takvih, koji nas kao nove više cijene od starih 
prijatelja imajući na umu, da će, pošto mi zaka- 
snimo, ako se s drugima sprijatelje, njih više cijeniti. 

12. b NA DRUGI NAČIN 


Za vrijeme zime dovede kozar u nenastanjenu spilju 
koze. Tu nađe više divljih koza i jaraca, a i veći su bili 
nego što je sam imao. Svoje zanemari, a divlje stane hra- 
niti lišćem. Kad je nastalo lijepo vrijeme, nađe svoje ugi- 
nule od gladi, a divlje pobjegnu u goru. Tako dođe pastir 
kući praznih ruku svima na porugu. 


13. ETIOPLJANIN 


Neki čovjek kupi Etiopljanina i pomisli, da je takve 
boje kože zbog nemara prijašnjeg gospodara. Dovede ga 
dakle kući i metne pred njega sav sapun i pokuša da ga 
svim mogućim ispiranjima opere. Boja kože se ipak ne 
uspije promijeniti, nego mu tim mučenjem uzrokuje 


. bolest. 


Prirodna svojstva ostaju, kako u početku nastanu. 


14. MAČAK I PIJETAO 


Mačak uhvati pijetla i htjede ga pojesti, ali s oprav- 
danim razlogom. Stoga ga stane optuživati da dodijava 
ljudima, jer noću kukuriče i ne dopušta im da zaspu. Kad 
se on počeo braniti, da to čini na njihovu korist, jer se 
bude, da pođu na svoje obične poslove, mačak mu opet 
predbaci krivnju, da griješi protiv prirode, jer se druži 
s majkom i sestrama. Kako je on i tome doskočio, da i 
to radi«na korist svojih gospodara, jer im one zato nesu 
mnogo jaja, reče napokon mačak: »Ako ti i obiluješ mno- 

gim krasnim obranama, ja ipak ne ću da ostanem gla- 
dan«, i — poždere ga. | 


Basta: očituje, da zao stvor, koji odluči da griješi, 
ako to ne može činiti s razumnim izgovorom, čini 
tada zlo posve otvoreno. 


15. MAČAK I MIŠEVI 


U nekoj kući bilo mnogo miševa. Mačak dozna za to, 
dođe onamo i stane ih jesti hvatajući jednoga po jednog. 
Budući da su miševi neprestano stradali, uvuku se na naj: 
manji zvuk u rupe. Mačak, u nemogućnosti da ih se do- 
čepa spozna, da ih treba izmamiti nekom lukavštinom. 
Stoga se popne na neki drveni klin, objesi se ondje i stane 
se graditi mrtvim. Neki miš proviri i kad ga opazi, reče: 
»Dragoviću moj, baš ti sene ćemo približiti, ako se upravo 
i u vreću pretvoriš.« 


Basna očituje, da se razboriti ljudi, kad: god iskuse 
pokvarenost nekih, ne daju više zavaravati njihovim 
licemjerstvom. 


16. MAČAK I KOKOŠI 


Dočuje mačak, da na nekom imanju pobolijevaju ko- 
koši. Stoga se preruši u liječnika, uzme potrebno naučno 
oruđe i dođe onamo. Zaustavi se pred imanjem i stane ko- 
koši ispitivati, kako im je. One mu upadnu u riječ i kažu: 
»Dobro, samo ako ti odavle odeš.« 


Tako i zli ljudi ne ostaju pametnima sakriveni, ma 
da na osobit način hine čestitost. 

16. b. KOKOŠ I MAČAK: 


Kokoš jednom legne i stane pobolijevati. K njoj pro- 


viri mačak i reče: »Kako se, draga, osjećaš? što ti je? 
“Ako što ustrebaš, javi mi samo, sve ću ti pružiti. Ipak bdij 


i postići ćeš zdravlje.« Ona će na to mačku: »Kad god ti 
prođeš, ja ne umirem; živjet ću naime život dulji od srne.« 


Basna pokazuje podle licemjere, koji govore, da 
* iskazuju dobrotu. 


17. KOZA I PASTIR 


Kozu, koja se udaljila od stada, kušao pastir vratiti 
među ostale. Budući da vikom i zviždanjem nije ništa po- 
stigao, baci kamen i odbije joj rog. Zatim je počne moliti, 
da ne kaže to gospodaru. Ona odvrati: »Baš si najluđi od 
pastira, jer će rog vikati, ako ja i prešutim.« 


Tako su silno ludi i oni, koji hoće da sakriju ono, 
što je očito, 


18. KOZA I MAGARAC 


Neki čovjek držao kozu i magarca. Koza bila zavidna 
magarcu na obilju hrane i govorila mu, da se on ne» 
izmjerno mnogo muči, sada dok melje, a drugi puta, jer 


nosi teret. Stoga ga stane svjetovati, neka se pričini, da je 


uzet i neka se surva u neki jarak i tako. dođe do odmora. 
On povjeruje tome, i kako je pao, povrijedi se. Gospodar 
pozove liječnika i zamoli ga, da pomogne. On mu kaže, da, 
kozina pluća uzme kao lijek i tako ga ozdravi. Zakolju 
dakle kozu i ozdrave magarca. 


Tko god pe drugoga lukavstvo. smišlja, postaje 
začetnik svoga zla. 

19. ESOP U RADIONICI BRODOVA 


Jednom Esop, pisac basana nemajući drugog posla, 
uniđe u radionicu brodova. Budući da su ga graditelji bro- 
dova zadirkivali i izazivali na odgovor, stane Esop pri- 
čati: »Nekada su postojali samo haos i voda. Zeus, želeći 
pokazati i počelo zemlje, zapovjedi joj, da do tri puta 
usrkne more. Ona započne i od prvog puta pokaže brda, 
usrkne i drugi puta i razotkrije ravnice, a da joj se svi- 
djelo da i po treći puta usrkne vodu, bilo bi vaše umijeće 
beskorisno.« 


Priča pokazuje, da i oni, koji se vrsnijima podruguju, 
pribavljaju neopazice time sebi još veću sramotu. 


20. ESOP I KUJA 


Kad se Esop uvečer vraćao s ručka, stane na njega 
lajati neka prkosna i objesna kuja. On joj tada reče: 
»Kujo, kujo, kad bi, tako mi Zeusa, za svoj zao jezik od- 
nekuda kupila pšenice, činilo bi mi se, da mudro radiš.« 


21. PIJETLOVI 


Dva su se pijetla borila za kokoši, te jedan potpuno 
porazi drugoga. Onaj svladani povuče se na neko sjenom 
zastrto mjesto i tamo se sakrije. Pobjednik poleti, postavi 
se na visoki zid i stane glasno kukurikati. Isti čas sleti 
orao i ščepa ga. Onaj u tami sakriveni, prilazio je otada 
kokošima bez straha. 


Basna kazuje, da se gospodar protivi oholima, 
a skromnima iskazuje ljubav. 

21. b NA DRUGI NAČIN 


Dva pijetla udare jedan na drugoga i stanu:.se, po' 
običaju boriti. Pobijeđeni se zavuče pod klupu i sakrije se. 
Pobjednik se popne na krov i stane glasno kukurikati 
objavljujući pjesmom svoju pobjedu, Međutim se spusti 
orao, pograbi ga i odnese. 


Umjerenost u ponosu osigurava pobjedu. 


21. c PIJETLOVI I ORAO 


Jednom se borili pijetlovi radi kokoši, tko da ge njo- 
me oženi. Svladani se sakrivao u nekom kutu, jer je bio 
strašljiv da se brani. Drugi zakukuriče veoma, snažno, uz- 
leti na kuću i stane, kao pobjednik nad neprijateljem, vi- 
kati: »Svladao sam svoga protivnika pobijedivši ga. kao 
suparnika u snazi.« Dok je pijetao to vikao, sleti s visina 
orao, pograbi pobjednika, odnese ga odmah svojim mla- 
dima i učini tako njihovom hranom. Drugi ostane slobo- 
dan i stane provoditi vrijeme u sigurnosti zadobivši slavu 
posve uništena neprijatelja, koji se dičio, da je pobjednik. 


Basna za ljude, koji se bore protiv bogova. 


22. PIJETLOVI I JAREBICA 


Kad se neki čovjek, koji je imao kod lsuće pijetlove, 
namjeri na pitomu jarebicu, koja je bila na prodaju, kupi 
je i donese kući, da je s pijetlovima u zajednici hrani. 
Kako su je oni udarali i gonili, ozlovolji se jarebica mi- 
sleći, da je preziru, stoga što je drugoga plemena. Među- 
tim, kad malo kasnije opazi, da, se pijetlovi međusobno 


17 


bore i da nisu prije prestali, dok jedan drugoga ne izrani, 
reče u sebi: »Zaista više nisam zlovoljna, iako me ovi uda- 
raju, jer vidim, da ni sami sebe ne štede.« 


Basna očituje, da i razboriti ljudi lako podnose 
drskost susjeda, kad vide, da oni ne štede ni svoje | 
rođake. 


23. RIBARI 


Ribari vukli veliku mrežu, Budući da je bila teška, 
stanu se radovati i skakutati misleći, da je puna lovine. 
Kad su je izvukli na žal, nađu malo ribe, a kamenja i pi- 
jeska punu mrežu, te se stoga silno ozlovolje. Nisu se to- 
liko žalostili zbog onoga, što se dogodilo, koliko zato, što 
su zajedno uhvatili kamenje i pijesak. Jedan, koji je među 
njima bio stariji, reče: »Umirimo se, drugovi, jer je ža- 
lost, kako se čini, sestra radosti. Trebalo je, dakle, da se 
i mi u nečemu ražalostimo, kad smo se prije toliko razve- 
selili.« 

Treba dakle da se i mi, gledajući promjenljivost 

života, ne ponosimo uvijek samim uspjesima imajući 

na umu, đa je nužno, da iza duge vedrine nastane 
oluja. 


24. RIBARI 


Ribari iziđu u lov i veoma se ozlovolje, što nisu ništa 
uhvatili, premda su se dugo vremena mučili. Stoga se 
stanu spremati na povratak. Odjedamput im u lađu uskoči 
tuna, koju su progonile veoma velike ribe. Oni je s užitkom 
ulove i vrate se kući. 


Priča pokazuje, da često sreća pokloni ono, što vje- 
ština ne pribavi. 

25. RIBAR 


U nekoj rijeci lovio ribar ribu. Kad rastegne mrežu 

i obuhvati struju s jedne i druge strane, priveže o uže ka- 

men i stane udarati po vodi, da ribe upadnu u zamku bje- 

žeći od udaranja. Kad ga pri tom poslu opazi neki od sta- 

novnika onoga kraja, počne ga grditi, što muti rijeku i 

| time njima ne dopušta da piju bistru vodu. Ribar odgo- 

| Vori: »Ako se tako rijeka ne zamuti, morat ću umrijeti 
ođ gladi.« 





Tako i demagozi dobivaju u svoje ruke države naj- 
| lakše, kad natjeraju domovine u stranačke borbe. 


26. RIBAR 


Kad ribar izvuče iz mora mrežu za lov, domogne se 
Velikih riba i raširi ih na zemlji. One manje ribe pobjegnu 
još u moru kroz rupe. 


Lak je spas za skromne ljude, a Tijetko možeš opa- 
ziti, da oni, koji su po časti veliki, izmaknu pravdi. 


27. RIBAR-FRULAČ 


Ribar, vješt u frulačkoj vještini, uzme frulu i mrežu 
te stigne do mora. Tu stane na neki kameni greben i po- 
najprije počne svirati misleći, da će ribe izići same, na 
ugodni zvuk. Premda se tako naprezao dugo vremena, 
ipak ne postigne ništa. Odloži onda frulu, uzme mrežu te 
je baci u vodu i ulovi mnogo riba. Izbaci ih iz mreže na 
žal i, kad opazi, da ge praćakaju, reče: »O kukavna stvo- 

renja! Kad sam svirao, niste htjele plesati, a sada, kad 
sam prestao, to činite.« 


Priča zgodna za one, koji čine nešto u nezgodan čas. 


27. b NA DRUGI NAČIN!1!: 


Kad su Liđane veoma brzo Perzijanci pokorili, po- 
šalju Jonjani i Eoljani poslanike u Sard Kiru poručujući, 
da su mu voljni biti podložni uz iste uvjete kao i Krezu. 
Pošto ih je čuo, što nude, ispripovjedi im priču rekavši, 
da je čovjek-frulač, kad je opazio u moru ribe, počeo svi- 
rati misleći, da će one izići na kopno. Kad se u nadi pre- 
vario, da je uzeo mrežu, zahvatio veliko mnoštvo riba i 
izvukao ih. Vidjevši pak da se praćakaju, kazao je ri- 
bama: »Prestanite mi igrati, jer, dok sam ja svirao, niste 
htjele izići i igrati.« Kir je tu priču ispričao Jonjanima i 
Eoljanima radi toga, jer Jonjani prije, kad je sam Kir 
zatražio preko poslanika, da se odmetnu od Kreza, nisu 
poslušali, a kad je posao bio dovršen, bili su spremni po- 
koravati mu se. 


28. RIBAR I RIBICA 


Ribar baci mrežu i izvuče ribicu. Ona ga stane zakli- 
njati, da je zasada pusti, budući da je i onako malena, a 
kad je kasnije uhvati već doraslu, da će mu biti na veću 
korist. Ribar nato reče: »Baš bih bio pravi ludak, kad bih 
odbacio sadašnji dobitak i išao u potjeru za nekim nesi- 
gurnim očekivanjem.« 


Basna očituje, da je poželjniji nazočni dobitak, ako 
je i malen, nego očekivani, ma bio i velik. 


29 





29. ŽENKA ZIMORODA 


Zimorotka je ptica, koja voli samoću i svagda živi 
na moru. Kaže se, da ona, čuvajući se, da ne postane pli- 
jenom ljudi, leže mlade na morskim grebenima. Tako 
jednom, u nakani.da snese jaja, dođe do nekog rta i, opa- 
zivši hridinu na moru, izleže tamo mlade. Kad je jednom 
izišla na pašu, dogodilo ge, da se more, uzburkano od že- 
stokih vjetrova, podiglo do gnijezda, poplavilo ga i uni- 
štilo mlađe. Pošto se zimorotka vrati i vidi, što se dogo- 
dilo reče: »Baš sam jadna, što sam pobjegla, čuvajući se 
zemlje kao podmukle, na tu hridinu, koja mi se pokazala 
mnogo nepouzdanijom.« 


Tako i neki ljudi, čuvajući se neprijatelja, namjere 
se neopazice na prijatelje, koji su mnogo gori od 
sad neprijatelja. 


30. LISICE 


Jednom se na rijeci Meandrui? skupe lisice, da še iz 
nje napiju vode. Međutim se nisu usudile zagaziti u vodu, 
jer je jurila silnom brzinom, nego stanu jedna drugu po- 
ticati. Jedna se ipak provuče kroz njih i, da podcijeni 
ostale i ismije njihovu kukavštinu, a sebe prikaže pleme- 
nitijom, skoči smiono u vođu. Struja je povuče u sredinu 
i kad joj ostale, koje su stajale na rubu riječne obale, sta- 
nu govoriti »da nas nisi ostavila, nego se okreni i pokaži 
nam prilaz, kroz koji ćemo moći bez opasnosti piti«, uda- 
ljujući se odgovori im ona: »Odgovor upravljam u Milet13 
i tamo ga želim odnijeti. Kad dođete k meni, dat ću vam 
uputu.« ' 


Za one, koji hvalisanjem uzrokuju sami sebi pogibao. 

31. LISICA PRENATRPANA ŽELUCA 


Kad gladna lisica opazi u šupljini nekoga hrasta kruh 
i komade mesa, koje su neki pastiri ostavili, uniđe i sve 
pojede. Budući da nije mogla izići, jer je pretrpala želu- 
dac, stane stenjati i cviljeti. Druga lisica, koja je onuda 
prolazila, čuje njezino stenjanje, priđe i počne je pitati 
za razlog. Kad sazna, što se dogodilo, reče joj: »Treba da 
ostaneš ovdje, dok postaneš takva, kakva si bila, kad si 
ušla. Tako ćeš lako tada izići.« 


Basna pokazuje, da. vrijeme uklanja teškoće prilika. 


31. b NA DRUGI NAČIN 


Gladna lisica opazi u nekoj kolibi torbu s komadima 
mesa i kruha, što je pastir ondje ostavio. Uniđe i veselo 
to poždere. Pošto joj trbuh nabrekne, te zbog toga nije 
mogla izići iz kolibe, stane stenjati i cviljeti. Druga lisica, 
prolazeći onuda, začuje njezino stenjanje, priđe i počne 
je ispitivati, zašto stenje. Kad sazna, što se zbilo, reče: 
»Ostani samo ovdje dotle, dok budeš takva, kakva si bila, 
kad si unišla.« 


Basna pokazuje, da vrijeme uklanja teškoće prilika. 


32. LISICA I TRNJE 


Kad je lisica prelazila preko plota i htjela spuznuti, 
uhvati se na trnje. Kako je ogrebla tabane, strašno uzbu- 
đena stane grditi trnje, jer se utekla njemu kao poma- 
gaču, a naišla je na gore od onoga, što joj je prijetilo. Tr- 

nje joj upadne u riječ i reče: »Prevarila si se, draga moja, 
u očekivanju, kad si poželjela.da se utečeš baš meni, koji 
sam privikao da se svega hvatam.« 


Tako su lakomisleni i oni ljudi, koji traže utočište 
kod takvih, kojima je od prirode više usađeno to, 
da čine zlo. 


33. LISICA I GROŽĐE 


Kad gladna lisica opazi grožđe, koje je visjelo na vi- 
sokoj lozi, zaželi dočepati ga se, ali nije mogla. Udalju- 
jući se reče samoj sebi: »Kiselo je.« 


Tako okrivljuju prilike i neki ljudi, koji ne mogu 
postići uspjeh zbog svoje slabosti. 


33. b NA DRUGI NAČIN 


Ogledavajući lija grožđe vitke loze, podigne se uvis, 
ali se umori pokušavajući više puta doseći ga, te odustane 
od toga govoreći sama sebi: »Ne umaraj se, ta bobice su 
i onako veoma kisele.« 


Za one, koji pretvaraju svoju nesposobnost u často- 
ljublje. 


34. LISICA I ŽDRAL 


Oni, koji u nekim stvarima stvaraju zapreke, ne mogu 
se pokazati za zajednicu ništa bolji od onog Esopovog 
ždrala i lisice. Lisica je naime izlila masnu kašu na plo» 
snati kamen i uz podsmijeh je vrijeđala ždrala. Žitkoćom 

svojom izmicala je kaša tankoći ždralova kljuna. Kad je 
na ždrala došao red, zakaže joj ručak i stavi ga pred nju 
u posudi, koja je imala. tanak i visok vrat, te je on lako 
u njega spuštao kljun i uživao hranu, a lisica to nije 
mogla, pa je tako dobila doličan uzvrat. 


Tako dakle i mudraci, kad kod pijanke zađu u sitne 
dijalektičke probleme, postaju dosadni mnoštvu, koje 
ih ne može slijediti. Mnoštvo se opet zapliće u neke 
priče i luckasta pripovijedanja i prosta vašarska 
naklapanja, a svrha zajedničke gozbe prapaia A i pe 

grđuje se Dionis." je 


35. LISICA I DRVOSJEČA 


Kad lisica, bježeći od lovaca, opazi nekog drvosječu, 
zamoli ga da je sakrije. On je svjetuje, da uniđe u nje- 
govu kolibu i da se sakrije. Za kratko vrijeme dođu lovci 
i stanu pitati drvosječu, da li je vidio lisicu gdje tuda pro- 
lazi. On je govorom tajio, da ju je vidio, a rukom je pak 
pokazivao i označivao, gdje se sakrila. Oni se nisu obzi- 
rali na ono, što je pokazivao, nego su povjerovali onome, 
što je. rekao. Lisica opazi, da su oni otišli, izađe i stane 
se udaljivati bez riječi. Kad je drvosječa počne prekora- 
vati, da ga ni jednom riječi nije počastila, premda ju je 
spasio, ona će mu: »Ja bih ti uistinu zahvalila, da su ti 
djela ruku i značaj jednaki riječima.« 


Tom bi se basnom mogao netko poslužiti za one 
ljude, koji za sebe jasno traže čestit postupak, a 
sami rade štetna djela. 


35. b LISICA I PASTIR 


Progonio lav košutu. Ona je bježeći uzmicala i zašla 
duboko u hrastovu šumu. Lav priđe šumi i upita pastira, 


24 


da li je vidio, gdje se sakrila košuta. Pastir odgovori, da 
je nije vidio, a dok je to govorio, pruži ruku i pokaže mje- 
sto. Lav je krenuo na jadnu košutu, a lisica reče pastiru: 
»Baš si bio bijedan i zao: bijedan pred lavom, a zao prema 
košuti.« 


36. LISICA I JEŽ 


Kad je na otoku Samu bio osuđen na smrt neki de- 
magog, Esop ispriča narodu ovu priču: 

. »Lisica, prelazeći rijeku, bješe zanesena u dubok ja- 
rak. Budući da nije mogla izići, mučila se dugo vremena 
i.nakupila se u jarku mnogo ušiju. Kad je opazi jež, koji 
je tamo zalutao, sažali se i upita je, ne bi li joj uklonio uši. 
Qna to nije dopustila. Kad je upita, zašto ne će, odgovori 
mu ona: »Jer su ove već site i izvlače mi malo krvi. Ako 
mi pak ove ukloniš, doći će druge, gladne i ispit će mi pre- 
ostalu krv.« — »Tako i vama«, reče Esop, »ljudi Samlja- 
ni, ovaj ne će više škoditi, jer je bogat; a ako ga ubijete, 
doći će drugi, siromašni, pa će vas varati i potrošiti vam 
Braniči imutak.« 


37. LISICA I KROKODIL 


Prepirali se lisica i krokodil oko plemenita podrijetla. 
Kad je već krokodil mnogo toga izložio o slavi svojih dje- 
dova ina koncu počeo govoriti, da potječe od predaka, koji 
su bili gimnazijarsi!5, upadne mu lisica u riječ i reče: »Da 
mi ti i nisi to rekao, po tvojoj bi se koži vidjelo, da si od 
mnogo godina izvježban.« 


Tako i lažljive ljude pobijaju njihova djela. 

38. LISICA I PAS 


Lisica zađe u stado dojnih ovaca, uzme jedno janje i 
počne se pretvarati, da ga ljubi. Upitana od psa, što radi, 
odgovori: »Dojim ga i igram se njime.« Pag nato reče: 
»A sada, ako ne pustiš janjeta, prislonit ću ti štenad.« 


Basna zgodna za čovjeka dangubu i luda kradljivca. 


39. LISICA I LAV 


Kad se lisica, koja nikada nije vidjela lava, slučajno 
na njega namjeri i ugleda ga prvi put, preplaši se tako, 
da je gotovo uginula. Namjerivši se na njega drugi puta 
prestraši se, ali ne kao prvi put. Kad ga pak treći put 
ugleda, ohrabri se tako, da mu je prišla i porazgovorila 
se s njime. 


Basna pokazuje, da navada ublažuje i strašne stvari. 


40. LISICA I LAV 


Kad lisica opazi uhvaćena lava, stane blizu i počne 
ga žestoko grditi. Lav joj tada, odvrati: »Ne grdiš me ti, 
nego nesreća, koja me snašla.« 


Ova basna pokazuje, da mnoge časne ljude, kad 
zapadnu u nesreću, prosti ne cijene, 


41. LISICA I LAV 


U 


; Lisica se udružila s lavom tobože kao pomoćnik. Ona 
je prokazivala plijen, a on ga je navaljujući hvatao. Sva- 

kome je dakle prema zasluzi pripao i dio plijena. Lisica, 
ljubomorna na lava zbog većih dijelova, izabere lov umje- 
sto prokazivanja plijena. Međutim, dok je kušala uhvatiti 
nešto iz stada ovaca, sustane prva u lovljenju plijena. 


Kudikamo je bolje dati sobom upravljati, negoli 
nesigurno sam vladati. 


42. LISICA I PANTERA 


Lisica i pantera stanu se prepirati o ljepoti. Budući 
da se pantera pri svemu pozivala na šarenilo svoga tijela, 
upadne joj lisica u riječ i reče: »Koliko tek nadvisujem 
tvoju ljepotu ja, koja nemam tjelesnog šarenila, ali zato 
imam lukavu pamet.« 


Basna očituje, da je pamet bolji ukras nego tjelesna 
ljepota. 


42. b NA DRUGI NAČIN 


Jednom se hvalila pantera, da ima kožu umjetnije iz- 
rađenu od sviju životinja. Lisica joj tada pripomenu: »Ja 
ipak imam bolju i lukaviju pamet od tvoja odrte kože.« 


43. LISICA I MAJMUN 


Lisica i majmun, putujući u istom pravcu, stanu se 
prepirati oko plemenita podrijetla. Kad su, raspravivši 
međusobno već mnogo toga, došli do nekoga mjesta, maj- 
mun se obazre i glasno zastenje. Kad ga lisica upita za 
razlog, majmun joj pokaže nadgrobne spomenike i reče: 
»Kako da me plačem, kad gledam nadgrobne stupove slo- 

bodnjaka i robova mojih pređa.« Ona će mu nato: »Samo 
laži, koliko ti god drago, jer nitko od ovih ne će ustati i 
pobiti te.« 


Tako se i lažljivi ljudi najvećma hvale tada, kad 
nema onih, koji bi ih pobili. 


43. b NA DRUGI NAČIN 


Putovali lisica i majmun u istome pravcu. Dok su 
prolazili mimo nekih nadgrobnih spomenika, reći će maj- 
mun lisici: »Svi ovi mrtvaci su slobodnjaci mojih rodi- 
telja.« Lisica će nato majmunu: »Baš.si u pravi čas la- 
gao, jer te nitko od ovdje pokopanih ne može pobiti.« 


Ova basna pokazuje onoga, koji na pravi način po- 
bija: lažljivće, d i ohe, koji posve očito iznose laž 
umjesto istine. 


44. LISICA I MAJMUN 


Na skupštini nerazumnih, životinja zapleše majmun 
i toliko se istakne, da su ga izabrali za kralja. Kad za- 
vidna lisica opazi u nekoj zamki postavljeno meso, dovede 
majmuna onamo i stane govoriti, da, iako je našla blago, 
ipak ga ona nije uzela, nego ga je sačuvala kao dar za nje- 
govu kraljevsku čast, a usto ga je nagovarala, da uzme. 
Kako se on bezbrižno primakao, bude uhvaćen u zamku 
te počne okrivljivati lisicu, da mu je to ona podmetnula. 
Ona će nato: »Majmune moj, i ti mi još s takvim razu- 
mom kraljuješ nerazumnim životinjama ?« ' 


Tako i oni, koji svoje osnove nepromišljeno izvode, 
ne samo da su nesretni, nego postaju još i smiješni, 

45. LISICA I JARAC 


Lisica padne u bunar te je bila prisiljena čekati, ne 
znajući, kako da izađe. Kad jarac, nagnan žeđu dođe do 
istoga bunara i opazi lisicu, stane je ispitivati, da li je 
voda dobra. Ona, prikrivajući svoju nevolju, rasprede 
veliku pohvalu vodi, govoreći kako je krasna, a pritom 
ga potičući, da siđe. On siđe iz same požude za vodom i, 
kad je ugasio žeđ, stane s lisicom mozgati o izlasku iz bu- 
nara. Lisica kaže, da je izmislila nešto korisno za spas 
oboje: »Ako si spreman da upreš prednje noge o zid i pri- 
makneš rogove, kad se ja uspnem gore preko tvojih leđa, 
izvući ću zatim i tebe.« Kad je on, i na drugo nagovaranje, 
spremno izvršio njezinu želju, skoči ona preko njegovih 
nogu, popne mu se na pleća, upre se o njegove rogove, 
stigne na otvor bunara i stane se udaljivati. Kad ju je 
jarac prekoravao, da krši obećanje, okrene se ona i reče: 
»Dragoviću moj, da si imao toliko pameti, koliko dlaka 
na bradi, ne bi bio sišao prije negoli promisliš, kako ćeš 
izići.« šAac 

Tako treba, da i razboriti ljudi razmotre prije svrše- 
tak stvari, a tek tada da izvode svoje osnove. 


45. b NA DRUGI NAČIN 


U ljetno doba, silno žedan jarac siđe u dubok ponor, 
da se napije vode. Kad se zasitio pića, nije više bio kadar 
da se vrati, pa stane razmišljati i tražiti neku pomoć. 
*Opazi ga lisica i reče: »Ludove jedan, da si imao toliko 
pameti, koliko dlaka na bradi, ne bi bio sišao prije negoli 
o povratku promozgaš.« 


Treba se posla prihvaćati tako, da se prije razmisli 
o njegovu svršetku. | : 

46. KUSASTA LISICA 


Lisica, kojoj je neka, zamka, otkinula rep, smatrala je, 
da joj je zbog te sramote život nemoguć, te dođe na mi- 
sao, da je potrebno dovesti do toga, stanja. i ostale lisice, 
da bi tako zajedničkom nevoljom sakrila vlastitu manu. 
Skupi, dakle, sve lisice i stane ih nagovarati, da otkinu 
svoje repove govoreći im, kakg to ne samo nije sramotno, 
nega da im on i onako visi kao neki suvišni teret. Jedna 
joj od njih upadne u riječ i reče: »Draga moja, ne bi ti 
isto nas svjetovala, da se tebi nije to dogodilo.« 


Basna za one, koji ne daju prijateljima savjete iz 
ljubavi nego radi svoje koristi. 


47. LISICA I OBRAZINA15 


Lisica uniđe u kiparevu radionicu. Kad,. njuškajući 
svaku pojedinu stvar, koja se tamo nalazila, naiđe na tra- 
gičku obrazinu, podigavši je reče: »Kakve li glave, a 
mozga u njoj nema!« 


Basna zgodna za čovjeka krasna tijelom, a umom 
nerazumna. 


47. b NA DRUGI NAČIN 


Lisica uđe u kuću, glumca i pretražujući svu njegovu 
opremu nađe i prekrasno izrađenu glavu strašila. Uzme 
je među šape i reče: »O!. naso li glave, a mozga ni za 
lijeka !« 


Basna za ljude krasne tijelom, a umom nerazumne. 

48. UBOJICA 


Neki ubije čovjeka, a rođaci ubijenog stanu ga, pro- 
goniti!7, Kad stigne ubojica do rijeke Nila, namjeri se na 
vuka, te se prestrašen popne na neko stablo, koje je bilo 
uza samu rijeku, i tu se sakrivao. Kad opazi, da na njega 
ide zmija otrovnica, skoči u rijeku. Tu ga pak dočeka kro- 
kodil i pojede. 


Priča pokazuje, da ljudima, koji su okaljani umor- 
stvom, nema sigurna skloništa niti na zemlji, niti 
u zraku, niti u vodi. 


49. ČOVJEK, KOJI NEMOGUĆE OBEĆAVA 


Neki je siromašan čovjek pobolijevajući dospio u 
Vrlo loše zdravstveno stanje, te je izgubio svaku nadu u 
liječničku pomoć. Stoga se zavjetuje bogovima obećavši, 
da će im Prikazati hekatombu!5, a i posvetiti zavjetne 
darove, ako se opet pridigne. Kad ga je žena (bila je naime 
slučajno prisutna) upitala: »Odakle ćeš, čovječe, to 
dati?«, odgovori: »Misliš li ti, da ću se ja zatrti, da to 
bogovi i zatraže?« 


Priča pokazuje, da ljudi lako obećavaju ono, što ne 
očekuju da će i djelom izvršiti. 


50. ATENJANIN I TEBANAC 


Neki se Atenjanin, putujući zajedno s Tebancem, 
kako je posve prirodno, sprijateljio s njime. U razgovoru 
dođu i do heroja, jer zato i inače nije potrebno dugo raz- 
govarati. Na koncu Tebanac stane pričati, da je Alkme- 

nin sin!? najjači od ljudi, a sada i od bogova. Onaj je iz 
Atene opet tvrdio, da je kud i kamo jači Tezej?2%, jer ge i 
božanske sreće dokopao, a Heraklo ropstva. Govo- 
reći tako pobijedio je drugoga, jer je bio brbljav govor- 
nik. Onaj drugi međutim, kao Beoćanin nije naime imao 
jednaku sposobnost u riječima za takvo nadmetanje, 
reče jednostavnim riječima: »Prestani, pobjeđuješ. Za to 
bi se na nas ljutio Tezej, a na Atenjane Heraklo.« 


Ne treba poticati poglavare na gnjev protiv podlo- 
žnika, (Za lakomislene riječi i svađe.) 


51. ČOVJEK, KOBILA I ŽDRIJEBE 


Neki čovjek jahao na kobili, koja je bila ždrebna. Za 
vrijeme putovanja oždrijebi kobila ždrijebe. Kako je ono 
moralo ići odmah iza svoje majke, brzo posrne i stane 
govoriti jahaču svoje majke: »Eto, vidiš, kako sam veoma 
malen i nemoćan za putovanje. Znaj dakle, da ću na mje- 
stu propasti, ako me ovdje ostaviš, a ako me odavle po- 


digneš i odvedeš na, pravo mjesto, te se pobrineš, da se. 


othranim, učinit ću da kasnije na meni jašeš, kad od- 
rastem.« nat: 


Basna pokazuje, da treba činiti dobro onima, od 
kojih se nadamo uzvraćanju dobročinstva. 


52. MUŽ I ŽENA 


Neki čovjek, imajući ženu, koja je prema svima u 
kući bila odviše drske ćudi, zaželi se uvjeriti, da li se i 
prema roditeljskoj služinčadi jednako ponaša. Stoga je 
s dobrom izlikom pošalje njezinu ocu. Kad se iza nekoliko 

34. Lisica i ždral 

44, Lisica i majmun 

CEREK EKA 


dana vratila, stane je pitati, kako su je ukućani primili, 
Pošto je ona rekla »govedari i ovčari su me gledali prije- 
kim okom«, reče joj muž: »Ali, ženo moja, ako si omrznu- 
la tima, koji izgone stada u ranu zoru, a kasno ge vraćaju, 
što treba onda očekivati o tvome odnosu s onima, s ko- 
jima si čitav dan vrijeme provodila ?« 


Tako se često velike stvari upoznaju po malima, a 
nejasne po posve jasnima. 


93. ČOVJEK I KIKLOP?! 


Neki čovjek, dosta bojažljiv, ali u poslu zdušan, živio 
dugo vremena, prilično dobro sa svojom djecom. Nakon 
toga padne u krajnju oskudicu, te je u sebi strašno trpio 
i stoga stane grditi božanstvo. Nužda ga je dotle dotje- 
rala, da je odlučio samoga sebe ubiti. Uzme dakle mač i 
pođe na neko osamljeno mjesto, izabravši radije smrt 
nego kukavan život. Idući tako nađe slučajno neku jamu, 
u kojoj je odložio mnogo zlata neki od giganata po imenu 
Kiklop. Kad taj bojažljivac opazi zlato, obuzme ga odmah 
briga i veselje, te baci iz ruke mač, podigne odanle zlato 
i vrati se radostan kući svojoj djeci. Iza toga dođe Kiklop 
do jame, ali ne nađe zlato, nego opazivši, da ondje mjesto 
zlata leži mač, smjesta ga trgne i ubije se. 


Ova priča pokazuje, da se zlim ljudima dešava zlo, 
a dobrima i bojažljivima se odmjeruje blago. 


54. MUŽ I PRELJUBNIK 


Neki je mladić u ponoći krasno pjevao. Čuje ga neka 
žena, ustane iz kreveta, poviri na prozor i, videći u svijetlu 


sa 
[sin] 


sjajna mjeseca, da je mladić veoma krasan, pusti svoga 
muža neka spava, a ona siđe iz svoga stana. Kad dođe iz- 
van vratiju kuće, prepusti se potpuno svojoj. žudnji. Me- 
đutim njezin se muž iznenada digne i kad je, tražeći gdje 
je, ne nađe u kući, nalazeći se u neprilici, dođe i sam na 
cestu. Tada kaže svojoj ženi: »Ne plaši se, nego nagovori 
mladića, da u našoj kući spava.« Uzme dakle mladića i 
“uvede ga. I tako bijahu mirni i muž, a i žena, budući da 
su oboje htjeli baviti se ljubavnim uživanjem. 


Tako vam je to, a razjašnjenje priče: Zlo je radovati 
se, kad netko ima da plati. 


55. PODMUKAO ČOVJEK 


Čovjek-podmuklica odluči, da nečim dokaže, kako je 
proročište u Delfima?? lažno. Kad dođe rok, uzme vrap- 
čića u ruku, sakrije ga u haljinu i dođe u svetište. Za- 
ustavi se upravo nasuprot proročice i upita, da li ima u 
rukama nešto još živo ili mrtvo? Želio je, naime, ako bo- 
žanstvo kaže — mrtvo, pokazati živa vrapčića, a ako 
kaže — živo, ugušiti ga i tada pokazati. Božanstvo prozre 
njegovu zlobnu pletku i reče: »Dragi moj, prestani, jer je 
u tebi to, što imaš, bilo mrtvo ili živo.« 


Priča pokazuje, da ne valja iskušavati božanstvo. 


56. PROSJEDI ČOVJEK I LJUBOVCE 


Prosjed čovjek imao dvije ljubovce, jednu mladu, 
drugu postariju. Ona u malo poodmakloj dobi stidjela se 
družiti s mlađim od sebe, te mu je neprestano čupala crne 
kose, kad god bi k njoj dolazio. Mlađa pak, stideći se da 

ima starca kao štovatelja, izvlačila mu sijede kose. Tako 
se dogodilo, da je on, čupan od obiju, postao ćelav. 


Tako je svagdje nejednako štetno. 


96. b NA DRUGI NAČIN 


Neki čovjek srednje dobi imao dvije lj j 
je ljubovce, jednu 
staru, drugu mladu. Tako mu je starica čupala crne kose, 


želeći da bude starac, a mlada sijede, dok ga ne učine će- 
lavim na ruglo sviju. 


Vrijedan je sažaljenja onaj, koji upadne među žene. 


57. SLIJEPAC 


Neki je slijepac običavao za svaku životinju, polož 
mu u ruke, kad ju je dodirnuo, kazati, kakve ča za ione 
mu je jednom tako dodan vučić, opipa ga i u dvoumici 
reče: »Ne znam baš, da li je to mlado od vuka ili ligice 
ili takve nekakve životinje, ali ipak pouzdano znam to, da 
ta životinja nije zgodna, da se druži sa stadom Otaca. 


Tako se često i po tijelu očituje mišljenje pokvarenih 
ljudi. 


58. ČOVJEK-VARALICA 


k Siromašan čovjek, pobolijevajući i nalazeći ge u lo- 
Sem zdravstvenom stanju, zavjetuje se, da će bogovima 
prikazati hekatombu?#, ako ga spasu. Oni pak, želeći isku- 
Sati ga, učine, da se on što prije oporavi. Pošto je ustao 
nemajući pravih bikova, napravi ih stotinu od loja i spali 

na nekom žrtveniku rekavši: »0 božanstva, eto, o" 
zavjet moj!« Bogovi pak, želeći mu uzvratiti poča . 
mjerom, pošalju mu san svjetujući ga u njemu, kas _ 
na morski žal, jer će tamo naći tisuću atičkih _ . ć 
On, ushićen od radosti dotrči trkom na morski žal, a A E 
ondje namjeri na gusare i bude zarobljen. Oni ga za ssa 
prodadoše za tisuću drahmi, te je tako doista našao o 


ćanih tisuću drahmi. 


Priča zgodna za lažljiva čovjeka. 


59. UGLJENAR I SUKNAR 


Kad neki ugljenan, koji je dovršavao gradnju kuće, 
opazi, da se do njega naselio suknar, dođe k njemu i . 
zove ga, da mu bude sustanar razlažući mu, kako će : i 
jedan drugome veći prijatelji, a i manje će potrošiti, al ? 
nastavaju jedan stan. Suknar mu upadne u riječ i de 
»Ali to je zaista meni posve nemoguće, jer ce ti pocrniti 
ono, što ja objeljujem.« 


o e id že 
Priča pokazuje, da se sve, što je vazlično, ne mo 
združiti. 


60. ČOVJEK, KOJI BROJI VALOVE 


Esop priča, da je neki čovjek, sjedeći na morskoj 
obali, gdjeno se valovi lome, brojio valova, a kad je pogri- 
ješio, da se ljutio i bio žalostan, sve dok mu ne pristupi 
ligica i reče: »Što se, predobri, žalostiš zbog onih, koji su 
prošli. Potrebno je da odsad počneš brojiti, ne mareći za 
one, koji su prošli.« j 

61. ČOVJEK I LISICA 


Neki čovjek uhvati lisicu, s kojom je bio u neprija- 
teljstvu, jer mu je nanosila štetu. Dugo joj se već vremena 
htio osvetiti, te joj priveže o rep kučine, nakvašene u ma- 
slinovu ulju i potpali ih. Ona, kao da joj neki zao demon 
pokazuje put, pođe na oranicu svoga protivnika, a bilo je 
upravo vrijeme žetve. On ju je jaučući slijedio, jer još 
nije bio požeo. 


Treba biti blag i ne srditi se, jer se često iz srdžbe 
rađa velika šteta baš srditima. 


61. b SELJAK I LISICA 


Zlobnome seljaku pobuđivao zavist uspjeli usjev nje- 
gova susjeda. Stoga je tražio način, da uništi njegov trud. 
Uhvati dakle lisicu, priveže joj o rep ugarak i stane tje- 
rati.u susjedov usjev, ali ona ne krene, kuda je tjerana 
(kao da je to usud htio), nego zapali usjev onoga, koji ju 
je tjerao. 


Zlobni susjedi imaju prvi udjela u šteti drugih 
susjeda. 


62. ČOVJEK I PAS 


Neki čovjek spremao ručak, da pogosti neke od svo- 
jih prijatelja i rođaka. Njegov pas pozove u goste dru- 
80ga psa govoreći mu: »Prijatelju, hajde zajedno sa mnom 
na ručak.« Ovaj pođe i radosno je stajao gledajući obilan 
ručak i kličući u srcu: »Gle, gle! Kolika mi se baš izne- 
nada radost pojavila. Nahranit ću ge i najesti do mile vo- 

lje, da sutra baš nimalo ne budem gladan.« Dok je on to 
u sebi maštao i mahao repom, kao da se u prijatelja uzda, 
opazi ga kuhar, gdje amo i tamo vrti repom, uhvati ga za 
noge i baci u tren oka kroz prozor. On je silazeći niz ulicu 
odlazio i glasno evilio. Neki ga od pasa sretne na putu i 
upita: »Kako si ručao, prijatelju?« On mu prihvati riječ 
i reče: »Pijan preko mjere od preobilna pića ne znam niti 
sam puta odakle sam izišao.« 


Basna očituje, da se ne valja pouzdavati u one, koji 
se nude da s tuđim čine dobro. 


63. ČOVJEK I LAV KAO SUPUTNICI 


Jednom lav putovao zajedno s čovjekom. Jedan se 
drugome u govoru hvalio. Na putu nađu kamen stup, koji 
prikazivaše čovjeka, kako guši lava prikazana na drugom 
stupu. Čovjek pokaže na drugi stup i reče: »Gle, kako _. 
jači od sviju vas i snažniji od svake zvijeri.« Lav prihva i 
riječ i odgovori: »Vi ste to tako izradili, jer bi vidio mno- 
ge gdje pod lavovima stoja, samo kad bi lavovi znali kle- 
sati kamenje.« 


j i ti hvale, kušaju 
Basna pokazuje, da mnogi time, što se »k 
a riječima uzvisiti, premda nisu takvi. 


63. b NA DRUGI NAČIN 


Čovjek i lav dođu u međusobnu svađu. Čovjek je do- 
kazivao, da je ljudski rod jači, a lav je pridavao više vri- 
jednosti lavovima. Dok su se o jačini prepirali, uzme ćo- 
vjek kao potvrdu za svoj dokaz reljef, na kojem je bio 
prikazan lav uhvaćen od čovjeka. Njemu će tada lav: »Kad 

bismo i mi imali kamenoresce, vidio bi više ljudi od la- 
vova uhvaćenih, nego lavova od ljudi.« 


“Koji se pravedno služi jednakim, ne će biti u nepri- 
lici zbog pobjede. 


64. ČOVJEK I SATIR25 


Kaže se, da je jednom čovjek uglavio prijateljstvo sa 
satirom. Kad navali zima i nastane studen, započne čo- 
vjek ustima duhati u ruke. Pošto ga satir upita za razlog, 
s kojega to čini, odgovori, da grije ruke zbog studeni. Kad 


je pak drugi puta bio pred njima prostrt stol, a hrana je 


bila veoma vruća, uzimao čovjek komad po komad i pri- 
noseći ustima puhao. Kako ga satir opet upita, što to čini, 
odgovori, da hladi jelo, jer je odviše vruće. Satir mu nato 
reče: »Dragoviću moj, odričem se tvoga prijateljstva, jer 
iz istih ustiju izbacuješ i toplo i hladno.« | 


Prema tome je potrebno, da i mi izbjegavamo pri- 
jateljstvo takvih, kojih je mišljenje dvolično, 


65. ČOVJEK I CVRČAK 


Dok je neki čovjek skupljao skakavce i ubijao ih, 
uhvati i evrčka. Kad je htio i njega ubiti, reče mu cvrčak: 
»Čovječe, da me nisi bez razloga uništio, jer niti ti ošte- 
ćujem klasje, niti uopće u bilo čemu krivo činim, nego svo- 
jim cvrčalom ugodno evrčim i veselim putnike. Kod mene 
ne ćeš zaista naći ništa više osim glasa.« Kad je on to čuo, 
Pusti ga neka ode. 

“65. b CVRČAK I ČOVJEK 


Kad cvrčak opazi nekog čovjeka, koji je smjerao da 
ga ulovi, reče mu: »Napadaj na ptice, od kojih ćeš i neku 
korist imati. Ako pak mene uhvatiš, od mene ne ćeš imati 
ama baš nikakve.« 


Basna pokazuje, da ne treba čeznuti za nekorisnim 
i ništavim čovjekom. 


66. ČOVJEK, KOJI JE SMRSKAO KIP 


Neki siromašan čovjek imao drvena boga i molio mu 


se, da ga pomogne. Premda je to radio, a uza sve to ipak 


provodio život u još većem siromaštvu, razljuti se; po- 
digne boga za noge i udari njime o zid. Kako mu se glava 
odmah razbila, raspe se iz nje zlato, koje čovjek pobere i 
stane vikati: »Baš si sam kriv, kako mislim, i tvrdoglav, 
jer mi nisi ništa pomogao, dok sam te častio, a kad sam 
te udario, uzvratio si mi velikom srećom.« 


Priča pokazuje, da sebi ,ne ćeš ništa koristiti, ako 
častiš loša čovjeka, nego ćeš imati veću korist, ako 
ga udaraš. 


67. ČOVJEK, KOJI JE PRONAŠAO ZLATNA LAVA 


= Plašljivi tvrdica nađe zlatna lava i stane govoriti: 
»Ne znam, tko sam u sadašnjem položaju? Izgubio sam: 


razum i ne znam, što da radim? Raskida me lakomost za 
novcem i prirodna plašljivost. Koja je sreća ili koji bog 


učinio zlatna lava? Duša se moja sada sama u sebi bori: 


s jedne strane ljubi zlato, a s druge se boji lava. Požuda 

me nagoni da ga zgrabim, a misao da ga se klonim. Jao!: 
Srećo, koja daješ, a ne dopuštaš uzeti! Jao! blago, koje 
nemaš radosti! Jao! božanska milosti, koja si postala ne- 
milost! Što dakle? Na koji ću ga način upotrebiti? Na koju 
misao da dođem? Odlazim da dovedem amo prijatelje, 
neka ga u mnogostrukom savezu kao moji dužnici uzmu 

a ja ću malo podalje biti promatrač.« 


Priča pristaje nekom bogatašu, koji se ne usuđuje 
dotaći bogatstva i poslužiti se njime. 


68. ARAPIN I DEVA 
Arapin natovari devu i upita je, bi li radije jskbrata 
da se penje ili da silazi. Deva odgovori: »Samo bez okoli- 


šanja. Da nije možda ravan put zakrčen?« 


Basna zgodna za ljude, koji odvraćaju od pravoga 
puta one, koji se njega drže. 


69. MEDVJEDICA I LISICA 
Neka se medvjedica jednom hvalila, da je najčo- 
vječnija od svih životinja. Kažu, naime, da medvjed nikad 
ne jede mrtvaca. Kad to čuje lisica, nasmije se i reče joj: 
»Kamo sreće da jedeš mrtvace, a ne žive!« 


Basna prikazuje lakomce i one, koji u licemjerju žive. 


70. ORAČ I VUK 


Orač ispregne bikove iz jarma i odvede ih na vodu. 
Kad se na plug namjeri gladan vuk, koji je tražio hranu, 

stane u početku oblizivati bikovlje remenje, ali pomalo 
zavuče u jaram neopazice šiju, te je nije mogao opet iz- 
vući, nego stane povlačiti po oranici plug. Kad se orač 
vrati i opazi ga reče: »Luda glavo, kamo sreće da se oka- 
niš grabeža i nepravde, pa da se posvetiš obrađivanju 
polja.« 


Tako lažu i zli ljudi, premda najavljuju čestitost. 


71. KRTICA 


Krtica je slijepa životinja29%. Jednom će ona svojoj 
majci: »Majko, ja vidim dud!« Zatim opet nastavi: »Osje- 
ćam miris tamjana.« Konačno i po treći puta pripomene: 
»Čujem šum mjedena kamenčića.« Majka joj prihvati ri- 
ječ i kaže: »Dijete moje, kako već razabirem, nisi ti li- 
šeno samo vida, nego i sluha i njuha.« 


Basna pokazuje, da neki hvališe nemoguće obećaju 
i pobijaju sami sebe u sitnicama. 


Ti. b KRTICA I MAJKA 


Krtica (a to je slijepa životinja) veli svojoj majci, da 
vidi. Ona, iskušavajući je, dade joj zrno tamjana i upita, 
što bi to moglo biti. Kad je rekla, da je kamenčić, pripo- 
mene joj majka: »Dijete moja, ne samo da nemaš vida, 
nego si izgubilo i njuh.« 


Tako se i neki hvališe, dok nemoguće obećavaju, 
otkrivaju na veoma malim stvarima. 

712. ZVJEZDOZNANAC | 


Zvjezdoznanac neki, izlazeći svake večeri iz kuće, obi- 
čavao bi promatrati zvijezde. Kad je jednom, prelazeći u 
predgrađe, usredotočio čitavu svoju pažnju na nebo, 
padne iznenada u bunar. Kako je jaukao i vikao, začuje 
neki prolaznik njegovo stenjanje, priđe mu i, kad sazna, 
što se dogodilo, reče: »Dragoviću moj, ti pokušavaš pro- 
matrati ono, što je na nebu, a ne vidiš ono, što je na 
zemlji.« i 

Tom bi se pričom mogao netko poslužiti za one ljude, 


koji, premda se besmisleno hvale, ipak ne mogu 
ljudima učiniti ništa na korist. 


73. AFRODITA*7" I ROBINJA 


Neki čovjek zamilovao svoju vlastitu ružnu i vrlo pr- 
ljavu robinju, te joj je sve spremno pružao, što je tražila. 
Ona je pak, puna zlata, vukla tanku grimiznu haljinu do 
gležnjeva i zametala u svemu svađu s domaćicom. Afro- 
ditu je, međutim, kao uzročnicu svoga uspjeha, častila 
svijećama i svakog joj dana prinosila žrtvu, molila se, po- 
hađala je i pitala za savjet. Dok su jednom spavali, dođe 
joj u snu božica, pokaže se robinji i reče: »Ne iskazuj mi 
hvala, jer sam te tobože učinila lijepom. Na ovoga se lju- 
tim, kojemu se ti činiš lijepom.« 

Svaki je od boga zaluđen .i slijepe pameti, koji se 
raduje ružnima, kao da su tobože lijepi. 


T4. ŽABE 


Dvije žabe stanovale u bari. Kad ljeti bara presahne, 
napuste je i pođu tražiti drugu. Naiđu na dubok bunar i, 

kad ga opaze, kaže jedna drugoj: »Siđimo, draga, zajedno 


u taj bunar.« Druga joj prihvati riječ i reče: »Kako ćemo 


izići, ako i ova voda presahne?« 


Basna pokazuje, da ne valja stvarima pristupati 
nepromišljeno, 


75. ŽABE 


Dvije žabe bile jedna drugoj susjede. Jedna je živjela 
u dubokoj bari podalje od puta, a druga na putu u malo 
vode. Iako je ona u bari nagovarala drugu, da prijeđe k 
njoj i uživa bolji i sigurniji život, ona je ne posluša govo- 
reći, da se ne može otrgnuti od običajnog mjesta. Dogo- 
dilo se pak, da su je pregazila kola, koja su onuda pro- 
lazila. 


Tako “i ljudi, koji se bave lošim radom, propadaju 
prije, negoli se prihvate nečega boljeg. 


76. ŽABE TRAŽE KRALJA 


Žabe, ožalošćene zbog bezvlađa, koje među njima 
vlada, pošalju Zeusu poslanike moleći, da im dade kralja. 
Iako je on uvidio, da je to ludost, ipak im baci u baru 
panj. Žabe se, poplašene isprva štropotom, povuku u bar- 
ske dubine, a kasnije, budući da je drvo bilo nepokretno, 
izrone i dotjeraju do tolikog prezira, da su popevši se na 
njemu sjedile. Srdite, da imaju takva kralja, dođu po 
drugi puta Zeusu i zamole ga, da im promijeni vladara, 
jer je prvi odviše trom. Zeus se na njih razljuti i pošalje 
im vodenu zmiju, koja ih je hvatala i proždirala. 


Basna pokazuje, da je bolje imati mlitave i neopasne 
vladare, negoli zlikovce i one, koji uznemiruju. 

76. b NA DRUGI NAČIN 


Žabe, ožalošćene zbog bezvlađa, pošalju poslanike, da 
mole Zeusa, neka im pribavi kralja. Premda je on vidio 
njihovu ludost, ipak dade zabiti jedno drvo usred bare. 
Stisnute od straha zavuku se one u dubine. Kad su, nakon 
duga vremena, opazile, da je drvo nepomično, odbace 
strah i toliko ga prezru, da su se penjale i sjedile na nje- 
mu. Nezadovoljne, da imaju drvo kao kralja, dođu po 
drugi puta Zeusu i počnu ga moliti, da im ga promijeni. 
Tada im on dade za kralja jegulju. Kad su žabe opazile 
njezinu dobroćudnost, nisu je primile. Dođu dakle i po 
treći puta Zeusu, da im i toga kralja izmijeni. Zeus se na 
njih rasrdi, pa im pošalje vodenu zmiju, koja je proždi- 
rala jednu žabu za drugom. 


Basna pokazuje, da je bolje pokoravati se božanstvu 
i ne imati zle i nemirne vladare. 


TT. ŽABE I HELIJE?“ 


Žabe su se radovale Sunčevoj ženidbi. Jedna im žaba 
tada pripomenu: »Kukavni rode! Ako ge već i samo zraka 
Sunčevih bojimo, tko će ga moći podnositi, ako još i djecu 
porodi ?« 


Za one, koji se iz neznanja raduju vlastitoj šteti. 


77. b NA DRUGI NAČIN 


Ljeti je bila Sunčeva svadba. Sve su se životinje tome 
radovale, pa se stanu radovati i žabe. Jedna od njih tada 
kaže: »Čemu se, budale, radujete? Kad Sunce, dok je još 

samo, osušuje čitavu šumu, što ćemo tek tada pretrpjeti, 
ako porodi sebi jednake potomke ?« 


78.. ŽABA-LIJEČNIK 


Kad je jednom žaba iz bare doviknula svim životinja- 
ma: »Ja sam liječnik, koji se razumije u lijekove«, začuje 
je lisica i reče: »Kako ćeš ti spasavati druge, kad sebe 
hromu ne liječiš.« 


Basna pokazuje: Kako će druge moći odgajati onaj, 
«koji je sam u odgoj neupućen. 


78. b GLISTA I LISICA 


U mulju sakrivena glista iziđe na zemlju i stane go- 
voriti svim životinjama: »Ja sam liječnik, u lijekovima 
vještak takav, kakav je i Peon2*, liječnik bogova. »Kako 
to«, reče lisica, »da nisi i sebe hromu izliječila, ako već i 
druge liječiš?« 


Basna pokazuje, da je uzaludna svaka riječ, ako 
nema pri ruci dokaza. 


78. c ŽABA I LISICA 


Žaba se hvalila liječničkom vještinom, uvjeravajući 
da zna svaki lijek na zemlji i da će ona sama svima po- 
moći da dođu do zdravlja. Na te riječi pristupi lisica i 
stane pobijati tu laž bojom žablje kože govoreći: »Oslo- 
bađaš ostale od bolesti, a na svome licu nosiš biljeg bo- 
lesti.« 

Hvalisanje samo sebe pobija. 

719. VOLOVI I TOČKOVI 


Volovi vukli kola. Budući da su točkovi škripali, 
okrenu se volovi i ovako im kažu: »Što vi, prijatelji, to- 
liko vičete, kad mi nosimo čitav teret.« 


Tako se i neki ljudi pretvaraju, da se i oni muče, 
premda stvarno drugi podnose sav teret. 


80. VOLOVI I MESARI > 


Jednom odluče volovi da pobiju mesare, koji znaju 
za njih neprijateljsku vještinu. Upravo su se počeli sku- 
pljati spremajući rogove na borbu, kad jedan od njih 
veoma star (mnogo se taj naorao) reče: »Ovi nas vještim 
rukama kolju i ubijaju bez mrcvarenja. Ako pak do- 
padnemo u ruke nevještim ljudima, bit će nam smrt dvo: 
struka, jer ne će propustiti vola onaj, koji ga namjerava 
zaklati, ako ga i propusti mesar.« 


Onaj, koji se žuri da izbjegne nazočnoj nevolji, treba 

da gleda, da ne naiđe na nešto još gore. Ova basna 

pokazuje, da je bolje robovati mudrima i razbori- 
tima, negoli biti pod vlašću zlih i neodgojenih. 


81. GOVEDAR I HERAKLO30 


Neki govedar izlazio iz sela na kolima. Pošto mu kola 
zapadnu u dubok jarak, bila je potrebna pomoć, a on je 
stajao skrštenih ruku moleći se Heraklu, jer je njega vo- 
lio više od sviju bogova. Pristupi mu Heraklo i reče: »Za 
točkove prihvati i udari volove, te se tada moli božanstvu, 
kad i sam nešto uradiš. Ne moli dakle uzalud.« 

82. BOREJ*! I HELIJE 


Borej i Helije su se prepirali o snazi. Stoga odluče, da 
onome pripadne pobjeda, koji od njih svuče čovjeka putni- 
ka. Borej započne snažno puhati, a budući da je čovjek 
čvrsto držao odjeću, navali on još jače. Čovjek pak, još 
jače od studeni pritisnut, navuče na sebe još više odjeće, 
dok se Borej ne umori i prepusti ga tada Heliju. On u po- 
četku zasije umjereno. Kad je čovjek skinuo suvišak 
odjeće, povisi on još jače žegu, dok se čovjek, u nemoguć- 
nosti da odoli sunčevoj toplini, ne svuče i ne pođe na ku- 
panje u rijeku tekućicu. 


Priča pokazuje, da je često uspješnije uvjeravanje, 
negoli nasilje. 


82. b NA DRUGI NAČIN 


Sunce je pobijedilo sjeverni vjetar. Čovjek je naime 
još više stezao i stiskao ogrtač, dok je vjetar zavijao i na- 
pinjao sve sile, da s njega skine odjeću. Kad iza vjetra 
nastane toplina, započne sunce grijati, a zatim i pržiti, 
te je čovjek s gornjom odjećom skinuo i košulju. 


To čini i većina žena. Kad im muževi silom uskrate 

raskošan život i rasipnost, svađaju se i bjesne, a ako 

se daju razumno uvjeriti, odriču se toga bez ljutine 
i umjerene su. 


83. GOVEDAR 


Dok je govedar pasao krdo bikova, izgubi tele. Kad 
ga, obišavši naokolo, ne nađe, obeća Zeusu žrtvovati 
jare, ako nađe kradljivca. Došavši u neku šumu opazi 

lava gdje proždire tele. Prestraši se i podigavši ruke k 
nebu reče: »Zeuse gospodaru, prije sam ti obećao žrtvo- 
vati jare, ako nađem kradljivca, a sada ću ti žrtvovati 
bika, ako umaknem šapama kradljivca.« 

Ova bi se priča mogla primijeniti na nesretne ljude, 


koji, nalazeći se u neprilici, mole, da nešto postignu, 
a kad postignu, nastoje tome izbjeći. 


84. VOL I ŽABA KRASTAČA 


Dok je vol pio, pogazi krastačino mlado. Dođe onamo 
njegova majka, jer nije bila nazočna, i stane pitati nje- 
govu braću, gdje je. Oni odgovore32: »Mrtvo je, majko! 
Upravo čas prije dođe neki krupni četveronožac, i od nje- 
gova kopita smrskano leži.« Krastača se nadimala, da do- 
stigne veličinu četveronošca53, i stane ispitivati, da li je 
takva bila po debljini ona životinja. Oni će tada majci: 
»Prestani, ne nadimlji se, jer ćeš se prije napola raspuk- 
nuti, negoli ti pođe za rukom oponašati njegovu veličinu.« 


Manjima je opasno uspoređivati se s većima. 


85. NOGNA PTICAs“ I ŠIŠMIŠ 


. Neka noćna ptica pjevala noću u krletci, koja je vi- 
sjela na prozorčiću. Dođe šišmiš i stane je pitati razlog, 
zašto danju miruje, a noću pjeva. Ona odgovori, da to ne 
čini bez razloga. »Dok sam jednom«, reče, »danju pjevala, 
bila sam uhvaćena, te sam se otada opametila.« Šišmiš će 
nato: »Ne treba da se više sada čuvaš, kad nema koristi, 
nego si trebala čuvati se, prije nego si uhvaćena.« 


Basna pokazuje, da je beskorisna promjena mišljenja 
u nesrećama. 

86. LASICA 


Lasica uđe u kovačevu radionicu i počne oblizivati 
pilu, koja je ondje ležala. Budući da je istrla jezik, stane 
joj teći krv. Ona se tome radovala misleći, da krv odu- 
zimlje sa željeza, te je lizala i dalje?5, dok nije posve izgu- 
bila jezik. 


Priča se kazuje za one, koji sami sebe oštećuju u 
častoljublju. 


87. CRNA MAČKA 


Neki je čovjek, po zanimanju kožar, imao mačku bi- 
jele boje, koja mu je u kući svaki dan hvatala po jednoga 
miša. Jednom padne ona usred zdjele, u kojoj je kožar 
držao žitko crnilo za kožu, te jedva odanle izađe s crnom 
bojom kože. Miševima se činilo, da maca možda ne će više 
htjeti da se hrani mesom, jer je preobrazila svoj lik u pu 
stinjaka. Stoga se bez straha razmile po stanu, njušeći 
gore-dolje, čime bi se nahranili. Mačka, međutim, iako je 
došla do tolikoga obilja plijena, ipak nije mogla sve uhva- 
titi, premda je to veoma željela. Uhvati dakle dva miša i 
poždere ih. Svi ostali pobjegnu trkom čudeći se pritom, 
da je ona postala neprijaznija, otkada je obukla pusti- 
njačku nošnju. 


88. MAČKA I AFRODITA 


Mačka se zaljubi u prekrasna mladića i zamoli Afro- 


ditu, da je preobrazi u ženu. Božica se smiluje njezinoj 


žudnji i pretvori je u krasnu djevojku. Tada je opazi mla- 

dić, zaljubi se i povede je svojoj kući. Dok gu oni ležali u 
spavaonici, Afrodita, želeći saznati, da li je mačka g pro- 
mjenom tijela izmijenila i ćud, pusti usred sobe miša. Ona 
zaboravi na sadašnjost, ustane iz kreveta i stane goniti 
miša želeći ga pojesti. Božica se na nju razljuti, te je opet 
povrati u stari oblik. 


Tako i u svemu po prirodi pokvareni ljudi ne će 
zaista izmijeniti ćudi, iako izmijene vanjski oblik. 


89. UHVAČENA MAČKA 


Neki čovjek uhvati na lukav način mačku, sveže je i 
spremao se da je baci u podvodnu guduru, da se udavi. 
Ona počne govoriti: »Kako mi lošu hvalu iskazuješ za ono, 
što sam ti koristila loveći miševe i guštere.« On će nato: 
»Priznajem ti, ali si ujedno podavila i sve kokoši, opusto- 
šila čitavu kuću, otvarala spremnicu mesa, te ćeš umri- 
jeti, jer nam više štetiš, negoli koristiš.« 


Basna zgodna za one, koji koriste malo, a štete 
mnogo. 


90. STARAC I SMRT 


= Starac jednom nasjekao drva i noseći ih imao je da 
prevali dug put. Umoran od puta odloži breme i stane do- 
zivati smrt. Kad se smrt pokaže i upita ga razlog, zašto 
je doziva, reče starac: »Da mi podigneš breme, jer ne že- 
lim umrijeti.« 


Priča pokazuje, da svaki čovjek voli živjeti, makar 
je i nesretan. . 

90. b NA DRUGI NAČIN 


Starac jednom nasiječe u planini drva i podigne ih na 
pleća. Kad je već natovaren prevalio dug put, umoran 
skine drva i stane dozivati smrt. Budući da je smrt odmah 
pristupila i pitala ga razlog, zašto je zove, starac reče: 
»Da to breme podigneš i naprtiš mi ga.« 


Basna pokazuje, da svaki čovjek, koji voli život, ako 
se i pričini da priželjkuje smrt, ipak radije odabire 
život, nego smrt, kad zapadne u bezbroj opasnosti, 


91. SELJAK, KOJI JE IZGUBIO TRNOKOP 


Neki seljak, kopajući jarak za vinograd, izgubi trno- 
kop, te stane ispitivati, da ga nije ukrao koji od prisutnih 
seljaka. Svaki je to nijekao. Ne znajući što da učini, od- 
vede sve u grad, da ih zaprisegne. Čini se naime, da ne- 
iskreni bogovi prebivaju na selu, a oni, koji su unutar 
gradskih zidina, da su istiniti i da sve vide. Kad su, ula- 
zeći na gradska vrata, kod izvora, prali noge i odložili 
putničke torbe, stane glasnik dovikivati, da će ge isplatiti 
jedna tisuća kao nagrada za prijavu svetokrađe, kojom je 
bog pokraden. Kad je seljak to čuo reče: »Uzalud li sam 
došao! Kako može znati druge kradljivce bog, koji ne pre- 
poznaje niti svoje, nego za plaću ispituje, ne zna li za njih 
netko od ljudi?« 


Ne valja vjerovati onima, koji obećaju ono, od čega 
nisu gospodari. 


92. SELJAK I ORAO 


Seljak nađe u zamku uhvaćena orla, zadivi se njego- 
voj ljepoti i pusti ga na slobodu. On mu se za to pokazao 

zahvalnim. Kad ga orao jednom opazi, gdje leži pod ošte- 
ćenim zidom, doleti i podigne pandžama svežanj drva nad 
njegovu glavu. Seljak ustane i stane ga progoniti. Orao 
spusti svežanj, a seljak ga uzme i, kad se okrene, nađe 
zid srušen upravo ondje gdje je ležao, pa se stane diviti 
uzvratu dobročinstva. | 


Treba da uzvraćaju dobročinstvo oni, koji što dobro 
prime. . 


93. SELJAK I ŽDRALOVI 


Ždralovi stali pasti seljakovu njivu netom zasijanu 
pšeničnim žrnjem. On ih je gonio i mahao dugo vremena 
praznom praćkom, da ih poplaši. Kad oni opaze, da 
iz praćke baca zrak, prkosili su mu i dalje, te nisu bje- 
žali, dok on nije prestao da radi običajne kretnje i dok 
nije bacajući kamenje više njih pobio. Ždralovi sada na- 
puste njivu i jedni drugima stanu kriještati: »Bježimo u 
zemlju Pigmeja3$9, jer ovaj čovjek nas ne plaši više po 
običaju, nego se prihvatio posla, da nešto i učini.« 

Basna sadrži nauk: Treba da oni, koji griješe, popu- 


štaju opomenama riječi, da ne iskuse kasnije žalost 
u djelima. 


94. SELJAK I MORE 


Neki seljak opazi na moru lađu, kako je valovi po- 
dižu i povlače u dubinu, i stane uz plač proklinjati more. 
More mu nato počne dovikivati: »Čemu me, čovječe, uza- 
lud koriš? Ta nisam ja uzrok pogibli, nego vjetrovi, koji 
me strašno uznemiruju. Ako budeš htio bez njih zaploviti, 
uvjerit ćeš se, da sam mirnije od kopna.« 


Oni, koji se po prirodi raduju zlu, raspiruju mirne 
gospodare na bijes i razdraženost. 


53 


94. b BRODOLOMAC I MORE 


Brodolomae, izbačen na neki žal, ležao je iserpen od 
napora. Kad nakon kratka vremena ustane, pogleda na 
more i stane ga grditi, jer primamljuje ljude krasotom 
svoga izgleda, a kad ih primi, podivlja i uništava ih. More 
Primi oblik žene i reče mu: »Ne grdi mene, dragi prija- 
telju, nego vjetrove. Ja sam po Prirodi takvo, kao i zemlja, 
a kad navale nagli vjetrovi, uzdižu me u valove i čine 
divljim.« 


I mi dakle ne treba da okrivljujemo za nepravde 
one, koji ih izvršuju, kad su drugima podložni, nego 
one, koji su tima na čelu. 


95. SELJAK I PSI 


Seljak, zatvoren na imanju zbog zime, nije mogao 
izići da pribavi hrane, pa, pojede u početku ovce. Kako je 
zima i dalje trajala, pojede i koze, a jer zima nije još ni- 
kako prestajala, prihvati se najposlije volova orača. Kad 
Psi opaze njegova djela, kažu jedni drugima: »Treba da 
odavle odemo. Ako se naime gospodar nije uzdržao ni od 
volova, koji s njime zajedno rade, kako će onda nas po- 
štedjeti?« 


Basna pokazuje, da se najviše treba čuvati takvih, 
koji se ne uzdržavaju od nepravde niti prema doma- 
ćima. 


96. SELJAK I ZMIJA 


Zmija dogmiže i usmrti seljakovo dijete. On se zbog. 
toga strašno ozlovolji, pograbi sjekiru, dođe do njezine 

rupe i pričeka, da je smjesta udari, ako izađe. Kad zmija 
Proviri, zamahne sjekirom, ali promaši i rasiječe kamen, 
koji je ležao kraj rupe. Kasnije je na oprezan način stade 
dozivati, da se s njome pomiri. Zmija će nato: »Niti mogu 
ja tebi biti sklona, dok gledam ogrebeni kamen, niti ti 
meni, dok gledaš grob svoga gina.« 


Basna pokazuje, da se velika neprijateljstva ne 
mijenjaju lako. 


96. b NA DRUGI NAČIN 
\ 

Zmija, koja je ležala u predvorju seljakove kuće, 
usmrti njegovo nejako dijete. Velika je bila bol roditelja. 
Žalostan otac pograbi sjekiru i spremi se da ubije zmiju, 
kad izađe. Kad ona malo proviri, seljak požuri da je udari, 
ali ne pogodi cilja, nego samo ogrebe kamen na rupi. Zmi- 
ja pobjegne, a seljak smisli drugo, da se zmija ne bi do- 
sjetila zlu. Uzme kolač i sol te postavi to u rupu. Zmija 
oštro zasikće i reče: »Među nama ne će biti vjere ni pri- 
jateljstva, dok ja gledam kamen, a ti grobni humak svoga 
djeteta.« 

Basna pokazuje, da nitko ne zaboravlja mržnju i 


osvetu, dokle god gleda spomenik, zbog koga je bio 
povrijeđen. 


97. SELJAK I ZMIJA 


Neki stari seljak nađe u zimsko doba, zmiju ukočenu 
od studeni. Smiluje joj se, uzme je istavi u njedra. Kad se 
ona ugrije i dođe k sebi, rani i uništi svoga dobročinitelja, 
te on umirući govoraše: »Pravo mi se događa, kad sam 
se smilovao zlotvoru.« 


Basna pokazuje, da su nepromjenljive zlobe, iako 
se pokazuju u velikoj mjeri dobrostivima. 

97. b PUTNIK I ZMIJA OTROVNICA 


Kad neki putnik, putujući zimi; opazi zmiju gdje od 
studeni pogiba, smiluje joj se, podigne je i stavi u svoja 
njedra, te je tako pokuša ugrijati. Dok je ona bila obu“ 
zeta od studeni, mirovala je, ali, kad se ugrije i oživi, 
ugrize ga u trbuh. Budući da je morao umrijeti, reče: 
»Baš mi se pravo dogodilo. Što sam išao spasavati ovu, 
koja je pogibala i koju je trebalo i zdravu uništiti.« 


Priču pokazuje, da zloba ne daje naknade, iako primi 
dobročinstvo, nego još podiže krila protiv dobro- 
činitelja. 


98. SELJAK I NJEGOVI SINOVI 


Kad je neki seljak imao umrijeti, zaželi, da njegovi 
sinovi steku iskustvo u ratarstvu. Stoga ih pozove i reče: 
»Djeco moja, ja već pomalo odlazim s ovoga svijeta, a vi 
ćete naći sve, ako potražite ono, što mi je u vinogradu sa- 
kriveno.« Oni pomisle, da je tamo negdje zakopano 
blago. Stoga iza očeve smrti prekopaju svu zemlju oko 
loza, ali ne naiđu na blago. Trsje im međutim, krasno oko- 
pano, donese obilan prirod. 


Priča pokazuje, da je rad ljudima blago. 


98. b NA DRUGI NAČIN 


Kad je neki seljak imao umrijeti, želeći svoje sinove 
učiniti iskusnima u ratarstvu, pozove ih i reče: »Djeco 
moja, u jednome od mojih vinograda leži blago.« Iza nje- 
gove smrti uzmu oni motike i trnokope, raskopaju čitavo 

svoje gospodarstvo, ali ne nađu blago. Loze im međutim 


uzvrate mnogo obilnijim prinosom. 


Priča pokazuje, da je rad ljudima blago. 


99. SELJAK, DJEČAK I ČAVKE 


Bio je zalaz Plejada>" i vrijeme sjetve. Neki seljak 
posijao iznova pšenicu i čuvao je stojeći na njivi. Među- 
tim doleti u mnoštvu bezbrojna crna hrpa kriještavih 
čavki, a i čvorci s njima kao iskapači poljskoga sjemena. 
Sa seljakom je bio i dječačić s praznom praćkom. Čvorci 
su po običaju prisluškivali i, ako bi seljak zatražio praćku, 
bježali su prije nego je uzme. Seljak međutim izmisli dru- 
gu varku. Stane poučavati dječaka i reče: »Dijete moje, 
treba da mi mudro zavaramo ptičje pleme. Kad dakle do- 
đu, ja ću, reče, zatražiti kruh, a ti mi ne ćeš dati kruh nego 
praćku.« Dođu čvorci i pokriju zemlju. On zatraži kruh, 
kao što se dogovorio. Oni nisu pobjegli, a dječak mu dade 
praćku punu kamenja. Starac baci i pogodi jednoga čvor- 
ka sprijeda u glavu, drugoga u nogu, a slijedećega u 
pleća, te stanu oni bježati iz zemlje. Dođu im ususret ždra- 
lovi i stanu pitati, što se dogodilo. Neka čavka reče: »Iz- 
bjegavajte pokvareni ljudski rod, koji je naučio da jedan 
s drugim brblja jedno, a drugo čini.« 


Strašan je rod onih, koji čine nešto prijevarom. 


100. SELJAK I RODA 


Seljak postavi na njivi ptičje zamke. Dok je hvatao 
ždralove, koji su mu zatirali usjev, uhvati s njima i rodu. 
Ona ga hramljući stane zaklinjati, da je pusti na slobodu 

govoreći: »Nisam ja ždral, nego roda, najčestitiji stvor, 
koji štuje oca i pokorava mu se. Pogledaj, da mi i boja 
nije jednaka.« On će nato: »Ne znam, što govoriš. S oni- 
ma ću te uništiti, s kojima sam te uhvatio.« 


Dobro je izbjegavati zle ljude i ne družiti se s njima, 
da ne zapadneš kako s njima u pogibao. 


100. b PTIČAR I RODA 


Ptičar rastegne zamke za ždralove i stane izdaleka 
promatrati lov, Kad sa ždralovima sjedne na zamke i ro- 
da, pritrči on i uhvati i nju zajedno s njima. Pošto ga ona 
stane moliti, da je ne ubije, govoreći mu, kako ne samo 
da nije štetna ljudima, nego dapače veoma korisna, jer 
hvata i uništava zmije i ostale gmizavce, reče joj ptičar: 
»Ako i nisi veoma nekorisna, zaslužuješ kaznu stoga, što 
si se upustila sa zlima.« 


Treba zato da i mi izbjegavamo drugovanje sa zli- 
ma, da se ne čini, kao da i mi sudjelujemo u njihovoj 
zloći. 


101. SELJAK I SREĆA 


Dok je neki seljak kopao, namjeri se na zlato. Stoga 
se kod svakoga udarca obraćao Zemlji38, jer je tobože od 
nje primio dobročinstvo, Pristupi mu Sreća i kaže: »Dra- 
goviću moj, što Zemlji pripisuješ darove, koje sam ti ja 
dala, želeći te obogatiti. Ako se pak stanje izmijeni i to 
zlato prijeđe u tuđe ruke, znam, da ćeš tada grditi mene, 
Sreću.« ' 


Priča pokazuje, da treba raspoznavati dobročinitelja 
i njemu hvalu uzvraćati, 

102. SELJAK I DRVO 


Drvo, koje se nalazilo na seljakovu zemljištu, nije do- 
nosilo ploda, nego je služilo samo kao zaklon vrabaca i 
bučnih cvrčaka. Seljak ga namisli kao neplodno posjeći. 
Uzme sjekiru i stane mu nanositi udarce. Cvrčci i vrapci 
počnu ga moliti, da ne posiječe njihova zaklona, nego neka, 
ga pusti, da oni na njemu pjevaju i njega, seljaka, razve- 
seljuju. On nije za njih mario, nego zada drvu i drugi i 
treći udarac. Kad je drvo izdubao, nađe košnicu pčela i 
med. Okusi med, baci sjekiru i stane drvo častiti kao 
sveto i brižno ga njegovati. 


Ljudi po svojoj prirodi ne ljube i ne cijene pravdu 
toliko, koliko idu u lov za dobitkom. 


103. SELJAKOVI SINOVI 


Seljakovi sinovi bili nesložni. Budući da on, iako ih je 
mnogo opominjao, ipak nije mogao riječima nagovoriti, 
da se promijene, dovine se toj misli: naredi im, da do- 
nesu svežanj prutova. Kad oni izvrše nalog, dade im sve 
prutove zajedno i naredi, da ih kušaju razlomiti. Budući 
da to nisu mogli, premda su upotrebili svu silu, razriješi 
svežanj i po drugi puta dađe im po jedan prut. Pošto su 
ih s lakoćom slomili, reče: »Tako ćete zaista i vi, djeco, 
biti nesavladivi za neprijatelje, budete li jednodušni; ako 
se pak budete svađali, bit ćete lako svladani.« 


Priča pokazuje, da je sloga toliko jače sredstvo, ko- 
liko je nesloga sredstvo laka svladavanja. 

104. SELJAK, MAGARAC I VOL 


Čovjek neki, imajući magarca, ujarmi ga zajedno s 
volom i stane orati, jadno doduše, ali za nevolju. Kad je 
posao bio svršen, spremao se ratar da ih izjarmi. U taj 
čas upita magarac vola: »Tko će rataru vući oruđe kući ?« 
On mu odvrati: »Svakako onaj, koji i inače običaje.« 


105. SOVA I PTICE j 

Sova, kao mudra, stane svjetovati ptice, da ne puste 
hrast rasti, dok je u početku svoga razvoja, nego da ga 
pošto poto unište, jer će od njega proizići sredstvo, kome 
se ne može uteći — imela — koje će ih kasnije loviti. Kad 
su ljudi sijali lan, opet im naredi, da i to sjeme poberu, 
jer ne će na dobro narasti. Opazivši čovjeka strijelca, po 
treći im je puta unaprijed govorila: »Taj će vas čovjek, 
iako je pješak, ipak dostići vašim perjem bacajući krilate 
strijele3%. One nisu vjerovale riječima, nego su je sma- 
trale ludom i govorile, da je pomahnitala. Kad su kasnije 
počele to iskušavati, divile su joj se i smatrale je doista, 
najmudrijom. Stoga, kad god se pojavi, prilaze joj kao 
onoj, koja sve zna, ali ih ona više ništa ne svjetuje, nego 
samo tuguje. 


106. SOVA I PTICE 


Esop je sastavljao takvu basnu: Sve su ptice zajedno 
došle k sovi i molile je, da se odijeli od krova zgrada i 
da savije sebi gnijezdo na stablu kao i one, te da ga učvr- 
sti na grančicama, s kojih se može i pjevati jasnije. Kad 
< su dakle stigle u pravo godišnje doba k hrastu, koji je 

upravo ondje rastao, bilo je sve spremno, da na njega 
sjednu i nasele se u zelenkastoj krošnji. Međutim je sova 
tada stala preporučivati pticama, neka to nie čine i neka 
se ne raduju mladicama biljke, koja, kad naraste, donosi 
imelu — propast pticama. One pak nisu prihvatile sovina 
savjeta, nego su se nasuprot počele radovati hrastu, koji 
je rastao. Kad je pak on dosta narastao, sjele su na njega - 
i pjevale. Pošto su ih ljudi počeli lako hvatati, jer je na- 


rasla imela, promijene mišljenje i stanu se diviti sovi zbog 


njezina savjeta. I sada još tako misle, da je ona tobože : 
čudesna i mudra, te zbog toga hoće da druguju s njom 
misleći, da će tim drugovanjem postići nešto korisno, ali 
se uzalud na zlosrećnicu obraćaju. Nekadašnja je riaime 
sova bila uistinu mudra i mogla je davati savjete. Među- 
tim ove sadašnje imaju samo njezino perje i oči i kljun, 
a u ostalome su nerazumnije od drugih ptica. 


107. STARICA I LIJEČNIK 


Stara žena bolesnih očiju pozove za plaću liječnika. 
Kad bi je, dolazeći k njoj, mazao, dok je ona držala za- 
klopljene oči, odnosio bi uvijek potajno jedan komad za 
drugim njezina namještaja. Pošto je već sve iznio i nju 
izliječio, zatraži ugovorenu plaću. Budući da mu je nije 
htjela dati,.dovede je na sud. Ona je govorila, da je obe- 
ćala plaću, ako joj izliječi vid, a da je sada dospjela u još 
gore stanje. »Tada sam«, reče, »još gledala u kući čitav 
svoj namještaj, a sađa ne mogu više ništa vidjeti.« 


Tako i zli ljudi pribavljaju protiv samih sebe dokaz 
iz koristoljublja. 

107. b NA DRUGI NAČIN 


Stara žena bolesnih očiju pozove nekoga liječnika, da 
je za plaću izliječi. Pogodi se pred svjedocima, da će od 
nje dobiti veliku plaću, ako joj izliječi oči, a ako se ne iz- 
liječi, nego joj ostane slabost vida, da mu ništa ne će dati. 
Tako i bude. Od vremena do vremena stavljao je liječnik 
u njezine oči lijek i krao malo-pomalo njezine stvari. Za 
kratko je vrijeme izliječi i stane tražiti ugovorenu plaću. 
Starica baci pogled unaokolo i, kako u svojoj kući ne 
opazi ništa od onoga, što je prije bilo, ne dade mu ništa. 
Liječnik je međutim ustrajao kod svoga traženja i silio 
je, a budući da je ona zatezala, odvede je na sud. Ona sta- 
ne pred lice sudaca i reče: »Ovaj čovjek, što god kaže, 
istinu govori. Obećala sam doista dati mu plaću, ako bu- 
dem dobro vidjela, a ostanem li slaba vida, da mu ništa 
ne ću dati. Sada pak on govori, da sam se izliječila, a ja 
tvrdim protivno, da sam oštećena. Kad su mi oči bile bo- 
lesne, vidjela sam u svojoj kući raznovrsne stvari i novac, 
a sada, dok on sam tvrdi, da vidim, ne mogu upravo ništa 
od toga ugledati.« 


Priča pokazuje, da tako i zli ljudi, zbog dobitka, 
neopazice pribavljaju dokaz protiv samih sebe. 


108. ŽENA 


Neka žena imala muža pijanicu. U želji da ga oslo- 
bodi te strasti, ovakvo je nešto izmislila. Pošto ga od 
prekomjerna pića onesviještena i neosjetljiva poput 
mrtvaca opazi, podigne ga na pleća, donese i ostavi na 
groblju te ode. Kad je nagađala, da se opet otrijeznio, 
priđe i stane udarati po vratima groblja. On upita: »Tko 

to udara na vrata?«, a žena odgovori: »Ja sam onaj, koji 
mrtvacima nosi hranu.« On će nato: »Ne jelo, nego piće 
mi, dragoviću, radije donesi! Žalostiš me, kad mi spomi- 
nješ hranu, a ne piće.« Žena se udari u prsa+? i reče: »Jao 
meni nesretnici! Ništa mi ne pomaže, premda sam 
muđro izmislila. Ti, mužu, ne samo da se ne stidiš, nego 
si postao i gori od samoga sebe, jer ti je u tijelo ušla 
strast za pićem.« 


Priča pokazuje, da ne valja u zlim djelima život 
provoditi, jer se može čovjeku nametnuti zla navika, 
kad i ne želi. 


109. ŽENA I SELJAK 


Neka je žena, pokopavši nedavno muža, dolazila 
svakoga dana do groba i plakala. Seljak neki, koji je bio 
nedaleko groba, zaželi se žene, te ostavi svoje volove, dođe 
do groba, sjedne i počne zajedno sa ženom naricati. Kad 
ga ona upita, zašto i on tako nariče, reče: »Jer sam i ja 
sahranio krasnu ženu i, kad god plačem, olakšavam bol.« 
Ona će nato: »I meni se to isto događa.« On nato pri- 
pomene: »Kad smo već zapali u iste boli, zašto se na- 
pokon ne bismo združili? Ja ću te doista voljeti kao i 
onu, a ti opet mene kao svoga muža.« Nagovori tako ženu 
i združe se. Uto dođe tat, odveže seljakove volove i otjera 
ih. Kad se on vrati i ne nađe volove, stane se udarati i 
silno jadikovati. Dođe k njemu ona žena i, kad ga nađe 
gdje jadikuje, reče: »Zar opet plačeš?« On tada odvrati: 
»Sada uistinu plačem.« 


110. ŽENA I SLUŠKINJE 

One, neprestano izmučene od posla, uvide, da moraju 
ubiti kućnoga pijetla, jer on noću diže gospodaricu. Kad 
su to napravile, dogodilo im se, da su zapale u još veću 
nevolju. Gospodarica ih, naime, ne znajući vrijeme pi- 
jetlova, stane još ranije buditi. i 





Priča pokazuje, da mnogim ljudima njihove vlastite 
ki osnove postaju uzrok zla. ' 


111. ŽENA I KOKOŠ 


Neka je udovica imala kokoš, koja joj je svakoga 
dana snesla po jedno jaje. Pomisli dakle, da će joj dva- 
put na dan nesti, ako joj baci više ječma. Učini dakle to. 
Budući da je kokoš otustjela, nije mogla nesti niti 
jedamput na dan. 


Priča pokazuje, da oni, koji iz koristoljublja teže za 
: većim, gube i ono, što imaju. 


112. ŽENA-VRAČ | / 


Žena-vrač, obećavajući čarolije protiv božanskoga | 
gnjeva, radila je neprestano unosan posao i time sticala f 
veliki imutak. Zato je neki, podnesavši protiv nje pi- 
smenu tužbu, jer da uvodi novotarije u božanskim taj- 
nama, izvedu pred sud, optuže i osude na smrt. Neki je 
od sudaca pogleda i reče: »Kako nisi mogla predobiti 


96.b Na drugi način 

97. Seljak i zmija 

97.b Putnik i zmija otrovnica 

suce ti, koja se izdaješ vještom da odvraćaš gnjev 
bogova?« | 
Tom bi se pričom mogao netko poslužiti prema ženi 


varalici, koja se potpuno pobija obećavajući razum- 
nim ljudima mnogo, a nemoćna je da to izvrši. 


112. b NA DRUGI NAČIN 


Žena-vrač, obećavajući sredstva za odvraćanje bo- 
žanskoga gnjeva, radila je unosan posao i odatle vukla 
dobitak. Podnesavši protiv nje pismenu tužbu zbog bez- 
božnosti, neki je pograbe i osuđenu stanu voditi na smrt. 
Dok su je vodili, opazi je neki i reče joj: »Kako to, da 
nisi mogla preokrenuti odluku ljudi ti, koja se izdaješ 
vješta u odvraćanju božanskog gnjeva.« 


Priča pokazuje, da mnogi obećavaju velike stvari, 
iako ne mogu izvršiti niti malene. 


113. JUNICA I VOL 


Junica, gledajući vola gdje radi, smatrala ga je 
nesretnim zbog umora. Kad pak dođe vrijeme svetko- 
vine, odriješe vola, a junicu uhvate za žrtvovanje. Vol 
to vidi, nasmije se i reče joj: »Zato si i besposličila, moja 


o junico, jer si imala biti žrtvovana.« 


Basna pokazuje, da besposlicu čeka pogibao. 


114. PLAŠLJIVI LOVAC I DRVOSJEČA 


ke Lovac tražio tragove nekoga lava. Kad upita drvo- 
sječu, da li je vidio tragove lava i gdje leži, odgovori 

mu: »Baš ću ti pokazati i samoga lava.« Ovaj nato pro- 
blijedi od straha i cvokoćući zubima reče: »Tragove 
samo tražim, a ne samoga lava.« 


Basna pokazuje srčane i kukavice; smjele samo na 
riječima, a ne i na djelima. 


115. SVINJA I OVCE 


Svinja zađe u stado ovaca i stane pasti. Kad je pastir 
počne hvatati, cviljela je i otimala se. Ovce su je preko- 
ravale zbog vike i govorile: »Nas neprestano hvata i ne 
vičemo.« Nato će ona: »Ali moje hvatanje nije jednako 
vašemu, jer vas lovi ili zbog vune ili mlijeka, a mene 
zbog mesa.« 


Basna pokazuje, da s pravom jauču oni, kot nisu u 
opasnosti zbog novca, nego zbog spasa. 


115. b SVINJA I LISICA 


Neki čovjek natovari na magarca kozu, ovcu i svinju 
te pođe u grad. Budući da je svinja cijelim putem cevi- 
ljela, začuje je lisica i stane pitati razlog, zašto samo 
ona viče, dok ostale mirno podnose. Ona joj upadne u 
riječ i reče: »Ne cvilim ja baš uzalud, jer dobro znam, 
da će gospodar poštedjeti ovcu, koja mu daje vunu i 
janjad, a tako jednako i kozu radi sira i kozlića. Budući 
da se mnome nema za što drugo poslužiti, svakako će 
me zaklati.« 


Tako ne valja prekoravati one ljude, koji oplakuju 
buduće nesreće, jer ih unaprijed razabiru. 

116. DUPINI I RIBA 


Ratovali međusobno dupini i kitovi. Kad se borba 
već uvelike razmahala, izroni neka riba, i to malena, i 
pokuša ih izmiriti. Jedan joj dupin upadne u riječ i reče: 
»Bolje nam je u međusobnoj borbi izginuti, negoli trpjeti 
tebe kao pomiritelja.« 


Tako se i neki ljudi, koji inače nemaju nikakve vri- 
jednosti, čine da jesu nešto, kad uzmu udjela u nekoj 
svađi. 


116. b DUPINI I MORSKI RAK 


Dupini i kitovi stanu međusobno ratovati. Kad se 
već njihova borba uvelike ražestila, izroni rak i pokuša 
ih rastaviti. Jedan mu od dupina upadne u riječ i reče: 
»Bolje nam je izabrati da se u međusobnoj borbi uni- 
štimo, negoli da podnosimo tebe kao pomiritelja.« 


Tako se i neki ljudi, koji inače nisu ni u čemu spo- 
sobni, čine da jesu nešto, kad uzmu udjela u svađi. 


117. GOVORNIK DEMAD*: 


“Dok je jednom govornik Demad u Ateni javno go- 
vorio, a ljudi mu uopće nisu obraćali pažnje, zamoli ih, 
neka mu dopuste da ispriča Esopovu basnu. Pošto su na 
to Pristali, započne on govoriti: »Jednom su putovale 
istim putem Demetra4?, lastavica i jegulja. Kad su stigle 
do neke rijeke, lastavica uzleti, a jegulja zaroni.« Izre- 
kavši to zašuti. Pošto ga oni upitaju: »Što se dogodilo 

s Demetrom?«, odgovori: »Srdi se na vas, koji zapuštate 
državne poslove, a brinete se za Esopove basne.« 


Tako su nerazumni i oni ljudi, koji se ne brinu za 
potrebno, nego radije izabiru ugodno. 


118. ČOVJEK, KOJEGA JE UGRIZAO MRAV, 
I HERMES*$ 


Kad jednom neki čovjek opazi gdje se potapa lađa 
puna ljudi, stane govoriti, da bogovi nepravedno sude, 
jer su i nedužni propali zbog jednoga bezbožnoga. Bu- 
dući da je, dok je on to govorio, bilo mnogo mravi upravo 
na cnome mjestu, gdje je stajao, dogodilo se, da ga je 
jedan od njih ugrizao. On, iako ga je samo jedan ugrizao, 


počne sve gaziti. U taj mu čas pristupi Hermes i udara-. 


jući ga štapom reče: »Ne dopuštaš li, da i bogovi budu 
suci, kakav si i ti mravima?« 


Priča nas poučava, da ne korimo neshvatljive bo- 
žanske uredbe o ljudima, iako se nevještima učine 
nepravedne. 


119. DIOGEN** NA PUTU 


Kad je Diogen, onaj Kinik, putujući došao do neke 
nabujale rijeke, stajao je nalazeći se u neprilici. Jedan 
od onih, koji su obično prenosili ljude preko rijeke, opazi 
ga u neprilici, priđe mu, prijazno ga podigne i prenese 
preko rijeke. Diogen je stajao prekoravajući svoje siro- 
maštvo, zbog kojega ne može nagraditi svoga dobročini- 
telja. Dok je još o tome razmišljao, opazi onaj drugoga 
putnika, koji ne može prijeći. Pritrči mu te prenese i 

njega. Diogen mu tada pristupi i reče: »Ja ti eto i ne 
zahvaljujem za ono, što se zbilo, jer vidim, da ne činiš 
to po nekom naređenju, nego iz neke strasti.« 

Priča pokazuje, da oni, koji čine dobro radinim lju- 

dima, a ujedno s njima i nedostojnima, ne postaju 


ugledni zbog dobročinstva, nego ih dapače smatraju 
i nerazumnima. 


120. ZMIJA I ORAO 


Sukobe se zmija i orao te se stanu boriti. Zmija je 
obuhvatila i držala orla. Seljak to opazi, razriješi zmijin 
zaplet i oslobodi orla. Zmija se nato rasrdi i pusti 
otrov u spasiočevo piće. Kad je seljak htio u neznanju 
piti, sleti orao i istrgne čašu iz seljakovih ruku. 


Dobročinitelje čeka zahvalnost. 


121. BJEGUNAC 


Kad neki progonitelj opazi nakon duga vremena 
bjegunca, kako je žurno pobjegao u mlinište, reče: 
»Gdje bih većma poželio da te nađem, negoli baš tamo?« 


122. HRASTOVI I ZEUS 


Hrastovi su prekoravali Zeusa govoreći ovako: »Bez 
uzroka smo skrenuti s pravoga puta u životu. Ta silom 
podnosimo sječu mimo sva stabla.« A Zeus će na to: »Vi 
ste sami sebi uzrokovali takvu sudbinu: da ne rađate 
sjekirišta i da niste korisni za graditeljstvo i ratarstvo, 
ne bi vas sjekira posijecala.« 


Koji su sami sebi uzrokovali zlo, nerazumno preko- 
ravaju božanstvo. 

123. DRVOSJEČE I HRAST 


Drvosječe su cijepali hrast pomoću klinova, koje su 
od njegova drva izradili. Hrast kaže: »Ne srdim se toliko 
na sjekiru, koja me cijepa, koliko na klinove, koji od 
mene nastaju.« 


Jača je uvreda, kad je tko doživi od rođaka, negoli 
od stranaca. 


123. b OMORIKA 


Pilari su jednom cijepali omoriku čineći od nje kli- 
nove, uz pomoć kojih su tada lako pilili daske. Omorika 
stane jadikovati cvileći ovako: »Ne srdim se sada toliko 
na sjekiru, koja me uz pomoć ljudskih ruku cijepa, koliko 
na klinove, koji su od mene potekli.« 


Basna pokazuje, da mnoge ljude strovaljuju u ne- 
sreće stranci, a ako im domaći i najmanju bol uzro- 
kuju, čini im se gora i teža. 


124. MASLINA I SMOKVA 


Rugala se maslina smokvi, jer, dok ona sama u 
svako doba raste, smokva mijenja mladice u određeno 
vrijeme. Na njih padne snijeg, nađe maslinu krošnjatu 
i sa zelenim grančicama, te je zajedno s njezinom ljepo- 
tom posve uništi, a smokvi, koju nađe bez lišća, ništa 
ne naškodi, padajući na zemlju. 


Ljepota onima, koji je steknu, postaje sramota, ako 
nisu čedni. 

125. JELA I KUPINA 


Jela se hvalila i govorila kupini: »Ti baš ni u čemu 
ne donosiš koristi, dok ja koristim na krovovima i u 
kućama.« Kupina joj odvrati: »Kad se, jadnice, sjetiš 
sjekira i pila, koje te udaraju, htjela bi biti kupina, a ne 
jela.« 


Bolje je siromaštvo bez straha, negoli bogatstvo s 
nevoljama i neprijateljskim postupanjem. 


126. JELEN 


.Jelen, slijep na jedno oko, dođe na neki morski žal 
i stane pasti okrenut zdravim okom prema kopnu, pazeći 
tako na dolazak lovaca, a slijepim prema moru, jer odanle 
nije očekivao nikakve pogibli. Kad ga opaze neki, koji 
su plovili mimo onoga mjesta, pogode ga. Nalazeći se na 
umoru reče u sebi: »Baš sam nesretan, jer sam se čuvao 
kopna kao podmukla, a naišao sam na mnogo pogubnije 
more, pod zaštitu kojega sam se zaklonio.« 


Tako često, protiv našeg očekivanja, vidimo da su 
korisne one stvari, koje se čine nepovoljne, a štetno 
postaje ono, što se smatra spasonosno. 

127. JELEN I TRSJE 


Jelen se, bježeći pred lovcima, sakrije u trsje. Kad 
su se lovci malo udaljili, pomisli on, da je već posve 
siguran, te započne brstiti lozino lišće. Pošto se lišće mi- 
calo, okrenu se lovci i pomisle, da se pod lišćem sakriva 
neka životinja, kao što je uistinu i bilo, te strijelama 

unište jelena. Umirući stane govoriti: »Pravo mi se do- 
godilo, jer nisam trebao oštećivati onu, koja me spasila.« 


Basna pokazuje, da božanstvo kažnjava one, koji | 
dobročiniteljima nanose nepravdu, 


128. JELEN I LAV 


Jelen, nagnan žeđu, dođe do nekoga izvora. Dok je 
pio, opazi u vodi svoju sjenu i stane se gizdati svojim 
rogovima, gledajući njihovu veličinu i krasotu, a na noge 
se silno ljutio, jer su tanke i slabe. Dok je još o tome 
mozgao, pojavi se lav i stane ga progoniti. On udari u 
bijeg i stane mnogo prestizati lava. Dok je ravnica bila 
gola, spašavao se trkom, a kad stigne na neko šumovito I 
mjesto, dogodi se tada, da mu se rogovi zapletu u granje o 
i, kako nije mogao da trči, lav ga uhvati. Kad je imao i 
poginuti, reče u sebi: »Jadna li mene! One su me spa- 
savale, za koje sam mislio da će me ostaviti na cjedilu, 
a upropašćuju me oni, u koje sam se ogobito pouzdavao.« 

Tako često i prijatelji, u koje se sumnja, postaju u 


opasnosti spasioci, a oni, u koje se osobito pouzdaje; 
izdajice. 





129. JELEN I LAV | 






Jelen, bježeći pred lovcima, dođe pred neku spilju, 
u kojoj je bio lav, te uniđe, da se sakrije, Kad ga lav i ' 
pograbi i počne uništavati, reče: »Nesretna li mene! Bje- Zg 
žeći od ljudi uvalih sama sebe u ralje zvijeri.« 122. Hrastovi i Zeus 

“Tako neki ljudi, iz straha od manjih opasnosti, 
srljaju u veća zla. 

128. Jelen i lav 





130. JELEN I MAJKA 


Jelena je majka poučavala govoreći ovo: »Dijete 
moje, rogovlje si od prirode dobio, a veličinom se tijela 
odlikuješ, te ne razumijem, zašto se bojiš i bježiš, kad 
nadođu psi.« Dok je to trajalo, začuje se izdaleka trk 
pasa. Ona, koja je svome djetetu svjetovala da čeka, 
započne prva bježati. 


Lako je svjetovati ono, što je teško učiniti. 


131. BOLESNI JELEN 


Jelen zapadne u bolest i legne na nekom ravnom 
mjestu. Kad dođu neke životinje u pohode, popasu jelenu 
pašu, koja je bila oko njega. On se zatim oslobodi bolesti, 
ali strašno iscrpljen od nestašice hrane, izgubi s pašom 
i život. 

Basna pokazuje, da oni, koji si pribavljaju ništave 


i nepromišljene prijatelje, dočekaju od njih prije 
štetu negoli korist. 


132. NADA MEĐU LJUDIMA 


Zeus skupi sva dobra u zemljanu sudu, zatvori ga 
zaklopcem i dade čovjeku. Neumjereni pak čovjek, želeći 
saznati, što je u njemu, pomakne zaklopac, a dobra žurno 
umaknu i polete gore u božanske dvore napuštajući 
zemlju. Samo je ostala Nada, koju je spriječio stavljeni 
zaklopac. Stoga je zajedno s ljudima jedina Nada, koja 
daje jamstvo, da će nam dati svako pojedino od odbjeglih 
dobara. 

133. SVETKOVINA I DAN IZA SVETKOVINE 


Kažu, da se Dan iza svetkovine svađao sa Svetko- 
vinom govoreći, da je ona puna poslova i da zamara, a 
na njegov dan, da svi uživaju besposleni spremljena jela. 
Svetkovina da je na to odgovorila: »Istinu govoriš, ali 
da ja ne nastajem, ni tebe ne bi bilo.« 


134. JARE I VUK 


Vuk počne progoniti jare, koje je iza stada zaostalo. 
Jare se okrene i reče vuku: »Uvjeren sam, dragi vuče, 
da sam tvoj zalogaj, ali, da ne poginem neslavno, zasvi- 
raj, pa ću još prije zaplesati.« Dok je vuk svirao, a jare 
plesalo, začuju to psi i dojure pa stanu goniti vuka. On 
se okrene i kaže jaretu: »Pravo mi se to događa, trebalo 
je, da ne oponašam frulača, kad sam mesar.« 


Tako i oni, koji u pravi čas čine nešto protiv uvje- 
renja, promašuju i ono, što imaju u rukama. 


135. JARE I VUK 


Kad jare, stojeći na nekom krovu, opazi vuka gdje 
prilazi, stane ga grditi i rugati mu se. Vuk će nato: 
»Dragoviću moj, ne grdiš me ti, nego mjesto.« 


Basna pokazuje, da često i mjesto i zgoda daju 
smionost protiv jačih. 


136. HERMES 


Zeus naloži Hermesu, da u sve zanatlije ulije napi- 
tak laži. Kad on to priredi i učini pravu mjeru, stane 

ulijevati u svakog pojedinog. Budući da je preostalo 
mnogo napitka, a ostao je još samo postolar, uzme Her- 
mes čitavu posudu i ulije u njega. Otada svi zanatlije lažu, 
a najviše od sviju postolari. 


Priča za lažljive zanatlije. 


137. HERMES I KIPAR 


Hermes, u želji da dozna, u kakvoj je časti kod ljudi, 
dođe, pretvorivši se u čovjeka, u kiparevu radionicu. Kad 
opazi Zeusov kip, upita: »Pošto?« Kad kipar odgovori: 
»jednu drahmu“5«, nasmije se i stane pitati, pošto je 
Herin*$ kip. Dok mu je kipar odgovarao, da stoji nešto 
više, ugleda i svoj kip, te pomisli, da njega ljudi sigurno 
više cijene, jer je glasnik bogova i pribavlja dobitak. Zato 
stane pitati, a kipar odgovori: »Ako kupiš one, dat ću ti 
toga kao dodatak.« 


Priča pristaje čovjeku punu prazna slavoljublja, koji 
kod ostalih ljudi nije ni u kakvoj cijeni. 


138. HERMES I ZEMLJA“ 


Kad Zeus stvori čovjeka i ženu, naloži Hermesu, da 
ih odvede na zemlju i pokaže im, gdje će više izvući 
ploda*?, kad je raskopaju. On izvrši Zeusov nalog, ali 
se Zemlja isprva protivila. Kad je pak Hermes natjera 
govoreći, da je Zeus to naredio, reče: »Neka raskopaju, 
koliko žele, jer će to otplatiti uzdasima i suzama.« 


Basna zgodna za one, koji lako uzimaju zajam, a s 
mukom uzajmljeno vraćaju. 

139. HERMES I PAS 


Na putu je stajao neki četverouglasti Hermes*", a 
pod njim hrpa kamenja. Pas priđe k njemu i reče mu: 


»Prije svega, da si zdravo, Hermo! A zatim hoću da te 


namažem i da ne prođem samo onako mimo boga i to 
boga rvača5%.« On mu odgovori: »Ako to ulje ne poližeš, 
kad dođeš, i ako me ne pomokriš, bit ću ti zahvalan. I 
više me ne časti!« 


Basna pokazuje, da je već i to dovoljno, da ti opaki 
ljudi, koji inače ne mogu uraditi ništa dobro, ne 
učine zlo, na koje su navikli. 


140. HERMES I TIRESIJA51 


Hermes želeći iskušati, da li je proročka vještina 
Tiresijina istinita, ukrade na polju njegove volove i dođe 
k njemu u grad prerušen u čovjeka, te bude kod njega 
gostoljubno primljen. Kad su Tiresiji javili nestanak 
volova, uzme sa sobom Hermesa i dođe u predgrađe, da 
po ptici gatarki5? ispita o krađi. Hermesu naredi, da mu 
kaže, ako ugleda koju pticu. Hermes opazi najprije orla, 
gdje leti s lijeve na desnu stranu, i javi mu. Kad on reče, 
da se to njih ne tiče, opazi po drugi puta vranu, kako 
sjedi na nekom stablu, pa gleda, čas gore, a čas spušta 
glavu prema zemlji, te mu i to javi. Tiresija prihvati 
riječ i reče: »Ta se vrana zaklinje i nebom i zemljom, da 
ću opet dobiti svoje volove, ako ti hoćeš.« 


Tom bi se pričom mogao netko poslužiti prema 
čovjeku-tatu. 

141. HERMESOVA KOLA I ARAPI 


Hermes jednom natovari u kola laži i lukavstva i 
pođe po čitavoj zemlji. Kad stigne u zemlju Arapa, kažu, 
da su se kola razbila, a Arapi ih oslobodili od tereta,53 
te ga nisu pustili, iako su mogli, da pođe u druge zemlje 
i da učini teret svojih kola zajedničkim dobrom svih ljudi. 


142. AMOR5* MEĐU LJUDIMA 


Kad je Zeus stvorio ljude, imali su oni sve ostalo, 
kao i sada, ali Amor još nije nastavao u ljudskim dušama, 
nego je taj bog imao još nadzemaljsko značenje, boravio 
je na nebu i samo u bogove strijeljao. Iz straha da mu 
ne propadne najljepša vrsta pjesničkih djela, pošalje 
Zeus Amora, da bude čuvar ljudskoga roda. Iako je od 
Zeusa dobio tu službu, ipak se nije odlučio da se nastani 
u svim dušama ili da ima jednolično boravište i lako 
dostižan i pristupačan okoliš. Stoga je veliko mnoštvo 
duša prepustio na čuvanje običnim Amorčićima, djeci 
nimfa55, a sam se naselio u nebeske i božanske duše i 
time je, što njih uzbuđuje na ljubavno ludilo, učinio 
neizmjerno dobro ljudskome rodu. Kad dakle vidiš ne- 
koga spora po prirodi i nespretna u ljubavi, imaj na 
umu, da taj nije počašćen darovima onoga Amora, a kad 
vidiš nekoga strastvena i vatrena srca, gdje poput pla- 
mena srće u ljubavno uživanje, imaj na umu, da je taj 
milogost Amorov. 


143. EUNUH I VRAČS# 


Eunuh dođe vraču, da se raspita, hoće li imati djece. 
Vrač raširi svetu utrobu i reče: »Kad to gledam, posta- 

ješ otac, ali kad vidim tvoje obličje, ne činiš mi se ni 
čovjekom.« 


Onima, koji se zavjetuju za ono, što nije potrebno, 
ili pogotovu za ono, što ne mogu postati. 


144. NEPRIJATELJI 


Dva neprijatelja plovila na jednoj lađi. Kako su 
željeli biti daleko jedan od drugoga, pođe jedan na pra- 
mae, a drugi na krmu, i tako su stajali. Kad je nastala 
žestoka oluja, a lađa se počela u krugu vrtjeti, onaj na 
krmi stane ispitivati nekoga, na kojoj strani počinje lađa 
tonuti, kad se nalazi u opasnosti. Pošto mu taj odgovori 
»na pramcu«, reče: »Više mi nije smrt teška; barem ću 
gledati svoga neprijatelja gdje se utaplja prije mene.« 


Tako i neki ljudi, iz zlobe prema neprijateljima, iza- 
biru da i sami trpe nesreću, iz želje da i njih vide 
nesretne. 


144. b NA DRUGI NAČIN 


Dvojica, koji su se mrzili, plovili su na istoj lađi. 
Jedan je sjedio na krmi, a drugi na pramcu. Nastane 
oluja. Kad je lađa imala potonuti, onaj na krmi upita 
kormilara, koji od dijelova lađe mora prije zagnjuriti: 
Pošto mu on odgovori »pramac«, reče: »Više mi nije 
smrt teška, barem ću gledati gdje moj neprijatelj prije 
mene umire.« 


Priča pokazuje, da mnogi ljudi ne mare za svoju 
nesreću, samo ako vide svoje neprijatelje da prije 
njih u nesreću zapadaju. 

145. ZMIJA I LISICA 


Zmija na svežnju trnja žurno plovila po rijeci. Kad 
je opazi lisica, koja je kraj rijeke pre enii reče: »Kape- 
tan dostojan lađe!« 


Basna bi mogla pristajati zlopaku čovjeku, koji se 
prihvaća rđavih poslova. 


146. ZMIJA I TURPIJA 


Zmija uniđe u kotlarevu radionicu i stane tražiti 
milodare od oruđa. Kad od ostalog oruđa dobije, dođe 
turpiji i zamoli je, da joj nešto udijeli. Ona joj upadne 
u riječ i reče: »Baš si luda, kad misliš, da ćeš odnijeti 


nešto od mene, koja nisam naviknuta davati, nego od 


sviju uzimati.« 


Basna pokazuje, da su lakomisleni oni, koji očekuju, 
da će od tvrdice nešto dobiti. 


147. ZMIJA OTROVNICA I VODENA ZMIJA 


Otrovnica je dolazila na neki izvor piti. Vodena 
zmija, koja je ondje prebivala, zabranjivala joj je to 


oljuteći se, što se ne zadovoljava vlastitim pašnjakom, 


nego dolazi i u njezino boravište. Kako se svađa uvijek 
povećavala, dogovore se, da se upuste u međusobnu 
borbu, pa da onda paša i zemlje i vode pripadnu pobjed- 
niku. Kad one uglave rok, žabe, iz mržnje prema vodenoj 
zmiji, dođu otrovnici i stanu je sokoliti obećavajući joj 
isvoj savez. Kad dođe do borbe, otrovnica navali na 
vodenu zmiju, a žabe, jer drugo ništa nisu mogle raditi, 


79 


stanu silno kreketati. Otrovnica pobijedi i stane ih pre- 
koravati, jer, iako su obećale svoj savez u borbi, ne samo 
da nisu priskočile u pomoć, nego su dapače i pjevale. One 
joj odgovore: »Dobro upamti, draga, da se naš savez ne 
sastoji u rukama, nego samo u glasu.« 


Basna pokazuje, da pomoć u riječima ništa ne koristi 
tamo, gdje je potrebna pomoć ruku, 


148. ZEUS I STID 


Kad Zeus stvori ljude, dade im odmah ostale sklo- 
nosti, a samo stid zaboravi. Stoga nalazeći se u neprilici, 
kuda da im ga uvede, naredi mu da uđe odozdo. On se 
isprva protivio i srdio na tu nedostojnost. Pošto mu je 
oštro naredio, reče: »Ja ulazim, ali uz taj uvjet, da ću 
smjesta izići, ako k meni uniđe nešto drugo.« Dogodilo 
se, da su otada svi bludnici bestidni. 


Tom bi se pričom mogao netko poslužiti za čovjeka- 
bludnika. 


149. ZEUS I LISICA 


Zeus, zadivljen mudrošću i lukavošću lisičje pameti, 
preda joj kraljevsku vlast nad nerazumnim životinjama. 
U želji da dozna, da li je s promjenom sreće promijenila 
i vladanje, pusti joj pred oči, dok su je u nosilima nosili, 
balegara. Kako nije mogla to podnijeti, jer je on oblije- 
tao, skoči nepristojno s nosila i pokuša ga ščepati. Zeus 
se na nju rasrdi i povrati je opet u stari položaj. 


Basna pokazuje, da zli ljudi ćudi doista ne mijenjaju, 
iako postignu odličniji položaj. 

131. Bolesni jelen 





135. Jare i vuk 


150. ZEUS I LJUDI 


Zeus stvori ljude i naloži Hermesu, da im ulije pamet. 
Kad on učini pravu mjeru, stane svakom pojedinom uli- 
jevati. Međutim se dogodilo, da su oni maloga rasta, 
ispunjeni u pravoj mjeri, postali pametni, a oni veliki 
nerazumniji, jer im napitak nije stigao niti u čitavo 
tijelo, nego samo do koljena. : 


Priča zgodna za čovjeka prilično velika tijelom, a 
duhom nerazumna. 


151. ZEUS I APOLONST 
Natjecali se Zeus i Apolon u streljačkoj vještini. 


Kad je Apolon napeo luk i odapeo strijelu, Zeus ga za 
toliko prebaci, koliko je on strijelom dostigao. 


Tako su vrijedni rugla i oni, koji se s jačima 
meću. 


152. ZEUS-SUDAC 


Zeus odredi, da Hermes urezuje na crepiće ljudske 


pogreške i da ih odlaže u kovčežić u njegovoj blizini, kako 


bi utjerao kaznu od svakog pojedinog čovjeka. Kad god 
dakle započne Zeus krojiti pravdu, pada jedan sporije, a 
drugi brže u njegove ruke, jer su se crepići međusobno 
pomiješali. 


Ne valja se dakle čuditi, ako neka zlica ne biva 
kažnjena, čim zlo učini. 

153. ZEUS I ZMIJA 


Kad se Zeus ženio, sve životinje donesu darove, 
avno svaka prema svojim mogućnostima. Zmija se 
s ružom u ustima. Kad je Zeus 
ali iz tvojih 


nar 
također gmižući popne 
opazi, kaže: »Darove sviju ostalih primam, 
ustiju nikako.« 


Basna pokazuje, da su opasna dobročinstva zlih ljudi. 


153. b NA DRUGI NAČIN 


Kad se Zeus ženio, sve životinje donesu darove. Tako 
ge i zmija, uzevši u usta ružu, gmižući uspne. Kad je 
Zeus opazi kaže: »Darove sviju ostalih i iz nogu njihovih 
primam, ali iz tvojih ustiju ne.« 

Basna pokazuje, da su opasna dobročinstva zlih ljudi. 


154. ZEUS I KORNJAČA 


Kad je Zeus svadbovao, pozove sve životinje i stane 
ih gostiti. Samo je kornjača zakasnila i on je, ne znajući 
razloga, drugi dan upita: »Zašto ti jedina nisi došla na 
ručak?« Budući da je ona odgovorila »svoja kućica, naj- 
bolja kućica«, razljuti se na nju i odredi, da ona svoju 
kućicu naokolo nosi, držeći je na sebi. 

Tako i mnogi ljudi radije jednostavno žive, negoli 
da kod drugih u raskoši borave. 


155. ZEUS, PROMETEJ:#, ATENA5% I MOMO$S? 


Kad je Zeus stvorio bika, Prometej čovjeka, a Atena 
u. Ovaj, zavidan na 


kuću, uzmu kao procjenitelja Mom 

djelima, stane zlovolj iti 
d na, jno govoriti, da je Z iješi 
nije postavio biku oči na "ee: Emi jer 
ok Saek, pak, što nije objesio čovječje iji 
=" oni e zli postanu sasvim vidljivi, ako ša 
i snuju; i kao treće napomene d j 
. * : . 

e postaviti pod kuću točkove, da se ao .. 
e enja keke ako se slučajno naseli do ik 
: e rasrdi na nj aii 
danoj njega zbog opadanja i istjera 


dvoja nje, da ništa nije tako savršeno, a da m 
opće ne bi moglo u nečemu prigovoriti x 


155. b ZEUS, POSIDON“2 I ATENA 


e. eda i Atena upriliče natjecanje, tko će 
BRE, 4 Alova kuću ljudima. Kao slac PANJ, 
. ; ena ju ima. Kao sudac bio im je 
m rame nje pokudi položaj bikovljih . saa 
M id jake gia trebale biti gore na rogovima, da bik 
M io X pamet pak i misli čovjeka da bi trebale 
A da se može razabrati, što svaki pojedinac 
. rk tiče kuće, da joj nije stvorila željezne 

, da može zajedno s gospodarima otići i izbjeći 


i taka zlu susjedu. 


156. UGODA I BOL 


K Ve. a. x 
vaju A a dno Sokrat**, čudno to, što ljudi nazi- 
Maća je zada ako je čudno prema bolnome, koje se čini 
Ma čovjek run To oboje ne će u isto vrijeme da pri- 
' u. o tko ide u potjeru za jednim i dostigne 

uvijek je prinužden da ulovi i drugo, baš kao 


da je dvoje, a spojeni su na jednome kraju. I meni se 
čini, nastavi Sokrat, da je ovo Esop opazio, bio bi sasta- 
vio priču, kako je bog želio da pomiri ovo dvoje, koji se 
bore. Budući da to nije mogao učiniti, spojio im je tada 
vrhove u jedno. Stoga kome dopadne jedno od toga, ide 


kasnije za njim i drugo. 


ga, gotovo 


157. MAZGA 


Neka mazga, ugojena ječmom, poskoči i stane u 
gebi klicati: »Brzotrk je konj moj otac, a ja sam sva 
njegova slika i prilika.« Kad je pak snađe neka nužda, 
bila je prisiljena da trči. Budući da je pritom sustala, 
sjeti se odmah, zlovoljno pogledavajući, da je od oca 


magarca. 


Basna pokazuje, da se ne smije zaboraviti na svoj 
početak, iako vrijeme dovede nekoga do slave, jer 
je ovaj život nestalan. 


158. HERAKLO, KREPOST I ZLOČA 


Prodik84, onaj poznati mudrac, iznosio 
spisu o Heraklu ovako svoje mišljenje o kreposti: 

Kaže naime, da je Heraklo, 
dječačke u mladenačku 
samostalni i pokazuju, 
kreposti ili onim kroz zlo 
bajući, kojim od putova 
velike žene gdje mu prilaze, je 

je u svome 


kad je bio na prelazu iz 
dob, u kojoj mladići već postaju 
da li će krenuti u život putem 
ću, došao u samoću i sjedio kole-. 
da krene. Tada se pokažu dvije 
dna lijepa naoko i po pri- 


rodi slobodna, ukrašena čistoćom tij i či 
čedna držanja i u bijeloj haljini; ras ad 
miro i nježna, nakićena u licu bojom, na ša Sto 
. o i rumenijom, nego što je uistinu bila, a u držan : 
Jela takva, te se činilo, da je uspravnija nego od ša 


rode: ve . MAJ 
; oči pak ima širom otvorene, a odijelo takvo, da iz 
, | 


zega ea mladosti prosijeva; često samu sebe pogle- 
đe za g eda, da li je i tko drugi promatra, a često 2 i 
:: ju sjenu obazire. Kad su stigle bliže Heraklu, ona 
prije pre ide na isti način, a druga, u žel ji d 
davi Rk Heraklu i reče: »Vidim da si Heraklo, 
' ici, kojim bi putem krenuo u živ i : 
; | bi . ivot. Ako dakl 
“Sd mene za prijateljicu, vodit ću te rajupedniiai 
2 : plane Svaku ćeš radost okusiti i proživjet 
eškoća. U prvom redu ne ćeš iti 
/p mariti 
M. ni Brig nego ceš se neprestano brinuti, koje bi 
o jelo ili piće mogao pronaći, ili što da vidiš ili 


ču ješ .w *1.. “s 
Je8, pa da se razveseliš, ili što da mirišeš ili čega da se 


dotakneš živaš;i ji 
ceš, pa da uživaš; i s kojim bi se ljubimcima u dru- 


štvu najviš io, i 
U najviše razveselio, i kako bi najmekše počivao, i 
b ? s 


o. a E to mogao postići s najmanje truda. A ako se 
a ći, ivi pe slutnja oskudice, otkuda ćeš to naba- 
mh j se, da ću te povesti, da to sebi pribavljaš 

m 1 naprezanjem tijela i duha, nego ćeš se služiti 


Onim, za š ] žav 
,» za što ostali rade, ne uzdrža ajući se ni od čega, 


od 2 . ra 
dakle bi se mogla izvući neka korist, jer ja pružam 


Svojim pristaš < 
Vojim pristašama mogućnost da odasvuda izvuku ko- 


rist« Ka us "aje 
a ono čuje, reče: »Ženo, kako ti je ime?« 
* »Moji me prijatelji zovu Sreća, a oni, koji 


me mrze, nazivaj 
:rZe, nazivaju me pogrdno Zloća.« U tom času priđe: 


druga ž i reč : 

na reče: »I ja sam došla k tebi, Heraklo, po- 

ME Ećua ja roditelje, a i u tvome sam odgoju upoznala 
* stoga se nadam, ako bi krenuo putem prema 

meni, da bi brzo mogao postati dobar izvršitelj lijepoga 
i časnoga, pa bih ti se i ja zbog dobra pokazala kud i kamo 
odličnijom i vrednijom štovanja. Ne ću te varati hvalo- 
spjevima ugode, nego ću ti poistini razložiti, kako su 
bogovi uredili ono, što jest. Bogovi, naime, ne daju lju- 
dima od postojećega dobra i lijepa ništa bez muke i 
truda, nego želiš li, da ti bogovi budu milostivi, treba ih 
poštivati; ili hoćeš li, da te prijatelji vole, treba im dobro 
činiti; ili želiš li, da te neki grad časti, treba mu koristiti; 
ili zahtijevaš li, da ti se čitava Helada divi zbog kreposti, 
treba se truditi da joj dobro činiš; ili želiš li, da ti zemlja, 
donosi obilate plodove, treba je dobro obrađivati; ili 
misliš li, da se trebaš stokom obogatiti, treba se tada za 
nju brinuti; ili želiš li, da kroz rat nasrneš i da se uz-“ 
digneš i da uzmogneš prijatelje oslobađati i neprijatelje 
svladavati, treba učiti samo ratno umijeće kod struč- 
njaka i treba vježbati, kako se tim umijećem treba. slu- 
žiti; želiš li i tijelom biti jak, treba ga privikavati da se 
pokorava razumu i vježbati ga s naporom i znojem.« 
Zloća prihvativši riječ reče: »Razabireš li, Heraklo, kako 
ti ta žena navodi težak i dugi put do radosti? Ja ću te 
voditi do sreće lakim i kratkim putem.« Krepost tada 
reče: »Bijednice, što ti dobro imaš? Ili što ugodno pozna+ 
ješ, kad za to ne ćeš ništa raditi? Ti i ne čekaš želju za 
ugodnim, nego se zasitiš svega, prije nego za njim imaš 


želju, ti jedeš prije nego si gladna, a piješ prije nego gi . 


žedna; a da sa slašću jedeš, pronalaziš kuharske vje- 
štake; da sa slašću piješ, nabavljaš skupocjena vina i 
ljeti, naokolo trčeći, tražiš snijeg; da slatko usneš, daješ 
praviti ne samo mekanu posteljinu, nego i počivaljke i 
okrugle podloge pod krevete, da se mogu njihati. Ne 
želiš sna zbog umora, nego zato, jer nemaš što da radiš. 

Na ljubavni užitak nagoniš prije potrebe pronalazeći 
svašta, te ti je muško isto što i žena. Take ti odgajaš 
svoje prijatelje, da noću požudi razuzdano tokaNlamaš a 
danju prespavaš najkorisnije stvari. Iako si besmrtna, 
ipak su te bogovi prezreli, a čestiti te ljudi ne štuju Ne 
čuješ od svega uhu najslađe uživanje — pohvalu pv 
ne vidiš od svega najslađi prizor za oči, jer nisi nikada 
vidjela ni jedno svoje lijepo djelo. Tko ti, dok govoriš; 
išta može vjerovati? Tko bi ti u potrebi mogao pomoći? 
li tko bi se zdrave pameti odlučio da pripada tvome dni 
štvu? Gdje su, dok su mladi, tijelom slabi, a kad postanu 
stariji, duhom nerazumni; kroz mladost besposleno pro- 
laze hranjeni tako, da postaju masni, a kroz starost ge 
suhi mučno provlače stideći se svojih prošlih djela, a 
teško podnose sadašnjost, jer su u mladosti sve slasti 
iskusili, a teškoće za starost odložili. Ja sam u društvu 
bogova, a iu društvu čestitih ljudi. Bez mene ne nastaje 
niti božansko niti ljudsko lijepo djelo. Časte me najvećma: 
od sviju i bogovi i ljudi, kojima to dolikuje; draga sam 
suradnica zanatlijama, a gospodarima vjerna čuvarica 
kuća, robovima milostiva pomagačica, a dobra pomoćnica 
kod poslova u miru, postojana saveznica u ratnim dje- 
lima i najbolja druga u prijateljstvu. Mojim je prijate- 
ljima ugodno uživanje i jednostavne hrane i pića, jer 
mirno čekaju, dok ih se zažele. San im je slađi, nego' 
onima bez napora, a niti su zlovoljni, ako ga propuste, 

niti zbog toga odustaju od potrebnih poslova. Mladići se 

raduju pohvalama starijih, a stariji se ponose, što ih 

mladići štuju i rado se sjećaju starih djela, a uživaju, ako 

i sadašnja djela dobro izvršuju. Kroz mene su mili bogo- 

po dragi prijateljima i vrijedni za domovinu. Kad 

a o suđeni svršetak, ne leže bez časti u zaboravi, nego 

vječno u sjećanju slava cvate. Ako u takvim stvarima, 


8T 

Heraklo, sine dobrih roditelja, očeličiš, bit će ti moguće 
steći najsavršeniju sreću.« 


Tako nekako prikazuje Prodik, da je Krepost odga- 

jala Herakla. A iskitio je zaista rečenice još krasni- 

jim riječima, negoli ja sada, Vama je, mladići, zaista 

vrijedno uzeti to k srcu i nastojati brinuti se oko 
toga za buduće vrijeme života. 


159. HERAKLO I ATENA 


Hodao Heraklo nekim uskim putem. Opazivši na 
zemlji nešto slično jabuci, kušao je to satrti. Kad pak 
vidi, da je to postalo dvostruko, navali još jače i stane 
udarati kijačom. Ono se silno nadme i zakrči put. Heraklo 
odbaci kijaču i stane u čudu. Uto mu se ukaže božica 


Atena i reče: »Umiri se, brate! To je častoljublje i svađa. | 


Ako to netko ostavi na miru bez svađe, ostaje onakvo, 
kakvo je u početku, bilo, a u kavgama se tako nadimlje.« 


Prepirke i svađe uzrok su velike štete. 


160. HERAKLO I BOGATSTVO | 


= Dok se Heraklo, izjednačen s bogovima, častio kod 
Zeusa, dočekivao je svakog pojedinog boga s velikom 
prijaznošću. Kad na koncu uniđe Bogatstvo, upre pogled 
u pod i okrene mu leđa. Zeus se začudi tome i stane ga 
pitati razlog, zašto je sve rado pozdravio, a samo Bogat- 
stvo mrko pogledava. On odgovori: »Gledam ga mrko 
upravo zbog toga, što sam ga u vrijeme, dok smo bili 
među ljudima, ponajčešće vidio u društvu sa zlima.« 


Priča bi se mogla izreći za čovjeka bogata srećom, 
a značajem pokvarena. 

161. HEROJ65 


Neki je čovjek imao u kući heroja i prinosio mu 
skupocjene žrtve. Budući da se upropaštavao trošeći 
mnogo na žrtve, pristupi mu u noći heroj i reče: »Pre- 
stani, dragoviću, trošiti imutak, jer ćeš mene kriviti, ako 
sve potrošiš i postaneš siromah.« 


Tako bacaju krivicu na bogove mnogi ljudi, koji su 
zbog vlastite nesmotrenosti nesretni. 


162. SVADBA BOGOVA 


Svi su bogovi uzeli za ženu onu, koju je svaki od njih 
ždrijebom dobio. Bog rata pojavio se kod . posljednjeg: 
ždrebanja i zatekne još jedinu Drskost. Zamiluje je ne- 
obično i oženi se njome, te je u korak slijedi posvuda, 


gdje ona ide. 
163. LOVAC I KONJANIK 


Neki lovac ubije zeca i nogeći ga išao je dalje svojim 
putem. Susretne nekoga čovjeka na *konju, koji ga 


je tražio zeca pod izgovorom kupnje. Pošto konjanik 


Primi od lovca zeca, odjuri odmah trkom. Lovac je, 


trčeći za njim, mislio da ga tobože prestigne. Kad se ko- 


njanik udaljio od njega dosta daleko, lovac mu i preko 


Volje stane dovikivati: »Hajde, uostalom, jer sam ti zeca 


1 onako već poklonio.« 


Priča pokazuje, da se mnogi, kojima se na silu odu- 
zimlje privatna imovina, pretvaraju, kako su je to- 
bože dali od svoje volje. 

164. LOVAC I PAS 


Čovjek lovac, opazivši psa gdje prolazi, dobacivao 
mu je neprekidno zalogaje mesa. Tada će pas čovjeku: 
»Odlazi od mene, čovječe, jer mi tvoja velika ljubaznost 
kudikamo više govori.« 


Basna pokazuje, da očito pobijaju istinu oni, koji 
daju nekima mnogo darova. 


165. LOVAC I VUK 


Kad neki lovac opazi vuka, gdje navaljuje na stado 
ovaca i mrevari ih, što je više mogao, stane ga spretno 
loviti i pošalje na njega pse rekavši: »Najkukavnija zvi- 
jeri, gdje je tvoja napadačka snaga, te nisi bio u stanju, 
da se uopće opreš psima ?« 


Basna pokazuje, da je svaki pojedini čovjek iskusan 
u svome umijeću. 


166. OTAC I KCERKE 


Neki je čovjek imao dvije kćeri. Jednu uda za vr- 


tlara, a drugu za lončara. Kad prođe neko vrijeme, dođe. 


u posjete onoj kod vrtlara i stane je pitati, kako je i kako 
im idu poslovi. Ona odgovori, da im sve uspijeva, a jedino 
se to moli bogovima, da nastane oluja i kiša, da, bi se 
povrće natopilo. Za kratko vrijeme dođe i onoj kod 
lončara te i nju tako upita, kako je. Kad ona odgovori; 

da u ostalom ne oskudijeva, nego samo to moli, da ostane 
sasvim vedro vrijeme i žarko sunce, kako bi se glina 

osušila, reče joj otac: »Ako ti tražiš vedrinu, a sestra 
tvoja oluju, s kojom ću se od vas zajedno moliti?« 


Tako s pravom stradaju u jednom i drugom i oni, 
koji se na isti način prihvaćaju nejednakih poslova. 


166. b MAJKA I KĆERKE 


Neka žena, majka dviju kćeri, uda ih i to jednu za, 
vrtlara, a drugu za lončara. Jednom dođe u posjete 
udatoj za vrtlara i kad ge o ostalom porazgovorila upita 
je, kako je. Ona odgovori: »U ostalom je, majko, dobro, 
samo se molim za obilje kiše, da bi rašćenje povrća u 
redu napredovalo.« Majka ode odanle i dođe k onoj, 
koja je živjela u braku s lončarem. I kod nje naiđe na: 
isto i čuje: »U ostalom nam je, majko, dobro, a molim 
se, da nam vedrina i sunčane zrake budu toplije i jače, 
da bi se lonci brže sušili.« Majka nato reče: »Dali bogovi 


tebi vedrine, a onoj, koja živi u braku s vrtlarom, obilje 
kiša!« | 


Priča pokazuje, da oni, koji nemaju ništa od svoga 
da daruju, lako obećavaju stvari drugih onima, koji 
to traže. 


167. TUNA I DUPIN 


Tuna, koju je dupin progonio, jurila je uz silno 
zujanje i, upravo kad je imala biti ulovljena, iskoči ne- 
opazice od žestoke jurnjave na morski žal, a i dupin 
gonjen istom žestinom bude zajedno s njom izbačen. Kad 
se tuna okrene i opazi ga gdje izdiše, reče: »Više ni meni 

nije smrt teška, jer vidim, da zajedno sa mnom umire 
i uzročnik moje smrti.« 


Basna pokazuje, da ljudi lakše podnose nesreće, kad 
vide gdje i krivci tih nesreća zajedno umiru. 


168. LIJEČNIK NEZNALICA 


Bio liječnik neznalica. Taj, dakle, dođe bolesniku i, 
premda su mu svi liječnici govorili, da. nije u opasnosti, 
nego da će dugo bolovati, jedini mu on govoraše, neka 
uredi sve svoje stvari, jer da ne će preživjeti sutrašnjega 
dana. To reče i ode. Nakon nekog vremena bolesnik 
ustane, izađe blijed te je jedva hodao. Onaj ga liječnik 
susretne i kaže: »Zdravo, kako su oni u podzemnom svi- 
jetu?« On mu odvrati: »Miruju, jer ispijaju napitak 
zaboravi$6. Prije kratka vremena su se Smrt i Hads" 
strašno prijetili svim liječnicima, jer ne puštaju da umiru 
bolesnici, pa su ih sve popisali. Htjeli su i tebe staviti 
u popis, ali sam ja dojurio i molbama ih umekšao i pod 
zakletvom uvjerio, da ti nisi pravi liječnik, nego da si 
bezrazložno obijeđen.« 


Navedena priča napada i žigoše neobrazovame, neuke 
i hvalisave liječnike. 


169. LIJEČNIK 1 BOLESNIK 
Kad su pokapali nekoga od ukućana, govorio je 
liječnik njegovim pratiocima, kako taj čovjek ne bi bio 
umro, da se uzdržavao od vina i služio se štrealjkama. 
Neki mu upadne u riječ i reče: »Dragi moj, nije po- 

trebno, da to sada govoriš, kad nema koristi, nego si to 
trebao tada preporučivati, dok se moglo primijeniti.« 


Priča pokazuje, da treba u i žati 
u : potrebi pružati prijate- 
ljima pomoć, a ne iza nezgode podsmijčvati se ad 


170. KOPCI 


: Kakav je pijev priroda udijelila labudovima, takav 
je u prijašnje vrijeme bila udijelila i kopcima. Međutim 
kad su ovi čuli konje gdje ržu, zažele se njihova glasa i 
“oći ga oponašati izgube i ono, što su imali i ono 
što su nastojali naučiti, jer rzati ne čiš j 
rd naučiše, a pjevati 


Oponašanje onoga, što se ne pristoji, donosi gubitak 
vlastitih svojstava. 


170. b NA DRUGI NAČIN 


“ Kaže se, da je kobac, koji je imao gotovo isti glas 
aoi ostale ptice, odlučio da rže kao pravi konji. Tada 
BE oma ns glas, a ne mogavši da dovoljno uhvati 
rugi, bude lišen obaju, te je iji 
donio j je zato glasom slabiji od 


171. PTIČAR I ASPIDA$8 


ke. Ptičar uzme ljepak i trske pa pođe u lov. Kad opazi 
Yenjaka gdje sjedi na nekom visoku drvetu, htjede 
na puka veže trske u duljinu i stane napeto proma- 
ati, te mu je sva pažnja bila u zrak uperena: Dok je 

na taj način gore upirao oči, stane neopazice na aspidu, 
koja je ležala podno njegovih nogu. Ona se okrene i ujede 
ga, te on klone i reče u sebi: »Baš sam bijedan. U želji 
da drugoga uhvatim, neopazice je mene samoga smrt 
ulovila.« 


Tako i oni, koji susjedima pletke smišljaju, sami još 


prije zapadaju u nesreću. 
172. PTIČAR I CVRČAK 


Kad ptičar začuje cvrčka, očekivao je, da će nešto 
veliko uloviti i prolazeći stane po pjesmi procjenjivati lo- 
vinu. Primijeni vještinu i uhvati plijen, ali ne dobije ništa 
više od pjesme. Stoga stane okrivljivati svoje očekivanje, 
jer ga je navelo na lažan zaključak o veliku plijenu. 


Tako se i prosta svjetina čini više nego što doista jest. 


173. KONJ, VOL, PAS I ČOVJEK 


Konj, vol i pas, nagnani od zime, dođu u kuću 
nekoga čovjeka. On ih primi, zapali vatru i ugrije. Konju 
dade ječam, volu pljevu, a psu ostatke sa stola. Zbog 
toga gostoljublja uzvrate mu zahvalnost tako, da mu je 
za uzvrat udijelio svaki nešto od godina svoga života. 
Konj mu dadne svoje prve godine, te je zato svaki 
čovjek vatren i ohole ćudi; vol iza njega srednje godine, 
te je zato čovjek pun posla i radin, jer skuplja bogat- 
stvo; kao treći d4d€ mu pas posljednje godine, te je zato 
svaki, kad počne starjeti, zlovoljan po ćudi, te voli, pri- 
jazan je i raduje se samo onome, koji mu daje hranu, a 
na one, koji mu ne daju, reži i napada. 


Neki ljudi, koji su prosti i zli, obično vole samo 


one, koji ih uzdržavaju. 

173. b NA DRUGI NAČIN 


f Kad je Zeus stvorio čovjeka, učini ga kratka vijek 

Pošto nastane zima, sagradi čovjek, služeći se M ša, 
pne kuću i stane u njoj boraviti. Jednom ašt 

žestoka studen, a Zeus je još slao kišu, te konj nije m za 
izdržati, nego dođe trčeći čovjeku i zamoli za da ja 
zakloni. On kaže, da mu to ne će inače učiniti, ako ža 
ne dade dio svojih godina. Konj mu rado dena i pa 
kratko vrijeme eto ti i vola, jer ni on nije mogao E : 
siti zimu. Budući da je čovjek na isti način s. Za 
ga ne će primiti prije negoli mu i on dade jedan dio a3. jih 
godina, on mu dade i bude primljen. Na koncu dođe i ća 
utučen od studeni i, kad je dao dio svojih godina a 
ion zaklonjen. Tako se dogodilo, da su ljudi kad se 
rađaju i nalaze u godinama danim od Zeusa dobakeg. 
ani dobri; a kad dođu u konjske godine hvališ sui 
oholice; kad pak stignu u volovske node sposobni su 
za državne službe; oni međutim, koji dOEDNNI do pasjih 
godina, postaju srditi i zagrižljivi. sk 


Ovom bi se basnom m 
bas ogao netko poslužiti proti 
ljutita i tvrdoglava starca. dii 


174. STARI KONJ 


BBŽA u tali bio. prodan, da vrti mlinski kamen. 
iništu uzdišući reče: ih 
kakve li zavoje dođoh!« sk začin 


Da .v ; 
. ho netko odviše ne uzoholi zbog cvata svoje snage 
ma, jer mnogima se starost troši u slabostima. 

174. b KONJ I MLINAR 


Konja stane mučiti starost, te umjesto boja dočeka 
mlinište. Budući da je bio prisiljen, umjesto ratovanja, 
mljeti, oplakivao je svoj sadašnji udes i sjećao se pri- 
jašnje sreće govoreći: »Mlinaru, prije mi je bilo dopušteno 
polaziti na vojsku, po čitavom mi je tijelu ležao nakit, 
a i neki me čovjek pratio kao sluga. Sada pak ne znam, 
što sam skrivio, da za naknadu, umjesto bitke, dobivam 
mlinište.« Mlinar će nato: »Uzdrži se, da često staro 
spominješ, jer sudbina znade donositi smrtnicima pro- 
mjenu na obje strane.« 


175. KONJ I JELEN 


Kad su Himerani$? izabrali sebi Falarisa"?% kao 
stratega s neograničenom vlašću i htjeli mu dati tjelesnu 
stražu, Stesihor7"! im, kad je ostalo raspravio, ispriča 
ovu basnu: 

= »Konj je sam gospodario livadom. Kad je došao 
jelen i upropaštavao mu pašu, u želji da se osveti jelenu, 
upita konj čovjeka, da li bi mogao s njime u zajednici 
kazniti jelena. Čovjek mu potvrdi riječima: »Ako primiš 
uzdu i ako se ja sam uspnem na tebe s kopljem.« Pošto 
to dopusti, onaj se uspne, te umjesto da se osveti po- 
stade sam rob čovjeku. 

»Tako i vi,« reče, »gledajte, da ne doživite isto, što 
i konj, iz želje da se osvetite neprijateljima, jer uzdu 
već imate u tome, što ste izabrali stratega s neograniče- 
nom vlasti, a ako mu dadete još i stražu i dopustite da, 
se uspne, robovat ćete Falarisu.« 

175.b NA DRUGI NAČIN 


Gelon"? Siciljanin, imajući na umu dokopati ge tira- 
nide, postupao je prijazno s himerskim narodom i borio 
se protiv velikaša. Narod ga je volio i bio spreman, da 
mu na molbu dade i tjelesnu stražu. Stesihor Himeranin, 
pjesnik, nasluti, da on teži za tiranidom, te ustane i izreče 
narodu ovu basnu, kao sliku i priliku buduće nevolje: 

"»Konj je, kaže on, pasao i dolazio_na izvor da pije, 
a jelen trčeći preko livade, gazio mu travu i mutio izvor: 
Konj, željan da se osveti krivcu, jer je zaostajao u brzini 
nogu, pozove u pomoć lovca. Taj ga je uvjeravao, da mu 
najlakše može pomoći, ako primi uzdu i njega kao jahača. 
Tako i bude. Jelen je ležao ubijen kopljem, a konj je uvi- 
dio, da je postao rob lovcu. Toga se«, reče, »bojim i sam, 
ljudi Himerani, da ćete i sami robovati kasnije Gelonu, 
ako sada, dok ste još narod, uz njegovu pomoć svladate 
neprijatelja, jer onaj, koji dobije svu vlast u ruke, vlada 
obično nad onim, koji mu je vlast dao, kad je onaj ne 
može više natrag uzeti na isti način, kako ju je dao.« 


176. KOJ I KONJUŠAR. 

Konjušar je krao konju ječam i prodavao ga, a njega 
je čitav dan tr'o i češljao. Konj će mu nato: »Ako hoćeš 
uistinu da budem lijep, ne prodavaj ječma, koji me 
hrani.« >. M s Ša ' 

Lakomci opčinjuju siromahe uvjerljivim riječima i 


ulagivanjem, te ih tako lišavaju najnužnijih 
sredstava. AE 

177. KONJ I MAGARAC. 


Neki je čovjek imao konja i magarca. Kad su jednom 
bili na putovanju, reče magarac konju: »Preuzmi malo 
moga tereta, ako hoćeš da ostanem živ.« On ne posluša. 
Magarac se od umora sruši i ugine. Kad je gospodar sve 
naprtio na konja pa i samu magarčevu kožu, stane on 
jaučući vikati: »Jao meni bijedniku! Što mi se nevoljnu 
dogodilo! Nisam htio preuzeti mali teret, i eto, sada 

nosim sve pa i odrtu kožu.« 


Basna pokazuje: ako se veliki s malima udruže, spa- 
.sit će se u životu jedni i drugi. ' 


177.b MAGARAC I MAZGA 


Gonič natovari na magarca i mazgu tovar i krene 
na put. Dok je bila ravnica, magarac je ustrajao pod tere- 
tom. Kad stignu na neki strmi obronak, nije magarac 
mogao više nositi, te zamoli mazgu, da primi dio njegova 
tereta, a ostalo da će sam lako nositi. Budući da se ona 
nije uopće obazirala na njegove riječi, magarac posrne 
i ugine. Gonič, u neprilici što da učini, ne samo da je na 
mazgu natovario magarčevo breme, nego je oderao ma- 
garca i još kožu njegovu na nju naprtio. Ona prilično 
pritisnuta teretom kaže u sebi: »Pravo mi se dogodilo, 
jer da sam poslušala magarca i rasteretila ga malo, ne 
bih sada zajedno s njegovim teretom nosila i njega 
samoga.« 


Tako i neki, koji daju novce na kamate, gube često" 
iz škrtosti i samu glavnicu, samo da malo ne popuste 
dužnicima. 

178. KONJ I VOJNIK 


sa Dok je bilo ratno vrijeme, hranio je neki vojnik 
ječmom svoga konja kao pomagača u nuždi. Kad rat 
prestane, pomagao mu je konj u nekim ropskim poslo- 
vima i kod teških tereta, hranjen samo pljevom. Kad se 
čulo, da je opet rat i kad je trublja počela dozivati, go- 
spodar zauzda konja i sam se naoruža i krene u rat. Konj 
je neprestano posrtao, jer nije imao snage. Na koncu 
reče svome gospodaru: »Otiđi sada među pješake, jer 
si me od konja pretvorio u magarca. Kako dakle hoćeš 
da opet od magarca imaš konja?« 


179. TRSKE I HRAST 


X Vjetar iskorijeni hrast i baci ga u rijeku. Ploveći po 
rijeci upita trske: »Kako vas, iako ste slabe i tanke, 
ipak ne može iskorijeniti snaga vjetrova?« One će nato: 
»Vi se borite i opirete vjetrovima, zato i bivate iščupani; 
a mi se svakome vjetru pokoravamo i ostajemo ne- 
oštećene.« cd ; 


E 


Ne treba se jačima opirati, nego podređivati i 
. pokoravati. 


179.b TRSKA I MASLINE 


j Trska se i maslina prepirahu o istrajnosti, mirnom 
držanju i snazi. Premda je maslina grdila trsku, da je 
slaba i da je lako svaki vjetar previja, ona ne pisne ni 
riječi. Kad, nakon kratka vremena, nastane žestok vjetar, 
trska, koja se tresla i savijala vjetrovima, lako se spasi, 

a maslina, jer im se opirala, bude iskorijenjena i skršena 
od sile vjetra. Tako se maslina osramoti, jer se ludo pono- 
sila vlastitom snagom. 


Basna pokazuje, da su tako i oni, koji se, kako i 
dolikuje, ne opiru jačima od sebe, jači od onih, koji 
se pravdaju da su jači. 


179.c STABLA I TRSKE 


Kad su jednom stabla, od vjetrova razlomljena, gle- 
dala gdje trske ostaju neoštećene, stanu ih pitati, kako 
to da se ona tako lome, iako su jaka i čvrsta, a njima se, 
iako su tanke i slabe, ništa zlo ne događa. One nato od- 
vrate: »Jer_mi, znajući svoju slabost, popuštamo na- 
vali vjetrova i tako izbjegavamo napadaje, a vi, po- 
uzdavajući se u vlastitu snagu, kušate oprijeti se i zbog 
toga bivate skršena.« | j # 

Basna pokazuje, da je u nepovoljnim prilikama po- 
“ puštanje sigurnije od protivljenja. : : 


180. 3 DEVA | 


Kad su ljudi ugledali prvi put devu, preplaše se i 
smetu zbog njezine veličine i pobjegnu. Budući da su u 
toku vremena upoznali njezinu blagost, ohrabrili su se 
tako, da su joj prišli. Opazivši za kratko vrijeme, da u 
toj životinji nema bijesa, dotjerali su do tolika prezira, 


da su joj metnuli uzde i predali je dječacima da je vode. 


Priča pokazuje, da navika veoma ublažuje strahote. 

181. DEVA 


Prelazila deva preko brze rijeke. Ispusti balegu i, 
kad je u isti čas, zbog brze struje, opazi ispred sebe, reče: 
»Sto li je ovo? Ono, što pripada odostrag, gledam gdje 
ispred mene prolazi.« i : 


Basna pristaje državi, u kojoj vladaju posljednji i 
nerazumni umjesto prvih i razumnih. 


182. DEVA 


Deva, natjerana od svoga gospodara da pleše, reče: 
»Nisam smiješna samo dok plešem, nego i dok hodam.« 


Basna prikladna za čovjeka, koji pokazuje nespret- 
nost u svakom poslu, “igo 


183. DEVA, SLON I MAJMUN | 


Kad su se nerazumne životinje dogovarale da iza- 
beru kralja, ustanu deva i:slon te se stanu nadmetati nada- 
jući se, da im zbog _veličine tijela i snage pripada prven- 
stvo nad svima. Majmun kaže, da su oboje neprikladni ; 
deva zato, što ne posjeduje žestine protiv krivaca, a slon 
zato, jer postoji bojazan, da im ne bi za kralja postavio 


prase, kojega se boji.. 


Basna pokazuje, da se mnogi zbog sitna razloga pro- 
tive najzamašnijim stvarima. 


184. DEVA I ZEUS 


Kad deva opazi bika gdje se diči svojim rogovima, 
postade mu zavidna i zaželi ih i sama dobiti. Stoga dođe 

Zeusu i stane ga moliti, da joj dade rogove. Zeus se na 
nju rasrdi, jer se ne zadovoljava veličinom i snagom 
tijela, nego još i suvišne stvari želi, te ne samo da joj ne 
dade rogove, nego joj oduzme i dio ušesa. 


Tako mnogi ljudi, koji iz sebičnosti gledaju na ostale 
prijekim okom, bivaju neopazice lišeni vlastitoga. 


185. DVA BALEGARA 


Na nekom otočiću prebivao bik. Njegovim su se 
gnojem hranila dva balegara. Kad nastane zima, jedan 
započne govoriti drugome, da se zaista zaželio preletjeti 
na kopno, te će tako i njemu samome preostati dovoljno 
hrane, a on će, došavši onamo, proboraviti zimu. Govorio 
mu je još, da će i njemu nešto donijeti, ako tamo nađe 
mnogo hrane. Kad dakle stigne na kopno i nađe mnogo 
gnoja i to vlažnoga, ostajući ondje dobro se hranio. Prođe 
zima i on preleti opet na otok. Kad ga onaj drugi opazi 
ugojena i čvrsta, stane ga prekoravati, što mu ništa nije 
donio, iako je prije obećao. Onaj će nato: »Ne prekoravaj 
mene, nego prirodu onoga mjesta, jer ondje je moguće 
hraniti se, ali ne i kretati se.« 


Basna bi mogla pristajati onima, koji pokazuju pri- 
jateljstvo samo do gozbe, a dalje od toga nisu prija- 
teljima ni na kakvu korist. 


186. RAK I LISICA 


Rak izađe iz mora i nastani se na nekom mjestu. 
Pošto ga opazi gladna lisica, priđe i pograbi ga. Kad je 
imao biti pojeden, kaže: »Baš mi se pravo dogodilo, jer 
sam zaželio postati suhozemac, iako pripadam moru.« 

187. RAK I NJEGOVA MAJKA 


Majka će raku: »Ta što, sine, nakrivo hodaš? Treba 
ići ravno.« On će joj nato: »Pokaži mi ti, majko, put, pa 
ću kušati po njemu hodati.« Budući da ona nije znala 
hodati ravno, postade sin prokazivačem ai ludosti. 


Lakše je davati opomene u onome, što je nemoguće 
naprezanjem dni 


188. ORAH. 


Neki je orah, koji je rastao na putu, donosio obilje 
plodova. Prolaznici su ga radi plodova lomili kamenjem 
i batinama. On zato tužno reče: »Bijedna li mene! Jer 
baš od onih, koje svojim plodom razv eseljavam, setu 
kao naknadu sramotnu zahvalnost.« 


Basna prekorava nezahvalne i zlobne, koji uzvraćaju 
zlo umjesto dobra. 


189. DABAR 


., Dabar je četveronožna životinja, koja mnogo boravi 
u jezerima. Kažu, da su njegovi stidni udovi korisni liječ- 
nicima. Kad se dakle taj, progonjen od ljudi, našao u 
neprilici, da bude ulovljen, razabirući, zašto ga gone, 
otkine svoje stidne udove, baci ih pragonifeljuos i tako 
postigne spas. 


Priča pokazuje, da tako ni razboriti ljudi ne drže 
ništa do novca, kad se radi o njihovu spasu. 

190. LONČAR, MAGARAC I GONIČ 


Neki je lončar izrađivao u svojoj radionici mnogo 
ptica. Magarac, prolazeći onuda, jer je gonič za. njim 
bezbrižno išao, proviri znatiželjno kroz prozor, sruši ptice 
i razlupa u radionici posuđe. Stoga vlasnik radionice 
odvede goniča na sud. Kad ga je neki od onih, koji su ga 
sretali, pitao, zašto ide na sud, odgovori: »Radi magar- 
čeva znatiželjna ogledavanja.« 








191. VRTLAR 
Neki čovjek pristupi vrtlaru, koji je zalijevao zelje, 
i upita ga, zašto divlje zelje i lijepo raste i čvrsto je, a 


ono oplemenjeno.je nježno i uvelo. On će mu nato: 
»Zemlja je majka onoga, a maćeha ovoga.« 


Tako se i djeca, koju. maćeha odgaja, ne odgajaju 
jednako kao ona, koja imaju majke. \ 


191. b ČOVJEK I VRTLAR 





Kad neki čovjek opazi vrtlara gdje zalijeva zelje, 
reče mu: »Kako to da divlje biljke rastu prema godi- 
šnjem vremenu, a nisu ni sađene ni obrađivane, a one, 
koje mi uzgajamo, često se sasušuju.« Vrtlar odvrati: 
»Jer divlje biljke nadzire sama božanska briga, a pripi- 
tomljene njeguje čovječja ruka.« 





185. Dva balegara 


Priča pokazuje, da je ođgoj majki bolji od odgoja 
Maćeha. 

192. VRTLAR I PAS : 


Vrtlarev pas padne u bunar. U želji da ga: odanle 
izvuče, siđe vrtlar u bunar. Pas pomisli, da je on- sišao 
zato, da ga još dublje zagnjuri, te se okrene i ugrize 
vrtlara. Izlazeći povrijeđen iz bunara reče: »Pravo mi se 
dogodilo. Što sam se išao botručiti da span samoubo- 
jicu?« 


= Priča za nepravedne i nezahvalne. . 


395. KITARED"73 


Slabo nadareni kitared pjevao je čitav dan u svježe 
okrečenoj kući. Kako mu je glas prilično odjekivao, po- 
misli da ima osobito lijep glas. Stoga se uzoholi i dođe 
na misao, da mora nastupiti i u kazalištu. Budući da je, 
došavši na pozornicu, vrlo loše pjevao, bude istjeran 
obasut kamenjem. 


Suk se i neki govornici čine, da jesu našto: dek 
nisu zabavljeni državnim poslovima,.a kad dođu do | 
. državne uprave, pokazuje se, da nisu ni za što. 


194. BRAVENJAK 
U smrekovoj šumici nastavao bravenjak, te se zbog 
slatkoće ploda nije udaljivao. Ptičar opazi, gdje se on 
rado zadržava, postavi mu ljepak i uhvati ga. Kad je 


bravenjak imao biti uništen, reče: »Baš sam jadan, što 
Pise slatkoće hrane gubim život.« 


- Basna zgodna za.izgubljena Kijetta. koji je zbog . 
raskošna života sama sebe upropastio, 

195. LOPOVI I PIJETAO 


Lopovi uniđu u neku kuću, ali ne nađu ništa osim 
pijetla. Uzmu dakle njega i odu. Kad su ga imali zaklati, 
stane ih moliti, da ga puste na slobodu govoreći, kako 
je ljudima koristan, jer ih još noću budi na posao. Oni 
će mu nato: »Zato te baš još prije moramo ubiti, jer nas 
ne puštaš krasti time, što njih budiš« 


Basna pokazuje, da se najviše zlima protivi ono, što 
je čestitima dobro djelo. 


196. LOPOV I GOSTIONIČAR 

“<. im 

Lopov svrati u neku gostionicu. Tu se zadržavao 
nekoliko dana čekajući zgodnu priliku da nešto ukrade, 
Kako mu to nije pošlo za rukom, opazivši jednoga dana 
gostioničara gdje sjedi pred vratima gostionice, odjeven 
u krasno novo odijelo (bijaše naime blagdan), a nikoga 
drugoga nije ondje bilo, dođe lopov, sjedne blizu njega 
i započne s njime razgovor. Pošto su dosta dugo razgo- 
varali, lopov zijevne i stane uz zijevanje zavijati kao vuk. 
Gostioničar ga upita: »Što tako radiš?« Lopov odgovori; 
»Sada ću ti to razložiti, ali te molim, da čuvaš moju 
odjeću, jer ću je ovdje ostaviti. Ja ti, moj gospodine, ne 
znam, zašto me tako obuzimlje zijevanje. Ne razumijem, 
da li je to zbog mojih grijeha ili s nekakve druge krivice. 
Kad pak tri puta zijevnem, imam postati vuk, koji jede 
ljude.« Izrekavši to zijevne po drugi put i stane opet 
zavijati kao i prvi put. Kad dakle gostioničar to čuje, 
povjeruje lopovu, prestraši se, ustane i htjede pobjeći. 
Lopov ga čvrsto pograbi za odijelo i stane nagovarati 
govoreći: »Ostani, moj gospodine, i uzmi moje odijelo, da 

ga ne izgubim.« Dok ga je tako pozivao, otvori svoja 
usta i započne zavijati po treći puta. Gostioničar se pre- 


 straši, da će ga pojesti,.ostavi stoga svoje odijelo i uleti 


trkom u gostionicu, te se iznutra osigura. Lopov uzme 
njegovo odijelo i ode. 


Tako se događa onima, koji vjeruju laži, 


197. ŽELUDAC I NOGE 


Želudac i noge prepirahu se o snazi. Budući da su 
noge pobijale svaki pojedini želučev dokaz govoreći, da ga 
toliko nadilaze snagom, te i sam želudac nose, odgovori 
on: »Drage moje, ako ja ne budem primao hrane, ne ćete 
ni vi moći nositi.« 


Tako su na vojnama i vojnici nemoćni, ako vojsko- 
vođe najbolje ne svjetuju. 


198. KUKAVICA I PTICE . : 


Esop priča, da su male ptice odgovorile kukavici, 
kad ih je pitala, zašto je izbjegavaju: »Zato jer ćeš biti 
jednom jatreb7*.« 


199. ČAVKA I LISICA 


Gladna čavka sjedne na neku smokvu. Našavši ne- 
zrele smokve čekala je, dok sazriju. Lisica je opazi gdje 
uludo gubi vrijeme i saznavši od nje uzrok reče: »Pro- 
mašila si cilj, draga, u svome očekivanju. Ti znaš čuvati 
goveda75, ali nipošto nalaziti hranu.« 


Basna zgodna za čovjeka, koji se gradi pametnim. 

200. ČAVEKA I SOVA | 


Bilo je M sni: u ijepoti 1 i sve su pijes S it: 
Zeusu, da se podvrgnu izboru, a Hermes je tumačio nje- 
govu odluku. Prije toga skupljale su se sve one na rije- 
kama i jezerima i odbacivale loše perje, a bolje čistile. 
Budući da čavka nije imala od prirode nikakve ljepote, 
skupi kao svoj ukras ono, što je drugima poispadalo. 
Jedina sova to prozre i oduzme čavci svoje, a stane na- 
govarati i ostale da tako učine. Lišena perja sviju dođe 
čavka gola na Zeusovu presudu, 


Tuđi ukras služi na sramotu onima, koji se njime 
kite. : 


200.b ČAVKA I PTICE 


Zeus, u želji da postavi kralja ptica, odredi im rok, 
kada će sve k njemu doći, da im dražesniju od sviju po- 
stavi za kralja, One dođu do neke rijeke i stanu se prati. 
Čavka, znajući dobro svoju rugobu, ode, sabere ispalo 
ptičje perje, metne ga i prilijepi na sebe. Tako se dogo- 
dilo, da je zbog toga postala krasnija od sviju. Međutim, 
dođe i određeni dan i sve ptice stignu Zeusu. Kad im je 
Zeus htio izabrati čavku za kralja zbog njezine kićene 
vanjštine, rasrde se ptice i svaka joj oduzme svoje pero. 
Tako -je čavka opet postala čavka. : 


Priča pokazuje, da se i dužnici, koji k posuđenom 

još novi novac steknu, čine, kao da jesu nešto, dok 

tuđe drže, a kad se to od njih natrag zatraži, raspo- 
znaje se, kakvi su prije bili. ' 

201. ČAVKA I GAVRANI - 


Čavka, koja se odlikovala veličinom nad ostalim 


čavkama, prezrevši svoje rođake dođe gavranima i za- 
moli ih, da s njima zajedno živi. Budući da oni nisu pozna- 


vali njezina oblika i glasa, izudaraju je i izbace. Otjerana 
od njih dođe opet čavkama, ali je one, srdite na njezinu 
obijest, ne prime. Tako joj se dogodilo, da je bila lišena 
zajedničkoga života s obje strane. 


Tako i oni ljudi, koji ostavljaju svoju domovinu i 
odabiru tuđinu, nisu ni tamo na. dobru glasu, a i 
njihovi ih sugrađani preziru. 


201.b ČAVKA I GOLUBOVI 


Kad čavka opazi, da se u nekom golubinjak u golubovi 


dobro hrane, obijeli se i dođe, da se tako i sama dočepa 


istog načina života. Oni su je puštali, dok je mučala, jer 
su mislili, da je golub. Kad se jednom zaboravi i pusti 
glas, upoznaju oni tada njezinu prirodu te je izudaraju 
i potjeraju. Kako je izgubila tamošnju hranu, dođe opet 
čavkama. One je međutim ne prepoznaju zbog. boje i 
isključe iz zajedničkog“ života, tako “da nije postigla ni 
jedno, jer je težila oko dvoga. 


Basna pokazuje, da i mi moramo biti zadovoljni 
svojim, imajući na umu, da nas sebičnost, pored toga 
što ništa ne koristi, lišava često i onoga, što imamo. 


202. ČAVKA-BJEGUNAC 


Kad neki čovjek uhvati čavku, sveže joj nogu uzicom 
i dade svojoj djeci. Budući da nije podnosila život s lju- 


109 


dima, kad joj se na kratko vrijeme pruži mogućnost, 
pobjegne i dođe u svoje gnijezdo. Kako se uzica omotala 
oko grančice, nije mogla više poletjeti i, jer je morala 
uginuti, reče u sebi: »Baš sam jadna. Nisam htjela pod- 
nositi ropstvo među ljudima, a samu sam sebe neopazice 
lišila spasa.« 


Ova bi basna mogla pristajati ljudima, koji upadaju 
neopazice u veće strahote, u želji da se oslobode iz 
malih opasnosti. 


203. HVALIŠA 


Neki čovjek otputuje u tuđinu, a kad se opet povra- 
tio u svoju zemlju, počne se hvaliti, da se u različitim 
zemljama u koječemu hrabro ponio, a osobito da je na 
Rodu skočio takav skok, kakav nitko od njegovih ze- 
mljaka ne bi mogao skočiti. Govorio je, da ima za to i svje- 
doke, i to tamošnje očevice. Neki mu od nazočnih upadne 
u riječ i reče: »Dragoviću moj, ako je to doista istina, 
ne treba ti svjedoka. Tu je Rod, tu skači!« 


Priča pokazuje, da je svaka riječ suvišna, ako nema 
za stvar gotova dokaza. 


203. b PENTATLIST"%.HVALIŠA 


Neki pentatlist, kojega su sugrađani svagda preko- 
ravali s nejunaštva, ode jednom u tuđinu i, kad se nakon 
kratka vremena povrati, hvaleći se govoraše, da se u 
ostalim gradovima veoma hrabro ponio, a na Rodu da 
je skočio takav skok, kakav nitko od olimpijskih pobjed- 
nika nije dostigao. Napomenuo je još, da će za to poka- 

zati kao svjedoke ljude, koji su baš ondje bili, ako možda 
jednom dođu k njima. Neki mu od nazočnih upadne u 
riječ i reče: »Prijatelju dragi, ako je to istina, ne treba 
ti svjedoka. Tu je Rod, tu skači!« 


Priča pokazuje, da je svaka riječ suvišna za ona 
djela, za koja je pri ruci dokaz. 


204. GAVRAN I LISICA 


Gavran ugrabi meso i sjedne na neko stablo. Lisica 
ga opazi i, u želji da se domogne mesa, pristupi i stane 


ga hvaliti, kako je prilično velik i lijep govoreći, da 


njemu najviše dolikuje da bude kralj ptica, a to da bi 
bez sumnje i moglo biti, kad bi imao još i glas. On pak, 
želeći joj dokazati, da i glas ima, pusti meso i glasno 
zagrakće. Ona pritrči, pograbi meso i reče: »Moj gavrane, 
sve imaš, samo još pamet pribavi.« 


. Basna zgodna za nerazumna čovjeka. 


204.b NA DRUGI NAČIN 


Gavran, imajući sir kao lovni plijen, sjedio je na 
velikoj visini. Lija ga opazi i lukavo prevari govoreći: 
»Kako to, moj gavrane, odlikuješ se tjelesnom čednošću, 
imaš boju perja, kojoj pripada vrhovno gospodstvo nad 
pticama, a da ti je još i glas, imao bi potpunu vlast nad 
pticama.« To je za prijevaru rekla, a on se ozlovolji, od- 
baci sir i zagrakće veoma glasno, te mu pokazivanje 
glasa uzrokuje gubitak plijena. Ona ga pograbi i reče: 
»Glas je, moj gavrane, tu, ali razum nedostaje.« 


Onaj, koji se pokorava neprijatelju, dočeka. štetu. 

205. GAVRAN 1 HERMES 


Kad se gavran uhvati u zamku, zavjetuje se Apolonu 
i obeća, da će mu žrtvovati tamjan. Kad se izbavio opa- 
snosti, zaboravi obećanje. Ulovljen opet drugom zamkom 
mimoiđe Apolona i obeća, da će Hermesu žrtvovati. On 
mu tada reče: »Kako ću, rđo najgora, vjerovati tebi, 
koji si zatajio i uvrijedio prijašnjeg gospodara ?« 

Ne će dobiti pomoći oni, koji su nezahvalni dobro- 

činiteljima, iako zapadnu u “nuždu. 


:206. GAVRAN.I LABUD >| 
.. Kad gavran ugleda labuda, postane mu zavidan na 
boji perja. Pomislivši, da je on takav zato, što se pere, 
napusti žrtvenike"7, gdje se hranio, i započne boraviti kod 
bara i rijeka. Iako je prao tijelo, ipak se nije mijenjao. 
Budući da je oskudijevao u hrani, posve se upropastio. 


Način života ne može mijenjati prirodu. | 


207. GAVRAN I ZMIJA > 


Kad gavran, koji je oskudijevao u hrani, opazi zmiju NN | 


gdje na prisojnu mjestu drijema, sleti i uhvati je. M 
Ona se okrene i ujede ga. Budući da je morao umri- | ( 





jeti, reče: »Baš sam jadan, što sam pronašao tako kra- 4. š 
snu stvar, po kojoj i pogibam.« | i . ' 





204. Gavran i lisica 


Ova bi se basna mogla primijeniti na čovjeka, koji 
izlaše svoj spas pogibli, da bi našao blago. . 

207. b KOBAC I ZMIJA 





Kobac je poletjevši u zrak nosio zmiju. Ona se okrene, 
ujede ga i odmah usmrti. Tada stane klicati od radosti: 
»Što si bio tako lud, da si htio oštetiti i na smrt voditi 
one, koji ti uopće ništa nisu skrivili. Ipak si doživio ono, 
što si htio meni učiniti.« 


Kad se netko, koji je sklon sebičnosti i vrijeđa sla- 
bije, namjeri jednom na jače, okajat će ono, što je 
prije zlo počinio, iako se tomu ne nada. 


208. BOLESNI GAVRAN 


Bolesni gavran reče majci: »Zavjetuj se bogovima i 
ne plači.« Ona prihvati riječ i reče: »Koji će ti se, dijete, 
od bogova smilovati? Kome od njih nisi ti meso ukrao?«78 


Basna pokazuje, da oni, koji imaju u životu mnogo 
neprijatelja, ne će u nuždi naći ni jednoga 
prijatelja. 


209. KUKMASTA ŠEVA 


Kukmasta ševa uhvaćena u zamku jadikujući govo- 
raše: »Jao meni bijednoj i nesretnoj ptici! Niti zlato 
ičije ugrabih, niti srebro, niti išta drugo vrijedno, nego 
mi pribavi smrt malo zrno žita.« 


208. Bolesni gavran 


Basna za one, koji dočekaju veliku opasnost radi 
malena dobitka. ' 

210. KUKMASTA ŠEVA I SELJAK 


Bila neka kukmasta ševa, koja je savila gnijezdo u 
žitu. U praskozorje nadmetala se u pjevanju s nekakvom 
žućkastom pticom, a inače je zrnjem žita othranjivala 
mlade, koji su već bili kukmasti i perjem obrasli. Kad 
gospodar, koji je pregledavao polje, vidi, kako je ljeto 
suho, reče: »Sada je vrijeme da uzmem sve prijatelje i 
da žito pokosim.« Jedno od ševine kukmaste djece začuje 
ga i javi to oću moleći ga, da gleda, kuda će ih premje- 
stiti. On tada odgovori: »Sada još nije vrijeme da bje- 
žimo, jer onaj, koji se u prijatelje uzda, ne žuri se odviše.« 
Kad gospodar opet dođe i opazi, da se već klasje rasipa 
od sunčevih zraka, reče, da će koscima sutra poslati 
plaću i da će platiti također svim nosiocima snoplja, 
ševa će tada tako nejakim mladima: »Sada je, djeco, 
vrijeme da drugamo bježimo, jer sam sebi vjeruje, a ne 
prijateljima.« 


Basna nas uči, da se brinemo za rodbinu, koliko je 
moguće, i da se ne obaziremo na one, koji pouzdano 
računaju na pomoć prijatelja. 


211. KUKMASTA ŠEVA, KOJA SAHRANJUJE OCAT» 


Neuka si, naime, i nemarna bila, i nisi brižno pro- 
učila Esopa, koji govoreći kaže, da je od svega prva 
postala ptica ševa, i to prije od Zemlje, a tada da joj je 
otac od bolesti umro, a Zemlje da nije bilo, te je on ležao 
tako pet dana. Stoga da je ševa, nalazeći se u neprilici, 
iz očaja sahranila oca u svojoj glavi. 

212. VRANA I GAVRAN 


Vrana, zavidna gavranu, što kroz znamenja na- 
vješćuje i objavljuje ljudima budućnost, pa mu zato oni 
i priznanje iskazuju, zaželi i ona to postići. Kad dakle 
opazi neke putnike gdje prolaze, sleti na neko stablo i 
započne glasno graktati. Oni se na graktanje okrenu i 
preplaše, ali jedan od njih prihvati riječ i reče: »Pođimo, 
prijatelji, samo naprijed, jer to je vrana, koja ne daje 
znamenje, iako je graktala.« 


Tako i oni ljudi, koji se s jačima nadmeću, pored 
toga, što ne postižu jednake vrijednosti, izlažu se 
još i smijehu. 


213. VRANA I PAS 


Kad je vrana prinosila žrtvu božici Ateni, pozove i 
psa na gozbu. On joj reče: »Što uzalud trošiš žrtve? 
Božica te, naime, toliko prezire, da ti uskraćuje i po- 
uzdanje, koje uživaju ptice gatarke, tvoje srodnice.« 
Vrana će nato: »Zato i prinosim upravo njoj žrtvu, da se 
sa mnom pomiri.« 


Basna pokazuje, da mnogi ljudi, radi dobitka, ne 
oklijevaju činiti neprijateljima dobročinstva. 


214. PUŽEVI 


Seljakov sin pekao puževe. Kad ih čuje gdje evrče, 
reče: »Kukavna li ste stvorenja! Iako vam kuće gore, 
Vi pjevate.« 


Priča pokazuje, da zaslužuje prijekor svako djelo, 
koje se u nezgodan čas radi. . 

. 215. LABUD 


Prilično imućan čovjek hranio je u zajednici gusaka 
i labuda, ali ne za istu svrhu, nego jednoga radi jela, a 
drugoga radi pjesme. Kad je gusak trebao doživjeti ono, 
za što je bio hranjen, bila je noć i vrijeme nije dopuštalo 
razlikovati jednog od drugoga. Labud, rastužen zbog 
gusaka, stane pjevati neki napjev kao uvod u smrt,5! 
te je pjesmom otkrio svoju prirodu i tako izbjegao smrti. 


Priča pokazuje, da često glazbena umjetnost priba- 
vlja odgađanje smrti. 


216. LABUD 


Kažu, da labudovi pred smrt pjevaju. Kad se dakle 
neki čovjek namjeri na labuda, koji je bio na prodaju, i 
začuje, da je to životinja, koja vrlo lijepo pjeva, kupi ga. 
Kad je jednom priredio gozbu, priđe mu i stane ga potid 


cati, da kod pijanke zapjeva, ali labud ostane miran:. 


Jednom kasnije, kad je osjetio, da mora uginuti, stane 
sebe tužnim glasom oplakivati. Gospodar ga začuje i reče: 
»Ako ti ne pjevaš inače, osim kad imaš uginuti, bid 
sam zaista lud tada, kad sam te na pjev poticao, a nisam 
te žrtvovao.« 


Tako neki ljudi izvršuju preko volje ono, što svoje- 
voljno ne žele učiniti. 
217. DVA PSA 


Neki čovjek imao dva psa. Jednoga je za lov iz- 
vježbao, a drugoga ostavio za čuvara kuće. Kad god je 

Po 


lovački izišao u lov i nešto uhvatio, davao je gospodar 


dio toga i drugome. Kako se lovački srdio i grdio dru- 
goga, jer, dok on sam izlazi i za sve se muči, on ništa ne 
čini i gosti se njegovim mukama, odgovori mu taj: »Ne 
grdi mene, nego gospodara, koji me nije naučio mučiti 
se, nego uživati tuđe muke.« 


Tako ne valja koriti ni lakoumne dječake, kad god 
ih roditelji. tako odgajaju.: 


218. GLADNE KUJE 


Kad gladne kuje opaze u nekoj rijeci potopljene 
kože, nemoćne da ih dostignu, dogovore se međusobno, 
da ispiju vodu, ne bi li tako došle do koža. Dogodilo se, 
međutim, da su se, ispijajući vodu, prije raspukle, nego 
šonesla koža. 


Tako i neki ljudi, iz nade za nesigurnim dobitkom, 
užimaju na sebe napore i bivaju uništeni, prije 
negoli se domognu onoga, što žele. 


219. PSI I LISICA 


Psi nađu odrtu lavsku kožu i počnu je trgati. Lisica 
to opazi i kaže im: »Kad bi taj lav bio živ, osjetili biste, 
da su njegove pandže jače od vaših zubi.« 


Basna pokazuje one, koji. preziru ugledne,.kad god 
ovi izgube slavu. 


220. LOVAC I RIBAR 


Vraćao se lovac s lovinom iz planine, a ribar s punim 
košem riba s mora. Slučajno se njih dvojica susretnu. 

Lovcu se više sviđala lovina morskih riba, a ribaru di- 
vljač, te razmijene ono, što su imali. Otada su uvijek 
zamjenjivali lovinu i održavali mile gozbe, dok im neki 
čovjek ne pripomene: »Posve ćete upropastiti korist 
zamjene svojim drugovanjem, jer će svaki od vas na 
gozbi posizati za svojom lovinom.« 


Svatko, čim i malo od nazočne ugode užije, nezado- 
voljan odmah svoju požudu na drugo obraća. 


221. ČOVJEK, KOJEGA JE PAS UJEO 


Neki čovjek, kojega je pas ujeo, obilazio tražeći 
nekoga, koji će ga izliječiti. Drugi ga neki susretne i 
saznavši, što traži, reče mu: »Dragi prijatelju, ako se 
želiš spasiti, uzmi komad kruha, otari njime krv s rane 
i daj to psu, koji te ujeo, da pojede.« Ovaj se nasmije i 
reče: »Ako to učinim, neizbježno će me tada svi psi u 
gradu ujesti.« 


Priča pokazuje, da se zle ljude, kad im se dobro 
radi, time još više potiče na zla djela. 


222. PSEČĆA KUĆICA 


Neki pas, zimi zbog studeni stisnut i u sebe sku- 
pljen, razmišljao da sebi kućicu sagradi. Ljeti pak dri- 
jemajući ispružen činio se samome sebi velik, te je sma- 
trao, da mu ni malo truda nije vrijedno da takvu kućicu 
podigne. 


223. PAS 


Neki pas, navikao ispijati jaja, opazi neku školjku, 
rastvori širom usta i proguta je snažnim srkanjem, jer 

je mislio, da je to. jaje. Budući da je pretrpao želudac, 
osjećajući bol reče: »Pravo mi se dogodilo, jer sam bio 
uvjeren, da je sve jaje, što je okruglo.« 


Basna nas uči, da neopazice čine sebe nerazumnima 
oni, koji nepromišljeno pristupaju poslu. 


224. PAS 


Neki je pas ujedao iz potaje. Zato mu gospodar 
objesi zvonce, da ga svi lako prepoznaju. On se međutim, 
tresući zvoncem, na trgu hvalisao. Neka stara kuja reče 
mu tada:. »Što se toliko ponosiš? Ne nosiš ga zbog do- 
brote, nego kao dokaz svoje pritajene zloće.« 


Tako i oholo ponašanje hvalisavih ljudi očito poka-. 
zuje njihovu pritajenu zloću: 


225. PAS I PIJETAO 

Pas i pijetao sklope prijateljstvo i pođu zajedno na 
put. Kad nastane večer, pijetao se popne na drvo i tamo 
se smjesti, a pas zađe u udubinu kod korijena stabla. 
Budući da je pijetao u ranu .zoru, po svome običaju, 
kukurijeknuo, začuje ga lisica, pritrči k njemu, zaustavi 
se odozdo i stane ga nagovarati, neka siđe, jer da želi 
pozdraviti životinju, koja ima tako krasan glas. On joj 
odgovori, neka prije probudi vratara, koji spava pod 
korijenjem, i da će sići, kad on otvori vrata. Kad je ona 
tražila, da se vratar Javi, iznenada skoči pas i rastrga je. 


Basna pokazuje, da razboriti ljudi neprijatelje, koji 
ih napadaju, upućuju varkom na jače, 

226. PAS I LISICA 


Lovački pas opazi lava i stane ga progoniti. Kad se 
on okrene i zariče, preplašeni pas pobjegne natrag. Lisica 
ga opazi i reče: »Luda glavo, ti mi progoniš lava, a nisi 
podnio ni rikanje njegovo.« 


Basna se može primijeniti na_drske ljude, koji se, 
kušajući napadati mnogo jače od sebe, brzo preokre- 
ću, čim se ovi suprostave, 


227. PAS I GOSPODAR 


Dok se neki čovjek spremao na putovanje, a pas 
njegov mirno stajao, reče mu gospodar: »Što zijevaš? 
Spremi svoje stvari, jer ćeš sa mnom ići.« Pas podigne 
rep i reče: »Ja imam sve, a ti otežeš.« 


Basna zgodna za nespremna čovjeka, koji goni na 
hitnju onoga, koji je za put spreman. 
228. PAS I KONJ | . 
> Neki pas, ležeći u jaslima, niti je sam. jeo ječam, 


niti je dopuštao, da ga pojede konj, koji je to mogao. 


229. PAS I ZEC. 


.. Pas potrči za zecom i uhvati ga. Čas ga je grizao, a 
čas mu iskazivao radost i ljubav mašući repom. Zec mu 
tada reče: »Ako si mi prijatelj, što me grizeš? Ako si 
mi neprijatelj, što mašeš repom ?« 

226. Pas i lisica 


229.b NA DRUGI NAČIN 


Lovački pas uhvati jednom zeca i stane ga na jednom 
mjestu gristi, a na drugom oblizivati. Zec mu progo- 
vorivši reče: »Dragoviću moj, prestani me gristi ili eje- 
livati, da vidim, jesi li mi pristupio kao prijatelj ili ne- 
prijatelj?« 


Basna zgodna za dvolična čovjeka. 
230. PAS I VUČICA 


Pas se, progoneći vučicu, dičio brzinom nogu i vlasti- 
tom snagom. Mislio je naime, da vučica bježi zbog svoje 
slabosti. Tada se ona okrene i reče psu: »Ne bojim se 
tebe, nego napadaja tvoga gospodara.« 


Ova basna pokazuje, da se ne valja ponositi tuđom 
o. vrlinom. 


231. PAS I VUK. 


Pas je drijemao pred nekim imanjem. Kad dotrči 
vuk, koji ga je htio pojesti, stane ga ovaj moliti, neka 
ga zasada ne zakolje govoreći: »Sada sam još malen i 
mršav. Ako malo počekaš, moji će gospodari slaviti 
svadbu i tada ću i ja, kad mnogo toga pojedem, postati 


 omasniji i bit ću ti bolji zalogaj.« Vuk nagovoren zaista 


ode. Za neko vrijeme dođe opet i nađe psa gdje leži gore 


na kući. Zaustavi se odozdo i počne ga dozivati opomi- 


njući ga na pogodbu. Pas mu reče: »Dragi moj vuče, ako 
me odsada vidiš gdje ležim pred imanjem, ne čekaj više 
svadbe.« 


Basna pokazuje, da se razboriti ljudi kroz čitav život 
čuvaju one opasnosti, iz koje se jednom spase. 

232. PAS I MESAR 


Pas skoči u mesnicu i, dok je mesar bio zabavljen 
poslom, ugrabi srce i pobjegne. Mesar se okrene i, kad 
ga opazi gdje bježi, reče: »Dragi moj, upamti dobro, da 
ću te se čuvati, gdje god budeš, jer mi nisi uzeo Srce, 
nego si mi ga podvostručio.« 


Basna pokazuje, da nesreća postaje često ljudima 
pouka. 


233. PAS S MESOM 


Pas je s mesom u ustima prelazio potok. U vodi 
opazi svoju sjenu i pomisli, da je tamo drugi pas, koji 
ima veći komad mesa. Stoga ispusti svoje i baci se, da 
onom drugom otme njegovo meso. Desi mu se, međutim, 
da je ostao bez oba. Jednoga nije dostigao, jer ga nije 
bilo, a niti drugoga, jer ga je voda odnijela. 


Priča zgodna za lakoma čovjeka. , 


234. KOMARAC ILAV 


 Komarac dođe lavu i reče: »Niti te ge bojim, niti si 
jači od mene. Ako misliš, da nije tako, u čemu ti je onda 
snaga? Zar u tome, što pandžama grebeš i zubima gri- 
zeš? Ta to čini i žena mužu, kad se s njime svađa. Ja 
sam svakako jači od tebe. Ako hoćeš, stupimo u rat.« 
Komarac tada zazuji i navali bodući lava, na mjesto bez 
dlaka, oko nosa. Lav je sebe ranjavao vlastitim pandžama, 
dok ne klone.32 Kad komarac pobijedi lava, zazuji, 
zapjeva pobjedničku pjesmu i odleti, ali ge zaplete u 

paukovu mrežu. Kad je imao biti pojeden, stane jadi- E 
kovati, jer je bijedna životinja, pauk, mripaštia njega, 
koji se borio s najjačima. 


Basna za one, koji obaraju velike, a bivaju sami 
oboreni od malih. 


235. KOMARAC I BIK 


.Komarac je dugo vremena sjedio na bikovu rogu. 
Kad se htio udaljiti, upita bika, da li već želi da ode. On 
mu prihvati riječ i reče: »Niti sam osjetio, kad si došao, 
niti ću osjetiti, ako odeš.« 

Tom bi se basnom mogao netko poslužiti za nespo- 
sobna čovjeka, koji, bio prisutan ili odsutan, niti je 
na štetu niti na korist. 


236. ZEČEVI I LISICE. | 


Nekoć zečevi ratovali s orlovima i pozivali u savez 
lisice. One odgovore. »Mi bismo vam došle u pomoć, kad 
ne bismo znale, tko ste i s kime ratujete.« 


Basna pokazuje, da oni, koji se nadmeću s boljima 
od sebe, pored toga što izgube, postaju ujedno i 
* smiješni, 


237. ZEČEVI I ŽABE 


Zečevi, znajući svoju strašljivost, zaključe da se 
strmoglave u ponor. Kad su stigli do nekoga ponora, 
podno kojega bijaše bara, začuju žabe topot nogu i bace 
se u barske dubine. Jedan ih od zečeva pri tome opazi i 

reče ostaloj braći: »Više se ni mi ne ćemo strmoglaviti 
u ponor, jer ima eto i strašljivijih životinja od nas.« « 


Tako i ljudima postaju nesreće ostalih utjehom u 
njihovim nevoljama. 


237. b NA DRUGI NAČIN 


Nekoć se sakupe zečevi i stanu zajednički oplakivati 
svoj život, koji je nesiguran i pun straha, jer ih ubijaju 
ljudi i psi i orlovi, a i mnogi drugi. Bolje je zaista jedam- 
put umrijeti, negoli drhtati čitav život. Kad to zaključe, 
krenu u isti čas nekoj bari, da se u nju bace i utope. Kad 
žabe, koje su sjedile u krugu oko bare, začuju štropot 


trke, poskaču smjesta u baru. Jedan od zečeva, koji se 


činio oštroumniji od ostalih, reče: »Stanite, drugovi, ne 
treba više da sami sebe skončate, jer eto, kako vidite, 
ima i drugih životinja, koje su strašljivije od nas.« 


Basna pokazuje, da se i nesretnici tješe drugima, 
koji još gore nevolje trpe.. 


238. ZEC I PAS 


Pas, vrlo vješt lovu, istjera iz šikare zeca rutavih 
nogu i stane ga progoniti, ali zastane u trku. Neki mu 
pastir podrugujući se reče: »Koliki se našao brži od 
tebe.“ Pas mu tada odvrati: »Na jedan način trči onaj, 
koji nastoji drugoga uhvatiti, a na drugi onaj, koji sebe 
iz zla spasava.« i žuč 

239. GALEB I KOBAC 


Galeb proguta ribu, ali, kako mu je pritom grlo 


puklo, ostane mrtav na žalu. Kobac ga opazi i reče: 
»Pravo si doživio, jer, premda si rođen kao ptica, ipak 


si prenio svoj život na more.« 


Tako s pravom postaju nesretni i oni, koji se, napu- 
štajući vlastito zanimanje, prihvaćaju onoga, što im 
ne pripada. 


240. LAVICA I LISICA 


Kad je lisica predbacivala lavici, da uvijek rađa 


samo jedno, odgovori joj ona: »Jedno, ali lava.« 


Rasna pokazuje, da se plemenito ne sastoji u mno- 
štvu, nego u vrlini. 


240. b NA DRUGI NAČIN 


Među svim četveronošcima dođe do svađe. Predmet 
svađe bio je, tko rađa više mladunčadi. Tada rekoše 1 
lavici vičući: »Reci nam i ti, koliko mladih rađaš?« Smi- 
jući se kaže im tada ovo: »Jednoga lavića, ali posve ple- 
menita roda.« 

Basna pokazuje, da je bolji jedan s tjelesnom sna- 


gom, hrabrošću i razumom, negoli mnoštvo kukavica 
i glupaka. 


241. LAVOVI I ZEČEVI . 


Kad su na skupštini životinja zečevi rutavonošci 
Predlagali i tražili, da sve životinje imaju jednaka prava, 

lavovi im rekoše: »Vaše riječi, dragi rutavonošci, trebaju 
pandže i zube, koje mi imamo.« 


242. LAVLJE KRALJEVANJE 


Jednom je kraljevao neki lav, koji nije bio ni ljutit, 
ni okrutan, ni silovit, nego blag i pravedan kao čovjek. 
Za vrijeme njegova kraljevanja skupe se sve životinje, 
da jedna drugoj dade zadovoljštinu i da prime kaznu. 
Tako je imao dati zadovoljštinu vuk ovci, pantera divo- 
kozi, jelenu tigar, a pas zecu. Plašljivi zec tada reče: 
»Želio sam doživjeti taj dan, da i nasilnici vide, kako je 
strašna zadovoljština.«. 


243. LAV, LISICA I JELEN 


Bolesni lav ležao u spilji. Ljubaznoj lisici, s kojom 
je razgovarao, reče: »Ako hoćeš da ozdravim i živim, 
zavaraj svojim slatkim riječima onog golemog jelena, 
koji nastava u šumi, i dovedi ga u moje šape, jer me obu- 
zima želja za njegovom utrobom i mozgom.« Lisica ode i 
nađe jelena gdje u šumi poskakuje. Poklonivši mu ge i 
pozdravivši ga reče: »Dođoh ti javiti dobru vijest. Si- 
gurno znaš, da je lav, naš kralj, moj susjed. On boluje 
i blizu je smrti. Stoga je razmišljao, koja će od životinja 
iza njega kraljevati, i rekao je, da je svinja nerazumna, 
medvjed trom, pantera grabežljiva, tigar hvališa, a jelen 
međutim da je najdostojniji za kraljevanje, jer je visoka 
stasa, živi dugo godina, a i rogovi njegovi tjeraju zmi- 
jama strah u kosti. Uostalom, što da ti mnogo pričam, 
- zapalo te kraljevati. što ću pak ja dobiti, koja sam ti 

prva to javila? Obećaj mi, žuri mi se, da me ne ćeš jednom 

zaboraviti. Treba, naime, da ti ja u svemu budem savjet- 
nik. Ako hoćeš poslušati mene staricu, svjetujem te da 
dođeš i prisustvuješ njegovoj smrti.« Tako reče lisica i za- 
slijepi mu razum svojim riječima, te on dođe u spilju ne 
razmišljajući o budućnosti. Kako je lav u žurbi navalio 
na njega, otkine mu pandžama samo uši, a jelen umakne 
velikom brzinom u šumu. Lisica se stane udarati šapa- 
ma, jer se uzalud namučila, a lav udari u jadikovku ri- 
čući glasno. Obuzimao ga je glad i tuga. Tada stane za- 
klinjati lisicu, da po drugi puta nešto izmisli i opet mu 
lukavstvom dovede jelena. Ona će nato: »Teški mi i mučni 
posao nalažeš, ali ipak ću ti pomoći.« Pođe ona tada za 
jelenom, kao pas njuškaš, snujući lukave pletke. Upitala 
je pastire, da li su vidjeli okrvavljena jelena. Oni pokažu 
u šumu, te ga ona nađe, gdje se oporavlja, i bestidno mu 
pristupi. Rasrđeni jelen potrese grivom i reče: »Gade 
podmukli, ne ćeš me više dobiti u svoje šape. Ako mi se 
pak približiš, ne ćeš ostati živa. Lisiči se prema drugima, 
neiskusnima; druge vrkaj i proglašuj kraljevima.« Li- 
sica nato reče: »Zar si tako nemuževan i plašljiv ? Takvim 
li me prijateljem držiš? Lav te naime na samrti, primivši 
za uši, htio svjetovati i dati naputke za tako silno kra- 
ljevanje, a ti nisi podnio: ni slabo milovanje šape. Sada se 
on još više na tebe ljuti i hoće vuka imenovati kraljem. 
Jao meni, zla li gospodara! Dođi samo i ništa se ne plaši, 
nego budi kao ovca. Kunem ti se svim lišćem i izvorima, 
da ne ćeš ništa zla od lava pretrpjeti, a i ja ću jedinome 
tebi robovati.« Tako prevarivši bijednika nagovori ga da 
po drugi puta dođe. Kad uđe u spilju, lav je imao dobru 
gozbu, jer je gutao sve kosti, moždinu i utrobu. Lisica 
je stajala gledajući, te krišom spopadne mozak, koji je 
ispao, i pojede ga. Lav je pak sve njušio i tražio . Samo, na 
mozak. Lisica stane podalje i reče: »Ne traži više, Jer taj . 


127 


doista nije imao mozga. Ta kako može imati mozak ovaj, 
koji je dvaput unišao u lavlju kuću i upao u njegove 
šape ?« 
Težnja za čašću zasljepljuje ljudski razum, koji tada 
ne razabire opasnih nesreća, 


244. LAV, LISICA I MAJMUN 


Nekoć je lav nastojao oponašati najbolji način ljud- 
skoga života. Boraveći dakle u prostranoj spilji čestito 
se trudio, da prijazno dočekuje one gorske životinje, za 
koje je znao da su plemenita stasa. Tako se često pred 
spiljom mirno skupilo veliko mnoštvo svakojake zvje- 
radi, a on ih je gostio i ljubazno dočekivao po gostinjskom 
običaju upriličivši svima pravu gozbu, koja srce veseli. 
Milu je liju, s kojom je mnogo toga prijazno raspravljao, 
Primio i kao sustanara. Neki je stari majmun kao meso- 
sječa dijelio gostima komade mesa. Ako je došao neki 
nepoznati gost, pružao je majmun isto gospodaru i ono- 
me, tako da je za gosta uzeo od svježe lovine, kao što je 
i lav sebi izabrao, a lija je dobivala nejednaki dio juče- 
rašnjeg mesa. Kad je jednoga dana ona licemjerno šu- 
tjela udaljivši šape od gozbe i plijena, pitao ju je lav za 
uzrok tome ovim riječima: »Govori, mudra lijo, kao što 
si i običavala, i vedra lica, mila _ moja, užij od gozbe.« 
Ona tada reče: »Najhrabriji potomče zvijeri, velika mi 
briga muči srce, jer mi ne zadaje bol samo sadašnje sta- 
nje, nego plačem misleći na bližu budućnost. Ako naime 


svakoga dana dođe neki drugi i opet drugi tuđinac, i to 


prijeđe u običaj, doskora ne ću jedina ja okusiti ništa niti 
od jučerašnjega mesa.« Lav se razveseljen milostivo na- 
smije i reče: »Prekoravaj za to majmuna, a ne mene.« 
Ne zadaje samo sadašnjost ljudima toliko boli i ža- 
losti, nego još više očekivanje budućnosti. 

245. LAV_.I ORAO 


Neki je orao, doletjevši lavu, tražio, da mu bude pri- 
jatelj. Lav mu reče: »Što se mene tiče sve je u redu, ali 
ti ćeš, zar ne, kaa zalog dati svoje krilo, da ne kreneš vje- 
rom. Ako naime ne ostaneš sa mnom, kako ću ti doista 
kao prijatelj vjerovati?« LE oi di 

Basna poučava, da ne valja odmah svima vjerovati, 
a pogotovu ne onima, koji još nisu prijatelji. 


246. LAV ILISICA 
Ostarjeli lav, nemoćan da si hranu pribavlja svojom 
snagom, spozna, da mu valja to činiti po određenoj osno- 


vi. Stoga se povuče u spilju, ispruži se tamo i započne se 
pretvarati bolesnim. Tako je hvatajući proždirao životi- 


nje, koje su došle: k njemu u pohode. Kad je već mnogo 


zvjeradi uništeno, dođe jednoga dana i lisica, ali ona pro- 


zre njegovo lukavstvo. Zaustavi se podalje od spilje i 


stane ga pitati, kako se osjeća. On odvrati »loše«, i kad 
je upita razlog, zašto ne ulaži, reče mu ona: »Ja bih ušla, 
da ne vidim mnoge tragove, koji ulaze, a nijednoga, koji 
izlazi.« 


Tako i razboriti ljudi izbjegavaju opasnosti razabi- 
rući ih unaprijed po znakovima, 


247. LAV I MEDVJED 
Lav i medvjed namjere se u isti čas na jelenče i stanu 


se za njega boriti. Kad dakle međusobno silno uzbu- 

đeni klonu od žestoke borbe, ležali su iznemogli. Kad ih 
lisica, obilazeći u krugu, vidi-povaljene i jelenče gdje u 
sredini leži, protrči između obojice, pograbi jelenče i 
žurno umakne. Oni, gledajući pau da ustanu, 
kažu: »Jadni li smo, jer smo se za lisicu mučili.« 


Basna pokazuje, da jedni vuku korist, dok se drugi 
muče. 


247. b NA DRUGI NAČIN 


Lav i medvjed, našavši na livadi neki plijen, stanu 
se za njega boriti. Budući da su se međusobno oštro po- 
tukli, iznemognu od žestoke borbe i ostanu ležati polu- 
mrtvi. Lisica, međutim, obilazeći opazi, da su potpuno 
+klonuli, a ugledavši i lovinu, koja je u sredini ležala, po- 
digne je i u trku nestane. Oni je opaze i, nemoćni da se 
dignu, rekoše: »Zaista smo bijedni, jer smo se borili za 
lisicu.« | ' , 


Basta pokazuje, da mnogi svojim radom i mukama ' 
stiču drugima dobitak. 


248. LAV I ŽABA 


Kad lav začuje žabu gdje u sav glas krekeće, okrene 
se na viku misleći, da je to neka velika zvjerka. Kad je, 
pričekavši malo, vidi gdje je iz bare izišla, priđe i 
zgazi je. ' 

Basna pokazuje, da se ne valja plašiti zbog samoga | 
: slušanja, a da se prije ne vidi. 

248. b NA DRUGI NAČIN 


Kad lav začuje žabu, koja je kreketala, okrene se na 
viku misleći, da je neka velika životinja. Pošto je, priče- 


. kavši kratko vrijeme, opazi gdje je izišla iz bare, priđe i 


zgazi je rekavši: »Nikoga neka prije gledanja ne plaši 
glas.« 


Basna zgodna za jezičava čovjeka, koji ni za što 
nema snage osim za brbljanje. 


249. LAV I SELJAK 


Lav se zaljubi u kćerku nekoga seljaka i zaprosi je. 
Seljak se opirao da dade kćerku zvijeri, ali kako se iz 
straha nije usuđivao odbiti, izmisli varku. Budući da mu 
je lav neprestano za vratom sjedio, stane govoriti, da 
ga izabire za kćerina vjerenika, ali da mu je ne može 
dati, ako si ne izbije zube i ne izreže pandže. Njih se, 
naime, reče seljak, plaši djevojka. Budući da se on iz lju- 
bavi lako tome podvrgao, seljak ga prezre i kad opet dođe 
k njemu, istjera ga udarcima toljage. 


Tako i one, koji lakoumno neprijateljima vjeruju, 
kad god liše sami sebe vlastite prednosti, lako ne- 
prijatelji svladavaju, iako su prije zadavali strah. | 


249. b NA DRUGI NAČIN 


Kažu, da se u djevojku zaljubljeni lav s ocem njezinim 
dogovarao o ženidbi. Otac da je govorio, kako je spreman 
da mu je dade, ali se boji pandža i zubiju, da ne bi kasnije, 
kad je oženi, zvjerski napao djevojku srdit zbog neke 

stvari. Kad je lav izbio pandže i zube, pričaju, da ga je 
otac lako dotukao udarcima toljage, jer je opazio, da je 
sve skinuo, zbog čega je bio strašan. k. 


250. LAV I SELJAK 


Lav uniđe u dvorište nekoga seljaka. Seljak, u želji 
da ga uhvati; zatvori dvorišna vrata. Budući da lav nije 
mogao izići, uništi mu najprije ovce, a zatim se dade na 
volove. Seljak se prestraši za sama sebe i otvori vrata. 
Kad se lav udaljio, opazi žena muža gdje nariče pa mu 
reče: »Baš ti se pravo dogodilo, što si htio zatvoriti onoga, 
pred kojim je trebalo da i izdaleka drhtiš.« 


Tako i zli ljudi, kad draže jače, s pravom trpe 
njihove pogreške. 


251. LAV I DUPIN 


Kad lav, koji je lutao po morskome žalu, opazi dupina 
gdje iz mora proviruje, pozove ga u savez govoreći, da:im 
veoma pristaje da postanu jedan drugome prijatelji i po- 
magači. »Ti gi, naime, reče lav, kralj morskih životinja, a 
ja kopnenih.« Dupin na to rado pristane. Poslije kratka 
vremena lav je, boreći se s divljim bikom, pozivao dupina 
u pomoć. Budući da on nije mogao izići, iako je želio, stane 
ga lav optuživati kao izdajnika. Dupin mu tada upadne u 
riječ i reče: »Ne grdi mene, nego prirodu, koja me ne pu- 
šta da izađem na suho, učinivši me morskom životinjom.« 

Treba dakle da i mi, kad uglavljujemo prijateljstvo, 
izabiremo takve saveznike, koji mogu posvuda u 


opasnostima dolaziti u pomoć. 

252. RASRĐENI LAV I SRNA 


Kad srna opazi pobješnjela lava, reče: »O sudbino 
naša životinjska najnesretnija! Ako si naime lav, koga je: 


i onda teško zauzdati, kad si pri zdravoj pameti, kako ne 


ćeš onda sada, kad si bijesan, izvršiti strahote pune suza ?%«: 


Ne valja da se srdi onaj, koji ima vlast, 


253. LAV I VEPAR 


> Uljetno doba, kad žega žeđu mori, dođu piti na mali 
izvor lav i vepar. Svađahu se, tko da od njih prvi pije, te! 
se raspale na međusobnu smrtnu borbu. Kad se naglo: 
okrenu, da odahnu, opaze jastrebove, koji čekaju, da po-: 
jedu onoga, koji od njih padne. Zbog toga prekinu nepri-' 
jateljstvo i rekoše: »Bolje je, da postanemo prijatelji, 
negoli hrana jastrebovima i.gavranovima.« 
Korisno je uklanjati zle svađe i častoljublja, jer 
svima donose opasan svršetak, 


254 LAVIZEC. . 


Namjerio se lav na zeca pri spavanju i spremao se da. 
ga pojede, ali u isti čas opazi jelena, koji je prolazio. Stoga 
pusti zeca i stane onoga goniti. Zec na štropot ustane i 
pobjegne. Budući da lav nije uspio uhvatiti jelena, iako je 
Pie pošao za njim u potjeru, vrati se k zecu. Kad vidje, 

a je 1 on pobjegao, reče: »Baš mi se pravo dogodilo, jer 
sam propustio plijen iz šapa, u očekivanju većega.« ' 


sara i neki ljudi, kojima nisu dostatni umjereni 
ici, gube neopazice.i ono, što im je već u rukama. 

255. LAV, VUK I LISICA 
Ostarjeli je lav, izvaljen u pećini, pobolijevao. Ostale 
životinje, osim lisice, dolazile, da vid svoga kralja. Vuk 
iskoristi priliku i stane pred lavom e&ptuživati lisicu, jer 
da ništa ne drži do vladara sviju njih i radi toga nije ni 
došla da ga vidi. Baš je u taj čas dolazila lisica i začuje 
posljednje vukove riječi. Lav je na nju počeo škrgutati 
zubima, a ona isprosi mogućnost za obranu i reče: »Tko 
se od pridošlica toliko pobrinuo za tebe, koliko ja, koja 
sam obišla sve strane, zatražila od liječnika lijek za tebe 
a i našla ga.« Budući da je lav naredio, neka odmah kaže 
lijek, izjavi ona, da će ozdraviti, ako odere živa vuka i 
ogrne njegovu još toplu kožu. Pošto je vuk odmah ležao 
mrtav, lisica se nasmije i reče ovako: »Ne valja gospodara 

poticati na srdžbu, nego na dobrostivost.« 


Basna pokazuje, da protiv samoga sebe zamku okreće 
onaj, koji protiv drugoga pletke plete. 


256. LAV I MIŠ 


Dok je lav spavao, pretrči mu miš preko ustiju. On se 
probudi, uhvati ga i spremao se da ga proždre, ali ga ovaj 
zamoli, neka ga ne pojede, govoreći da će mu uzvratiti ve- 
liku zahvalnost, ako se spasi. Lav se nasmije i pusti ga. 
Poslije kratka vremena dogodilo se zaista, da se lav spa- 
sio uslugom miša. Kad je, naime, ostao svezan o neko 
drvo, uhvaćen užetom, koje su lovci postavili, miš ga tada 
začuje gdje stenje, dođe, oglođe uže i oslobodivši ga reče: 
»Ti si me tada ismijao, jer nisi očekivao, da ćeš od mene 
dobiti za uzvrat dobročinstvo. Sada pak znaj, da i kod mi- 
ševa postoji zahvalnost.« 


Basna pokazuje, da su, u času promjene, i oni veoma 
moćni potrebni pomoći slabijih. 

257. LAV, MIŠ I LISICA 


Dok je lav spavao, pretrči mu miš preko ustiju. On se 
probudi i stane se posvuda okretati tražeći onoga, koji je 
pretrčao. Kad ga u tome opazi lisica, počne ga koriti, što: 
se prepao miša, iako je lav. On tada kaže: »Gnjev me spo- 
pada zbog njegove smionosti.« 


Basna poučava, da se razboriti ljudi obaziru i na 
neznatne stvari. “ 


257. b NA DRUGI NAČIN 


Lav se jednom, za vrijeme žege, odmarao u nekoj spi- 
lji. Budući da mu je miš protrčao kroz grivu, ustane pre- 
strašen i stane se plašljivo ogledavati. Kad mu se lisica 
podsmijevala, reče: »Nisam se preplašio miša, nego pre- 
kidam loš način tumačenja i prijateljstvo s tobom.« ' 


Lošem prijateljstvu ne treba dopuštati da uhvati 
korijen, jer, kad se ono raširi, uzrokuje veliku bol. 


258. LAV I DIVLJI MAGARAC 


Lav i divlji magarac lovili zajedno lov: lav svojom 
snagom, a magarac brzinom svojih nogu. Kad uhvate 
neke životinje, lav je dijelio i određivao dijelove rekavši: 
»Jedan ću dio uzeti kao prvi, jer sam kralj; drugi, po na- 
čelu jednakosti, kao sudionik; a treći — e; taj će ti veliko 
zlo uzrokovati, ako brzo ne pobjegneš.« 


Lijepo je sebe u svemu mjeriti prema vlastitoj snazi 
i ne hvatati se u kolo i biti u savezu s moćnijima 
od sebe. 

259. LAV I MAGARAC 


Lav i magarac uglave međusobno prijateljstvo i pođu 
u lov. Kad stignu do neke spilje, u kojoj bijahu divokoze, 
lav je, postavivši se pred ulaz, dobro pazio na one, koje iz- 
laze, a magarac ih je, u išavši, tjerao i revao u želji, da 


ih plaši. Kad ih je lav već većinu pohvatao, iziđe onaj i- 


stane ga pitati, da li se hrabro ponio i dobro istjerao 
koze. Lav će mu nato: »Budi uvjeren, da bih se i ja bio 
preplašio, da nisam znao, da si magarac.« 


Tako se s pravom izlažu smijehu i oni, koji se pred 
stručnjacima hvale. 


+5. :"< 260. LAV, MAGARAC I LISICA | 


. Lav, magarac i lisica osnuju zajednicu i pođu u lov. 
Kad je već bila uhvaćena obilna: lovina, naloži lav .ma« 


garcu, da izvrši diobu. On učini, po načelu jednakosti, tri 
jednaka“ dijela i i stane nuditi, neka: izaberu: Rasrđeni lav 
pojede magarca. Zatim naloži lisici da dijeli. Ona zgrne 
sve na jednu hrpu, a sebi ostavi samo nešto malo. Lav 
će joj tada: »Tko te je, mila moja, naučio tako dijeliti?« 
u passat: »iMaparčeva nesreća.« 


Pen Pisana da nesreće bližnjih postaju dr ugima : 
: Manet. E Mt ' 
261. LAV, PROMETEJS“ I JELEN 

Lav je često grdio Prometeja zato, što ga je učinio 
velikim: i lijepim, ai čeljust mu. naoružao. zubima, noge 


osigurao pandžama, i inače ga učinio jačim od ostalih zvi- 

jeri, ali iako je takav, ipak se boji pijetla. Prometej tada 
kaže: »Što me bez razloga grdiš? Sve, što je do mene i 
što sam mogao učiniti, imaš. Samo je razum tvoj, u od- 
nosu na pijetla, slab.« Lav je doista počeo sebe oplakivati 
i tužiti se na svoju kukavštinu, te je na koncu htio umri- 
jeti. S tim mislima u srcu naišao je na slona, pozdravi 
ga, zaustavi se i stane s njime razgovarati. Kad je vidio, 
da on neprestano miče ušima, reče: »Što te muči? Kako 
to da ti nimalo ne miruje uho?« Slon, jer je slučajno oko 
njega oblijetao komarac, reče: »Vidiš li, ukratko rečeno, 
to zujalo? Ako mi se ušulja u ušnu šupljinu, propadoh.« 
Lav će nato: »Čemu dakle još treba da ja umrem, koji 
sam toliko sretniji od slona, koliko je pijetao jači od 
komarca.« i 


Vidiš, koliko snage ima komarac, da čak i slona 
Si s , plaši. Šš 


262. LAV I BIK 

Lav, vrebajući na veoma velikoga bika, zaželi ga 
svladati. Zato mu kaže, da je zaklao ovcu, pa ga pozove 
na gozbu, u želji da ga svlada, kad legne k stolu. On dođe 
i, kad opazi mnogo kotlova i velikih ražnjeva, a ovce 
nigdje, ne rekavši riječi stane odlaziti. Kad ga je lav 
počeo prekoravati i pitati razlog, zašto bezrazložno od- 
lazi, iako nije ništa strašna doživio, reče: »Ne činim ja 
to baš bez razloga, jer vidim pripremljeno suđe, ali ne 
kao za ovcu, nego kao za bika.« 


. Basna pokazuje, da lukavstvo zlih ne ostaje nepo- 
a 4 <. .znato razumnim ljudima. | 

263. LAV I BIK 


Lav jednom promatrao bika i čeznuo, da mu postane 


hranom, ali se bojao napadaja rogova. Međutim, našavši 
drugo sredstvo da utaži glad, nije više mario za svoju 
želju; glad ga je međutim svladavala i tjerala da se za- 
plete u borbu s bikom, ali se opet plašio veličine rogova. 
Konačno se pokorio gladi i prišuljao biku izmislivši za 
prijevaru prijateljstvo. Gdje, naime, nema odlučnosti, 
plaši se i hrabar; i ako vidi, da nije moguće bez opasnosti 


silom nadvladati, tada podmuklo izmišlja. Zato i lav , 
kaže: »Ja ti zaista čestitam na snazi i divim se tvojoj! 


ljepoti. Kolik li si glavom! Kakav oblikom! Kolik nogama 
i papcima! Ali koliki li to teret na glavi nosiš! Odbaci 
tako beskorisnu smetnju, i bit će ti to ures glave, oslo- 
bođenje tereta, a i promjena nabolje. Ta čemu će ti rogovi, 
kad postoji mir s lavovima.« Bik tome povjeruje i, kad 
odbaci snagu oružja, lako ga je lav kasnije svladao, te 
mu je postao bezopasnim ručkom. 


Zee pouzdanje u neprijatelje donosi s prijevarom 
i opasnost. 


264. RAZBOJNIK I DUD 


Razbojnik ubije na putu čovjeka. Budući da su ga 
neki ljudi, koji su naišli, počeli progoniti, pusti žrtvu i 
pobjegne. Kad su ga drugi, koji su mu ususret dolazili, 
Pitali, zašto ima okrvavljene ruke, stane im pričati: »Jer 
sam se spustio s duda.« Dok je to govorio, stignu pro- 
gonitelji, pograbe ga i objese upravo na dud. Dud tada 
kaže: »Ja se zaista ne srdim, što pomažem kod tvoje 

smrti, jer si krvoproliće, koje ću ja sam dovršiti, i onako 
prije na mene prebacio.« 


Tako često i po prirodi čestiti ljudi, kad god ih neki 
kleveću kao zle, pokazuju se zaista prema ovima 
kao zli. 


265. KLESAR I HERMES 


Kad je neki klesar urezao u kamen Hermesa, koji 
je bio bijel poput mramora, nudio ga je na prodaju. Ku- 
povao ga je neki čovjek i dogovarao se s klesarom, da 
će mu rukotvorinu namjestiti kao boga u svrhu nadgrob- 
nog spomenika, jer mu je nedavno umro sin. Međutim, 
bijaše već kasno, i klesar nije zaključio prodaje, nego se 
dogovorio, da mu ga ujutro opet pokaže, kad dođe. Kle- 
sar je u snu ugledao na vratima sna samoga Hermesa 
gdje mu govori: »Sada imaš o meni da odlučiš: ili ćeš 
me učiniti mrtvacem ili bogom.« 


266. VUKOVI I PSI 


Vukovi rekoše psima: »Kad ste nam već u svemu 
jednaki, zašto niste s nama i jednake misli kao braća? 
Ništa se naime od vas ne razlikujemo, osim u mišljenju. 
Mi živimo i umiremo za slobodu, a vi, iako se pokoravate 
i robujete ljudima, još i udarce od njih dobivate i lance 
nosite, a i ovce im čuvate. Kad jedu, bacaju vam same 
kosti. Ako mislite poslušati, predajte nam sve ovce, da 
jedemo sve zajednički do mile volje.« Psi na to pristanu, 
a vukovi uniđu u tor i razderu najprije pse. 


Takvu nagradu dobivaju oni, koji izdaju svoju 
domovinu. 

267. VUKOVI I PSI 


Nastao nekoć rat između vukova i pasa. Kao vojsko- 


vođa pasa bude izabran grčki pas. On je oklijevao ući u 
bitku, a vukovi su se žestoko počeli groziti. Tada im on 
reče: »Znate li, zbog čega oklijevam? Dolikuje se uvijek 
unaprijed promišljati, jer vrsta i boja kože sviju vas je 
jedna, a moji su vrlo različitih navika te se i rodnim 
krajem ponose. Osim toga jedni su crni, drugi crvenkasti, 
treći bijeli, a neki pepeljasti. Kako mogu onda u ratu 
zapovijedati onima, koji se ne podudaraju i nemaju sve 
jednako?« 


268. VUKOVI I OVCE 


Budući da se: vukovi, vrebajući na stado ovaca, nisu 
mogli: njih dočepati zbog pasa čuvara, uvide, da im to 
treba postići lukavstvom. Poslavši dakle ovcama posla- 
nike tražili su od njih pse govoreći, da ih moraju njima 
predati kao krivce neprijateljstva, pa će tada nastati 
između njih mir. Ovce, ne predviđajući budućnosti, pre- 
dadu pse. Kad. su se vukovi dočepali pasa, lako su raz- 
derali stado, koje nije bilo čuvano. . 


Tako i gradovi, koji lakomisleno izdaju narodne go- 
vornike, brzo i sami neopazice padaju u ruke nepri- 
jatelja. j 


.268.b NA DRUGI NAČIN 


U vrijeme, kad su sve životinje jednako govorile, za- 
metnu vukovi s ovcama rat. Budući da su psi, kao save- 
znici ovaca, rastjerali vukove, poslaše vukovi ovcama 

poslanstvo i poruče, da im predaju pse, ako žele živjeti u 
miru i ne bojati se nikakva rata. Pošto su ovce u ludosti 
poslušale i predale pse, vukovi rastrgaju pse, a Pada 
veoma lako unište i ovce. : 


269. VUKOVI, OVCE I OVAN 


Vukovi pošalju ovcama poslanike, da s njima sklope 
trajan mir, ako im dadu da se dočepaju i razderu pse. 


Lude su se ovce. dogovarale, da to učine, ali neki stari 
ovan im reče: »Kako ću vam vjerovati i s vama zajedno 


živjeti, kad mi nije moguće bez opasnosti pasti travu, i 


ako me psi čuvaju.« 


Ne treba da se netko liši vlastite sigurnosti pouzdavši: 
se u pare otuom promijenjene nepr ijutelje, : 


270. VUK I KOZA 


Vuk opazi kozu gdje brsti na nekom strmom obronku. 
Budući da je nije mogao dostići, stane je nagovarati 
neka siđe dolje, da ne bi neopazice pala, govoreći pritom, 
da je kod njega krasna livada i paša obilnija. Ona mu 


odvrati: »Ne zoveš me ti na pašu, nego sam Koruđijeval 
"u hrani.« 


Tako ne pomaže lukavstvo ni zlim ljudima, kad god 
se pred. stručnjacima pokazuju. zlima. 


271. VUK I LISICA 


Lisica padne u vučje šape i stane ga molbama zakli- 
njati, da je ne ubije, jer je stara. Vuk nato reče: »Oslo- 


141 


bodit ću te, ako mi kažeš tri iskrene misli.« Ona će tada: 
»Kamo sreće da se na tebe nisam namjerila«, i »o, da nisi 
u taj čas više živ«, i »o, da mi nikada više ne dođeš 
ususret.« 


Tko zapadne u težak položaj, iznosi na vidjelo i 
sakrivene osnove svoga razuma, 


271. b VUK I DIJETE 


Kad vuk, sit hrane, opazi dijete, koje je palo na 
zemlju, i osjeti, da je palo iz straha pred njim, pristu- 
pivši stane ga umirivati govoreći, da će ga osloboditi, ako 
mu izreče tri iskrene misli. Dječak započne govoriti prvu, 
»da nije želio namjeriti se na njega«, drugu, »kamo sreće, 
da ga je vuk poput slijepca mimoišao«, i treću, »o, da bi 
jadno poginuli svi zli vukovi, jer ratujete protiv nas, 
iako niste od nas pretrpjeli ništa zlo.« Vuk ga oslobodi 
razumjevši njegovu iskrenost. 


Basna pokazuje, da istina ima često i kod neprija- 
telja snagu. 


272. VUKE I LISICA 


Neki se vuk pokazao među vukovima jak, te su ga 
počeli nazivati lavom. On nerazuman ne ostade zado- 
voljan tom slavom, nego se odmetnu od svoga plemena 
i stane drugovati s lavovima. Podrugujući mu se reče 
lija: »Ne bila ja pri zdravoj pameti, ako nisi ti sada po- 
ludio, jer se zaista činiš među vukovima lav, ali u pore- 
đenju s lavovima postaješ opet vuk.« 


Za one, koje laskavci krivim prosuđivanjem hvale; > 
ote pose že oholi i time uzrokuju, da se potpuno 
prozru. 

273. VUK I JARE 


Vuk progonio jare, te ono pobjegne u neko svetište. 
Kad ga je vuk pozivao i govorio, da će ga svećenik žrtvo- 
vati bogu, ako ga uhvati, ono odgovori: »Draže mi je 
postati žrtvom božanstva, negoli da me ti razdereš.« 


Basna pokazuje, da je onima, kojima smrt prijeti, 
uvijek bolja slavna smrt. 


274. VUK I JANJE 


Kad vuk nađe zalutalo janje, nije ga odmah pograbio 
snažnom šapom, nego ga je htio pojesti s nekim oprav- 
danim razlogom. Stoga mu reče ovo: »Prošle godine si 


me silno izgrdilo.« Ono mu je plačući vikalo: »U ono vri- 


jeme ja nisam ni bio na svijetu.« Vuk nato odvrati: »Ali 
mi paseš livadu.« Janje će nato: »Oštre hrane još nisam 
upoznao.« Tada će opet vuk: »Ali piješ iz moga izvora.« 
Ono mu odvrati: »Nikad još nisam pio vođe, jer mi je 
mlijeko moje majke i hrana i piće.« Vuk ga pograbi i 
žderući reče: »Ne ću tako dugo čekati bez ručka, iako ti 
pobijaš svaki moj prigovor.« 


Basna pokazuje, da odluku zločinca i lakomca ne 
sprečava govor, pa bio on i istinit. 
274. b VUK 1 PAĐNEE 


Kad vuk opazi janje gdje pije iz seka rijeke, zadali ga 
Pojesti s opravdanim razlogom. Stoga, postavivši se 
Poviše njega, stane ga okrivljivati, da muti vodu i ne 
Pušta mu da pije. Budući da je janje govorilo, da vuk pije 

na gornjem kraju, a i inače je nemoguće, da mu time, što 
stoji niže, muti gore vodu, vuk ne postigavši cilja, kaže: 
»Prošle si godine izgrdio moga 0ca.« Kad je ono odgovo- 
rilo, da tada još nije ni bilo na svijetu, vuk mu kaže: »Iako 
ti obiluješ opravdanjima, ja ću te ipak pojesti.« 


Basna pokazuje, da niti pravedna obrana nema snage 
«a kod onih, koji odluče krivo činiti... 


275. VUK I STARICA 


Gladni je vuk lutao tražeći hrane. Kad stigne do neke 
kuće85, začuje kako plače dijete, i staricu, gdje mu go- 
vori: »Prestani plakati; ako ne ćeš, u taj ću te čas.dati 
vuku.« Vuk je, misleći da starica govori istinu, stajao 
dugo čekajući taj čas. Kad se spusti veče, slušao je opet 
staricu kako tepa djetetu i govori: »Ako dođe, milo moje, 
ovamo vuk, ubit ćemo ga.« Kad je vuk to čuo, stane se 
udaljivati govoreći: »U toj kući jedno govore a drugo 
rade.« ' ' 

= “Basna za ljude, kojih djela nisu jednaka njihovim | 

' 2.8 riječima. _ ; 


215. b.NA DRUGI NAČIN > 


Gladni je vuk lutao tražeći sebi hrane. Kad stigne 


do neke kuće, začuje gdje starica prijeti djetetu, koje je 
plakalo, da će ga baciti vuku, ako n€ prestane. Misleći 
da govori istinu vuk je čekao. Dođe i večer, a kako nije 
na one riječi došlo djelo, udaljujući se kaže: »Ljudi u toj 
kući jedno govore, a drugo rade.« : Nd 
Basna će pristajati onima, na riječi kojih.ne dolaze 
djela. 

274.b Vuk i janje 





276.b Vuk i ždral 








275.c NA DRUGI NAČIN 


Djetetu, koje je tražilo hrane i plakalo, zaprijeti 
starica, da će ga baciti vuku, ako se ne umiri. Vuk po- 
misli, da starica govori istinu, pa ustraje tako sve do 
večeri gladan ne uhvativši ništa. Kad se povratio vučici, 
pitala ga ona, kako to da je došao, a da nije kao uvijek 
nešto donio. On će tada: »Kako bi netko mogao povje- 
rovati ženi?« 


276. VUK I ČAPLJA 


Vuk proguta kost i stane obilaziti tražeći, tko će ga 
izliječiti. Kad se namjerio na čaplju, počne je moliti, da 
mu za plaću izvuče kost. Ona uvuče u njegovo ždrijelo 
svoju glavu, izvuče kost i stane tražiti ugovorenu plaću. 
Vuk se nasmije, zaškripi zubima i kaže: »Dosta ti je i 
samo to, što si izvukla živu glavu.« 


Basna pokazuje, da je najveće dobročinstvo zlih 
ljudi, da ti ne čine zlo. 


276. b VUK I ŽDRAL 


Nekoć zapne vuku u grlu kost i tada reče ždralu, da 
će mu dati nagradu, ako uvuče svoju glavu i izvuče iz 
njegova grla kost. Kad je ždral izvukao kost, zatraži 
nagradu. Vuk se nasmije, zaškripi zubima i reče: »Do- 
voljno ti je umjesto nagrade i samo to, da si iz vučjih 
ralja izvukao živu glavu, a da joj se nije ništa dogodilo.« 

Basna za ljude varalice, koji, spašeni iz pogibelji, 
izkazuju dobročiniteljima umjesto zahvalnosti samo 


to, da im ne naškode. 

277. VUK I KONJ 


Dok je vuk prolazio nekim poljem, nađe ječam. Kako 
se njime nije mogao poslužiti kao hranom, ostavivši ga 
išao je dalje. Međutim, namjeri se na konja i stane ga 
pozivati onamo govoreći, da, iako je našao ječam, ipak 
ga nije pojeo, nego za njega sačuvao, jer rado sluša škri- 
panje njegovih zubi. Konj mu upadne u riječ i kaže: 
»Dragi moj, kad bi se vukovi mogli služiti ječmom kao 
hranom, ne bi ti nikada pretpostavio uši želucu.« 


Basna pokazuje, da po prirodi pokvareni ljudi ne 
uživaju povjerenje, iako se pokazuju čestitima. 


278. VUK I PAS 


Vuk, gledajući velikoga psa vezana u lanac, upita: 
»Tko te privezao i othranio tolikog ?« On kaže: »Lovac.« 
Vuk će nato: »Ne dogodilo se to mome prijatelju! Težina, 
naime, lanca isto je što i glad.« 


Basna pokazuje, da se ne valja u ropstvu ni toviti, 


279. VUK I LAV 


Nekoć je vuk nosio u brlog ovcu, koju je iz stada 
ugrabio. Na putu ga susretne lav i otme mu je. On se 
postavi podalje i reče: »Nepravedno si moje oteo.« Lav 
se nasmije i kaže: »Zar je tebi ona dana od prijatelja na 
pravedan način ?« 


Basna razotkriva grabežljivce i lakome otimače, koji 
imaju istu manu, a grde jedan drugoga. 

2179. b VUK, JANJE I LAV 


Nekoć je vuk nosio u svoj brlog janje, koje je iz stada 
ugrabio. Iznenada mu dođe ususret lav i oduzme janje. 
Postavivši se podalje govorio mu je vuk: »Zašto gi mi, 
gospodaru, to oteo? Kako to da ne poštuješ one stare 
zakone, pa da ne vladaš veoma čvrstom rukom, nego da 
na sve strane braniš nemoćne?« On mu je nasmijavši se 
govorio ovo: »Ti bi, moj vuče, s pravom mogao janje za- 
držati, da ti ga je poklonio koji od prijatelja.« 


Basna za lakomce i grabežljivce, koji prekoravaju 
jedan drugoga. 


280. VUK I LAV 


Kad jednom vuk, koji je pri zapadu sunca lutao po 
osamljenu kraju, opazi svoju dugu sjenu, reče: »Zar ja 
da se bojim lava? Ja, koji sam tolik i imam dužinu od 
čitavog rala zemlje? Ne ću li naprosto postati vladarem 
Svih životinja zajedno?« Dok se tako oholio, snažni ga lav 


Pograbi i počne jesti. Tada vuk, mijenjajući svoju misao, 


reče: »Uobražavanje mi je sukrivac propasti.« 


281. VUK I MAGARAC 


' Kad je neki vuk postao vođom ostalih vukova, objavi 
Svima zakon i naloži im, da, što god netko od njih bilo 
gdje ulovi, to javno iznese i razdijeli svima. Kad je maga- 
Tac to čuo, strese grivom i smijući se reče ovo: »Lijepo 
SI rekao, vladaru vukova, ali kako si jučer potajno odnio 
" SVoj brlog lovinu, koju si ulovio, da bude samo tebi 

hrana? Donesi je, da se svima jednako razdijeli.« Vuk se 
nađe u čudu i ukine zakon. 


Basna pokazuje, da se ni oni, koji misle donositi 
zakone, po kojima bi određivali i sudili, kasnije ne 
drže tih zakona. 


282. VUK I PASTIRI 


Kad vuk ugleda pastire, koji su u kolibi jeli ovcu, 


priđe blizu i reče: »Koliku biste samo viku podigli, kad 
bih ja to radio.« 


283. VUK I PASTIR 


Neki vuk, idući za stadom ovaca, nije ništa zlo radio. 
Pastir ga se u početku čuvao kao neprijatelja i bojeći se 
dobro je na njega pazio. Budući da ga je vuk neprestano 
slijedio i uopće nije pokušavao nešto ugrabiti, pomisli 
pastir, da je on više čuvar negoli podmuklica. Stoga, kad 
mu je bilo potrebno da pođe u grad po nekom poslu, ostavi 
vuku ovce i ode. Vuk shvati, da je sada prilika i uništi 
stado. Kad se pastir povratio i vidio uništeno stado, 
kaže: »Pravo mi bilo. Što sam išao vuku povjeravati 
ovce?« 


Tako i ljudi, koji lakomcima i sebičnjacima uručuju 
povjereno blago, bivaju njega lišeni, 


284. VUK I OVCA 


Neki je vuk, kojega su psi izgrizli, ležao na zemlji u 


zlu stanju. Dok je tako oskudijevao u hrani, opazi ovcu 

i stane je moliti, da mu donese vode iz rijeke, koja je u 
blizini tekla. »Ako mi«, kaže vuk, »dadeš vode, hranu ću 
već sam naći.« Ona mu upadne u riječ i kaže: »Ako ti 
dadem vode, ti ćeš se poslužiti mnome i kao hranom.« 


Basna za čovjeka zlikovca, koji na nekoga licemjerno 
vreba. 


285. SVJETILJKA 


Svjetiljka se, puna ulja, sjajno svijetleći hvalila, da 
svijetli žarče nego sunce. Kad zapuše struja vjetra, 
ugasi se odmah. Neki joj čovjek, upaljujući je iznova, 
reče: »Svijetli svjetiljko, i šuti! Samo svijetlo zvijezda 
nikad ne gasne.« 


. Nitko ne treba da se zasljepljuje zbog životnog sjaja 
i ugleda, jer ono, što netko stekne, zapravo je tuđe. 


286. VRAČ 


Neki je vrač, sjedeći na trgu, nešto razlagao. Kad mu 


iznenada pristupi neki čovjek i javi, da su svi prozori 


njegove kuće širom otvoreni i sve, što je unutra, ukra- 
deno, uzdahnuvši skoči na noge i ode trkom. Neki ga 
opazi gdje trči pa će mu reći: »Dragoviću moj, kako to 
da nisi predviđao svoju nesreću ti, koji se izdaješ, da 
unaprijed znaš tuđe stvari.« 


Basna za one, koji loše uređuju svoj život, a poku- 
šavaju se brinuti za ono, što ih se ne tiče. 

287. PČELE I ZEUS 


Pčele, zavidne ljudima na svome medu, dođu Zeusu 
i stanu ga moliti, da im dade snagu, da žalcima odbijaju 
one, koji prilaze njihovu saću. Zeus se, zbog te zlobe, 
rasrdi na njih, te ih opremi tako, da, kad nekoga ubodu, 
odbacuju žalac i zajedno s njime i život gube. 


Basna bi mogla pristajati zlobnim ljudima, koji se 
u svojoj zlobi ne opiru da i sami štetu trpe. 


287. b PČELA I ZEUS 


Pčela, od starine majka saća, dođe bogovima poka- 
diti donijevši na dar meda. Zeus, obradovan pčelinjim 
darom, odluči da joj dade, ako što zatraži. Ona ga je kli- 
čući molila: »Sjajni bože, tvorče moga meda, daj žalac 
svojoj službenici, da ubijem onoga, koji se približi mojoj 
kući, da odnese med.« Zeus, ozlovoljen zbog tih molbi, 
jer je silno volio ljudski rod, odgovori pčeli ovako: »Ne 
će ti biti tako, kako si zatražila, nego, ako tko dođe da 
uzme tvoj med, navalit ćeš ti na njega i ubosti ga, ali ćeš 
i sama umrijeti, kad ti se izvuče žalac. Tebi je, naime, 
život u žalcu.« 


Basna pokazuje, da ne treba u molitvama i molbama 
tražiti nešto zlo za neprijatelje. Ako, naime, koje zlo 
protiv njih zatražiš, sručit će se to odmah na tebe. 


287.c NA DRUGI NAČIN 


Himetskas% pčela, majka saća, dođe u božanske 
dvore noseći Zeusu još nekađeni med. Zeus se obrađuje 
daru i obeća joj dati za uzdarje, što god zatraži. Ona 

reče: »Daj mi žalac, da mogu ubiti čovjeka, ako se koji 
približi, da odnese moju muku.« Zeus se usprotivi tra- 
ženju, jer je volio ljude, ali joj ipak nerado udovolji, ta 
obećao je, da će dati. Ipak joj je dao takav žalac, da za- 
jedno s ubodom i sama umire. Život se njezin, dok leti, 
sastoji u žalcu. 


288. PČELE I PASTIR 


Pčele su u hrastovoj šupljini izrađivale med. Dok su 
radile, namjeri se na njih neki pastir i počne se spremati 
da im otme nešto meda. One su ga tjerale žalcima oble- 
tavajući oko njega sa svih strana. Na koncu pastir 
kaže: »Odlazim, jer mi nije med potreban, ako treba da 
se pritom namjerim na pčele.« 


Zao dobitak opasan je onima, koji za njim teže. 


289. PČELAR 


Neki čovjek uđe u pčelarnicu i, budući da je vlasnik 
bio odsutan, ukrade saće puno meda. Kad se vlasnik po- 
vrati i ugleda prazne sanduke, stajao je pretražujući po 


njima. Kad ga pčele, koje su se vratile s paše, zateku, 


stanu ga bosti žalcima i natjeraju ga u nezgodno stanje, 
On će tada: »0, najnezahvalnije životinje! Pustile ste 
nekažnjeno onoga, koji vam je saće ukrao, a bodete mene, 
koji se za vas brinem.« 


Basna pokazuje, da tako odbijaju od sebe prijatelje 
kao podmuklice i neki ljudi, koji se iz neznanja ne 
čuvaju neprijatelja. 

290. LAKRDIJAŠI 


Neki lakrdijaši, koji su imali magarca, putovali su 
obično natovarivši na njega svoj pribor. Kad im on 
jednoga dana od umora ugine, oderu ga i iz njegove kože 
izrade bubnjeve, kojima su se kasnije služili. Kad ih su- 
sretnu drugi lakrdijaši i stanu pitati, gdje im je maga- 
rac, odgovore, da je uginuo, ali da ipak prima toliko uda- 
raca, koliko ih ni živ nije podnio. 


Tako se i neki robovi, ako se i riješe ropstva, ipak 
ne oslobađaju ropskih odnosa. 


291. MIŠEVI I MAČKE 


Bijaše rat među miševima i mačkama. Budući da su 
miševi uvijek gubili bitku, kad se nađu na okupu, pomisle, 
da im se to događa zbog toga, što nemaju vojskovođe. 
Stoga izaberu neke između sebe i imenuju ih vojsko- 
vođama. Ovi, u želji da budu odličniji od ostalih, pribave 
rogove i svežu ih na sebe. Kad dođe do bitke, dogodi se, 
da su svi miševi bili svladani. Svi ostali lako se uvuku u 
rupe, a pohvatani su vojskovođe bili proždrti, jer nisu 
mogli unići zbog svojih rogova. 


Tako i isprazno utvaranje postaje mnogima uzrok 
zala. 


291. b NA DRUGI NAČIN 


Nekoć su mačke vodile rat s miševima, tako da su 
ih pobjeđivale i uništavale. Miševi tada rekoše sami sebi 
ovo: »Ne svladavaju nas mačke bez razloga. Nemamo, 

naime, vladara kao i one, niti vojskovođa u bojnome redu. 
Zato smo svi u nevolji i postajemo ratni bjegunci.« Sa- 
zvavši dakle odmah vijeće, postave najveće miševe za 
čelovođe i vojskovođe ostalima. Kad su se svi naoružali 
i uredili odmah bojne redove, započnu uz buku ratne ope- 
racije. Nakon trubljenja njihovih trubača započnu rato- 
vati protiv mačaka. One navale jurišom na miševe i na- 
tjeraju jadnike u bijeg. Oni neoružani pobjegli su i uvukli 
se odmah u zidne rupe, a one naoružane i čelovođe nji- 
hove, i vladare, i vojskovođe ostalih, koji nisu mogli u 
rupe ući, unište mačke sve do jednoga. 


Basna pokazuje, da je za siguran život bolja jedno- 
stavnost, negoli životni sjaj i ugled. 


292. MUHA 


( 
Muha upadne u lonac mesa. Kad se već imala utopiti 
u juhi, reče sama sebi: »Baš sam se najela i napila i oku- 


pala, te mi nije ni stalo što umirem.« 


Basna pokazuje, da ljudi lako podose smrt, kad god 
* bez razmišljanja za nekim idu. 


293. MUHE 


Kad se u nekoj spremnici izlio med, dolete muhe i 
stanu ga jesti i zbog slatkoće njegove nisu se od njega 
rastajale. Budući da nisu mogle odletjeti, jer su im noge 
zapele, utapljajući se rekoše: »Nesretne li smo, jer pogi- 
bamo radi kratkotrajna užitka.« 


Tako i proždrljivost postaje često uzrok mnogih zala. 

294. MRAV 


Sadašnji mrav bijaše nekoć čovjek. Baveći se ratar- 
stvom nije se zadovoljavao vlastitim prirodom, nego je, 
gledajući neprestano prijekim okom na tuđe, potajno 
krao susjedove plodove. Zeus se naljuti na njegovu lako- 
most i preobrazi ga u životinju, koja se zove mrav. Iako 
je on promijenio svoj oblik, ipak nije promijenio svoga 
raspoloženja, nego sve do danas, obilazeći poljima, sku- 
plja tuđu muku i sebi je nagomilava. 


Basna pokazuje, da po prirodi zli ljudi ne mijenjaju 
ćudi, iako bivaju oštro kažnjeni, 


295. MRAV I BALEGAR 


Mrav je u ljetno doba, obilazeći poljem, skupljao 
pšenicu i ječam i nagomilavao sebi hranu za zimu. Kad 
ga opazi balegar, začudi se, da u to vrijeme podnosi silne 
napore i muči se, dok ostale životinje slobodne od poslova 
provode dokolicu. I on je sam tada mirovao. Kad kasnije 
nastupi zima i kiša ispere gnoj, dođe balegar gladan 
mravu, moleći da mu dade hrane. Mrav mu tada kaže: 
»Moj balegaru, da si tada radio, kad sam se i ja mučio, 
a ti me grdio, ne bi sada moljakao hrane.« 


Tako postaju silno nesretni u promijenjenim rrili- 
kama i oni, koji se u blagostanju ne brinu za bu- 
dućnost, 


296. MRAV I GOLUB 


Žedan mrav siđe k izvoru, ali se, povučen od struje, 
stane utapljati. Kad to opazi golub, skine sa stabla gran- 

čicu i baci je u izvor. Na nju sjedne mrav i spasi se. 
Drugom je prilikom neki ptičan, sastavivši trske, išao da 
ulovi goluba. Kad je to vidio mrav, ugrize ptičara u nogu. 
On osjeti bol, baci trske i time uzrokuje, da je golub 
odmah pobjegao. 


Basna pokazuje, da treba dobročiniteljima uzvraćati 
ljubav. 


296. b NA DRUGI NAČIN 


Žedan mrav dođe na izvor i, u želji da pije, stane se 
utapljati. Golub, koji je sjedio na obližnjem stablu, ugleda 
ga, skine sa stabla list i baci u izvor. Na njega se mrav 
popne i tako spasi. Neki ptičar, sastavivši trske, pridođe 
i zaželi uloviti goluba. Kad to opazi mrav, ugrize ptičara 
u nogu, te.on, osjetivši bol, baci trske i time uzrokuje 
bijeg goluba. 


Basna pokazuje: Zar ne bi trebalo, da i mi uzvra- 

ćamo dobročiniteljima ljubav, ako i nerazumne žimo- 

tinje imaju osjećaj dobroga. (I male stvari pružaju 
dobročiniteljima veliko uzdarje.) 


297. POLJSKI I GRADSKI MIŠ 


Poljski je miš bio prijatelj gradskome mišu, te je, 
utvrđujući prijateljstvo, prvi zvao u polje gradskoga iu 
znak gostoljublja donosio mu na stol sve, što je znao, 
da polje pruža svojim stanovnicima. U znak uzvraćanja 
gostoljublja vodio je gradski poljskoga u grad i doveo 
ga u kuću bogata čovjeka. Upravo kad su se htjeli pri- 
hvatiti onoga, što je bilo tamo, stane netko prilazeći 
udarati. Koliko su puta pokušavali uzimati nešto od 

smoka, toliko su puta odustajali od pokušaja. Na koncu 
poljski kaže: »Odlazim, jer više cijenim priprostost polj- 
skoga života, nego raskoš u gradu.« 


Tako su poželjniji oni, koji stiču umjereni imutak, 
negoli bogataši. 


297. b NA DRUGI NAČIN 


Dva su se miša, poljski i domaći, počeli posjećivati. 
Domaći dođe prvi u goste, dok je još polje bilo u evatu. 
Grizući žito i korijenje s grudicama zemlje reče: »Bijed- 


niče, pa ti živiš mravljim životom. Kod mene ima mnogo. 


dobara, te ja u odnosu na tebe živim u Amaltejinu rogu>", 
Ako pođeš sa mnom, živjet ćeš raskošno po miloj volji.« 
Nagovori ga i odvede u kuću. Tu mu pokaže i kruh, i 
brašno, i varivo, i smokve, i med, i datule. Onaj se obra- 
duje i stane rastapati od miline. Domaći mu dovuče i sira 
iz kotarice. Uto netko otvori vrata, a oni pobjegnu u usku 
rupu i stanu cviljeti pritiskujući jedan drugoga. Kad je 
domaći htio izviriti, da dovuče malu suhu smokvu, uđe 
opet netko da nešto uzme, te su opet ostali u rupi sakri- 
veni. Iako je poljski miš toliko toga jeo, ipak reče: »Da 
si zdravo, i imaj svega u obilju, i živi raskošno uživajući 
sve to s opasnošću, a ja ću živjeti bez straha i slobodno 
grizući travu i korijenje.« 


298. MIŠ I ŽABA 


Miš suhozemac sprijateljio se na nesreću sa žabom. 
Žaba sveže u zloj nakani nogu miša za svoju. Isprva su 
po zemlji išli, da traže hranu. Kad su se kasnije približili 

rubu bare, povuče žaba miša u dubinu. Dok je ona sama 
izlazila na površinu i kliktala brekekekeks koaks koaks, 
ugine jadan miš naduven od vode i stane plivati privezan 
o žablju nogu. Međutim, opazi ga kobac i pograbi 
pandžama, a privezana žaba slijedila je za njim, pa je 
i sama postala doručkom kopcu. 


iako je netko mrtav, ipak ima još snage za osvetu, 
jer božanska pravda sve nadgleda, odmjeruje i daje 
svakomu jednaki dio. 


299. MIŠ I BIK 


Miš ugrize bika, koji ga, osjetivši bol, stane progo- 
niti. Budući da je miš žurno utekao u dubinu rupe, bik 
se zaustavi i stane rogovima raskapati zemlju, dok se 
izmoren ne spusti i legne kraj rupe. Miš se, provirivši iz 
rupe, prišuljao, ugrizao ponovo bika i počeo bježati. Bik 
ustane i, ne znajući što će učiniti, krene dalje. Tada mu 
miš procvili: »Nije veliki uvijek i moćan. Katkada ima 
više snage maleni i neznatniji.« 


300. BRODOLOMAC 


Bogati je Atenjanin plovio u društvu s nekim lju- 
dima. Kad nastane žestoka oluja i lađa se prevrne, za- 
počnu svi ostali plivati, a onaj je Atenjanin, zazivajući 
svaki čas božicu Atenu, neizmjerno obećavao, ako se 
spasi. Jedan mu od brodolomaca plivajući uz njega kaže: 
>S božicom Atenom miči i ruke.« 


Treba, da i oni, koji zapadaju u nesreću, rade za 
sebe i tek nakon toga da mole božamstvo za spas. 

301. MLADICČI I MESAR 


U istoj mesnici dva mladića kupovala meso. Dok je 
mesar bio zabavljen nekim drugim poslom, jedan ukrade 
komad mesa i stavi ga drugome u njedra. Kad se mesar 
okrene, ne nalazeći mesa, stane ih okrivljivati, te se onaj, 
koji je ukrao, počne zaklinjati, da nema mesa, a onaj, 
koji ga je imao, da nije ukrao. Mesar, prozrevši njihovu 
pokvarenost, kaže: »Ali iako mene prevarite zaklinjući 
ge krivo, ipak ne ćete prevariti bogove.« 


Priča pokazuje, da je ista bezbožnost krive zakle- 
tve, makar je netko činio i u svoju korist. 


301. b NA DRUGI NAČIN 


Kod mesara besposleno sjedila dva mladića. Dok je 
mesar bio zabavljen nekim kućnim poslovima, jedan od 
njih ukrade komad mesa i stavi ga drugome u njedra. 
Kad se mesar povrati i stane tražiti meso, onaj, koji je 
ukrao, zaklinjao se, da ga nema, a onaj, koji ga je imao, 
da nije ukrao. Mesar, prozrevši njihovu zlobu, reče: 
»Iako mene prevarite, ne ćete nipošto prevariti boga, 
kojim se krivo zaklinjete.« 


202. MLADIĆ I KONJ 


Neki mladić uzjaše na bijesna konja, koji ga je nosio 
strelovitom brzinom, te nije više mogao sići s konja u 
trku. Susretne ga neki čovjek i upita: »Kamo ideš?« On 
odgovori pokazujući na konja: »Kamo se ovome sviđa.« 

Tako mnogi, ako ih tko pita, »kamo jurite?« — hoće 
li iskreno govoriti, reći će jednostavno »kamo god 
se požudama sviđa«, a drugi »kamo god se nasladi 
sviđa«, a katkada »kamo mišljenju«, a drugi puta 


opet »kamo dobitku«. Jedamput ih vuče srce, drugi- 
put strah, a treći puta nešto drugo takvo. 

303. JELENČE I JELEN 


Nekoć reče jelenče jelenu: »Ti si tijelom veći od 
psa i veoma brz i hitar za trku, a imaš i rogove za obranu. 
što se dakle, oče, tako bojiš pasa?« On se nasmije i od- 
govori: »Dobro znam i jasno razabirem, dijete moje, da 
ja sve to imam, ali kad god začujem pasji lavež, zamra- 
čuje mi se pred očima i dajem se u bijeg.« 


Basna pokazuje, da nikakvo poticanje ne ohrabruje 
ljude, koji su po prirodi kukavice. 


304. POKVARENI MLADIĆ I LASTAVICA 


Kad propali mladić, koji je spiskao od oca naslije- 
đeni imutak, a preostao mu još samo kaput, opazi lasta- 
vicu, koja se povratila prije vremena, mislio je, da je 
već nastupilo proljeće i da mu kaput više ne treba. Stoga 
proda i kaput. Kad je kasnije, pošto je zima navalila i 
nastao žestok vjetar, ugledao lastavicu gdje mrtva leži, 
kaže joj: »Draga moja, ti si i mene upropastila.« 


Basna pokazuje, da je sve opasno, što se ne radi 
u pravo vrijeme. 


305. BOLESNIK I LIJEČNIK 


Kad je liječnik pitao nekoga bolesnika, u kakvu se 
$tanju nalazi, odgovori mu on, da se znoji više nego što 
treba. Liječnik kaže, da je to dobro. Drugom prilikom 
upita ga, kako se osjeća, a bolesnik odgovori, da je jako 
uzdrman i izmučen osjećajem jeze. Liječnik mu reče, 
da je i to dobro. Kad ga opet treći puta upita, kako pro- 

lazi, odgovori bolesnik, da je pao u vodenu bolest. Liječ- 
nik reče, da je i to dobro. Kad ga pak kasnije upita neki 
od ukućana, kako se osjeća, reče bolesnik: »Ja ti, dragi 
moj, umirem od tolikih dobara.« 


Priča pokazuje, da se najviše klonimo ljudi, koji nam 
uvijek po volji žele govoriti. 


306. ŠIŠMIŠ, KUPINA I GNJURAC 


Šišmiš, kupina i gnjurac uglave međusobni savez i 
zaključe trgovati. Šišmiš uzajmi novac i dade ga u za- 
jednicu, kupina dade odjeću, a gnjurac brod. Budući da 
je nastala žestoka oluja, prevrne se lađa, te se oni, izgu- 
bivši sve, jedva sami spase. Otada se gnjurac, tražeći 
brod, spušta u morsku dubinu i misli, da će ga jednom 
naći; šišmiš se pak, iz straha pred vjerovnicima, ne po- 
kazuje danju, nego noću izlazi u lov za hranom; kupina 
se, tražeći svoju odjeću, hvata haljina prolaznika, jer se 
nada, da će svoje prepoznati. 


Priča pokazuje, da se više staramo za ono, u čemu 
smo prije nesreću. pretrpjeli. ' 


306. b NA DRUGI NAČIN 


Šišmiš, kupina i gnjurac sklope prijateljstvo i odluče 
živjeti trgovačkim životom. Stoga šišmiš uzajmi novac 
i položi ga u zajednicu, kupina uzme sa sobom odjeću, a 
gnjurac kao treći dade mjed, i tada otplove. Budući da 
je nastala žestoka oluja i lađa se prevrnula, izgube sve 
i jedva se sami dočepaju kopna. Otada dakle gnjurac 
uvijek boravi uz morske žalove, ne bi li kako more izba- 

cilo mjed; šišmiš pak, bojeći se vjerovnika, ne pokazuje 
se danju, nego noću izlazi u lov za hranom; a kupina se 
hvata odjeće prolaznika tražeći, ne bi li kako vlastitu 
prepoznala. 


Priča pokazuje, da kasnije veću pažnju obraćamo 
na ono, u čemu smo prije pogriješili, 


307. ŠIŠMIŠ I MAČKA 


Mačka uhvati šišmiša, koji je pao na zemlju. Budući 
da ga je htjela pojesti, stane je on moliti za pomilovanje. 
Kad je mačka govorila, da ga ne može osloboditi, jer je 
Po prirodi na ratnoj nozi sa svim pticama, šišmiš odgo- 
varaše, da nije ptica, nego miš i tako se oslobodio. Dru- 
gom zgodom opet padne, te, uhvaćen od druge mačke, 
stane moliti, da ga ne pojede. Kad mačka reče, da je ona 
neprijatelj svim miševima, govoraše on, da nije miš, 
nego šišmiš, pa se tako opet izbavio. Tako se dogodilo, 
da je on postigao spas promijenivši dvaput svoje ime. 


Basna pokazuje, da ni mi ne trebamo uvijek kod 
istoga ostajati imajući na umu, da često izbjegavaju 
opasnostima ioni, koji se s prilikama preobrazuju. 


308. DRVOSJEČA I HERMES 


Dok je neki drvosječa cijepao drva kraj rijeke, odleti 
mu sjekira u vodu. Nalazeći se u neprilici, sjedne kraj - 
obale i počne jadikovati. Kad Hermes sazna uzrok, a i 
čovjek mu se sažali, zaroni u rijeku, donese zlatnu sje- 
kiru i upita, da li je to ona, koju je izgubio. Budući da je 
on odgovorio, da nije, zaroni opet i donese srebrnu. Kad 

ije on rekao, da ni ta nije njegova, zaroni Hermes po treći 
puta i donese njegovu pravu sjekiru. Budući da je drvo- 
sječa govorio, da je to doista ona izgubljena, pohvali 
Hermes njegovu čestitost i dade mu na dar i one dvije 
druge. Drvosječa dođe prijateljima i ispripovjedi im 
slučaj. Jedan od njih, u želji da isto postigne, dođe k rijeci 
i, bacivši hotimice u vodu svoju sjekiru, sjedio je plačući. 


I njemu se zaista pokaže Hermes i, kad sazna uzrok jadi-' 


kovanja, siđe na isti način, donese zlatnu sjekiru i upita 
ga, da li je tu sjekiru izgubio. Kad je taj s radošću izre- 
kao »da, da, ova je zaista«, prezre bog toliku bestidnost 
ine samo da nije sons ovu, nego mu ne dade ni ajegove 
vlastite. 


Bisa pokazuje, da se. božanstvo protivi nepraved- 
; nima toliko, koliko pomaže a resojievse 


308. b NA DRUGI NAČIN. 


i Pričaju, dk je seli seljak izgubio | sjela: dok je 
hodao uz rijeku. Budući da je rijeka osjećala sažaljenje, 
izbacila mu je srebrnu. Kad je on rekao, da to nije nje- 
gova, izbacila mu je rijeka opet zlatnu. Pošto je i tu 
odbio, pričaju, da mu je rijeka vratila njegovu, -a ostale 
darovala, jer se zadivila tolikoj čestitosti. Međutim da je 
i neki drugi seljak, u želji da to postigne, hotimice bacio 
svoju sjekiru u istu rijeku, ali da mu ona nije vratila niti 
vlastite, a prvi mu je seljak, susrevši ga, rekao: »Ne 
daruje rijeka uvijek sjekire.« 


309. PUTNICI 


Dva su čovjeka zajedno putovala. Kad jedan od njih 
nađe sjekiru, drugi, koji je nije našao, opominjao ga je, 

da ne govori »našao sam«, nego »našli smo«. Nakoti 
kratka vremena, nadođu oni, koji su izgubili sjekiru, te 
onaj sa sjekirom progonjen stane govoriti svome suputni- 
ku, koji sjekire nije našao, »propali smo«. Onaj mu tada 
reče: »Govori propao sam, a ne propali smo, jer si i tada, 
kad si sjekiru našao, govorin peci sam, a ne našli 
Sm0'.« : 


Priča pokazuje, da nisu ni u nevoljama postojani 
prijatelji oni, koji ne postaju dionici sreće. 


310. PUTNICI 


Dok su neki putnici hodali po morskome žalu, dođu i 
do neke hridine. Kad odanle opaze granje, koje je u da- 
ljini plivalo, pomisle, da je to velika lađa. Stoga su čekali, 
jer se tobožnja lađa imala približiti. Kad je granje, vje- 
trom nošeno, bliže stiglo, nije im se više činilo, da gledaju 


lađu, nego splav. Kad pak vide, da je to, pošto je do obale 


dotjerano, granje, rekoše jedan drugome: »Kako li smo 
uzalud očekivali ono, čega uopće nije bilo.« 


Priča pokazuje, da se i neki ljudi čine opasni, ako 
se prije ne vide. Kad se pak iskušaju, uvidi se, da 
nisu ništa vrijedni. 


311. PUTNICI I MEDVJED 


Dva su prijatelja zajedno putovala. Kad se pred 
njima iznenada pojavi medvjed, jedan se popne žurno 
na neko stablo i tamo se sakrivao. Drugi, koji je imao 
biti uhvaćen, baci se na zemlju i stane se pretvarati 
Mrtvim. Kad mu je medvjed prislonio njušku i počeo ga 

njušiti, zadrži on dah. Kažu, naime, da ta zvjerka ne dira 
mrtvaca. Kad se medvjed udaljio, onaj siđe s drveta i 
stane pitati drugoga, što mu je ono medvjed na uho pri- 


šapnuo. Taj odgovori: »Da ubuduće ne putujem s takvim. 


prijateljima, koji i u opasnostima ne ostaju sa mnom.« 


Priča pokazuje, da nevolje očituju prave prijatelje. 


312. PUTNICI I GAVRAN 


Dok su neki putovali po nekom poslu, susretne ih 
gavran, slijep na jedno oko. Kad se okrenu, jedan od njih 
stane svjetovati, da se vrate kući, jer da ta ptica daje 
znamenje. Tada drugi prihvati riječ i reče: »Kako nam 
može budućnost proricati onaj, koji nije predvidio ni to, 
da se očuva vlastite sljepoće.« 


Tako su bez vrijednosti u savjetovanju susjeda i oni, 
koji se pokažu nepromišljeni u vlastitim poslovima. 


313. PUTNICI I PLATANA 


Dva putnika, u ljetno doba oko podne, izmučeni 
od žege, opaze platanu, dođu pod nju i legnuvši stanu se 
u sjeni odmarati. Kad bace pogled gore na platanu, počnu 
govoriti jedan drugome, kako je to stablo neplodno i lju- 
dima nekorisno. Platana prihvati riječ i reče: »Nezahval- 
nici, nazivate me nekorisnim i neplodnim, dok još uži- 
vate od moga dobročinstva.« 


I neki su ljudi tako nesretni, da ne vjeruju čestitosti 
susjeda, iako im oni dobro čine. 

314. PUTNIK I ISTINA 


Dok je neki čovjek prolazio pustinjom, nađe ženu 
gdje stoji sama i tužna, i kaže joj: »Tko si?« Ona odgo- 
vori: »Istina.« On će nato: »Zašto si napustila grad i pre- 
bivaš u pustinji?« Ona odgovori: »Jer je u stara vremena 
laž bila kod malo ljudi, a sada je kod svih, ako već hoćeš 
da čuješ i da o tome govoriš.« 


315. PUTNIK I HERMES 


Neki se putnik, prevaljujući dug put, zavjetuje, da će, 
ako što nađe, polovicu toga dati Hermesu kao zavjetni 
dar. Naišavši na putničku torbu, u kojoj bijahu bademi 
i datule, podigne je misleći, da je u njoj novac. Kad u nju 
turne ruku i nađe sadržinu, pojede to, a zatim uzme bade- 
move ljuske i datuline koštice te ih postavi na neki 
žrtvenik rekavši: »Dragi Hermo, evo ti zavjetnog dara. 
Ta i vanjske dijelove onoga, što nađoh, i unutrašnje po- 
razdijelio sam s tobom.« 


Priča zgodna za lakoma čovjeka, koji radi dobitka 
vara i bogove. 


316. PUTNIK I SREĆA 


Neki putnik, koji je prevalio velik put, jer bijaše iz- 
mučen od umora, legne kraj nekoga bunara i počne dri- 
jemati. Upravo kad je imao pasti u bunar, pristupi Sreća, 
Probudi ga i reče: »Prijatelju, da si pao, ne bi okrivljivao 
svoju nesmotrenost, nego mene.« 

316. b DJEČAK I SREĆA 


Neki je dječak spavao blizu bunara. Sreća mu pri- 
stupi i počne vikati: »Ustani i idi odavle, da ne padneš 
u bunar, jer će tada svi grditi mene, Sreću.« 


Priča pokazuje, da često, jer se varamo, zapadamo 
u nesreću i tada prekoravamo Sreću. | 


317. OVCA I PAS 


Kažu, da je ovca, kad su životinje još govorile, rekla 
gospodaru: »Čudno radiš, što nama, koje. ti dajemo i 
vunu, i janjad, i sir, ništa ne pružaš, osim ako si što same 
iz zemlje uzmemo, a s psom, koji ti ništa takvo ne pruža, 
dijeliš i hranu, koju sam imaš.« Pas je, kažu, to čuo i 
rekao: »Tako mi Zeusa, ja sam baš onaj; koji i vas same 
čuvam, da vas niti ljudi ne kradu, niti: vukovi razdiru, 
Da vas ja ne čuvam, ne biste mogle niti pasti iz straha, 
da. ne zaglavite. « Priča se, da su se na koncu i ovce gloške 
u tome, da pas ima prednost. 


318. DIVLJI I PITOMI MAGARAC 
Kad divlji magarac ugleda pitoma, podložna tešku 


bremenu, predbacujući mu ropstvo govoraše: »Zaista 
sam ja sretan, jer živim slobodno i provodim vrijeme 


bezbrižno, a imam u brdima i pašu bez priprave sasta-. 


vljenu. Tebe pak hrane radi drugoga, a i trajno si pod- 
vrgnut ropstvu i udarcima.« Dogodilo se zaista, da se u 


isti čas pojavio neki lav, ali se nije približio pitomu ma- | 


garcu, jer je s njime bio gonič. Na divljega pak, koji je 

slučajno ostao sam, nasrne žestoko i učini ga svojim 
plijenom. 


Basna pokazuje, da nepokorni i tvrdoglavi, koji, za- 
neseni svojom samovoljom, ne mole nikoga za spas, 
doživljavaju isti čas propast. 


319. MAGARCI KOD ZEUSA 


Jednom magarci, zlovoljni što se muče i neprestano 
nose terete, pošalju Zeusu poslanike, da mole neko oslo- 
bođenje od napora. On, želeći im pokazati, da je to nemo- 
guće, kaže im, da će se tada riješiti nevolje, kad svojom 
mokraćom naprave rijeku. Budući da su oni shvatili, da 
on govori istinu, odonda sve do danas, gdje god jedni 
druge vide da mokre, pristupaju tamo i sami pa mokre, 


. Priča pokazuje, da je svakom pojedincu. sudbina 
neizbježna. 


320. KUPAC MAGARCA: “<; 


Neki čovjek, koji je kanio kupiti magarca, izme ga, 
da mu najprije upozna vrijednost i da ga iskuša. Uvede 
ga k jaslama i ostavi među svojim magarcima. On na- 
pusti ostale i postavi se uz najljenijega. i proždrljivoga. 
Kupac ga sveže, odvede i preda njegovu gospodaru. Kad 
je gospodar pitao, zar ga je tako brzo iskušao; prihvati 
onaj riječ i reče: »Ne treba mi više iskušavanja; jer znam, 
da je takav, kakva je među svima n KALAEIAR druga. iza- 
bra0.« i ' 


Smatra se, da. je svaki pojedinac upravo onakav, S 
kakvim se drugovima druži. 

. 821. DIVLJI MAGARAC 


Divlji magarac ugleda na prisojnu mjestu pito- 
mog, priđe mu i stane ga nazivati sretnim zbog lijepe 
tjelesne građe i obilna uživanja hrane. Vidjevši ga kasnije 
gdje breme nosi, i kako iza njega ide gonič i udara ga 
batinom, reče: »Doista te više ne smatram sretnim, jer 
vidim, da ne uživaš blagostanje bez velikoga zla.« 


Tako se ne može držati sretnim ni dobitak, koji 
nastaje s opasnošću i mukama. 


322. SOLJU NATOVARENI MAGARAC 


Solju natovareni magarac prelazio preko rijeke. 
Okliznuvši padne u vodu i ustane lakši, jer se sol rasto- 
pila. Obradovan zbog toga, kad je drugom prilikom pre- 
lazio rijeku natovaren spužvama, pomisli, da će lakši 
ustati, ako opet padne. Stoga oklizne hotimice. Dogodilo 
mu se, da se nije mogao ustati, jer su spužve upile vodu, 
pa se ondje utopio. ' 


Tako postaju neopazice i nekim ljudima njihove 
vlastite misli uzrokom nesreća. 


322. b TRGOVČIĆ I MAGARE 


Neki trgovčić, koji je držao magarca, kupovao je 
Mnogo soli. Kad je prilično natovario svoga magarca, 
tjerao ga je cestom, ali on oklizne i padne u vodu. Budući 
da se sol odmah rastopila, podigne se on hodajući lako 
dalje. Trgovac se vrati i opet uzme sol, a magarac padne 
opet u riječnu struju. Budući da se sol opet rastopila, po- 

digne se.on odmah, ali rasrđeni magarčev gospodar pro- 
zre njegove osnove. Stoga, došavši nekom mirisaru, kupi 
vrlo mnogo spužvi, kojima je dobro natovario magarca. 
Kad se magarac vraćao, padne u vodu, ali je morao ići 
dalje noseći dvostruku težinu, jer su se spužve napile 
vode. 


Priča pokazuje, da često netko postaje nesretan u 
istoj stvari, u kojoj je sreću postigao. 


323. MAGARAC, PIJETAO I LAV 


Na nekom imanju bijahu pijetao i magare. Kad gladni 
lav ugleda magarca, mogao ga je pojesti navalivši na 
njega, ali se na buku pijetla, koji je kukuriknuo, preplaši 
(kažu, naime, da se lavovi plaše glasa pijetlova) i nagne 
u bijeg. Magarac obescijeni lava i iziđe da ga progoni, jer 
se već i pijetla preplašio. Kad odmakne daleko, lav ga po- 
jede. 


Tako neopazice neprijatelji uništavaju i neke ljude, 
koji se prave smjelima, dok: gledaju oslabljene svoje . 
neprijatelje. 


323. b MAGARAC I LAV 


Nekoć je u društvu s magarcem pasao travu i pijetao. 
Kad se magarcu primakao lav, pijetao zakriješti, a lav 
pobjegne (kažu, naime, da se on plaši pijetlova glasa). 
Magarac, uvjeren da je zbog njega pobjegao, pođe u po- 
tjeru za lavom. Kad je u potjeri stigao daleko, gdje više 
nije stizao pijetlov glas, okrene se lav i pojede ga. Maga- 

rac je umirući vikao: »Bijedan li sam i nerazuman! Zašto 
sam u rat jurnuo, kad nisam od roditelja boraca?« 


Basna pokazuje, da mnogi ljudi hotimice navaljuju 
na oslabljene neprijatelje, i ih tada uništavaju. 


324. MAGARAC I KIP 


Neki je čovjek, naprtivši na magarca božanski kip, 
išao u grad. Budući da su se prolaznici klanjali kipu, po= 
misli magarac, da se njemu klanjaju. Stoga se uzoholi, 
stane revati i nije htio više naprijed ići. Gonič razabere, 
što se dogodilo, te udarajući ga batinom. kaže: »Luda, 
glavo, još bi i to trebalo, da se ljudi magarcu klanjaju.« 


. Priča pokazuje, da sami sebe čine smiješnima pred 
stručnjacima oni, koji se razmeću tuđim dobrom. 


324. b NA DRUGI NAČIN 


Neki je čovjek naprtio na magarca drveni kip i kre- 
nuo na put. Mnogi su se prolaznici klanjali. Zaluđeni je 
magarac, misleći, da se. njemu klanjaju seljaci,.htio ska- 
čući zbaciti boga. Međutim mu. gospodar, udarajući ga 
batinom, reče: »Magarac si samo, koji nosi boga, ali nisi 
bogovima jednak po časti.« 


Priča na: krv juda bra su . tuđim zaluđeni. 
325. MAGARAC I LISICA 


Magarac je griskao nekakva trnje. Ugleda ga Ugted 


i reče: »Kako jedeš tako nježnim jezikom tvrd smok 
i pun trnja ?« 


Ne valja slušati pišjekive brbljavih judi; jer vode 
u opasnost onoga, koji ih sluša. ra 

326. MAGARAC, LISICA I LAV 


Magarac i lisica uglave međusobno savez i pođu u 
lov. Na njih se namjeri lav, a lisica, razabirajući na- 
stalu pogibao, priđe lavu i obeća, da će mu predati ma- 
garca, ako joj zajamči sigurnost. Kad je lav izjavio, da će 
je osloboditi, povede ona magarca do neke zamke i vješto 
izvede, tako da je u nju pao. Videći lav, da mu magarac 
više ne može pobjeći, pograbi najprije lisicu, a zatim se 
baci tako i na magarca. 


Tako često upropašćuju neopuzice sami sebe oni, 
koji svojim druijovima, rade o glavi.. , 


327. MAGARAC I ŽABE 


Drvom natovareni magarac prelazio je preko neke 
bare. Kad oklizne i padne, stane kukati i uzdisati, jer se 
nije mogao podići. Žabe u bari začuju njegovo stenjanje 
i rekoše: »Prijane dragi, što bi učinio, da boraviš ovdje 
toliko vremena koliko i mi, kad već tako tuguješ, ME šta 
si pao?« kai 


Tom bi se. e E mogao bia: poslužiti probi jako. 

umna čovjeka, koji se zbog najmanjih: poteškoća zlo 

osjeća, a sam bez muke i teškoće većinu pod svoju 
vlast podvrgava. 


328. MAGARAC I KONJ 


Magsdte je pie. konja sretnim, jer je obilno i 
brižljivo hranjen, dok on sam nema dosta ni pljeve, a k 
tome se i vrlo mnogo muči. Kad nastupi ratno vrijeme, 
uzjaše konja naoružan vojnik, goneći ga svuda, te ga za- 

tjera i usred neprijatelja. Tu izranjeni konj pogine. Kad 
je magarac sve to vidio, izmijeni mišljenje i počne sma- 
trati konja nesretnim. 


. Basna pokazuje, da ne treba zavidjeti vladarima i 
bogatašima, nego treba voljeti siromaštvo, prosuđu- 
Juči zavist prema njima i opasnost, u kojoj se oni 

nalaze. 


329. MAGARAC I VRTLAR 


Budući da je magarac robovao vrtlaru, malo jeo, a 
mnogo se mučio, zamoli Zeusa, da ga riješi vrtlara i uruči 
drugome gospodaru. On je poslao Hermesa, narediv go- 
spodaru, da ga proda lončaru. Pošto je opet bio nesretan, 
Jer je bio prisiljen nositi mnogo više tereta, stane zvati 
Zeusa u pomoć. Konačno je Zeus posredovao, te bude pro- 
dan kožaru. Kad magarac ugleda rad novoga gospodara, 
kaže: »Zaista mi je bilo bolje kod prijašnjih gospodara 
nositi terete i gladovati, negoli desiti ge ovdje, gdje ne ću 
ni grobnog humka imati, ako uginem.« 


Basna pokazuje, da robovi najviše čeznu za prija- 
šnjim gospodarima tada, kad _.druge iskušaju. 


330. MAGARAC, GAVRAN I VUK 


J Neki je magarac, izranjen po leđima, pasao na nekoj 
livadi. Kad se na njega spusti gavran i započne mu klju- 
vati ranu, stane magarac revati i poskakivati od boli. Dok 
Je gonič podalje stajao i smijao se, opazi to vuk, koji je 
onuda prolazio, i kaže prema njemu: »Jadni li smo mi vu- 

kovi! Ako na što samo oko bacimo, odmah nas progone, 
a ovome se još i smiju.« : 


Basna pokazuje, da se zlobne ljude i po nepredviđe- 
nom prepoznaje. 


331. MAGARAC I PSETANCE 


Neki se čovjek, koji je imao malteško psetance i ma- 
garca, igrao uvijek sa psom. Ako je koji put vani ručao, 
donosio mu je nešto i bacao, kad mu je pas mašući repom 
prilazio. Zavidni magarac pritrči gospodaru i poskaku- 
jući udari ga kopitom. Gospodar se rasrdi i naredi, da ga 
izudaraju, odvedu i privežu uz jasle. 


Priča pokazuje, da nisu svi za istu stvar rođeni. 


332. MAGARAC I PAS 


Magarac i pas išli istim putem. Kad nađu na zemlji 
zapečaćeno pismo, magarac ga uzme, rastrga pečat i raz- 
motavši ga stane razlagati, da je pas mogao čuti. »Kažem 
ti, reče magarac, da pismo govori upravo o paši, sijenu, 
ječmu i pljevi.« Pas je bio neraspoložen, dok je magarac 
to razlagao. Na koncu reče magarcu: »Pogledaj, prijate- 
lju, malo niže, ne bi li našao nešto posebno i o mesu i ko- 
stima.« Budući da magarac, iako je prošao čitavo pismo, 
nije ništa našao od onoga, što je pas tražio, pripomene pas 
opet: »Baci, prijatelju, to pismo na zemlju, jer je zaista 
posve bez vrijednosti.« 

333. MAGARAC I LAVLJA KOŽA 


Kad je magarac navukao na sebe lavlju kožu, činio 
se svima lav, te stanu bježati i ljudi i životinje. Budući da 
je vjetar zapuhnuo, odriješi se koža i magarac ostane gol. 
Tada pritrče svi i stanu ga udarati štapovima i tolja- 
gama. 


Ako si siromašan i običan čovjek, ne nasljeđduj na- 
vike bogataša, da ne budeš ismijan i da ne dođeš 
u opasnost, jer tuđe se s tvojim ne slaže. . 


333. b NA DRUGI NAČIN 


- U Kimi$5 gu smatrali lavom magarca, koji je ogrnuo 
lavlju kožu. Magarac se oholo i veoma drsko i strašno po- 
našao prema neznalicama Kimejcima, dok ga neki stra- 
nac, koji je često vidio lava i magarca, ne prokaže uda- 
rajući ga batinom. 


334. MAGARAC I VUK 


Magarac nagazi na kolac i ostane hrom. Kad opazi 
Vuka, kaže mu: »Dragi vuče, evo pogibam od boli, te mi 
je draže da postanem tvojim ručkom, negoli ručkom ja- 
strebova i gavranova. Ipak te molim za jednu ljubav, da 
najprije izvučeš iz moje noge kolac, da ne uginem u mu- 
kama.« Vuk zagrize kolac oštrim zubima i izvuče ga. Ma- 
garac, oslobođen boli, udari kopitom vuka, koji je već usta 
širom rastvorio, razmrska mu njušku, čelo i zube i počne 
bježati. Tada vuk kaže: »Jao meni! Pravo mi bilo, jer sam 
sada prvi put htio postati veterinar, iako sam naučio da 
budem mesar.« ' 

Basna pokazuje, da neki ljudi, kad zapddnu u dvo- 


struku pogibao, lukavo uzvrate zlo uzdarje neprija-. 
teljima, koji im kušaju pomagati. 

334. b NA DRUGI NAČIN 


Kad je magarac, pasući na nekoj livadi, opazio 
vuka gdje na njega ide, pretvarao se da je hrom. Pošto mu 
vuk pristupi i stane ispitivati uzrok, zbog kojega je hrom, 
govoraše magarac, da je prelazeći preko plota nagazio na 
kolac. Ujedno mu je preporučivao, da najprije izvuče ši- 
ljak od kolca i tada da ga tek proždere, da se ne nabode, 
dok ga jede. On se dade nagovoriti i podigne magarčevu 
nogu. Dok je on obraćao svu svoju pažnju na kopito, ma- 
garac ga udari kopitom u usta i izbije mu zube. Kako se 
vuk našao u nemilu stanju, kaže: »Baš sam pravo dočekao. 
Što sam se išao prihvaćati liječničkog umijeća, kad me 
otac naučio mesarskoj vještini.« | 


Tako postaju s pravom nesretni i oni ljudi, koji se 
prihvaćaju onoga, što im ne pripada. 


334. c NA DRUGI NAČIN 


* Vuk izvuče zubima kolac iz magarčeva kopita. Kad je 
tražio nagradu, udaren je kopitom u čeljust. Vuk tada 
kaže: »Kako sam nedostojno prionuo uz liječnički posao 


ja, koji sam odavna mesar.« 
Za one, koji napuštaju vlastito zanimanje i prihva- 


ćaju se drugoga posla na svoju štetu. 


335. MAGARAC I GONIČ. 


Kad je magarac sa svojim goničem prevalio malo 
puta, odbaci teret i počne juriti prema nekom ponoru. Bu- 
dući da se morao strmoglaviti, gonič ga je, pograbivši za 

rep, kušao navratiti drugim putem. Kako se, međutim, 
snažno opirao, gonič ga pusti i kaže: »Pobjeđuj, ali ćeš 
lošu pobjedu izvojevati.« 


Priča zgodna za svadljiva čovjeka. 
336. MAGARAC U LAVLJOJ KOŽI 


Magarac je, navukavši lavlju kožu, obilazio plašeći 
nerazumne životinje. Kad opazi lisicu, pokušao je i nju. 
preplašiti. Ona mu, jer ga je slučajno čas prije čula gdje | 
reve, kaže: »Dobro znaj, da bih se i ja preplašila, samo 
da te nisam čula kako se ponosiš.« 


Tako prokazuje vlastita brbljavost i neke neobrazo- 
vane, koji se po vanjskoj oholosti čine, da jesu nešto. 


337. MAGARAC I CVRČCI 


Kad je magarac čuo cvrčke gdje pjevaju, razveselio 
se lijepu glasu, ali zavidan im na toj ljupkosti reče: »Čime 
se hranite, da puštate takav glas?« Kad oni odgovore, da 
se hrane rosom, magarac ugine od gladi, jer je ostajao pri 
rosi kao hrani. ' 

Tako i oni, koji protiv prirode za nečim teže, pored 


toga što ne postignu ono, za čime teže, postaju usto 
i silno nesretni. 


337. b NA DRUGI NAČIN === KJ 
j | £) RR 4 “A. ' da I 


Kad je magarac čuo cvrčke kako pjevaju, razveseli 
se s njihova lijepa glasa i počne ga oponašati, ali pri tome 331. Magarac i psetance 
zaboravi svoj vlastiti. | | 






Tako i oni, koji protiv prirode za nečim teže, gube 
i ono, što imaju. 

ZANOSU 





334. Magarac i vuk 





338. MAGARAC PLESAČ 


Neki se magarac uspne u kuću i plešući razbije gli- 
neni lonac. Jedan od ukućana pritrči i stane ga tjerati 
udarcima batine. Magarac tome, koji mu je pogrdio pleća 
batinom, reče: »Ta i majmun vas je jučer i prekjučer za- 
bavljao uradivši to isto.« ez 

. Basna za ljude, koji imaju naopake misli i koji sami ——— 

= sebi nanose opasnosti. KE ad 


339. MAGARČEVA SJENA 


Govornik Demostens%, kad su mu jednom Atenjani 
priječili da govori u. skupštini, kaže, da im želi nešto 
ukratko ispričati. Oni zašute, a on reče: »Neki mladić 
uzme u ljetno doba u najam magarca, da pođe iz grada u 
Megaru. Budući da je u podne sunce žestoko pripeklo, htio 
se zakloniti u magarčevoj sjeni i vlasnik magarčev i mla- 
dić, ali jedan počne drugome to zabranjivati. Jedan je go- 
vorio, da je iznajmio magarca, a ne sjenu, a drugi, koji 
ga je uzeo u najam, da ima pravo na sve.« Rekavši to 
stane Demosten odlaziti. Kad su ga Atenjani zadržali i po- 
čeli moliti, da im dovrši priču, kaže: »O magarčevoj dakle 
sjeni želite slušati, a ne želite slušati, kad govorim 'o 
ozbiljnim stvarima.« aj Bada 


>: 339. b NA DRUGI NAČIN | 
“Neki čovjek, polazeći u Delfe2% uzme. u najam ma- 
garca. Kad pritisne žega, onaj, koji je. unajmio magarca, 
zađe u njegovu sjenu. Magarčev se gospodar stane s nji- 


177 





me prepirati govoreći: »Iznajmio sam ti magarca, a nei 
S: čar sjenu.« 


Priča o onima, koji se prepiru za male stvari, 


x: 340. PTIČAR | I KUKMASTA ŠEVA 


Ptičar je namještao pticama zamke. Ugleda ga ševa 
i stane pitati, što radi. On odgovori, da gradi grad. Ona 
povjeruje riječima i, kad je on malo nastranu stao, priđe. 
Dok je jela meku, padne neopazice u zamku. Kad ptičar 
pritrči i uhvati je, kaže ševa: »Ako budeš gradio takve 
gradove, ne ćeš u njima naći mnogo stanovnika.« 


Basna pokazuje, da su kuće i gradovi najpustiji tada, 
kad su vođe zli. 


341. PTIČAR, JAREBICA I PJETLIC 


Upravo kad je neki ptičar htio ručati zelje i kori- 
jenje peršina, dođe mu iznenada u posjete prijatelj. Bu- 
dući da mu je krletka bila prazna, jer nije ništa ulovio, 
odluči zaklati šarenu jarebicu, koju je pripitomio i držao 
za lov. Ona ga je tako počela moliti, da je ne ubije: »Što 
ćeš«, reče ona, »ubuduće zamkom postići, kad pođeš u 
lov? Tko će ti mamiti krasno jato ljupkih ptica? Na zvuk 
čije pjesme ćeš zadrijemati?« Na te riječi pusti on jare- 
bicu i odluči pograbiti bradata pjetlića, ali on s letve 
gromko zapjevavši reče: »Odakle ćeš saznati, koliko još 
do jutra preostaje vremena, ako ubiješ mene proroka 
satova? Kako ćeš razabirati, kada pomračuje srebroluki 
Orion?1, Tko će te podsjećati na rane poslove, kad je 

pleter od trske pun ptica?« Ptičar nato reče: »Znam, da 
je pravo vrijeme korisno, ali treba dati i prijatelju nešto 
za ručak ,« i 
Basna pokazuje, da nije jaka nijedna riječ, koja bi 
odvratila čovjeka, koji je navikao robovati požudama, 
da ne ugađa uvijek svojoj želji. 


342. KOKOŠ I LASTAVICA 


Kad kokoš nađe zmijina jaja, stane na njima brižljivo 
ležati i grijati ih. Lastavica je kod toga ugleda i kaže: 
»Ludo jedna, što odgajaš to, što će na tebi prvoj započeti 
činiti zlo, ako odraste.« 


Tako je neukrotiva zloća, iako prima najviše 
dobročinstva. 


343. KOKOŠ, KOJA NOSI ZLATNA JAJA 


Neki je čovjek imao kokoš, koja je nosila zlatna jaja. 
Stoga pomisli, da je u njoj gomila zlata. Kad je ubije, 
nađe, da je jednaka ostalim kokošima. Nadao se, da će 
naći čitavo bogatstvo, a bio je lišen i onog malenog dijela, 


Priča pokazuje, da treba biti zadovoljan onim, što 
tko ima, a izbjegavati nezasitnost, 


343. b NA DRUGI NAČIN 


Neki je čovjek osobito poštivao Hermesa, te mu on 
zato dade na dar kokoš, koja je nosila zlatna jaja. Bu- 
dući da taj nije bio zadovoljan malim dobitkom, pomisli, 

da kokoš ima čitavu unutrašnjost zlatnu i zato je bez 
oklijevanja ubije. Dogodilo se, da se on prevario ne samo 
u svome očekivanju, nego je izgubio i jaja, jer je našao 
čitavu unutrašnjost mesnatu. , 


Tako često i lakomci, iz požude za većim, gube i ono, 
“što im je već u rukama. 


244. ZMIJIN REP I OSTALI NJEZINI DIJELOVI 


' Nekoć je zmijin rep zahtijevao, da kao prvi ide: spri- 
jeda i vodi. Ostali dijelovi tada govorahu: »Kako ćeš 
nas voditi ti, koji nemaš očiju ni nosa, jer tobože i ostale 
životinje tako rade.« Ali ga nisu uspjeli uvjeriti, dok ga 
u tome ne pobijedi razum. Rep je dakle počeo zapovije- 
dati i voditi povlačeći slijep za sobom čitavo tijelo, dok 
se ne sruši u kamenit ponor i ne izrani hrptenicu i čitavo 
tijelo. Umiljavajući se stane rep moliti glavu govoreći: 
»Izbavi nas, gospodarice, ako hoćeš, jer sam iskušao, što 
znači zla prepirka.« 


Basna otkriva lukave i zle ljude, koji dižu bunu na 
gospodare. 


345. ZMIJA, MAČKA I MIŠEVI 


U nekoj su se kući počele klati mačka i zmija. Kad ih 
tamošnji miševi, hvatani uvijek od obiju, opaze gdje se 
bore, izađu iz rupa trkom. One opaze miševe, prekinu 
međusobnu borbu i bace se na njih. 

“Tako i oni, koji se uvaljuju u stranačke: borbe. de- 
magoga, postaju .neopazice. sami plijenom jednih i. 


drugih. 

346. ZMIJA I RAK 


Zmija sklopi s rakom prijateljstvo i stane s njime 
živjeti. Kako je rak bio zaista otvorena značaja, stane i 
njoj svjetovati, da promijeni svoju podmuklost, ali se 
ona ni u čemu nije pokazivala poslušnom. Stoga je rak 
uvreba na spavanju, uhvati je svojim kliještima za grlo 
i pritisne koliko je jače mogao i tako ubije. Kad se ona 
mrtva mirno. ispružila, reče on: »Tako je trebalo i prije 
da budeš otvorena i atujavni; pa ne bi bila: tad 
kažnjena. « 2 # 


Basna pokazuje, dai oni, koji lukas prilaze, prija- . 
Ka sami lošije prolaze, j 


347. GAŽENA ZMIJ 4 


Zmija, koju su mnogi ljudi sot došla “ je Zeusu: 
On joj reče: »Da si prvoga ranila, koji te pogazio, ne bi 
drugi bio pokušao to učiniti.«. ' 


Priča pokazuje, da i ostalima zadaju strah oni, koji 
se odupiru svojim prvim napadačima. 


348. DJEČAK, KOJI JE JEO UTROBU > 


Neki ljudi na selu zakolju vola i pozovu u goste 
rođake. Među njima bijaše i siromašna žena sa svojim 
Sinom. Budući da je dječak pretrpao želudac utrobom 
vola, osjećajući bol govoraše: »Majko moja, izbljuvat ću 
utrobu.« Ona mu tada reče: »Ne ćeš, dijete, svoju, nego 
onu, što si pojeo. « 

Priča za čovjeka dužnika, koji tuđe spremno prima, | 


+6 kad god se to od njega traži natrag, tako je zlovo=.. 
ljan, kao da daje nešto od svoga _imutka; 

349. SIN I OTAC 


Neki plašljivi starac imao vrsna jedinca sina, koji 
je silno čeznuo za lovom. Jedne je noći starac u snu vidio, 
kako je lav usmrtio njegova sina. U strahu, da se san 
ne obistini, dade urediti na gornjem katu prekrasnu sobu. 
U nju uvede sina i stane ga čuvati. Za zabavu sinu dade 
u sobi naslikati svakojake životinje, a među njima bijaše 
ilav. Dok je sin gledao te slike, obuzimala ga je još veća 
žalost. Jednoga dana stane blizu lava i reče: »Prokleta 
zvijeri, radi tebe i lažna sna moga oca zatvoren sam u toj 
kući kao u tamnici. Što da ti učinim?« Rekavši to udari 
rukom na zid, da oslijepi lava. Međutim mu se zabije u 
prst čavao te uzrokuje oteklinu i upalu žlijezde ispod 
trbuha. Pograbi ga i groznica, te se mladić vrlo brzo 
rastane sa životom. Tako je lav upropastio mladića, koji 
nije imao ništa koristi od očeve dosjetke. 


Priča pokazuje, da nitko ne može izbjeći onome, što 
mu je suđeno. 


349. b SIN I NASLIKANI LAV 


Neki je čovjek, koji je imao junačna jedinca, vidio 
u snu, kako mu lav ubija sina. Pobojavši se, da se san 
ne obistini, dade mu urediti ugodnu sobu i islikati za 
zabavu zidove ukrasivši ih svakojakim životinjama, 
među kojima je bio prikazan i lik lava. Kad je mladić 
promatrao lava, obuzimala ga je još veća žalost. Stojeći 
blizu lava progovori mu: »Prokleta zvijeri, zbog lažna 
sna moga oca, što je on samo onako u snu vidio, zatvoren 
sam u ženskoj tamnici.* Jao! što da ti sada učinim ?« Kad 


* U staro vrijeme provodile su žene najveći dio vremena u sobama uz 
tkalački stan i preslicu. 

je to lavu izrekao, pruži ruku za trnjem, da uzme gran- 
čicu i njome ogrebe lava. Odmah mu se trn zabije u prst 
i raspali mladića velikom boli, te se on odmah bez riječi 
sruši. Budući da ga je iznenada obuzela i groznica, umre 
mladić dosta brzo. 


Priča pokazuje: što se nekome ima dogoditi, to neka 
svatko hrabro dočekuje i neka se ne zaluđuje, jer ne 
će tome izbjeći. 


350. DJEČAK I ŠTIPAVAC 


Dječak je pred nekim zidom lovio skakavce. Kad ih 
je već mnogo nalovio, ugleda štipavca i pomisli, da je to 
skakavac, te zgrčivši šaku bijaše već pripravan spustiti 
je na njega. Štipavac podigne otrovnu bodlju i kaže: 
»Kamo sreće da si to učinio, pa da i ove skakavce izgubiš, . 
koje si ulovio.« 


Basna nas poučava, da ne valja iznositi iste stvari 
svima, čestitima i zlima. 


350. b DJEČAK, KOJI LOVI SKAKAVCE 


Neki dječak, koji je lovio skakavce, namjeri se na 
štipavca. Kad štipavac opazi dječakovu prostodušnost, 
podigne otrovnu bodlju i reče: »Odlazi, dječače, da ne 
izgubiš, loveći i mene, sve što imaš.« 


Basna pokazuje, da je korisno upoznavati suprotno- 
sti i činiti ono, što je dobro, a izbjegavati zlo. 

8351: DJEČAK KRADLJIVAC I MAJKA 


Neki dječak ukrade u učionici pisaću pločicu svoga 
suučenika i donese je majci. Budući da ga ona ne samo 
nije ukorila, nego dapače pohvalila, ukrade drugi puta 
kaput i donese ga majci, koja to još radije primi. Tokom 
vremena dao se mladić i na krađu većih stvari. Jednom 
su ga uhvaćena i i na leđima vezanih ruku na smrt vodili, 
a budući da je majka išla za njim i udarala se u prsa, 
mladić reče: »Hoću da nešto reknem svojoj majci u uho.« 
Kad ona priđe, uhvati je brzo za uho i odgrize joj ga. 
Budući da ga je ona počela prekoravati kao bezdušnika, 
reče: »Da si me tada izudarala, kad sam prvi put ukrao 
pisaću pločicu i donio ti je, ne 2 bih iredaćia dotle 'i ne iva me 
sada vodili na smrt. «. oi 


" rta pokazuje, da, gostaje. veće ono, što. seu u začetku. i 
: ne Šesio PER : 
392. DJEČAK NA KUPANJU 
Dok ge neki dječak kupao. u rijeci, dođe u pogibao da 
se utopi. Vidjevši nekog putnika stane ga dozivati u 
pomoć. Taj međutim počne dječaka grditi, što se usudio 


ići u vodu. Dječak mu tada reče: »Priskoči mi sada u 
pomoć, a kasnije me grdi, kad me spasiš.« 


Priča pokazuje ovo: Ne grdi, nego pomozi! 


353. DJEČAK LAŽLJIVAC | 


Dok je.neki dječak pasao ovce, izmišljao.je, da tobože 
dolazi vuk da uništi stado. Stoga je, dozivajući seljake, 

vikao: »Ovamo, u pomoć! Dolazi vuk!« Kad seljaci dotrče, 


nađu, da laže. On j je to činio često, a oni su nalazili, da laže. 
Nakon toga dođe uistinu vuk, ali, iako je dječak vikao 
»amo, ljudi, vuk«, nije se nitko više pouzdavao pritrčati 
mu u Pine Vuk nađe stado nečuvano i lako čitavo uništi. 


. Priča pokazuje, da lažač postigne to, da mu se često 
ne vjeruje, iako govori istinu. 


ma b DJEČAK, KOJI SE ŠALI 


Pastir, goneći svoje stado na pašu podalje od sela, 
služio se: neprestano: ovakvom -šalom:' pozivajući suse- 
ljane u pomoć, govorio je, da su vukovi nasrnuli na ovce. 
Tako su se suseljani dva i tri puta prepali i priskočili, a 
zatim otišli uz smijeh pastirov. Konačno se zaista dogo- 
dilo, da su došli vukovi. Iako mu je stado propadalo, a on 
zazivao u pomoć, nisu oni više za to marili, jer su 
mislili, da se on po. običaju šali. Tako se dogodilo, da je 
izgubio ovce. še 


. Priča pokazuje, da. lašci imaju. tu korist, da im se 
ne vjeruje ni tada, kad govore istinu. 


354. UZAIMAČ I ZAKLETVA : i 


Neki čovjek, koji je uzajmio od prijatelja novac, 
stane smišljati, da mu zataji dug. Kad ga je taj pozivao 
na zakletvu, izbjegavajući zakletvi spremao se otputo- 
Vati na selo. Stigne tako na gradska vrata, ugleda nekog 
hromog čovjek gdje izlazi, te ga stane ispitivati, tko je 
i kamo putuje. On odgovori, da se zove Zakletva i da ide 

kažnjavati krivokletnike. Onaj ga po drugi puta stane 
pitati, za koliko se vremena običaje vraćati u isti grad. 
On mu odgovori: »Nakon četrdeset godina, a katkada 
i nakon trideset.« Taj nije više oklijevao, te se sutradan 
zakune, da nije primio novac. Međutim, padne u ruke 


Zakletve i, kad ga je ona vodila nad ponor, da ga strmo- ' 
glavi, stane je okrivljivati, da mu nije dala niti jedan dan 


sigurnosti, iako mu je prije rekla, da se vraća tek nakon 
trideset godina. Zakletva prihvativši riječ kaže: »Dobro 
znaj, da običajem dolaziti istoga dana, kad god me netko 
hoće uvrijediti.« 


Priča pokazuje, da je za krivokletnike neograničena 
božanska kazna. ' 


359. DAR TUGE 


Kažu, da se neki od starih filozofa, ulazeći kraljici 
Arsinoji?2, koja je oplakivala sina, poslužio u govoru 
ovakvom pričom: »U vrijeme, kad je Zeus dijelio časti 
nižim božanstvima, slučajno ne bijaše nazočna Tuga, 
nego je došla kasnije, kad je sve bilo podijeljeno. Tada je 
Zeus (jer je tražila, da i njoj dade čast, nalazeći se u ne- 
Prilici zbog toga, što je već sve istrošio na ostale) dao 
njoj tu čast, koja pridolazi mrtvima t. j. suze i bol.« Kao 
što dakle, nastavi on, ostala božanstva osobito cijene 
one, koji ih časte, tako to čini i Tuga. Ako je, ženo, po- 
grdiš, ne će ti ona pristupiti, ako je pak brižljivo častiš 
častima, koje su njoj dane t. j. bolju i naricanjem, cijenit 
će te i pružat će ti uvijek nešto takvo, za što ćeš je trajno 
poštivati. 

356. JAREBICA I ČOVJEK 


Neki se čovjek spremao zaklati jarebicu, koju je 
uhvatio. Ona ga je zaklinjala govoreći: »Pusti me da 
živim. Ja ću ti poslužiti, da umjesto mene uloviš mnoge 
jarebice.« On tada reče: »Zato ću te još prije zaklati, jer 
hoćeš da dovedeš u zasjedu one, koje su ti rođakinje i 
dobre prijateljice.« 


Basna pokazuje, da će sam u zamke opasnosti za- 
pasti onaj, 'koji plete lukave pletke protiv svojih 
prijatelja, 


357. ŽEDNI GOLUB  - 


Kad golub, izmučen žeđu, opazi na nekoj slici nasli- 
kan vrč vode, pomisli, da je pravi. Stoga se uz jaki šum 
spusti i neopazice udari u sliku. Pri tome mu se dogodilo, 
da je pao na zemlju, jer su mu se krila ponu te ga je 
uhvatio neki od prolaznika. 


Tako i neki ljudi guraju u propast sami sebe, kad 
se & jakom požudom prihvaćaju nepromišljeno: nekih 
stvari. 


358. moHUBICS I VRANA 


sMo he koju su uzgajali u nekom golubinjaku, 
stane se dičiti obiljem djece. Kad vrana to čuje, kaže: 
»Prestani se, draga, time dičiti, jer, koliko ih više stvoriš, 
toliko se više puta zavijaš u crno.« 


Tako su veoma nesretni i oni robovi, koji stvaraju 
u ropstvu mnogo djece. 

359. DVIJE VREĆE 


Svaki čovjek nosi dvije vreće: jednu sprijeda, a drugu 
otraga, a obje su pune mana. Ona sprijeda puna je tuđih, 
a ona otraga vlastitih. mana. Zato ljudi svoje mane ne 
ser a tuđe posve. točno opažaju. 


360. MAJMUNI PLESAČI. 


Priča, se, da je neki egipatski kralj naučio nekoć 
majmune plesati ples pod oružjem i da su te zvjerke (ta 
vješte su u oponašanju ljudskih kretnja) veoma brzo 
naučile i plesati kolo, obučene u grimizne haljine i s obra- 
zinama na licu. Upravo kad su imale steći veliko prizna- 
nje, neki je građanin gledalac, imajući u njedrima orahe, 
bačio ih među majmune, Kad su majmuni vidjeli orahe, 
zaboravili Su na ples i, kao što i bijahu, postanu opet 
majmuni umjesto plesača u oružju, te razlupaju obra- 
žine, rastrgaju haljine i stanu se međusobno boriti za 
orahove plodove. Balet je bio prekinut i ismijan od kaza- 
lišnog ma. 


361. MAJMUNT OSNIVAJU GRAD 


Majmuni se sastanu i stanu vijećati o potrebi, da 
osnuju grad. Kad su sve zaključili, htjeli su se prihvatiti 
posla, ali ih u taj čas zadrži neki stari majmun rekavši, 
da će biti lakše uhvaćeni, ako se zadrže unutar zidina. 


362. MAJMUN I RIBARI 


Kad je majmun, sjedeći na nekom visokom stablu, 
opazio ribare gdje u rijeku bacaju mrežu, stane pažljivo 

promatrati njihov rad. Dok su oni, izvukavši mrežu, malo 
podalje ručali, sišavši sa stabla pokušavao je majmun 
i sam raditi ono isto. Kažu, naime, da je on životinja 
vješta u oponašanju. Kad se, primivši | mrežu, uhvatio, 
kaže sam sebi: »Baš mi se pravo dogodilo. Što sam se 
išao prihvaćati toga,.a da nisam. kon naučio hvatati 
ribu.« "I . 


Basna pokazuje, da bavljenje onim, što ne pristaje, 
ne samo nije korisno, nego dapače i štetno. 


363. MAJMUN I DUPIN 


Bio je običaj, da mornari vode sa sobom malteška 
psetanca i majmune kao razonodu za vrijeme plovidbe. 


Tako je neki brodar imao uza se majmuna. Kad su stigli 


do Sunija, atičkog rta, nastane žestoka oluja. Pošto se 
lađa prevrnula i sve se skotrljalo u vodu, zadesi to i maj- 
muna. Neki ga dupin opazi i pomislivši, da je čovjek, dođe 
pod njega, digne ga nad vodu i stane prenositi: prema 
kopnu. Kad stigne blizu Pireja, atenske luke, stane dupin 
ispitivati majmuna, da li je rodom Atenjanin. Pošto 
majmun to potvrdi i k tome doda, da je dapače iz odlične 
obitelji, upita ga dupin ponovo, da li i Pirej pozna. Maj- 
mun shvati, da on govori o čovjeku, te kaže, da mu je 
štoviše i veoma dobar prijatelj i stari znanac. Dupin se 
rasrdi na toliku laž, te ga gnjureći u vodu ubije. 


Basna .za ljude, koji, ne znajući istine, misle varati. 
3864. MAJMUNICA I ZEUS | 


Zeus odredi nagrade svim životinjama za lijepu djecu 
i stane promatrati sve izabirući, koje će nagraditi.?3 Dođe 

i majmunica noseći na prsima, kao dobra majka, golišavo 
tuponoso majmunče. Ono izazove kod bogova smijeh, ali 
majmunica reče ovako: »Zeus zna, kome pripada pobjeda, 
ali meni je ovaj ljepši od sviju.« 


Čini mi še, da basna svima izriče ovo: svaki pojedinac 
smatra svoje lijepim. 


365. MAJMUN I DEVA 


Na sastanku nerazumnih životinja ustane majmun 

i počne plesati. Budući da je za to stekao slavu, a svi su 

mu to i priznavali, htjede to postići i zavidna deva. Stoga 

je i ona ustala i pokušavala plesati. Budući da je ona 

mnogo toga neukusna učinila, razljute se ostale životinje 
i istjeraju je udarcima batine. 


Priča zgodna za one, koji se iz zavisti nadmeću s 
boljima, a kasnije doživljavaju poraz. 


366. MAJMUNIČINA DJECA 


Kažu, da majmunice rađaju dvoje mladunčadi. Jedno 
od njih da vole i s velikom brigom othranjuju, a drugo 
mrze i zanemaruju. Događa se, međutim, kao po nekom 
božanskom usudu, da majka zaguši ono, za koje se rado 
brine i prima ga u naručaj, a ono zanemareno, da se 
uzgaja. 


Priča pokazuje, da je usud jači od svakog 
predviđanja. 

366. b NA DRUGI NAČIN 


Majmunica rađa dvoje mladunčadi. Jedno voli, a 
drugo mrzi. Ono, koje voli, uvijek na prsima naokolo nosi 
i stavlja čas ovamo, a čas onamo, te ga od velike ljubavi 
ugušuje. Ono pak, koje mrzi i od sebe goni, povuče se na 
osamljeno mjesto i živi samo. 

Priča pokazuje, da je za neke veća korist da ih drugi 
mrze, nego da ih vole. 

367. MOREPLOVCI 


Neki se ljudi ukrcaju na lađu i pođu na plovidbu. 
Kad stignu na debelo more, nastane žestoka oluja, te 
zamalo da lađa nije potonula. Jedan od putnika razdere 
svoje haljine?“ i stane uz jecanje i uzdisanje zazivati 
očinske bogove obećavajući, da će im prikazati žrtvu za- 
hvalnicu, ako se spase. Kad je oluja prestala i more se 
smirilo, dadu se svi na gozbu i počnu plesati i poskakivati, 
jer su neočekivano izbjegli opasnosti. Kormilar, žilavi 
pomorac, kaže im tada: »Prijatelji dragi, treba da se mi 
tako veselimo, kao da će opet nastati oluja, ako slučaj 
dade.« i 


Priča uči, da se ne valja osobito uzobijestiti u sreći 
imajući na umu, da je sreća promjenljiva. 


368. BOGATAŠ I KOŽAR 


Neki se bogataš nastanio blizu kožara i, budući da 
nije mogao podnositi smrada, silio je kožara da se preseli. 
Taj je odgađao govoreći, da će se. za kratko vrijeme pre- 

seliti. Kako se to neprestano ponavljalo, dogodilo se, da 
je bogataš, u neprestanom dodiru s kožarevim mirisom, 
postao takav, da mu nije više dodijavao.. 


Priča pokazuje, da drugovanje ublažuje i neugodne 
stvari. i 


369. BOGATAŠ I NARIKAČE , 


Neki bogataš | imao dvije kćeri. Kad galua od njih 
umre, unajmi narikače. Druga je kćerka tada govorila 
majci: »Kako smo jadne, da ni same ne znamo naricati, 


iako je bol naša, dok se ove, kojih se to ništa ne tiče, tako _ 


silno udaraju u prsa i plaču.« Majka će joj nato: »Ne čudi 
se, kćerko, ako ove tako nariču, jer to čine za novac«' 


Tako se i neki ljudi ne skanjuju iz lakomstva pre- 
uzeti na sebe tuđe nevolje. | 


. 8370. PASTIR I MORE 


Kad je neki pastir, dok je pasao stado na nekoši 
mjestu blizu mora, vidio, kako je more mirno, zaželi ba- 
viti se pomorskom trgovinom. Stoga rasproda ovce, kupi 
datule i dade se na plovidbu. Međutim, nastane žestoka 
oluja, te je lađa bila u opasnosti da se potopi,.ali on izbaci 
čitav teret u more i jedva se na praznoj lađi spase. Nakon 
nekoliko dana, kad je došao neki drugi čovjek do mora 
(slučajno je ono bilo mirno) i počeo se diviti morskoj 
tišini, onaj mu pastir prihvati riječ i reče: »More je, kako 
se čini, opet željno datula i i zato se pokazuje tako mirno. « 


Priča pokazuje, da nevolje postaju ljudima.pouka.  ': 

370.b NA DRUGI NAČIN 


Kad pastir, dok je pasao stado na nekom mjestu blizu 
mora, opazi blago i mirno more, zaželi ploviti. Stoga 


rasproda svoje ovce, nakupuje datula, natovari lađu i 


dade se na put. Međutim, nastane žestoka oluja, a lađa 
se prevrne, te se jedva sam, izgubivši sve, dočepa kopna. 
Kad nekoliko dana izatoga, dok je more bilo mirno, opazi 
nekoga gdje prilazi i hvali morsku tišinu, kaže: »Dragi 
prijatelju, ono opet želi datule.« 


Tako postaju često nesreće razumnim ljudima pouka. 


3TI. PASTIR I PAS 


Neki je pastir, tjerajući stado ovaca u staju, htio 


s njima zatvoriti i vuka, da ga pas ne opazi i ne._ reče. 


pastiru: »Ako hoćeš da sačuvaš stado, zašto onda tjeraš. 
u staju zajedno s njime i vuka ?« 


Druženje sa zlima zna pribaviti veoma veliku štetu, 
pa i smrt. i 


372. PASTIR I PAS. 


Neki je pastir običavao bacati svome veoma. velikom 
psu mrtvo okotjelu janjad i uginule ovce. Kad jednoga. 
dana, dok je stado izlazilo, opazi pastir psa, kako prilazi. 
ovcama i umiljava im se, reče: »Dragi moj, srušilo se na 
tvoju glavu to, što njima želiš.« 


Za čovjeka, koji se u riječima pokazuje prijateljem, 
a u mislima želi zlo. 

372. b PASTIR I PAS 


pe 


Neki je pastir običavao hraniti svoga psa uginulim 
ovcama. Jednoga dana vidi psa gdje stoji tužan blizu 
oboljela janjeta, te se činilo, da suze lije. Gladeći ga reče: 
»Lijepo radiš, što suosjećaš, ali ne dogodilo se i ne izišlo 
ono, što ti hoćeš.« 


. Priča pokazuje, da je svaki baštinik takav. 


373. PASTIR I VUČIĆI 


Kad je pastir našao mlade vukove, uzgajao ih je 
s velikim marom misleći, da će, kad odrastu, čuvati ne 
samo njegove ovce, nego da će mu hvatajući i tuđe dono- 
siti. Čim odrastu, nalazeći se u sigurnosti, započnu uni- 
štavati najprije njegovo stado. Pastir počne na glas jadi- 
kovati i reče: »Pravo mi se dogodilo. što sam išao spa- 
savati još kao malene ove, koje je potrebno i kao velike 
uništavati.« 


Tako i oni, koji spasavaju zle, daju tima neopazice 
snagu u prvom "redu protiv samih sebe. 


374. PASTIR I VUK 


Neki pastir nađe tek okotjela, vučića, uzme ga i počne 
odgajati s psima. Kad je odrastao, ako je neki vuk ugra- 
bio ovcu, progonio ga je ion u zajednici s psima. Katkada 
PSi nisu mogli uhvatiti vuka, nego su se okrenuli, a on 
ga je i dalje slijedio, dok ga nije dostigao, ali je kao vuk 
dobivao dio plijena i tada se tek vraćao. Ako pak ne bi 
Vanjski vuk ugrabio ovcu, tada bi je on sam potajno klao 

i žderao u zajednici s psima, dok pastir to ne opazi i 
uhvati ga na djelu. Tada ga pribije na stablo i ubije. 


Priča pokazuje, da zla priroda nema čestita značaja. 


375. PASTIR I VUK 


Pastir nađe malena vuka i stane ga odgajati. Dok 
je još bio malen, učio ga je da plijeni susjedna stada. 
Pošto je u tome bio poučen, kaže pastiru: »Pazi, da i ti, 
koji si mene naučio plijeniti, ne budeš tražio jednoga 
dana mnoge od svojih ovaca.« 
Kad oni, koji su po prirodi zli, nauče plijeniti i biti 
lakomi, učine često više štete onima, koji su ih tome 

naučili, ' 


376. PASTIR I VUK 


Nekoć se svidjelo vuku da vanjštinom izmijeni svoju 
Prirodu, ne bi li se tako domogao obilja hrane. Ogrnuo 


.se dakle ovčjom kožom i počeo pasti u zajednici sa sta- 


dom, prevarivši tako pastira svojim lukavstvom. Kad se 
spusti noć, zatvori pastir i tu zvjerku u svoju staju. Tada 
Postavi na ulaz ogradu, te je ogrtač sasvim upropastio 
Vuka, Pastir se, naime, zaželio hrane i stoga ubije vuka | 
nožem, misleći da je 0vca,?5 


Tako i onaj, koji se sakriva pod tuđim ukrasom, biva 
često lišen života, te uvidi, da mu je pretvaranje su- 
krivac velike nesreće. 

377. PASTIR I MESAR 


Pastir i mesar išli zajedno istim putem. Kad ugle- 
daju debelo janje, koje je, napustivši stado, lutalo, po- 
spješe obojica hod prema njemu. Tada su i životinje imale 
isti govor kao i ljudi. Janje ih je tada pitalo, tko je svaki 
od njih i koji ga hoće uzeti u ruke i nositi. Kad je janje 
saznalo po istini zanimanje obojice, povjerilo se na čuva- 
nje pastiru govoreći mesaru: »Ti si neki krvnik i ubojica 
janjadi, a ovome baš dobro može pristajati naša ćud.« 


378. PASTIR I OVCE 


Kad pastir, pošto je zatjerao ovce u neki hrastik, 
opazi veoma veliki hrast pun žireva, prostre pod njega 
svoj kaput, popne se na hrast i započne tresti žir. Dok 
su ovce jele žir, rastrgaju mu neopazice i kaput. Pastir 
siđe i, kad opazi, što se dogodilo, reče: »O, nezahvalne 
životinje! Drugim ljudima dajete vunu za odjeću, a mene 
ste, koji vas hranim, lišile i kaputa.«: 


Tako. i mnogi ljudi uzrokuju zlo svojim bližnjima 
time, što iz neznanja čine dobro onima, kojima to 
ne pripada, 


379. RATNIK I GAVRANOVI 


Neki je plašljivi čovjek išao u rat. Kad gavranovi 
zagrakću, ostane na mjestu miran odloživši oružje. Zatim 
uzme oružje ponovo i pođe dalje. Budući da su gavranovi 
Počeli opet graktati, zaustavi se i na koncu reče: »Samo 
Vi grakćite, koliko god jače možete, ali mene ne ćete 
okusiti.« 

380. RIJEKE I MORE 
Nekoć se sastanu rijeke i stanu predbacivati moru 


govoreći: »Zbog čega ti nas, koje smo pitke i slatke, kad 
ulazimo u tvoje vode, činiš slanima i nepitkima?« Kad 


more razabere, da njega grde, kaže im: »Nemojte u mene 
ulaziti, pa ne ćete postati slane.« 


Ova basna pokazuje ljude, koji bezrazložno preko- 
ravaju baš one, od kojih imaju korist. 
381. RIJEKA I KOŽA 
Kad rijeka ugleda kožu, koja je po njoj plivala, upita 


je, kako se zove. Ona odgovori: »Tvrda.« Rijeka je za- 
pljusne vodom i reče: »Traži si drugo ime, jer ću te ja 


brzo učiniti mekanom.« 


382. STRIŽENA OVCA 


Ovca, koju su nevješto strigli, kaže onima, koji su 
je strigli: »Ako tražite vunu, strizite više, a ako želite 
meso, ubijte me najedamput i prestanite me malo-pomalo 
mučiti.« i 

Basna zgodna za one, koji se svojih poslova nevješto 
prihvaćaju. 


382. b UDOVICA I OVCA 
: U nekom mjestancu imala udovica ovcu. Hoteći 
Joj skinuti runo strigla ju je tako nevješto, da je s vunom 
otkidala i komadiće mesa. Budući da je ovca osjećala bol, 

stane govoriti: »Što me mučiš? Koliko će još navlačenja 
podnijeti moja snaga? Ako, gospodarice, trebaš mesa, 
postoji mesar, koji će me začas ubiti. Ako pak trebaš 
vunu i runo, postoji opet brijač, koji će me ostrići i tako 
spasiti.« 


Oni, koji se ne razumiju u neki posao, ali ga se ipak 
.iz koristoljublja prihvaćaju, ne proizvedu toliko do- 
bitka, koliko štete. 


383. PROMETEJ I LJUDI 


Na Zeusovu zapovijed stvori Prometej ljude i zvijeri. 
Kad Zeus opazi, da ima mnogo više nerazumnih životinja, 
naloži mu, da neke od životinja uništi i pretvori ih u 
ljude. Budući da je on zapovijed izvršio, dogodilo se, da 
oni, koji su stvoreni od životinja, imaju oblik ljudski, a 
duh životinjski. 


Priča pruža građu za osorne i zvjerske ljude. 


384. RUŽA I TRATORAK 


Tratorak, koji je rastao pokraj ruže, kaže joj: »Kako 
si krasan cvijet, koji žele i bogovi i ljudi. Smatram te 
sretnom zbog ljepote i mirisa.« Ruža tada reče: »Ja ti, 
dragi tratorče, kratko vrijeme živim, te ipak uvenem, 
iako me nitko ne otkine, a ti cvjetaš uvijek i živiš tako 
svjež.« 


Bolje da netko ostaje malim zadovoljan, negoli da 
kratko vrijeme raskošno živi, pa da tada doživi ne- 
sretnu promjenu ili da i umre. 

385. SLADUN, JABUKA I KUPINA 


Prepirali se slađun i jabuka oko obilja plodova. Kad 
se svađa već prilično zaoštrila, začuje to kupina s obli- 


žnjeg plota i reče: »Prijateljice drage, ta prestanimo se 


već jednom svađati.« 


Tako, kad se bolji prepiru, pokušavaju da budu nešto 
i oni, koji ništa ne vrijede. 


386. TRUBAČ 


Kad je neki trubač, koji je pozivao vojsku na okup, 
bio uhvaćen od neprijatelja, stane vikati: »Ne ubijajte 
me, ljudi, uzalud i bez uzroka, jer nikoga od vas nisam 
ubio. Ta osim ove mjedi ništa drugo i nemam.« Oni mu 


tada rekoše: »Baš ćeš zbog toga i umrijeti, jer _ sve na 
borbu potičeš, premda nisi u mogućnosti da ratuješ.« 


Priča pokazuje, da više griješe oni, koji zle i nasilne 
mogućnike na zlo potiču. 


387. SATIR I VATRA 
Kad je satir prvi put ugledao vatru i htio je polju- 
biti i zagrliti, Prometej će: »Kao jarac bradu žališ ćeš ti.« 
Ona pali onoga, koji je primi, ali daje svijetlo i toplinu i 


sredstvo je svakojakog umijeća za one, koji se njome 
nauče služiti. 


388. GUŠTER 


Kažu, da se gušter, koji se svojom dožikiih izjed- 


načivao sa zmijom, raspuknuo posred leđa. 


Naškodit ćeš sebi i ništa drugo ne ćeš postići, ako 
oponašaš onoga, koji te veoma nadvisuje. 

389. MJESEC I MAJKA 25. 


Nekoć je Mjesec molio svoju majku, da mu satka 
primjerenu košulju. Ona mu reče: »Kako da ti satkam 


primjerenu košulju, kad te gledam sad u uštapu, drugi 


puta u obliku polumjeseca, a treći puta srpolika.« | 


Tako nema nikakve određene mjere u imutku za 
nerazumna i nekorisna čovjeka, jer je svaki put 
drukčiji u potrebama zbog svojih požuda i nesreća. 


390. DVA PSA 


Zakonodavac Likurg?", u želji da građane prevede 
iz prijašnjeg načina prehrane u skromniji način života 
'i time ih učini čestitijima (raskošno su, naime, živjeli), 
othranio je dva psa, koji su potekli od istoga oca i majke. 
Jednoga je ostavio kod kuće i naviknuo na proždrljivost, 
a drugoga je vodio u lov i uvježbao u lovljenju. Zatim ih 


je doveo u narodnu skupštinu i postavio neke zdjele: 


s poslasticama, a pustio je i zeca. Kad je svaki od njih 
skočio na ono, na što je bio naviknut i kad je jedan od 
njih pograbio zeca, reče Likurg: »Vidite li, građani, kako 
su se oni zbog odgoja pokazali međusobno vrlo različiti, 
iako su istoga roda, i kako se njegovanje prirodne spo: 
sobnosti može upraviti na dobro.« 

Neki kažu, da nije doveo pse, koji su bili upravo 
od istih roditelja, nego da je jedan bio ovčarski, a drugi 
lovački. Zatim da je uzgojio onoga gore pasmine za lov, 
a onoga plemenitije samo u proždrljivosti. Kad je kasnije, 
jer se svaki od njih bacio na ono, na što je bio naviknut, 
tako očito pokazao, koliko odgoj upućuje na dobro i zlo, 
reče Likurg; »Dakle i nama, građani, ništa ne koristi ple- 

.menito porijeklo, kome se svi dive, niti to, da smo potekli 
od Herakla, ako ne izvršujemo ono, po čemu se on poka- 


zao slavnijim i plemenitijim od sviju ljudi, t. j. ako ne 
vježbamo i ne učimo kroz čitav život ono, što je dobro 
i časno.« 


391. NOJ 


Nastane boj između sviju zvijeri i ptica. Libijski ih 
je noj, koji je napol ptica, a napol zvjerka, varao poka- 


zujući glavu pticama, a noge zvijerima. 


Basna za one, koji robuju dvama gospodarima, 
a varaju obojicu. 


392. OSE, JAREBICE I SELJAK 


Ose i jarebice, žeđu natjerane, dođu seljaku tražiti 
vode. Obećavale su, da će mu za vodu uzvratiti ovu lju- 
bav: jarebice će mu okopati loze, a ose će, obilazeći u 
krugu, žalcima rastjerivati kradljivce. Seljak nato kaže: 
»Imam ja dva vola, koji sve rađe, iako ništa ne obećavaju. 
Bolje je dakle da dadem vodu njima, negoli vama.« 


Basna za ljude propalice, koji mnogo ude, .iako obe- 
ćavaju, da će koristiti, 
393. OSA I ZMIJA 


Jednog dana posadi se osa na zmijinu glavu i stane 
je mučiti bodući je neprestano žaleem. Kad zmija, jer je 
osjećala veliku bol, a nije se mogla riješiti niti odbiti 
neprijatelja, opazi kola puna drva, ne znajući kako da si 

pomogne, podloži glavu pod kotač govoreći: »Umirem i 
ja zajedno sa svojim neprijateljem.« Tako je uginula 
zajedno s osom. 


Priča pokazuje, da se neki odlučuju poginuti zajedno 
sa svojim neprijateljima. 


394. TRI BIKA I LAV 


Tri su bika pasla u zajednici. Lav ih je htio pojesti, 
ali se plašio njihove sloge. Kad ih je svojim lukavim rije- 
čima zavadio, pojeo ih je bez straha, jer je zatekao sva- 
koga napose. 


394. b NA DRUGI NAČIN 


Tri su bika živjela u zajednici. Neki lav, u želji da ih 
ulovi, stane ih slijediti, ali ih u zajednici nije mogao šče- 
pati. Stoga se odlučio da ih svlada tako, da ih razdvoji. 
Zavadivši ih dakle međusobno odvojio je svakoga napose, 
te je lakše uništio one, koje nije mogao uhvatiti, dok su 
bili u zajednici. ' 


Tako je sloga spas onima, koji i njome služe... 
395. BIK, LAVICA I DIVLJA SVINJA 


Bik nađe lava na spavanju, probije ga rogovima i 
ubije. Kraj njega stane njegova majka i počne ga gorko 
oplakivati. Kad je ugleda divlja svinja, kako jadikuje, 
Postavi se podalje i kaže joj: »O, koliki bi zapravo ljudi 
morali naricati, kojih ste djecu vi ubili.« 


Basna. pokazuje: kakvom tko mjerom mjeri, takvom 
će i njemu biti odmjereno. 

396. BIK I JARAC 


Bik, bježeći pred lavom, uđe u neku spilju. J arac ga 
stane rogovima gurati iz spilje. Bik mu tada reče: »Ne 
bojim se tebe, nego lava. Neka samo zvijer ode, spoznat 
ćeš tada, kakva je snaga bika i jarca.« 


Često i snažne ljude nesreća ponizuje, tako da mo- 
raju podnositi zlostavljanje slabih i kukavica, 


396. b BIK I DIVOKOZE 


Bik, kojega je lav gonio, pobjegne u spilju, u kojoj 
bijahu divokoze. Kad su ga one počele udarati i bosti 
rogovima, kaže: »Podnosim to, ali ne zato, što se vas 
bojim, nego zato, što se bojim onoga, koji stoji pred 
spiljom.« 


Tako mnogi, iz straha pred jačima, podnose uvrede 
slabijih od sebe. 


397. PAUN I ŽDRAL 


Prepirao se s vitkim ždralom zlatokriti paun pod- 
rugujući se ždralovoj boji. Ždral mu tada kaže: »Ja ipak 
letim i kličem u blizini zvijezda, a ti se u zraku ne možeš 
pokazivati, nego na zemlji mašeš krilima kao pijetao.« 


397.b NA DRUGI NAČIN 


Paun se podrugivao ždralu izlažući smijehu see 
boju i govoreći: »Ja sam obučen u zlato i grimiz, a u 

nemaš ništa lijepo u perju.« Ždral mu tada kaže: »Zato 
ja puštam svoj glas u samoj blizini zvijezda i letim u ne- 


beske visine, a ti gacaš dolje među kokošima kao pijetao.«, 


Bolje je, da netko bude slavan i u siromašnu odijelu, 
nego da živi neslavno oholeći se u bogatstvu. 


398. PAUN I ČAVKA 


Kad su ptice započele vijećati o kraljevanju, paun 
je tražio, da ga zbog ljepote izaberu za kralja. Pošto su 
one na to već pristajale, reče tada čavka: »Kako ćeš 
nas braniti, ako nas za tvoga kraljevanja stane orao 
progonfti?« 


Basna pokazuje, da vladare treba birati ne samo 
prema ljepoti, nego i prema snazi .i razboru. 


399. CVRČCI 


Priča se, da su nekoć, prije nego su nastale Muze?s, 
cvrčci bili ljudi. Kad su se pojavile Muze i kad je nastala 
pjesma, kaže se, da su se neki od njih tada tako zanijeli 
nasladom pjesme, da su pjevajući zanemarili jelo i piće 
i neopazice sami sebe upropastili. Otada se od njih rađa 
rod cvrčaka, koji je taj dar pjesme dobio od Muza. Kad 
se pak taj rod rodi, ne treba hrane, nego bez jela i pića 
odmah pjeva, dok ne ugine. 


400. CVRČAK I LISICA 


Cvrčak je pjevao na nekom visokom stablu. Lisica, u 
želji da ga pojede, smisli ovako: postavi se upravo na- 

suprot stablu i stane se diviti njegovu lijepu glasu i pozi- 
vati ga govoreći, da siđe, jer želi vidjeti, kolika to živo- 
tinja tako snažno pjeva. Cvrčak prozre prijevaru i kaže 
lisici: »Varaš se, draga, ako si pomislila, da ću ja sići. 
Ja ti se, naime, čuvam lisica od onoga dana, kad sam 
opazio u lisičjim izmetinama cvrčkova krila.« j 


Nesreće bližnjih privode pameti razborite ljude. 


401. CVRČAK I MRAVI 


U zimsko su doba mravi sušili žito, koje je bilo od 
vlage nabreknuto. Dođe gladan cvrčak i stane od njih 
tražiti hrane. Mravi mu tada rekoše: »Zašto ljeti nisi 
skupljao hranu?« On reče: »Nisam imao vremena, jer 
sam krasno pjevao.« Nasmijavši se oni mu rekoše: »Ako 
si u ljetno doba svirao, onda zimi pleši.« 


Basna pokazuje, da nitko ne smije biti nemaran ni 
u jednoj stvari, da se kasnije ne ražalosti i dođe u 
životnu opasnost. : 


401. b NA DRUGI NAČIN 


Bijaše sredina ljeta. Cvrčci su složno započinjali 
svoju glazbu, a mravima je nadolazilo vrijeme mučnoga| 
rada i sakupljanja plodova, kojima će se zimi hraniti. 
Kad je nadošla zima, počeli su se mravi hraniti onim, za 
što su se mučili, a cvrčcima je prelazila radost u oskudicu. 


Tako je u starosti nesretna i mladost; koja ne će 
da radi. 

402. ZID I ČAVAO 


Zid, koji je čavao silom kidao, počne vikati: »Što me 


trgaš, jako ti ništa zlo nisam učinio. »Čavao mu tada: 


kaže: »Nisam ja za to kriv, nego onaj, koji me otraga 
žestoko udara.« 


403. STRIJELAC I LAV 


Neki čovjek, vješt u strijeljanju, dođe u planinu da 
lovi. Sve životinje pobjegnu, kad ga ugledaju, a samo 
ga je lav izazivao na borbu. Čovjek odapne strijelu i po- 
godivši lava kaže: »Primi i pogledaj najprije, kakav je 
moj glasnik, a zatim evo ti i mene.« Pogođeni lav udari 
u bijeg. Kad mu je lisica govorila, neka bude hrabar i 
neka ne bježi, lav kaže: »Draga moja, ne ćeš me nikako 
zaluditi, jer ne ću moći odoljeti, ako još i on sam navali, 
kad mu je već i glasnik tako bolan.« 


Basna pokazuje, da se nipošto ne valja približavati 
onima, koji već izdaleka uzrokuju neugodnosti. 


404. JARAC I LOZA 


Na nekom je brežuljku griskao jarac lozine mladice. 
Tada mu loza progovori: »Što me oštećuješ? Ne misli, 
da možda ne će preostati mladica. Ja ću ipak dati toliko 
vina, koliko ga ljudi trebaju, kad tebe žrtvuju.«9? 


Basna prokazuje nezahvalnike i one, koji žele pri- 
kraćivati prijatelje. 

404. b NA DRUGI NAČIN 


Loza je bila nakićena grozdovima, a sasvim blizu 
ploda nalazilo se i lišće. Neki malo objesniji jarac stane 
je griskati i tako upropašćivati njezino lišće. Loza mu 
tada kaže: »Čeka te kazna za tvoju obijest. Za kratko 
vrijeme postat ćeš žrtvenom životinjom, a ja ću od svoga 
vina dati, da se polije žrtva.« 


Kako tko radi, tako će gd i snaći. 


405. HIJENA I LISICA 


Pričaju, da hijene svake godine mijenjaju svoj spol, 
te da su jedne godine mužjaci, a druge postaju ženke. 
Kad dakle neka hijena ugleda lisicu, stane je prekoravati, 
jer ne će da dođe s njome u dodir, premda joj ona hoće 
postati prijateljica. Lisica joj upadne u riječ i kaže: »Ne 
prekoravaj mene, nego svoju prirodu, zbog koje nisam 
sigurna, da li ćeš mi biti prijateljica ili prijatelj.« 


Za dvolična čovjeka. 


406. HIJENE 


Pričaju, da hijene svake godine mijenjaju svoj spol, 
te su jedamput mužjaci, a drugi puta ženke. Nekoć je, 
dakle, hijena mužjak predlagao ženki neki protuprirodni 
čin. Ženka mu upadne u riječ i kaže: »Dragi moj, ne čini 
toga, jer je blizu vrijeme, da i ti to isto doživiš.« 

Za poglavare, koji ništa ne drže do sebi podređenih, 
4 opet prema tome ni podređeni ne drže ništa do 


njih. 

407. VEPAR I LISICA 


Vepar se zaustavi kraj nekoga stabla i započne 
oštriti zube. Kad ga je lisica upitala razlog, zašto oštri 
zube, kad nema u blizini niti lovca niti druge opasnosti, 
kaže: »Ne činim ti ja to uzalud. Ako me, naime, zatekne 
pogibao, ne ću tada biti zabavljen oštrenjem, nego ću se 
njima već spremnima poslužiti.« | ' 


Basna uči, da treba izvršivati pripreme, prije negoli 
nastupi opasnost, 


408. SVINJA I PAS 


Oštro se prepirali svinja i pas. Svinja se stane zakli- 
njati Afroditom, da će svakako zubima razderati psa. 


Pas joj nato podrugljivo reče: »Krasno mi se ti zaklinješ 
* Afroditom, jer je očito, da te ona silno voli, kad onome, 
koji je kušao od tvoga nečista mesa, uopće ne dopušta 


ulaziti u svoj hram.« Svinja će nato: »To je zaista još: 


očitiji dokaz, da me božica voli, kad onoga, koji me ubije 
ili inače oskvrne, posve prezire. Ti, međutim, strašno 
smrdiš i dok živiš i kad si mrtav.« 


Basna pokazuje, da razumni govornici na vješt način 
neprijateljske pogrde pretvaraju u svoju hvalu. | 
408. b NA DRUGI NAČIN 


Svađali su se međusobno svinja i pas. Kad se svinja 
počela zaklinjati Afroditom, da će psa zubima rasparati, 
ako ne prestane, govorio je pas, da i u tome, što se tako 
zaklinje, čini krivo, jer je zaista Afrodita mrzi tako, da 

395. Bik, lavica i divlja svinja 





ne pušta da uđe u njezin hram onaj, koji jede svinjskoga 
mesa. Svinja nato upadne u riječ i kaže: »Ali Afrodita 
ne čini to zato, što me mrzi, nego zato, što se unaprijed 
brine, da me ne bi tko zaklao.« 


Ta često i razboriti govornici pretvaraju u hvalu 
iznesene neprijateljske pogrde. 


409. SVINJA I KUJA 


Svinja i kuja stanu se prepirati oko laka rađanja. 
Kuja kaže, da ona od svih kopnenih životinja najlakše 
rađa. Svinja joj upadne u riječ i kaže: »Kad već to go- 
voriš, znaj i to, da rađaš svoju štenad slijepu.« 


Basna pokazuje, da se stvari ne prosuđuju po brzini, 
nego po savršenstvu. 


u SAD ESEJA JE 





409. b NA DRUGI NAČIN 


Svinja i kuja svađale se oko laka rađanja. Kad je 
kuja rekla, da ona jedina od četveronožaca brzo rađa, 
upadne joj svinja u riječ i kaže: »Kad već to govoriš, 
spoznaj i to, da rađaš slijepe.« 


/ 
| 
M 
| 


Brak 


aha + 


Basna pokazuje, da se stvari ne prosuđuju po brzini, 
nego po savršenstvu. 





410. ČELAVI KONJANIK 


E. ... Neki je ćelavac, metnuvši na svoju glavu tuđe kose, 
398. Paun i čavka JASIO na konju. Kad zapuhne vjetar, izgubi kose. Groho- 
tan smijeh obuzimaše one, koji su tamo stajali. Ćelo. pre- 


“ 

kine trku i reče: »Što tu ima neobično, da bježe od mene 
kose, koje nisu moje i koje su ostavile i svoga vlasnika, s 
kojim su se i porodile.« : 


Nitko neka se ne žalosti zbog nevolja, koje mu pri- 

laze, jer ne ostaje ono, što netko nije od prirode 

“dobio, kdd se rodio. Svi smo, naime, goli došli na 
svijet i goli ćemo otići. 


411. UŠI I SELJAK 


3 Seljaka, koji je orao polje, stanu gristi uši. On je 
đvaput odložio plug i biskao košulju. Kad su ga opet 
počele gristi, da se ne bi možda odmarao, spali košulju. 


I ja dvaput dajem opomene svladanima, ali im treći 
' put ne gine vatra. 


412. TVRDICA 


Neki tvrdica unovči čitav svoj imutak i pretvori ga 
u grudu zlata, koju tada zakopa na nekome mjestu za- 
kopavši ondje i svoju dušu i razum. Svakoga je dana, 
dolazeći tamo, ogledavao zlato. Kad ga opazi neki. nad- 
ničar i sazna, o čemu se radi, iskopa grudu i-uzme je. 
Iza toga dođe onaj tvrdica i, kad vidi mjesto prazno, za- 
počne jadikovati i čupati kosu. Međutim ga. ugleda neki 
čovjek gdje jadikuje .i saznavši razlog reče: »Nemoj, 
dragoviću, biti tako žalostan, jer i tako nisi ništa imao, 
premda si imao zlato. Uzmi kamen umjesto zlata, postavi 
ga tamo i misli, da je zlato. Ta istu će svrhu imati, jer, 
kako vidim, nisi se tim blagom služio ni onda, kad je bilo 
zlato. « 


Priča pokazuje, FA blago. ništa ne vrijedi, ako ne 
dolazi u upotrebu. 

412.b NA DRUGI NAČIN 


Neki tvrdica unovči imutak, kupi grumen zlata i za- 
kopa ga pred gradskim zidinama. Kasnije je neprestano 


.tamo dolazio i ogledavao svoje zlato. Neki nadničar iz 


one okolice opazi njegova dolaženja i sazna istinu, te 
uzme zlato, kad se tvrdica udaljio. Drugi se dan vrati 
tvrdica i, kad nađe mjesto prazno, stane plakati i čupati 
kose. Kad ga neki čovjek vidi onako žalosna i sazna 


razlog, kaže mu: »Ne žalosti se, nego uzmi kamen, postavi 
ga na isto mjesto i misli, da tamo leži zlato, jer se i onako 


nisi njime služio, kad je bilo zlato.« 


Priča pokazuje, da blago ništa ne vrijedi, ako nije 
u upotrebi. 


413. KOVAČ I PSETANCE 


Bio je neki kovač, koji je imao psetance. Dok je on 
kovao, psetance je drijemalo, a kad je jeo, bilo je budno. 
Kovač mu baci kost govoreći: »Bijedno, pospano pašče! 
Što da učinim s lijenošću, koja te obuzela? Kad god po 
svome nakovnju tučem, uljuljaš se u svome krevetu u 
san, a opet, kad samo maknem zubima, odmah se budiš 
i mašeš mi repom.«  “ ' 

Ova priča pokazuje: pospince i besposlice, koji za- | 
vidno gledaju na tuđu muku. 


414. ZIMA I PROLJEĆE 


Zima se stane rugati proljeću i grditi ga, jer nitko 
Više ne miruje, čim se ono pojavi: jedan, kojemu je milo, 

da si ubere cvijeća i liljana ili koju ružu, odlazi odmah 
na livade i u gajeve, te baca svoj pogled svuda naokolo 
i zatiče cvijeće u kosu. Drugi se ukrca na lađu i, ako 
sreća dade, prelazeći more dolazi drugim ljudima. A i svi 
ostali, mrmljala je zima, ne mare više za vjetrove ni za 
obilnu vodu, koja od mećave nastaje. Ja sam ti, nastavi 
zima, nalik na vladara i samodršca, te naređujem ljudima, 
da ne gledaju u nebo, nego dolje na zemlju. Činim i to, 
da se boje i dršću, a primoravam ih i na to, da se moraju, 
zadovoljiti da borave čitav dan kod kuće. Zato bi se, kaže: 
proljeće, tebe ljudi rado riješili, a moje im je, čini se, i 
samo ime lijepo, a, tako mi Zeusa, najljepše od imena, 
te se mene ljudi i nenazočna sjećaju i gizdaju se, kad se 
pojavim. | 


415. LASTAVICA I VRANA 


Lastavica i vrana prepirale se oko ljepote. Vrana 
joj upadne u riječ i reče: »Tvoja ljepota u punom je cvatu 
u proljetno doba, a ljepota moga tijela i zimi traje.« 


Basna pokazuje, da je istrajnost tijela bolja od kićene 
vanjštine. 


416. LASTAVICA I VRANA 


Lastavica kaže vrani: »Ja sam djevica i Atenjanka 
i kraljevna i kćerka atenskoga kralja. Opačina Terejeva 
uzrokovala mi je gubitak jezika.«1%% Vrana joj tada kaže: 
»Što bi tek učinila, da imaš jezik, kad toliko brbljaš, iako 
ti je odsječen.« 


Hvalisavci svojim govorom sami sebe lašcima 
prokazuju. 

416. b LASTAVICE I LABUDOVI 


Lastavice su se podsmijevale labudovima, što ne će 
da druguju s ljudima i učine općim dobrom svoju pje- 
vačku vještinu, nego provode život oko livada i rijeka, 
i osim toga, što vole samoću, i kratko pjevaju, i ono, što 
Pjevaju, pjevaju samima sebi baš kao da se stide pje- 
vačke vještine. »Naši su«, rekoše lastavice, »i gradovi, i 
ljudi, i spavaonice, i s ljudima govorimo, i njima razla- 
žemo naše stvari i to one prastare atičke, što se tiču 
Pandiona, grada Atene, Tereja, Trakije, boravka u tuđini, 
tuge, obijesti, gubitka jezika, odredaba, a povrh svega 
Itisa i još to, kako smo od ljudi postale ptice1%%.« Labu- 
dovi ih smukom izmole za riječ, jer su zamrzili brbljanje. 
Kad su to izmolili, rekoše: »Ali, drage, ako netko i dođe 
zbog nas u samoću, da čuje pjevačku vještinu, čuje tada 
nešto ugodno i skladno, kad pustimo vjetru da nam na- 
puni krila. Ako pak ne pjevamo dugo i pred mnogima, 
ipak je i ono malo naše najljepše, jer pjesmu izmišljamo 
pravom mjerom i ne miješamo glazbenu umjetnost s bu- ' 
kom. Vas pak ljudi zlovoljno gledaju, iako s njima sta- 
nujete; a kad pjevate, okreću ge od vas. To rade s punim 
pravom, jer ne možete šutjeti, premda ste lišene jezika, 
nego same žalite svoju bezglasnost i udes, a osim toga 
ste brbljavije od onih ptica, koje lijepo pjevaju i koje 
su glazbene.« 


417. LASTAVICA I PTICE 
Dok je još imela rasla, opazi lastavica to kao prije- 
teću pogibao .za ptice. Stoga sabere sve ptice i počne ih 
Svjetovati, da prije svega unište imelu na stablima, gdje 

ona raste. Ako'im je to baš nemoguće, neka se uteku pod 
zaštitu ljudi i ponizno ih zamole, da ih ne love imelinom 
snagom. Kad su je one prekorile kao lažitorbu, dođe ona 


ljudima kao pribjegarka. Oni je na sastanku prime i uzmu 


kao svoga sustanara. Tako se dogodilo, da ljudi jedu 
ostale ptice, a jedina lastavica kao pribjegarka gradi bez 
siraha gnijezda i u njihovim kućama. 


Basna pokazuje, da s pravom uklanjaju: od sebe 
opasnost oni, koji unaprijed predviđaju budućnost. ' 


417. b NA DRUGI NAČIN 


Kad je lastavica sazvala ptičju skupštinu, svjeto- 
vala je govoreći pticama, kako je najbolje, da se.ne srde 
na ljude, nego da sklope prijateljstvo i ljubazno se prema 
njima odnose. Jedna se ptica suprostavljala lastavici go- 
voreći: »Uništavajmo i izjedajmo radije laneno sjeme i 
zatrimo mu svaki trag, da ne mogu ljudi više plesti mreže 
protiv nas.« Lastavica, koja je imala najbolju: misao, 
postala je dakle sigurna, te živi u gradovima, rađa mlade 
u kućama kod ljudi i ne trpi od njih nikakva zla. Dogo- 
dilo se, da su se ostale ptice ugojile, budući da su još 
ustrajnije izjedale sjeme, jer je ono tobože uzrok sviju 
zala. Stoga ih ljudi s punim pravom hvataju i jedu. Bu- 


dući da su se tako na tu zlu osnovu odlučile, promijenile 
su misao, te ne ostaju među ljudima, nego lete po zraku. 


Tako su se bez opasnosti sačuvali i ljudi, koji su se 
u životnim poteškoćama poslužili razumnom odlukom. 


418. LASTAVICA I ZMIJA 


Plava lastavica, koja živi u zajednici s ljudima, sa- 
gradila je svoje gnijezdo pod krovom sudske zgrade i 

ondje postala majkom sedmoro mladih. Iz neke rupe do- 
gmiže zmija i pojede njezine mlade. Lastavica započne 
tužnim glasom vikati: »Jao meni plavoj! Baš ovdje, gdje 
se svima kroji pravda, jedinoj je meni nepravda učinjena.« 


418. b NA DRUGI NAČIN 


Lastavica izleže mlade u nekoj sudskoj zgradi i od- 
leti. Uto dogmiže zmija i pojede njezine mlade. Kad se 
ona povratila i našla gnijezdo prazno, stane veoma žalo- 
stivo jadikovati. Druga ju je lastavica htjela tješiti go- 
voreći: »Zar misliš, da se jedinoj tebi dogodilo da izgubiš 
djecu?« Ona joj tada upadne u riječ i kaže: »Ne plačem 
ti ja toliko za djecom, koliko zato, što mi je nepravda 
učinjena baš na tome mjestu, gdje se pomaže i pom: one; 
Moglo je krivo učinjeno.« : 


Basna poma da nesreće postaju teže onima, koji 
ih doživljavaju, kad god doživljavaju zlo od onih, 
Be žojit su to najmanje očekivali. 


419. KORNJAČA I ORAO 


Kornjača molila orla, da je nauči letjeti. Premda ju 
je on odgovarao od toga, jer da je to strano njezinoj pri- 
rodi, ona je ipak još življe ustrajala pri svojoj molbi. 
Tada je orao uzme pandžama, odnese u visinu i spusti. 
Ona padne na neku hridinu i razmrska se. 


Basna pokazuje, da su mnogi sebi naškodili u  často- 
ljublju, jer nisu poslušali pametnije od sebe. 


215 


420. KORNJAČA I ZEC 


Kornjača i zec natjecali se u brzini. Stoga utvrde rok 
i mjesto, te krenu na put. Zec, zbog prirođene brzine, nije 
toliko mario za trku, nego legne kraj puta i stane drije- 
mati, a kornjača je, znajući svoju sporost, trčala bez pre- 
kida, i tako prestigla zeca, koji je spavao, i postigla po- 
bjedničku nagradu. | 


Basna pokazuje, da je rad često pobijedio zanema- 
Tenu prirodnu sposobnost. 


420.b NA DRUGI NAČIN 


iZec se rugao sporosti kornjačinih nogu. Ona mu tada 
kaže: »Ja ću te pobijediti u brzini nogu.« On će nato: 
»Samo riječju, kornjačo moja, to govoriš. Ali natječi se, 
pa ćeš vidjeti. Samo tko će nam omeđiti mjesto i pobjedu 
odrediti?« Pravedna i premudra lisica odredi ravni put 
trke. Kornjača, imajući u vidu svoju tromost, započne 
bez zatezanja svoj put. Zec se pak ispruži na spavanje, jer 
se pouzdavao u svoje noge. Međutim, kad stigne na odre- 
đeno mjesto, nađe sporu kornjaču kao pobjednika. 


Mnogi po prirodi spori pobjeđuju u kratko vrijeme 
one, koji su brzi po prirodi, ali lijenčine. 


421. GUSKE I ŽDRALOVI 


Na istoj su se livadi zadržavali guske i ždralovi. Kad 
su se pojavili lovci, ždralovi brzo odlete, jer su bili lagani, 
a guske budu uhvaćene, jer su zaostale zbog težine tijela. 

Basna pokazuje, da pri zauzeću nekoga grada lako 
bježe oni bez imutka, a uhvaćeni bogataši robuju. 

422. LONCI 


Rijeka je nosila zemljani i mjedeni lonac. Zemljani 
govoraše mjedenome: »Poskakuj podalje od mene, a ne 
blizu, jer sam propao, ako me ti dodirneš, iako ja ne ću 
da tebe dodirnem.« 


Nesiguran je život siromaha, ako u blizini stanuje 
mogućni vladar. 


423. PAPIGA I MAČKA 


* Neki čovjek kupi na trgu papigu i pusti je da u kući 
nastava. Ona se posluži svojom pitomošću, skoči, sjedne 
na ognjište i tu započne veselo kriještati. Kad je ugleda 
mačka, stane je pitati, tko je i odakle je došla. Ona tada 
reče: »Gospodar me tek kupio.« »Što se dakle, kaže mačka, 
najbezobraznija životinjo, toliko dereš, a tek si došla, kad 
i meni, koja sam u kući rođena, gospodari to ne dopuštaju. 
A ako to nekad i učinim, srde se i tjeraju me.« Papiga od- 
vrati govoreći: »Ne uspoređuj se ti sa mnom, jer se gospo- 
dari ne srde na moj glas jednako kao i na tvoj.« 


Ova je basna za čovjeka, koji rado prekorava i na- 
stoji uvijek prišivati krivice drugima. 


424. BUHA 


Jednom skoči buha i sjedne na nogu nekoga čovjeka. 
On stane pozivati u pomoć Herakla. Kad je buha odanle 
opet odskočila, onaj uzdahne i reče: »Kako ćeš mi, He- 
raklo, pomoći protiv jačih protivnika, kad mi nisi pomo- 
gao protiv buhe?« 


Priču pokazuje, da ne valja tražiti božansku pomoć 
u sitnicama, nego samo u potrebnim stvarima. 

424. b BUHA I ATLETA 


Jednom skoči buha i sjedne na nogu čovjeka atlete, 
koji je ponosno hodao, te ga skačući ugrize. On ge razgo- 
ropadi i spremi nokte, da je zgnječi. Ona, međutim, na- 


dahnuta prirodnim osjećajem, skoči i pobjegne izbjegavši: 


tako smrti. Atleta uzdahne i reče: »Zašto mi, Heraklo, nisi 
pomoćnik protiv zlih protivnika ?« 


Priča pokazuje, da ne valja odmah pozivati bogove 
kod veoma malenih i bezopasnih stvari, nego samo 
kod većih potreba i nesreća. ' 


425. BUHA I ČOVJEK 


Nekoć je buha mnogo dodijavala nekome čovjeku. On 
je uhvati i stane vikati: »Tko si ti, da mi grizeš sve udove 
i tako baš bez uzroka uništavaš?« Tada ona počne vikati: 
»Sačuvaj me, dragi, i ne ubijaj me, jer i onako ne mogu 
učiniti veliko zlo.« On joj se nasmije i kaže: »Baš ćeš 
zato i poginuti od mojih vlastitih ruku, jer se uopće ne 
pristoji, da se igdje pojavljuje kakvo god zlo, bilo ono ve- 
liko ili maleno.« Zoki fa 


Basne pokazuje, da se ne valja smilovati zlu, bilo 
ono veliko ili maleno. 
426. BUHA I VOL 


Jednom stane buha ovako ispitivati vola: »Što, pod- 
noseći muke, robuješ dan na dan ljudima, iako si prilično 
velik i junačan, dok ja, vrijedno je čak da se požali, raski- 
dam njihovo tijelo i požudno ispijam krv.« On tada kaže: 

»Ne ću da budem nezahvalan ljudskome rodu, jer me ljudi 
cijene i izvanredno vole, a i trljaju me često po čelu i ple- 
ćima.« Ona će nato: »Meni je pak bijednoj najjadnija 
smrt ono tebi milo trljanje, kad ga dočekam.« 


Basna pokazuje, da i skromni svladavaju one, koji, 
se govorom hvale. 

1 Zeus je vladar nad nebom i zemljom, otac bogova i ljudi. On ras- 
polaže najstrašnijom prirodnom silom — munjom, kojom je uništio Gi- 
gante, kad su mu htjeli preoteti vlast, Svoju volju objavljuje smrtnicima 


..munjom i grmljavinom. Njemu je posvećena ptica orao. U njegovu čast 
slavile su se u Olimpiji glasovite narodne igre svake četvrte godine 


(olimpijade). ; ' 
* Hermes, glasnik Zeusov, te kao takav mnogo putuje. Tako postaje 


< bogom putova, prolaza, vođom putnika i zaštitnikom glasnika i go- 


vornika. On pribavlja dobitak, zato je i bog trgovine, lukavstva, a dapače 


..i krađe. Što netko.nađe, to je njegov dar. Osim toga, on je također nje. 
. Sovalac muške mladeži i bog gimnastike, kojemu su bila posvećena 


i rvališta. . e 

* Zarezi, dvije ili četiri dugačke udubine na kraju strijele, u koje 
bi se pera zaticala, da strijela lakše leti i drži točan pravac. - 

4 Vidi bilješku 3. i 

5 Jarac je bio žrtvena životinja Dionisova. Životinjska se utroba 


: spaljivala u čast. bogova, ' 


* Pribjegar je onaj, koji u velikoj kakvoj nevolji pribjegne kome, 


.. moleći ga za pomoć i obranu. 


" Velike eleusinske misterije u slavu Demetre, Dionisa-Ijakha i Per- 


:'sefone. Slavile su se u Ateni svake godine mjeseca boedromiona (rujan). 
Tim misterijama smjeli su prisustvovati samo osvećeni ljudi. Svečanost 
..je počinjala očišćenjem, onda su trajale više dana žrtve i ophodnja u 


Ateni, a nakon toga krenulo se u velikom ophodu u Eleusinu. Slava u 


“ svetinji bila je tajna, pa zato o tome malo znamo, Bogovima su se obično 
..Žrtvovale muške, a božicama ženske životinje. 


s Panateneje, najveća svetkovina božice Atene, svetkovala se svake 
četvrte godine u gradu Ateni 28. hekatombeona (srpanj), na sam božičin 
rođendan. Svake treće olimpijade protegnula se svečanost na šest dana. 


Počinjala je pak noćnom svetkovinom uz trku s bakljama, a kasnijih dana. 
: došla su na red gimnička i muzička natjecanja, ples u oružju i natjecanje 
* U veslanju. Nagrade pobjednicima bili su vijenci, tronozi i amfore s uljem 
* Svetih maslina, Vrhunac svečanosti bio je sjajni ophod, u kojemu se bo- 
* žici Ateni Polijadi prinogilo krasno odijelo, koje su atenske gospođe i dje- 


Vojke izradile. U tom ophodu sudjelovalo je staro i mlado — čitav grad 
Atena. ze 

* Svečanost u čast Dionisa, boga svakoga ploda od drveta, a 0so- 
bito vinove loze. Na tim svečanostima sudjelovao je, uz razuzdano veselje, 
čitav narod, Jedna od tih svetkovina imala je tri imena: Male ili seoske 
Dionisije (Leneje, Antesterije). Otvarale su se bačve i kušalo mlado vino. 
Druga se svetkovina zvala »Velike Dionisije«. Ta je svetkovina trajala 
od 9. do 13. elafeboliona (ožujak), Tom prilikom vršila su se natjecanja. 
lirskih korova, prikazivale su se nove drame, tragedije i komedije. Di- 
onisu se žrtvovao jarac. 

1" Na ovom je mjestu tekst oštećen, Držim se Halmova ispravka, 
iako ni on nije u nj posve siguran, ali dobro odgovara smislu, 

11 Priču nalazimo kod Herodota I, gl. 141. 

1? Meandar rijeka, koja protječe kroz Frigiju i Kariju i utječe u 
Egejsko more. 

15 Milet, znameniti pomorski trgovački grad u Joniji, u blizini Me- 
androva ušća. Domovina filozofa Talesa i Anaksimandra. 

4 Vidi bilješku 9. 

* Gimnazijarh, počasna služba u Ateni t. z. liturgija. Bogati gra- 
đani morali su o svome trošku hraniti i plaćati atlete i rvače i brinuti se, 
da se dobro izvježbaju do budućih svečanih igara. ' 

Lisičina ironija sastoji se u upotrebi glagola yvuvdlouar = tje- 
lesno se vježbati, koji je ujedno sadržan u krokođilovoj riječi yeyvuva- 
O14Qy1%010V (yvuranapyćw) = biti gimnazijarh t. j. brinuti se za vježba- 
nje atleta, a clja na krokodilovu kožu, koja je, kako lisica misli, tvrda i 
naborana od prekomjernog vježbanja u lažima. 

16 Kod kazališnih predstava nosili su glumci obrazine. Predstave su 
sse održavale pod vedrim nebom, a daljina gledalaca od pozornice bila je 
dosta velika. Obrazine su služile, da se crte lica jače istaknu i da glumac 
izgleda veći. Crte lica na obrazini morale su odgovarati glavnom raspo- 
loženju i karakteru pojedinog lica u drami. Zato su bile drukčije obra« 
zine za tragediju, a drukčije za komediju. 

17 Ubojicu su obično progonili rođaci. U herojsko doba pobjegao bi 
ubojica u progonstvo i time okajao svoj zločin, Mogao je katkada platiti 
i odštetu za počinjeno ubojstvo t. z. krvarinu. Isp. krvnu osvetu i kod 
. našeg naroda. . 

'* Hekatomba je prvobitno žrtva od sto bikova, Već kod Homera 
znači hekatomba samo velika žrtva, s kojom su bili u vezi i zavjetni darovi 
i čašćenje građanstva. Životinjski dijelovi bez vrijednosti, kao utroba, 
Spalili bi se u čast bogova, a ostalo meso pojeli bi učesnici svečanosti. 

1?" Heraklo, sin Zeusa i smrtne žene Alkmene, bio je plemenski junak 
Dorana. On je uzor pravoga junaka, moralne snage i neumorna nasto- 
janja. Priča ga spominje kao spasitelja i pomoćnika u nevolji (12 nje- 
govih slavnih djela). Oslobodio je Tebu od teškoga danka, što ga je pla- 
ćala Orhomenjanima i zato mu tebanski kralj Kreont dade svoju kćer 
Megaru za ženu. Nju je kasnije Heraklo u ludilu ubio zajedno s djecom, 
Likovna umjetnost prikazuje ga s kijačom i lavskom kožom, Nakon smrti 
primljen je među bogove na Olimp. 

20 Tezej je junak jonskoga plemena. On također pomaže: i spasava 
ljude iz nevolje. Kod njega dolazi do izražaja više krepka vještina, a kod 
Herakla silna snaga. Tezeju se pripisuje osnivanje Atene. Njegovo je po- 
štivanje u Ateni bilo veliko. On je izvršio i onaj pohod na Kretu, ubio 


Minotaura i oslobodio Atenu dužnosti da šalje svake godine kao žrtve 


Minotauru sedam mladića i sedam djevojaka. Kimon je, po: nalogu del- 
fijskoga proročišta, donio njegove kosti s otoka Skira u Atenu, gdje su 
mu sagradili i krasan hram Tezejon, Svaki je grad slavio junake iz svoje 
prošlosti kao heroje i prinosio im žrtve. 

ž1 Kiklopi, čudovišta s jednim okom, jesu narod surov i gorostasan, 
te žive ne poznavajući ratarstva ni zakone. Priča postavlja njihovo sje- 
dište na otok Siciliju, u okolicu Etne, Najsilniji od sviju jest poznati Po- 
lifem, sin Posidonov, kojega je Odisej oslijepio. 

2 Delfi, glasovito proročište Apolonovo u Fokidi na podnožju Par- 
nasa. Svećenica Apolonova Pitija sjedila je na tronogu i izgovarala nesu- 
visle riječi, iz kojih je svećenik sastavljao odgovore u stihovima. To je 
proročište igralo veliku ulogu, osobito u političkim poslovima. - 

28 Vidi bilješku 18. ža “s 

2 Drahma je novac grada Atene, 1 drahma = 12 predratnih dinara. 

25 Satiri su niža božanstva čupave kose, tupa uzvinuta nosa, zašiljenih 
ušiju i konjskoga ili kozjeg repića. Oni su obijesna bića, koja u šumi i 
polju zadirkuju nimfe, a ujedno su i pratioci Dionisovi, (Vidi i bilj. 9.) 

2% Sitne sjajne krtičine oči posve su sakrite u krznu, jer joj pod ze- 


" mljom ne trebaju. 


27 Afrodita je, po Homeru, kći Zeusova i Dionina. Po drugoj priči 
izišla je iz morske pjene. Ona je božica ženske ljepote i ljubavi, zaštitnica 


braka i porođaja, 


*& Helije je bog sunca, sin Titana Hiperiona, te ge i sam zove Hi- 
perion, .. P . sE“ Sc: 
** Peon je kod Homera liječnik bogova. Po njemu su se i liječnici 


.heroja nazivali Peonidi t. j. djeca Peonova. 


8% Vidi bilješku 19. KR Kike 
8 Borej je sjeverni ledeni vjetar (bura). Za Helija vidi bilj. 28. jo 
32 Umećem rečenicu »Oni odgovore«, jer se ona logički očekuje iz 


“odgovora koji slijedi. ; 


33 Radi jasnoće umećem rečenicu »da dostigne veličinu četveronošca«. 

54 Radi se o nekoj nepoznatoj noćnoj ptici, koja se zove Bora ; 
u nekim kodeksima piše se i BPosrađic. ha 

% Radi jasnoće umećem rečenicu »te je lizala i dalje«. 

8% Pigmeji su patuljasti narod u Etiopiji. ' a5 

37 Plejade, po priči sedam Atlantovih i Plejoninih kćeri, Njih je Zeus 
uvrstio među zvijezde, te sačinjavaju sedam zvijezda u zviježđu bika. Po 
njima, kao zvijezdama plovidbe, određivalo se vrijeme zgodno za plovidbu. 
Te zvijezde izlaze u svibnju, a zalaze početkom studenoga. Dakle, u na- 
šem je slučaju jesen i vrijeme jesenske sjetve. Naš narod zove te zvijezde 
»vlašići«. 

* Zemlja kao božica, koja se često zazivlje kod zakletve, jer je po- 
Svuda nazočna. Bila je žena Uranova (neba), a mati Kerbera, Kiklopa 
i Titana. 

8 Vidi bilj. 3. 

4 Kod starih Grka bio je običaj, da ljudi, u znak žalosti, čupaju kosu 
i udaraju se u prsa, Kad se oplakivao mrtvac, posipali bi još pepelom 
glavu i odijelo. Udaranje u prsa bilo je katkada tako jako, da su i prsa 

41 Demad, atenski državnik i protivnik Demostenov. 

“2 Demetra, božica ratarstva, čuva žito od sjetve do žetve. Ona je 
preko svoga štićenika Triptolema naučila ljude ratarstvu. Kćerka nje- 
zina Persefona, kao božica prolaznog cvjetanja, umrla je, ugrabio ju je 
Had i učinio gospodaricom podzemnog svijeta. Ona se vraćala svakoga 
proljeća na gornji svijet, da dijeli blagoslov i bogatstvo. U vezi s De- 
metrom, te s umiranjem i ponovnim rađanjem njezine kćeri Persefone 
bile su i Eleusinske misterije. Vidi i bilj. T. 

48 Vidi bilj. 2. 

“4 Diogen, grčki filozof iz IV. stoljeća pr, n. €&., svojim je načinom 
života propovijedao odricanje od svih potreba. Nasuprot državnim: zako- 
nima stavljao je prirođu, a nasuprot kulturi život zvijeri. U vezi s njime 
ima vrlo mnogo anegdota. 

45 Vidi bilj. 24. 

“6 Hera je sestra i,žena Zeusova, kraljica neba i božica ženskoga do- 
stojanstva. Ona štiti brak i obiteljski život. Posvećen joj je bio šipak 
kao simbol plodnosti, a od ptica kukavica. Osobito su je poštivali u 
Sparti i Mikeni, 

47 Vidi bilj. 38. 

45 Od više lekcija držim se Halmove i dodajem riječ »ploda«, jer mi 
Se čini, da je to bliže pravom smislu. 

+" Simbol Hermesa kao boga putova bili su Hermesgovi stupovi. To 
su Hermesove glave, koje su svršavale četverouglastim stupom. Kamenje, 
koje se našlo na putu, bacalo se kraj puta na hrpu i tu se tada zatakao 
stup, koji se i žrtvama oblijevao, Takvih je stupova bilo na cestama 
Svuda, a osobito na ulicama grada Atene, 

% Vidi bilj. 2. Rrvači su prije borbe mazali tijelo uljem, a Hermes 
im je zaštitnik. 

51 Tiresija, glasoviti slijepi gatalac u Tebi. U Homerovoj Odiseji spo- 
minje se kao jedina sjena u podzemnome svijetu, koja ima svijest. Pozna- 
"e je tajne prirode, razumio govor ptica, a Beoćani su ga slavili kao 

eroja. 

#2 Jedan od načina da se sazna volja bogova i pita za savjet, bilo je 
i motrenje ptica. To su obavljali posebni motrioci. Ptice su u neku ruku 
smatrali nebeskim posrednicima, i to osobito grabilice (orao, jastreb). 
Po njihovu se glasu, gnijezdu, letu i ponašanju mogla tumačiti — tako 
se vjerovalo — volja bogova. Osobito je značajno bilo promatranje pti- 
čjeg leta. Gatalac je stajao okrenut licem prema sjeveru. Ako se s nje- 

gove desne strane t, j. od istoka, izvora svijetla, pojavila osobito gra. 
bežljiva ptica, značilo je to sreću, ako se pak pojavila s lijeve strane t. j. 
od zapada, značilo je to nesreću. 

% Na tome mjestu izostavljam oblik  gvvreifet , prevodim tekst u 
zagradi; nadalje umećem zarez iza đuačav, izostavljam riječ xevijv, 
a mjesto dopunjujem riječima iz Babrija 57, 8 i 10: oi B'škEvoJav 
adriv...., jer mislim da tako postizavam veću jasnoću. 

54 Amor (Eros), bog ljubavi, smatrao se jednim od prastarih bo- 
gova, koji su stvorili svijet. Kasnije su ga držali sinom Afroditinim, a 
prikazivali su ga kao krilata dječaka s lukom i strijelama ili zapaljenom 
bakljom. On svojim strijelama raspaljuje ljubav u bogovima i ljudima. 
Osim toga, držali su ga i stvoriteljem svake ljepote u životu, umjetnosti 
i nauci. 

5 Nimfe su božanska bića, kojih djelovanje oživljava prirodu. Zato 
su i njih poštivali i prinosili im žrtve. Sva mjesta u prirodi (gore, šume, 
livade, pećine, potoci, vrela) imala su svoje nimfe. Kad bi netko došao u 
njihovu vlast, zanijele bi ga, a u ljutini mu i pamet oduzele. Sjeti se vila 
u našim narodnim pjesmama i pripovijetkama, 

5 Vračevi su objavljivali volju božanstva motrenjem žrtvenih živo- 
tinja, utrobe zaklanih životinja, žrtvene vatre i dizanja dima. Taj način 
ispitivanja božanske volje bio je dosta razvijen, ali vračevi nisu bili baš 
na dobru glasu. 

*" Apolon, sin Zeusov i Letin, bog je sunca i Svjetlosti. Kao bog 
sunca vidi sve, te je zato i prorok. Znamenito je bilo njegovo proročište 
u Delfima (vidi i bilj. 22.). On zaštićuje pjesništvo i glazbu i kolovođa 
je Muza, Bio je i bog lovaca, pastira, mornara i putova, Njegove su ozna- 
ke: luk, tobolac i strijele, kitara i tronog, a posvećen mu je lovor. 

5 Prometej je sin Titana Japeta i Klimene. Jedna od priča o po- 
stanku ljudskoga roda smatra Prometeja stvoriteljem ljudi, Po toj priči 
stvorio je on ljuđe od ilovače i vode. On je ukrao na nebu vatru, naučio 
čovjeka služiti se njome, i tako je postao osnivačem kulture. Zato ga 
Zeus osudi na strašnu kaznu, te Prometej bude prikovan na pećinu, a 
orao mu je po danu kljuvao jetru, koja mu je u noći opet narasla. He- 
raklo ga je oslobodio okova i ubio orla svojom strelicom. Prometej je 
personifikacija ljudskoga duha, koji teži za neograničenom spoznajom 
prirode i svih njezinih zakona. 

*% Atena, kći Zeusova, po priči je skočila iz glave svoga oca. Zove se 
i Palada, jer baca munje kao i Zeus, a zadaje strah i trepet svojom po- 
javom. Ona je i božica rata. Osim toga je i oštrovidna božica pametne raz- 
boritosti, te od nje čovjek dobiva domišljatost i tehničku vještinu. Na- 
učila je čovjeka graditi brod i ukrotila mu je bojnoga konja. Njezino 
poštivanje bilo je rašireno u čitavoj Grčkoj, a osobito u gradu Ateni, 


gdje je bila i zaštitnica grada. Na atenskoj Akropoli imala je prekrasan 


hram Partenon. Posvećena joj je sova i maslina. O najvećoj svetkovini 
u njezinu čast vidi bilj. 8. 
* Momo je personificirana pogrda, pokuda. 

& Olimp je visoko brdo između Tesalije i Makedonije. Vrhovi su mu 
pokriti snijegom i oblacima. Stari su Grci držali, da na Olimpu stanuju 
bogovi. 

& Posidon je gospodar mora, brat Zeusov i Hadov. On je bog »ze- 
.mljotresac«, jer se držalo, da potresi dolaze iz mora. U oluji spasava 
. brodara i daje pobjedu u pomorskoj bitki. Stvorio je konja. Oružje, ko- 
jim uzburkava more, je trozub. Posvećeni su mu dupin, bik i konj. Oso- 
bito se poštivao na Istmu kod Korinta, gdje su se u njegovu čast održa- 
vale svake treće godine Istmijske igre. : 

€ Sokrat, grčki filozof. Bio je osuđen na smrt i ispio je otrov u 
tamnici. To je mjesto iz Platonovog Fedona 60 B. 

& Prodik, poznati sofist iz Keosa, suvremenik Sokratov. Bavio se 
poučavanjem u rječitosti, te je u svome spisu »Dobi života« među ostalim 
sastavio i pripovijetku o Heraklu na raskršću. 

% Svaki je grad slavio više junaka iz svoje prošlosti kao heroje i 
prinosio im žrtve. Heroji su bili i polubogovi i činili su prijelaz od bo- 
gova k ljudima. Kao niža božanstva bili su osnivači gradova i dobročini- 
telji. štitili su stanovnike, pa su ih stoga ovi i zazivali u pomoć. 

% Sjene mrtvaca ispijale su — po priči — napitak zaboravi iz rijeke 
Lete u podzemnom svijetu i više se nisu sjećale zemaljskoga života. 

67 Had, brat Zeusov i Posidonov, strašan je i snažan gospodar pod- 
zemnoga svijeta. Tko uđe u njegovo carstvo, ne izlazi više. Posvećen mu 
je bio čempres i sunovrat. Poštivao se na mjestima s vulkanskim stije- 
nama, jer se mislilo, da je tu ulaz u njegovo carstvo. 

& Aspida je ime jedne otrovne zmije. 

&% Himera je grad na Siciliji. 

7 Falaris, tiranin u Akragantu na Siciliji (565.—549. pr. n. €.). Bio je 
“na zlu glasu zbog ubijanja i nečovječnosti. 

71 Stesihor, znameniti pjesnik iz Himere na Siciliji (640.—550. pr. 
n. e.). Pripovijeda se, da je svojim zemljacima, kako bi se čuvali akra- 
gantskog tiranina Falarisa, kazao tu basnu o konju. Sugrađani ga nisu 
poslušali, nego prime Falarisa, te pjesnik pobjegne u Katanu gdje i umre. 

7 Gelon, sin Diomenov iz Gele, bio je skrbnik sinovima tiranina Hi- 
pokrata. Kasnije je postao tiranin sirakuški. Pobijedio je Kartažane u 
bitki kod Himere 480. pr. n. e. i bio proglašen kraljem. 

13 Kitared je onaj, koji udara u citaru i pjeva, za razliku od citaraša, 
koji samo udara u citaru. 

"4 Odgovor smjera na to, da kukavica snese svoja jaja u tuđa gni- 
jezda. 

75 Zadržava se rado na pašnjacima, gdje oko stoke oblijeću jata 
muha. 

76 Pentatlist je onaj, koji se u peteroSstrukoj borbi vježba ili je u 
njoj pobjednik. Natjecanje se vršilo u ovih pet vježbi: trčanje, rvanje, 
skakanje, bacanje diska, bacanje koplja (peteroboj). Natjecatelji su na- 
stupali goli. Tijelo su natrli uljem, a iza vježbe ili natjecanja očistili ga 
strugačem, Vježbanje u spomenutim disciplinama bilo je temelj i dje- 
čačkog tjelesnog odgoja. 

77 Svuda po poljima bilo je žrtvenika, na kojima su ljudi prinosili 
žrtve pojedinim božanstvima. Oko tih žrtvenika nalazilo ge mnogo osta- 
taka spaljena mesa, kostiju i t.d. Takva su mjesta bila privlačiva osobito 
za ptice, koje se hrane mesom, 

78 Misli sa žrtvenika u poljima, 

7% To je mjesto iz Aristofanovih Ptica, stih 471. id. 


Sve riječi u toj basni upućuje atenski građanin Dobrosvjet (prijevod . 


imena preuzeo sam iz prijevoda Aristofanovih komedija od Kolomana 
Raca u izdanju Matice Hrvatske, Zagreb 1947.) zborovođi ptica i time im 
hoće reći, da pticama pripada kraljevstvo nad svim stvorovima, jer su 
one nastale prije Zemlje i bogova. 

% Vidi bilj. 52. 

8! Labud je Apolonu posvećena ptica. Zato i proriče pjevajući. Mi- 
glilo se, da on osobito skladno pjeva, kad osjeća svoju smrt, 

*> Ovdje napuštam glagolski oblik dyavdxrnoev, jer ne izražava 
pravo stanje. Prevodim glagolom dnavddv , kojega navodi Halm u kritici 
teksta držeći se Schneiderove interpretacije toga mjesta. 

#3 Umećem »da će ozdraviti«, jer se to logički očekuje iz onoga, što 
slijedi. 

% Vidi bilj. 58. a 

#5 Umjesto »do nekoga mjesta« prevodim »do neke kuće«, što bolje 
odgovara s obzirom na završetak basne, gdje nalazimo riječi »U toj 
kući...« 

%* Himet, gora jugoistočno od Atene, na glasu sa svoga meda, mra- 
mora i ljekovitih biljaka. 

87 Amalteja je po priči bila koza, koja je na otoku Kreti hranila 
Zeusa. Zato je uvrštena među zvijezde, Kad je jednom zgodom o neko 


* stablo odbila rog, uzme ga jedna nimfa, okiti zelenilom, napuni plodovima 


i preda Zeusu. On ga kasnije poklanja nimfama i obećaje, da će im iz 
njega izlaziti sve, što god zažele. Odatle je taj rog postao simbolom plod- 
nosti i izobilja. Kasnije su držali, da je Amalteja neka nimfa, koja je 
imala spomenuti rog plodnosti i obilja. Stoga se i poslovički kaže za ne- 
koga, kad živi u velikom obilju, da živi u Amaltejinu rogu. 

#8 Kima je bio najveći grad u Eolidi, sada su ostale samo razvaline. 
Stanovnike su ismjehivali zbog njihove gluposti. 

%9 Demosten, najslavniji grčki govornik (384.—322. pr. n. €.). 

% Delfi, glasovito proročište Apolonovo u Fokidi na podnožju brda 
Parnasa. , 

% Orion, po priči lovac na glasu, neobično jak i lijep, ljubimac Zorin, 
na Delu ubijen od Artemide, jer ju je zvao na bacanje koluta. Po njemu 
se nazivala zvijezda, koja donosi oluju i kišu. 

% Arsinoja, egipatska kraljica, kći Ptolomeja I. i Berenike, žena 
Lisimahova, a kasnije žena svoga brata Ptolomeja II. Filadelfa, 

%5 Umećem rečenicu »koje će nagraditi«, jer tako iz smisla proizlazi 
i mjesto postaje jasnije. 

% U znak žalosti trgali su stari Grci svoju odjeću, 

% Rađi jasnoće dodajem riječi »misleći da je ovca«. 

% Majka Mjesečeva bila je po priči Teja, 

9 Likurg, znameniti spartanski zakonodavac (9. stolj. pr. n. €.). 

% O postanku Muza pripovijeda nam pjesnik Pindar. Kad su ne- 
besnici svladali Titane, zamole Zeusa, da ne zaboravi stvoriti bića, koja 
će svojim umijećem ovjekovječiti to slavno božansko djelo. Stoga Zeus 
porodi s Mnemosinom (Uspomena) devet Muza. One daruju ljudima zna- 
nost i umjetnost. Svaka od njih upravlja određenim područjem duhovnoga 
i umjetničkog djelovanja. Tako je Klija zastupnica povijesti, Euterpa 
lirske poezije, Talija komedije, Melpomena tragedije, Uranija astronomije 
it. d. Kao domovina i mjesto njihova osobita poštivanja smatrala se po- 
krajina Pierija na obronku Olimpa u Tesaliji, 

% Jarac je Dionisova žrtvena životinja. Žrtva se, dok je gorjela, 
prelijevala vinom. 

1 Prema priči bila je Prokna kći atičkoga kralja Pandiona. Udala 
se za mitskoga tračkog kralja Tereja, koji ju je proglasio mrtvom i uči- 
nio nasilje nad njezinom sestrom Filomelom. Filomela ispriča sestri isti- 
nu, te one prirede 'Tereju za ručak njegova sina Itisa. Terej počne zato 
proganjati obje sestre, koje su na svoju molbu pretvorene: Filomela u 
slavuja, Prokna u lastavicu, a Terej u jastreba. 

Tko je ikad mogao i pomisliti da govori ili piše nešto o basni, 
a da ne spomene Esopova imena? To je ime prokrčilo sebi put u 
literaturu svih naroda. Kad se dakle govori ili piše o basni i njezinu 
razvoju, tada nam je ime Esop isto, što i riječ basna, te se jedno 
bez drugoga ne može ni zamisliti. 


Gotovo da i nema pismena čovjeka, koji nije u svome djetinj- 
stvu upoznao po koju od basana, koje je sastavio Esop. Mnogi misle, 
da je možda Esop bio prvi, koji je izumio basne, ali to nije tako. 

Kad bismo htjeli tražiti izvor basne, morali bismo poći u daleku 

prošlost, dok je čovjek živio u prirodi, potpuno slobodan u uskom 
dodiru sa životinjama, dok ih je lovio za svoju dnevnu hranu i dok 
nije obrađivao | polja. 
“Međutim, naša je zadaća da kažemo nekoliko riječi o Esopu, 
koji je prvi znameniti tvorac basana, za čije ime pouzdano znamo. 
Točnih podataka o njegovu životu imamo vrlo malo. Tokom stoljeća 
nastajale su oko njegove ličnosti mnoge priče, legende i romani, 
nastao je čitav mit, koji nam još uvijek nije jasan. 

Prema vijestima kod Herodota, Aristofana, Aristotela, Lukijana, 
Diogena Laertija, Plutarha i romana o njegovu životu iz bizantin- 
skoga vremena, možemo donekle rekonstruirati njegov život, koji 
je tekao otprilike ovako: 


Živio je u polovici 6. stoljeća pr. n. e. Bio je rodom iz Frigije, 
zemlje prednje Azije. Neke vijesti iz romana kažu, da je bio grbav 
i upravo nakazan. Rođen u ropskom staležu nalazi se kao rob u službi 
više gospodara, među njima i kod nekoga Demarha ili Timarha u 
Ateni. Izatoga je prodan filozofu Ksantu na otoku Samu. Ksanto 
ga proda Jilozoju Jadmonu. Taj mu je navodno kasnije poklonio 
slobodu radi kreposti i uzorna vladanja. Sreću slobode iskorišćuje 
Esop za putovanja u različite zemlje. Dolazi i na dvor lidskoga kralja 
Kreza i sprijateljuje se s njime. Kod Kreza se upoznaje i sa zname- 
nitim atenskim zakonodavcem Solonom. Krez ga šalje u Delfe, da 
odnese proročištu Apolonovu na dar zlato, a svakome Deljljaninu 
po 4 mine. U Delfima dolazi do svađe. Esop je predao dar Apolonu, 
ali novac, određen za Delfljane, šalje natrag Krezu, jer da oni nisu: 

vrijedni njegova dara, budući da čitav dan ljenčare besposleni i žive 
od darova, koje donose na dar Apolonu strani posjetioci proročišta. 
Time im se ljuto zamjerio, Bijesni na njega podmeću među njegove 
stvari zlatnu žrtvenu čašu iz Apolonova proročišta, potvore ga za 
krađu i strmoglave s hridine Hijampeje. 


To su ukratko glavni momenti iz Esopova života, koji je inače 
iskićen svakojakim pričama i anegdotama, tako da je prema nekim 
vijestima i uskrsnuo. 

Nameće nam se pitanje, da li je Esop napisao svoje basne? Vrlo 
je vjerojatno, da ih nije napisao, nego samo pričao, i to u prozi. 
Kasnije su se njegove basne širile usmenom predajom iz pokoljenja 
u pokoljenje. Iz Jonije putuju one u Atiku i dalje u svijet. Kroz 
nekoliko generacija sačuvale su se dosta neiskvarene, ali naravno 
samo u svojoj jezgri. Razlike od izvornih basana postaju s vreme- 
nom sve znatnije i samovoljnije. Sve, što je Grčka kroz stoljeća 
stvarala na polju dosjetki i pučke mudrosti, nagomilalo se oko Eso- 
pove ličnosti te se po vremenu svaka basna njemu pripisivala. 


Njegove su basne prva knjiga mladih Atenjana, koji na njima 
uče pisati i čitati. Njima se služe i govornici u narodnim skupština- 
ma, historičari u odlučnim trenucima stavljaju njegove basne u usta 
svojih junaka. Basna postaje odlično sredstvo političke borbe, Euri- 
pid, Aristofan, Aristotel i mnogi drugi pisci i pjesnici spominju često 
Esopove basne ili ciljaju na misli u njima izražene. Sokrat ih u 
tamnici prenosi u stihove, a služe se njima i sofisti, koji u njihovo 
ruho zaodijevaju svoje filozofske misli. Sve od Herodota kroz dugi 
niz stoljeća prodiru basne neprestano u literaturu i vrši se njihovo 
skupljanje. S vremenom nastaju i zbornici basana. Prvi je zbornik 
sakupio još Demetrije Faleranin u polovici 4. stoljeća pr. n. e. Kasnije 
se basne prepisuju i sastavljaju nove, To se radilo poglavito u 
govorničkim školama. Učitelji govorništva i sami su sastavljali basne 
za svoje učenike, a davali su im i građu Esopovih basana, da je 
samostalno obrade. Te produkte nazivali su esopskim basnama, a 
mogle su biti i neslične pravim Esopovim basnama. 


Pratiti povijest esopske basne, kako se ona iz Grčke preko Fedra, 
Babrija, Avijana i dalje kroz čitav srednji vijek širila i putovala 
u druge evropske zemlje, bio bi vrlo zanimljiv i zahvalan posao, ali 
dosta težak, jer još nije napisana povijest esopske basne od najsta- 
Tijih vremena do danas. 

Postoji vrlo veliki broj prijevoda i različitih preradbi Esopovih 
basana, koje su se širile u različitim zbornicima kod Talijana, Fran- 
cuza, Nijemaca, Engleza i t. d., i to u grčkom i latinskom jeziku, 
a i u narodnim jezicima. Glasovit je i sredovječni zbornik esopskih 
basana pod imenom »Romulus«, koji je nastao radi odgojnih svrha, 
a sastavio ga je Valter, kapelan engleskoga kralja Henrika II. Go- 
tovo svi zbornici basana dobivali su uvijek Esopovo ime. 3 

Osim škole širili su u srednjem vijeku esopske basne i propo- 
vjednici, koji su svoje moralne propovijedi začinjali i potkrepljivali. 
basnama. Ti su propovjednici unosili u basne koješta, što u njih 
uopće nije spadalo, i time uzrokovali njihovo izobličavanje. Tako 
je i jedna od jačih promjena, što ju je doživjela esopska basna u 
srednjem vijeku, i ta, što se svakoj basni dodala suhoparna, a često 
i nezgodna i kriva pouka, u kojoj je ukratko zbijen moral basne. 


Ako malo pogledamo na razvoj literature bilo kojeg naroda, 
vidimo, da je basna u svakoj od njih osigurala sebi dolično mjesto. 
Znači, da basna sadrži u sebi neku veliku snagu, nešto privlačivo, 
što ima trajnu vrijednost. Kakva je to snaga, koja se u basni nalazi? 
Što je zapravo basna? Basna je sinteza dugotrajnog iskustva i kao 
takva pretpostavlja veliku starinu. U njoj je u isti čas sadržana Ž 
umjetnost i kritika. Njezina je vrlina, da ukratko zahvati jednu 
suprotnost, ideju, da prikrije oštroumlje, a i zlobu misli u najpro- 
vidnijoj jednostavnosti. U tome se baš i sastoji ljupkost i čar Esopove 
basne, Svaka je od njih mala drama, koja ima svoj zaplet i rasplet 
i koja dramatski ocrtava svoje likove u njihovim postupcima. Eso- 
pove se basne odlikuju tolikom prirodnošću i jednostavnošću, kakve 
nije dosada postigao gotovo niti jedan fabulist. U njegovim se ba- 
snama osjeća samoniklost i svježina stvaraoca, koji izmišlja bez 
ikakvih uzora, osjeća se veselje pronalazača, koji nešto otkriva, što 
postoji u prirodi, ali je u njoj skriveno. Esop zahvaća odnos čovjeka 
i životinje u njegovu prvom lancu. Esopov je čovjek, tako reći, 
izvan povijesti i kulture, on je onaj prvobitni čovjek i samo čovjek. 

U spomenutom se i sastoji bitna razlika između Esopa i svih 
kasnijih jabulista. Esop postaje njihovim uzorom, Ako samo ukratko 
pogledamo na razvoj basne i njezine pisce, vidimo, da je basna kroz 
svoju historiju imala uvijek određenu svrhu, koju ćemo vidjeti, kad 
navedemo najglavnije pisce basana iza Esopa. Kad čitamo Fedra, 
vidimo, da se u njegovim poukama mogu prilično naslutiti društvene 
prilike razdoblja rimskih careva; La Fontaine odgaja svoje životinje 
u zoološkom vrtu svoga vremena. Njegove su basne oštra kritika 
tadašnjega francuskog društvenog uređenja. U Lessingovim životi- 
njama razabiremo također polemiku njegovu i njegova vremena. 
Schiller je isto tako uočio revolucionarni karakter basne i služi se 
njome u svome »Fiesco« II, 8 i d. kao izvrsnim sredstvom u političkoj 
borbi. I Goetheu se razotkrila čista poezija tih »prastarih priča«. 
Esop živi dalje i u Krilovu, Ščedrinu i t. d. . j 

Kod svih spomenutih pisaca ima basna revolucionarni ton % 
služi kao sredstvo borbe. U odnosu prema njima Esop se drži onoga 
prvog čovjeka. Karakteristika životinja, koju je Esop dao, ostaje do 
danas, makar je zoologija dokazala u nekim slučajevima i suprotno. 
Koliko puta. naziremo, u riječima i odnosu Esopovih životinja, blijedi 
lik čovjeka! U njegovim basnama nastupaju i olimpski bogovi. Mije- 
šaju se i sastaju životinje, i ljudi, i bogovi, i satiri. Kroz njegove 

basne struji realan život u svim svojim oblicima. Pored svega reče- 
noga može se ipak i u Esopovim basnama naslutiti društveni život 
njegova vremena, premda mnoge basne, skupljene pod njegovim 
imenom, nose očiti biljeg kasnijih stoljeća. Nije li nam i život. Esopov 
lijepa i očita ilustracija tadašnjeg društvenog uređenja? Iz njegova 
životopisa jasno vidimo, da je on tipičan predstavnik tadašnjih širo- 
kih narodnih slojeva i duboke narodne mudrosti. On je rob i kao 
takav mora biti grbav i ružan — prava nakaza, Ta i ubijen je zbog 
svoga oštroumlja i iskrenosti, jer se usudio predbaciti Delfljanima 
njihov nerad i lagodan život. Prema tome nisu čudne ni vijesti, da 
je uskrsnuo. Znači, da su ga široki narodni slojevi duboko osjećali 
i tražili kao pomoćnika u borbi protiv silnika. On im je u tome i 
pomagao svojim basnama, jer su za njima uvijek posizali oni, koji 
su htjeli izreći istinu, koja se nije mogla očito iskazati, nego je bilo 
potrebno da se zaodjene u životinjsko ruho. Tu leži ona duboka tajna 
Esopove snage, koja ga je učinila svojinom čovjeka, a preko njega 
svojinom čitavoga čovječanstva. Nije dakle bilo potrebno, da on 
uskrsne, jer nije ni umro, nego živi i dalje u svojim sljedbenicima, 
koji ga preodijevaju i maskiraju na svoj način, u svoje svrhe. On 
živi u nama svima i izvan nas uvijek svjež i nov i nikada ne će 
propasti, jer se nalazi u biti svakoga čovjeka. Koliko njegovih živo- 
tinja možemo danomice vidjeti u velikom i šarenom zoološkom vrtu 
čovječanstva! Koliko orlova, jastrebova, lavova, pantera, mačaka, 
a još više vukova, lisica, hijena, zmija, magaraca, majmuna, bale- 
gara, cvrčaka, komaraca, muha, pasa, pored mravi, pčela, volova 
i deva! ' 

Esopove smo basne čitali kao djeca, ali ih tek kao odrasli i zreli 
ljudi možemo pravo razumjeti, cijeniti i voljeti. 


* 


Među bogatim narodnim blagom, koje ima naš narod, nalazi se 
i nešto basana, Budući da se naš kulturni život razvijao pod utje- 
cajem grčke i rimske kulture, imaju i naše narodne basne paralele 
u grčkim i rimskim esopskim basnama. Prije XVIII. stoljeća nije 
nitko preveo na naš jezik niti jedan zbornik esopskih basana. Tek 
onda, kad se javljaju književnici racionalizma, koji su imali u vidu 
obrazovanje svoga naroda, dobiva i kod nas esopska basna onu zadaću, 
koju je već davno imala kod ostalih naroda. 


O tragovima esopske basne u dubrovačko-dalmatinskoj i bosan- 
skoj književnosti (Mavro Vetranić Čavčić, Petar Hektorović, Dinko 
Ranjina, Ignjat Đorđić, Matija Divković, Pavao Posilović) i o esop- 
skoj basni grčkoj i rimskoj u našim narodnim basnama, napisao je 
izvrsnu i vrijednu raspravu Dr, Ivan Kasumović u XVIII. i XIX. 
knjizi »Zbornika za narodni život i običaje južnih Slavena« (separat 
štampan pod naslovom »Esopovska basna grčka i rimska u hrvat- 

skom i srpskom narodnom pričanju, Zagreb 1914). Knjižara Jugo- 
slavenske akademije. i Me i : 

Dr. Kasumović u svojoj raspravi na str. 4. navodi Ignjata Đor- 
đića, koji je prvi, po njegovu mišljenju, prevodio na naš jezik esopske 
basne. Nadalje spominje i Ferića, Obradovića i Reljkovića, koji su 
također prevodili Esopove basne. 

Kad sam dovršavao ovaj pogovor, došla su mi u ruke dva za- 
nimljiva prijevoda Esopovih basana, o kojima dr. Kasumović ništa 
ne govori, pa mislim, da je vrijedno i o njima nešto kazati. 

Prvi je prijevod mala knjižica u kajkavskom dijalektu pod na- 


slovom: 


»Ezopusheve Baszne pohorvatchene po Ignaczu 

Kriztianovich, Kapelzkem plebanushu, 

Vu Zagrebu, pritizkane vu szlovotizki Ferencza 

Suppan. Leto 1843.« ' ; 

Knjižica sadrži glavne momente Esopova legendarnog životopisa 
i 90 basama s poukama. Kad sam taj prijevod pročitao i usporedio 
s grčkim originalom, došao sam do zaključka, da to nije prijevod 
Esopovih basana, nego slobodna preradba, koja sadrži samo jezgru 
Esopovih basana. Neke su: basne sasvim iskrivljene, : neke sadrže 
kontaminaciju dviju i više basana, a u nekima su i životinje. izm- 
jenjene. Tako na pr. čitamo kod Kristijanovića basnu (8. po broju) 
»Mus y kacha«: j : . 

Nekoi mus nashel je v- sznegu kachu, koja od zime vre chizto 
je bila okrepenela (ukočila se). On j# odnesze vu szvoju hisu, y polosi 
jA k- ognyu. Ali, komaj da sze je. ona nekuliko zegrela, y' malo k- 
szebi doshla, mahom je pochela szvoj chemer okolo po hisi razprez- 
tirati. Nad ovum odurnum nezahvalnoztjum razszerdyjen mus, na- 
chinyal je nyoj velika zpochitavanya, y nyu poleg zaszlusenyja ka- 
stigal. Prijel je najmre szekiru, y ovu nezahvalnu kachu je na jezero 
(tisuće) komadov zeszekel, kajti je dobro zlem povrachala, ter svo- 


jemu dobrochinitelu na sivlenye shetuvala (prijetila). 


Toj basni odgovara Esopova broj 97. u Halmovu izdanju »Seljak 
i zmija«. Tu čitamo ovo: ; 

Neki stari seljak nađe u zimsko doba zmiju ukočenu od studeni. 
Smiluje joj se, uzme je i stavi u njedra. Kad se ona ugrije + dođe 
k sebi, rani i uništi svoga dobročinitelja, te on umirući govoraše: 
»Pravo mi se događa, kad sam se smilovao zlotvoru.« 

Kristijanović je u svome prijevodu kontaminirao Esopove basne 
96. i 96. b (izdanje Halmovo), u kojima dolazi seljak, koji pokušava 
ubiti zmiju sjekirom, jer mu je ona usmrtila dijete, ali ne uspijeva. 
Sadržaju tih dviju dodaje Kristijanović i treću broj 97. Iz triju 
dakle basana stvara on jednu i time mijenja sve tri, jer kod Esopa 
u 96. i 96.b seljak ne uspijeva ubiti zmiju, a u 97. stradava sam 
seljak, a kod Kristijanovića zmija. 

Tako je s mnogim basnama u spomenutom izdanju. Bilo bi vri- 
jedno i podrobnije analizirati čitav Kristijanovićev prijevod. 

Drugi je prijevod knjižica malo većeg formata od Kristijano- 
vićeve na slavenosrpskom jeziku pod naslovom: 

»Žitije Ezopovo sb pridatkom nčkolikiho 

basne: izb prevoda g. Sergia Volčkova. Preve- 

deno sb Rossijskago na Slaveno-Serbski; jaziko, 

Ve Budimč Pism. kr. Vseuč. Ungar. 1814. 


Knjižica donosi legendarni Esopov životopis, koji obuhvaća polo- 
vicu čitave knjige, i 50 basama, koje nemaju pouke nego t. z. »na- 
stavljenije«. Napisana je u manastiru Feneku 1814., a njezin je pisac 
Jovan Mioković. ' 

Miokovićeva knjižica, koju sam dobio, nema naslovnog lista, 
nego sam potpuni njezin naslov našao u djelu »Stojan Novaković, 
STpska bibliografija (1741.—1867.), u Biogradu, 1869. str. 97. broj 
468.« Drugi list sadrži Miokovićevu posvetu, odakle se vidi, da je 
svoje djelo posvetio arhimandritu Nikšiću, Dalje slijedi predgovor, 
iz kojega razabiremo, da je to prvi prijevod Esopova životopisa i 
basana na srpskome jeziku, a ujedno i prvo književno djelo Jovana 
Miokovića. Čitava je knjižica jedan od tipičnih zbornika, kakvih je 
bilo mnogo a sadržavali su Esopov životopis sa zbirkom basana. U 
Miokovićevoj posveti i predgovoru prevladava slavenosrpski, w u 
basnama se osjeća mnogo jači utjecaj narodnog srpskog jezika. Po- 
Teđujući Miokovićev prijevod s grčkim originalom došao sam do istog 
zaključka kao i kod Kristijanovićevog prijevoda. Da je i Miokovićev 
prijevod zaista slobodno prepričavanje basana, pokazat će nam neko- 
liko primjera. 

Kod Miokovića nalazimo u basni drugoj »Bolestnyi koršune (ja- 
streb) sb materomb« ovo: 


Mati bolestnogb koršuna (jastreba) dodbe syna svoga posčtiti, 
i videvši ga pri smerti, stala plakati, SynE u velikoj svojoj bolčzni, 
materi reče: Majko! ne troši bezpolezno (uzalud) suze, nego bolč, 
molise za mene Bogu, nebyli se iscčlio: Ahe, moj sinko, (otgovori 
mati) kome se Bogu smem moliti za takvoga hiščnika (kradljivca), 
koj nikakva hrama ni oltara bezb grablenija ostavio nie. 

Toj basni odgovara kod Halma 208. »Bolesni gavran«. Tu čita- 
mo: Bolesni gavran reče majci: »Zavjetuj se bogovima i ne plači.« 
Ona prihvati riječ i reče: »Koji će ti se, dijete, od bogova smilovati? 
Kome od njih nisi ti meso ukrao?« 

Kod Miokovića je u nekim basnama i uloga nekih životinja 
prenesena na druge. Tako susrećemo kod Miokovića i u basni petoj 
magarca, koji se sastao s majmunom i tuži mu se, što nema rogova. 
Majmun se pak tuži magarcu, što nema repa. Uto ih začuje krtica 
i kaže im, da se ne smiju na to tužiti, jer su krtice slijepe, a ipak 
se na to ne tuže, iako je sljepoća najbjednija. 

Tome odgovara kod Halma basna 184., u kojoj dolazi deva, koja 
je zavidna biku na rogovima i zato odlazi Zeusu, da i njoj dade 
rogove, ali se on na nju rasrdi i oduzima joj it dio ušesa.. Ka 

Kod Miokovića nalazimo i Fedrovih basana. U preradbi Mioko- 
vićevoj osjeća se mnogo njegovo svećeničko zvamje i prilike njegova 
vremena. Posebno poglavlje jesu njegova »nastavljenija«, koja su 
katkada i do deset puta veća od same basne, Nastavljenija sadrže 
čitave propovijedi o moralu i kršćanskoj ljubavi. U njima čitamo i 
pozive narodu, činovnicima i ostalim službenicima, da se pokoravaju 
vlastima i t. d. Očito je, da su Miokoviću služile basne samo kao 
građa za izlaganje njegovih vjerskih osjećaja i nazora o moralu i t d. 

Pitanje je, kakav je bio prijevod Sergija Volčkova? Da li je 
i on bolji i bliži grčkom originalu od Miokovićeve preradbe? Nije li 
možda i Volčkov prevodio iz nekog živog stranog jezika, a ne iz 
grčkog originala? Gotovo sigurno mogu zaključiti, da se prijevod 
Volčkova bitno razlikuje od Miokovićeve preradbe. Do toga sam 
zaključka došao na temelju Miokovićevih »nastavljenija«, u kojima 
se nalazi mnogo ertica iz društvenog života i običaja srpskoga naroda, 
u kraju gdje je Mioković živio. On naime u svojim nastavljenijima 
često oštro udara na neke seoske poroke, koji su bili dosta rašireni 
među narodom u kraju, gdje je Mioković službovao. Toga se svega 
sigurno ne nalazi u prijevodu Sergija Volčkova, barem ne u odnosu 
na srpski narod. Iz toga se može stvoriti još jedan zaključak i to, 
đa je Mioković mnogo toga samovoljno mijenjao i preudesio za svoju 
svrhu. U odnosu na Miokovića Kristijanović je mnogo bliži Esopu, 
jer se u njegovoj preradbi ne vidi tendencija, koja je kod Miokovića 
posve jasno ocrtana. Zanimljivo bi bilo istražiti, kakvo je izdanje 
imao u ruci Kristijanović, kad je izrađivao svoj prijevod. Da li se 
on služio grčkim originalom ili nekom preradbom ili prijevodom na 
stranom jeziku? To pitanje uz neka druga zahtijeva više istraživanja, 
ali to mi nije bilo namjera obraditi u ovome pogovoru, 


* 


U bilješkama, kojima sam popratio ovaj prijevod, naći će filolog 
mnogo osnovnih i dobro poznatih stvari, ali neka se uzme u obzir, 
da sam kod sastavljanja bilježaka mislio na širi krug čitalaca, kojima 
bi i bez nekih osnovnih stvari bile neke basne posve nerazumljive. 

Prevodeći Esopove basne služio sam se dosada najpotpunijim 
izdamjem: Aiconelov uižov gvvayoyijer recognitione Caroli Halmii 
(=> Bibliotheca Scriptorum Graecorum et Romanorum Teubneriana), 
Lipsiae 1901. 2 

o a bi na nekim nejasnim mjestima uskladio prijevod, posegnuo 

č i za ovim knjigama: SRA 
Ko dabi Fabulae Pokrov recognovit Otto Crusius (Bibliotheca 
Scriptorum Graecorum et Romanorum Teubneriana) Lipsiae ro 

Fables de Phedre, Texte latin par Hilaire Vandaele, Paris 1899. 

Kod prevođenja imao sam pri ruci zbirku od 104 esopske basne: 
August Hausrath, Aesopische Fabeln, zusammengestellt und ins 
Deutsche iibertragen, Miinchen 1944. 

Kod sastavljanja pogovora i bilježaka služio sam se ovim djelima: 

Pauly-Wissova, R, E. VI. str, 1707. id. 

August Hausrath, Aesopische Fabeln, Miinchen 1944. str. 1141d. 

Musić-Majnarić, Nacrt grčkih i rimskih starina, Zagreb 1942. 

Libkers Reallexikon des klassischen Altertums, Leipzig 1891. 
k Pietro Pancrazi, L/Esopo moderno, IV. Edizione illustrata, Val- 
lecchi 1941. 

Seeman, Mitologija Grka i Rimljana, Zagreb 1890. 

Ivan Kasumović, Esopovska basna grčka i rimska u hrvatskom 
i srpskom narodnom pričanju, separat Zagreb 1914., Knjižara Jugo- 
slavenske akademije. ' 

Istorija grečeskoj literaturi, Tom I. u redakciji: Soboljevskoga, 
Gornunga, Grinberga, Petrovskoga, Radciga, Izdateljstvo Akademiji 
“nauk S. S.S. R., Moskva—Lenjingrad 1946. i prije spomenutim Kri- 
stijanovićevim i Miokovićevim izdanjima Esopovih basana. 

O ILUSTRACIJAMA 


Iustracije za ovo prvo naše izdanje Esopovih basana s grčkog 
izvornika snimljene su neposredno iz izdanja Esopovih basana, što 
ih je u građu Brescia sedmog ožujka godine 1487., u počecima štam- 
parstva, štampao naš zemljak, glasoviti nakladnik i tipograf Boninus 
de Boninis de Ragusio (Dobruško Dobričević Dubrovčanin), koji se 
rodio godine 1454. na otoku Lastovu, koji je tada bio u dubrovačkom 
posjedu, proveo svoj vijek štampajući knjige po Italiji i Francuskoj, 
a umro u Trevisu godine 1528. Primjerak, iz kojega smo prenijeli 


.drvoreze, nalazi se u biblioteci franjevačkog samostana u Visovcu 


kod Skradina, te predstavlja veliku rijetkost, jer osim njega postoje 
na svijetu još samo dva (jedan u Britanskom muzeju u Lon- 
donu, a drugi u biblioteci Bodleiana u Oxfordu). U visovačkom 
primjerku ima 66 esopskih basana, koje je na talijanski i latinski 
preveo Accio Zucco (u knjizi fale tri lista, kojih je nestanak nepoznat 
tamošnjim franjevcima). Uz basne se nalazi 66 drvoreza od nama 
nepoznatog umjetnika. Svih drvoreza nismo mogli preuzeti, jer se 
mnogi odnose na basne, kojih nema u grčkome izvorniku kod Halma. 


Prev. 

